
INSTITUTUL MEDICO-CHIRURGICAL Al- 
fred Nobel, sau prescurtat, IMCAN, este cea 
mai mare instituţie de. învăţămînt din Scan- 
dinavia pentru ‘pregătirea doctorilor si cerce- 
tătorilor în domeniul medicinei. Iniţial a fost o 
anexă a uneia dintre cele mai vechi academii 
militare din Europa, Şcoala de Război de la 
Karlberg. Ca urmare a pierderii Finlandei, în 
1809, aparatul de asistență medicală al arma- 
tei suedeze căpătase proporții considerabile 
“pentru acele vremuri, ceea ce a dus la înfiin- 
tarea, în 1810, sub patronajul regelui Cârol al 
XIII-lea, a unei școli speciale de chirurgie pen- 
tru felceri. Academia de felceri a fost ampla- 
sată la Stockholm, una dintre puţinele capi- 
tăle: europene fără o universitate. 

În 1901, acest așezămînt de medicină a de- 
venit civil şi a fost asimilat facultăţilor de me- 
dicină. Nu fără să se întîmpine, totuşi, rezis- 
tență din partea universităţilor din Uppsala 
si Lund, motiv pentru care maiestatea sa regală 
a considerat de cuviință să aprobe solicitarea 
insistentă a Institutului de a lua numele de 
Institutul Medico- -Chirurgical Alfred Nobel. În 


acest mod Institutul își atașa numele lui Al- 
fred Nobel — o noţiune care, pe plan interna- 
tional, valora la fel de multe carate cit și nu- 
mele lui Carl von Linné sau al lui Emmanuel 
Swedenborg. 

De atunci încoace în fiecare an la 10 decem- 
brie 'colegiul profesoral al Institutului decer- 
nează premiul Nobel pentru fiziologie si medi- 
cină, fapt care constituie în sine baza de granit 
a poziţiei Suediei de mare putere în domeniul 
medicinei. ` 

Situația economică a IMCAN a fost întot- 
deauna precară. La capitolul venituri se pot 
contabiliza subventiile pentru învățămînt si 
cercetare din resursele sărăcăcioase ale statu- 
lui. Există si anumite resurse sigure sub forma 
celor aproape o sută de clădiri de instituţii și 
`a unui număr de' posturi administrative plătite. 
Dar IMCAN n-ar fi capabil să supraviețuiască 
fără mari subvenţii din conturi particulare. De: 
aceea se înconjoară de un cerc de oameni. de 
afaceri filantropi, o serie de rude bogate în fața 
cărora să se încline, cu care să se consulte în 
tête-à-tête si cărora.uneori, în situații extrem 
de dificile, să le acorde vreun titlu onorific de 
doctor. 

Cu ani în urmă, rudele se mpumeau mătușa 
Alice şi unchiul Axel Wenner-Gren, unchiul 
George Eastman, verișoara Astra, cu produse 
farmaceutice și mătuşa prin căsătorie Folksam, 
societate de asigurări. În ultimii ani, rudele au 
căpătat o infuzie de sînge tînăr şi proaspăt de 

la companiile Puropharm, Medinvent Internat 
si Dow-know-How. 

În anii '40, IMCAN a fost mutat din centrul 
Stockholmului în zona de cimitire, triaje, 
parcuri și facultăţi, un teritoriu al nimănui, în- 
-tre municipiul Stockholm și suburbii. Pe un 
teren de un kilometru pătrat instituţiile sale 
numeroase si anexele aferente lor sînt răspindi- 
te printre dîmburi bolovănoase mari şi rotunde, 
„Sfărimate pe „alocuri, și pini răzleţi, care au 
uitat să mai dispară după ce pădurile au fost 
obligate să se retragă în inima ținutului Up- 
pland. 

“Punctul central al IMCAN îl constituie un 
patrulater încadrat de clădiri. În partea de nord 
este administraţia, la est, vestita bibliotecă, la 
sud Asociaţia ștudenţilor, iar la vest, restau- 
rantul-cantină. În mijlocul patrulaterului aco- 
perit cu gazon se află un bazin cu apă de, o 
jumătate de metru adîncime ; bazinul, cu gol- 
fulete și peninsule neregulate si rotunjite, are 
forma unei leucocite sau a unui ou prăjit. În 
mijlocul lui, chiar în inima leucocitei, se ridică 
o sculptură înaltă, metalică. Este un mobil cu 
multe tije verticale, ca nişte antene. Pe fiecare 
tijă sînt montate mai multe giruete, care se 
rotesc în bătaia vîntului. Giruetele seamănă cu 
niște aeroplane în profil : au vîrful ascuţit, fu- 
selajul zvelt și o coadă ca de rechin. Sînt con- 
fecționate din argint placat cu plastic rezistent - 
la intemperii. Pe fiecare aripioară este înscris 
cîte un 'nume celebru, precum N. Finsen, I. 
Pavlov, R. Koch, S. Ramón y Cajal,-A. Gul- 

Istrand, W. Einthoven, Ch. Sherrington, E. A. 
Doisy si U.v. Euler. Din ultima vreme se pot 
recunoaște cercetători de seamă ca B. F. Skin- 
ner, Anna Griebe, Richard Studsman, P. Klevs- 
jin, J. J. Bandura si Rollo Ray jr. 

Mobilul este un cadou primit din partea Fun- 
dației Nobel cu ocazia celei de-a 75-a aniver- 
sări a IMCAN. Numărul giruetelor se apropie 
astăzi de cifra 250. Mai tot timpul zilei ele se 
-mişcă în voia vîntului, gravitaţiei, frecării sau 
după*cum li se năzare. La fiecare oră fixă însă 
prin mobil se difuzează un cîmp. magnetic, ast- 
fel încît toate giruetele se aliniază si indică 
aceeaşi direcție. Cînd ceasul bate ora douăspre- 
zece, toate săgețile sînt orientate spre nord, la 
ora trei spre est şi la ora şase alcătuiesc un 
front comun, ca o companie de lăncieri în di- 
recția Asociaţiei studenților, spre sud. În felul 
acesta mobilul realizează Sinteza dintre indi- 
viduala anarhie universitară si sistemul de mo- 
bilizare a tuturor energiilor : giruete, operă de 
artă, ceas si busolă. 

CEASUL NOBEL bate acum ora zece seara. 
Ca si cum cineva, departe, în partea de vest- 
nord-vest, ar sufla într-un fluier, perceptibil 
numai de cîini, toate giruetele își îndreaptă 
boturile de ogari în direcţia cifrei 22. - 

În apa încălzită a bazinului din jurul mobi- 
lului înoată carasi aurii, ornamentali. Acești 


crapi leneși îmbrăcaţi în paiete şi lame, sint 
„singurele animale în captivitate din Institut 
ținute în viață numai pentru înfățișarea lor. 
Astfel, Institutul dispune de o menajerie cu 
multe mii de cobai, pitpalaci, șobolani, nutrii, 
iepuri, găini, broaște, maimuțe, capre, porum- 
bei, rechini, șoareci, porci şi- insecte, pentru a 
enumera doar cîteva. Toate se află acolo, cu 
excepţia crapilor îmbrăcaţi în haine de săr- 
bătoare, pentru a fi la dispoziţia ştiinţei cu 
supliciile lor, cu viscerele, secrețiile, molecu- 
lele, hormonii, fetusii, celulele și înrudirea, 
mai mult sau mai puţin evidentă, cu omul. 

Pe măsura mecanizării agriculturii suedeze 
numărul cailor si al vacilor s-a diminuat in- 
continuu ; în schimb, ţara a fost invadată de o 
armată, tot mai numeroasă, de diferite specii 
de animale mai mici. În anii '50, în Suedia 
se sacrificau anual cîteva sute de mii de ani- 
male pentru experienţe, în licee, colegii, in- 
stitute de învățămînt superior și spitale: În 
1970 numărul lor atinsese cifra de un milion. 
Astăzi consumul variază în jurul a 2,8 mili- 
oane. Dar cifrele nu spun prea mult și cu cît 
sînt mai mari, cu atît. spun mai puţin. Dife- 
renta între 150 şi 200 de accidente mortale 
de circulaţie într-o lună este evident semni- 
ficativă. Dar dacă în al doilea război mondial 
şi-au pierdut viaţa 19,7 sau 20,1 milioane de 
cetățeni sovietici, atunci diferența respectivă 
se înscrie între limitele erorilor posibile. 

Este seara, tîrziu, în ziua de 13 decembrie. 
Peluza dreptunghiulară din jurul orologiului 


“Nobel este jalonată de torţe fixate în cutii de 
metal! Flăcările fumegă în bătaia vîntului, iâr 
stratul superficial de zăpadă din jurul reci- 
pientelor arzinde se topește în cercuri negre 
de apă. Restaurantul şi Casa studenţilor sînt 
puternic luminate. Un covor vechi, roșu a fost 
aşternut .pe scările Casei studenţilor, prelun- 
gindu-se, prin zloată, pînă la bazinul cu crapi 
aurii şi ceasul Nobel. Cele 243 de giruete de 
argint ale ceasului se învîrt leneş sub im- 
pulsul fumului emanat de torţe și al aburului 
care se ridică din bazinul încălzit. 

Potrivit unei vechi tradiţii, în fiecare an, 
laureaţii premiului Nobel, desemnaţi de Insti- 
tut, iau parte la serbarea studențească a Sfin- 
tei Lucia. După cea de-a 75-a aniversare a 
Institutului si construirea ceasului Nobel, tra- 
diţia a luat proporţii. Cu puţin înainte de 
miezul nopții, laureaţii premiului, împreună cu 
familiile si alti membri ai suitei, ies din Casa 
studenţilor si traversează peluza pînă la bazin. 

În mod cu totul neobişnuit în anul acesta a 
fost desemnat un singur laureat, care urmează 
să încaseze suma de 965 000 coroane suedeze. 
Se numeşte Wang si profesează în SUA. E 
fără familie. Străbate cu pași mărunți covorul 
roşu, la braț cu Miss Lucia, aleasa studenţilor. 
După doctorul Wang vine rectorul Institutu- 
lui. În urma rectorului, păşesc cîțiva din lau- 
reații din ultimii ani. Apoi, un student înalt 
purtind stindardul studențesc. Folosindu-se de 
un pistol de gravat, Wang își imprimă auto- 
graful pe aripioara noii giructe care va fi 

imediat montatà pe mobil. Mai intii isi scrie 
numele cu litere latine. Miss Lucia tremură 
în bătaia -viîntului tăios. Apoi Wang își în- 
scrie numele si cu caractere chinezești. Motiv 
pentru care este răsplătit cu aplauze spontane. 

Un montor, încălţat cu cizme înalte de pès- 
cuit, intră în bazin și înşurubează strîns gi- 
rueta de argint cu numele lui Wang pe una 
din tije. Girueta începe imediat să se învirtă 
ca o elice. Nu aplaudă nimeni, toți își ţin ră- 
suflarea. Rectorul se uită la ceas. Exact în 
momentul cînd afișajul de la ceasul lui mar- 
chează trecerea de la ziua de 13 la 14 decem- 
brie, toate săgețile mobilului se opresc în- 
dreptate spre nord. Doctorul Wang chicotește 
încintat si bate din palme. A dat uitării anii 
lungi si grei petrecuţi în laboratorul de la sub- 
sol. În schimb, are senzaţia că şi-a realizat 
parcă marea sa operă chiar în această noapte, 
prin înscrierea izbutită a autografului pe o 
tăbliță de metal. 

DUPĂ CE PROCESIUNEA se întoarce în 
clădire cu Miss Lucia, vînătă de frig, la doi 
metri în faţă, trei persoane părăsesc banchetul 
şi o pornesc cu pași mărunți prin DE 
fiecare în altă direcţie. 

Docentul Björn Johansson merge cu umerii 
ridicați, de parcă s-ar apăra de frig îndrep- 
tîndu-se, pe aleea care coboară, spre Departa- 

mentul de Fiziologie. Clădirea este cufundată 
în întuneric în afară de dauă ferestre de la 
etajul doi, prin care se revarsă o lumină rece, 
violacee. Cînd ajunge la ușa de la intrare 
apasă cu degetul mare de la mina dreaptă pe 
un ochi mic de lîngă mînerul uşii. Ochiul ci- 
tește amprenta digitală a lui Johansson. Acesta 
o recunoaște şi dispozitivul ermetic se des- 
chide cu un clic. Urcă scările în grabă. A în- 
tirziat. 

Sus, la etajul doi, îşi aruncă peste smoking 
un halat alb. şi își pune ochelarii negri de 
protecţie. Traversează primul laborator, închide 
ușa după el şi așteaptă, în ecluză, cele zece 
secunde prescrise, apoi împinge cea de-a doua 
ușă si pătrunde în laboratorul puternic lumi- 
nat. 

Încăperea este înţesată cu casete mari din 
sticlă, interconectate, alcătuind un labirint a- 
mețitor, pe mai multe planuri perpendiculare. 
În interiorul labirintului de sticlă puzderie de 
ace de oțel și beculețe diferit colorate. Pe 
fundul de placaj al cutiilor de sticlă sînt apli- 
cate benzi colorate care șerpuiesc ca niște 
marcaje pe o pistă de alergări prin întreg sis- 
temul Iabirintului : o bandă roșie, una neagră, 
una verde, alta galbenă si alta- albastră. În. 
diferite locuri din labirintul de sticlă se află 
cinci porumbei. Misiunea lor este de a se de- 
plasa prin labirint cu ajutorul marcajelor co- 
lorate. Dar nu fără a fi tulburați în “această 
' activitate. Din cînd în cînd se aprinde cîte un 
bec colorat care schimbă culoarea benzii. În 

această situaţie porumbeii sînt supuși la stres. 
Prin impulsuri. senzoriale scurt-circuitate po- 
rumbeii sînt împinși tot mai adînc în inte-. 
riorul labirintului ; acele de metal îi împie- 
dică să revină de unde au pornit. 

Din trei în trei ore se colectează excremen- 
tele, care se string într-un săculeț în formă 
de balon, legat în jurul cozii. Ele sînt ulte- 
rior analizate pentru a se determina concen- 
trația hormonilor de stres. În acest mod este 
posibil să se măsoare „obiectiv“ solicitările la 
care au fost supuși porumbeii în diferite puncte 
din interiorul labirintului. : 

Somnoros, Johansson: schimbă mecanic sà- 
culeţii porumbeilor, ca o mamă nedormită 
care înlocuieşte scutecele pruncului. Îi leagă 
cu noduri la capete, le atașează cite o bandă 
roșie, neagră, verde sau albastră ca să-i dife- 
renţieze şi apoi îi pune în congelator. În seara 
asta a întîrziat cu zece minute, dar nu con- 
semnează nimic în graficul laboratorului. Cînd 
se apropie de cutia de sticlă cu porumbelul 
galben observă că acesta zace pe o parte, cu 
ghiarele chircite spre piept,. înţepenite. 

Fără să facă nici o mişcare, stă şi se uită fix 
la pasărea moartă. Apoi începe să lăcrimeze 
tăcut, în spatele ochelarilor fumurii. 1 se în- 
tîmplă pentru a patra oară. Acum e obligat 
să reia experiențele de la zero a să dreseze 
un alt porumbel. Durează două săptămîni sau, 
în cel mai bun caz, zece zile. Dacă mai mor 
şi alți porumbei nu mai ajung banii prevă- 
zuti în buget pentru realizarea experiențelor. 

Ce-a de-a doua persoană care a părăsit fes- 
tivitatea, la miezul nopţii, este o. femeie. Se 
numește Birgitta Wennström şi este asistentă 
universitară la Departamentul de Biomecanică. 
Mantoul îi atîrnă lejer pe umer?. Îşi ridică 
rochia lungă și calcă cu pasi mărunți şi re-: 
pezi, picioarele încălțate cu pantofi auriţi în- 
cearcă să evite băltoacele. Pătrunde în clădire 
printr-o uşă din spate, care se deschide cu o 
cheie obișnuită. 

Birgitta Wennström coboară la subsol. Are 
douăzeci şi trei de ani si îi e puțin cam frică. 
În august a avut loc o spargere ; căutau alcool. 
Părăsise festivitatea pentru că profesorul coor- 
donator îi dăduse dispoziții sà urmărească o 
experiență pe cord. Într-o càmàrutà încălzită 
si umedă de lâ subsol se află un ingubator 
cu calotă, din plexiglas, În el se găseşte un 
stativ iar de stativ este fixată o inimă de ie- 
pure care pulsează, cu cîte un plămîn atîr- 
nind de o partè si de alta. Inima e de mări- 
mea unei nuci si zvîcneşte energic, pompind 
o soluție salină incoloră în loc de sînge. Ici 
și colo lichidul picură prin suturi într-un vas 
rotund așezat pe funduľ incubatorului. Lîngă 
incubator este plasat un aparat radioscopic. si 
un electrocardiograf. 

Experiențamse desfăşoară în felul următor : 
cînd inima Bate, i se modifică forma, ce se 
poate înregistra pe peliçulă ; în acest caz, pe- 
licula se expune la raze röntgen. Filmul care 
rezultă se poate transcrie într-o diagramă 
EKG prin intermediul unui mic calculator. de 

acelasi gen cu cel folósit de mai multe de- 
cenii la avioanele de luptă. Scopul este efec- 
tuarea electrocardiogramei concomitent cu ra- 
diografierea pacientului. Se evită, astfel, uti- 
lizarea unor electrozi incomozi şi se reduce 
mult durata realizării unei electrocardiograme. 
De altfel, în cîţiva ani, cu ajutorul altor raze 
decît cele röntgen, s-ar putea efectua „elec- 
trocardiograme de la distanţă“. Într-o aseme- 
nea situaţie ar fi suficient ca pacientul să se 
găsească la cîteva sute de metri de aparatul 
EKG. 

Un preparat cardio-pulmonar de iepure, co- 
rect pregătit, trebuie să continue să funcțio- 
` neze `independent cel puțin 48 de ore. Cel de 
față are abia şase ore. Birgitta Wennström se 
aşază mai bine pe banca de lîngă osciloscop, 
isi scoate pantofii, isi freacă unul de altul pi- 
cioarele inrosite de frig si isi aprinde o țigară. 
Nu pică de somn, dar genele false îi mențin 
pleoapele încordate. Deodată observă că inima 
din incubator a încetat să mai bată. Sare de 
pe bancă și se apropie tiptil, desculță. Inima 
atirnă inertă de stativ ca o picătură mare, 
strălucitoare. Desface rapid clema care_ închide 
alimentarea cu adrenalină. Adrenalina se varsă 
direct în ventricolul stîng. Inima zvicneşte ca 
şi cum ar încerca să se scuture de ceva, dar e 
numai un tremur anemic. Birgitte mai dă dru- 
mul la o doză de adrenalină. Acum însă, ini- 
ma atirnă, flască şi inertă, fără nici cel mai 
mic semn de viață. 

Înjură în surdină dar apăsat: porcăria nai- 
bii... Există instrucţiuni precise pentru ase- 
menea situâţii. În camera alăturătă sînt vreo 
“ duzină de iepuri. Chiar dacă nu e treabă prea 
„ușoară, e în stare să se descurce singură şi 
să extragă inima si plămiînii unui.iepure. Îm- 
bracă un halat cu nasturii la spate și începe 
să facă pregătirile : planșeta pentru operaţie 
cu bride pentru fixarea iepurelui, scalpele, 
foarfeci, pense, ace, portace, comprese, copci 
şi ustensile pentru anestezie. Înainte de a-și 
pune mănușşile, deschide una din cuşti și apucă 
strîns două urechi de iepure. Exemplarul pe 
care-l scoate are blană neagră cu pete albe. 
Stă atirnat şi complet nemișcat. Din poziția 
asta, urinează într-un jet subţire, care se 
scurge pe coapsa ei. i ` 

Se uită la animal, se maimutàreste strimbin- 
du-si nasul si gura, face bot de iepure. Iepu- 
rele nu mai ştie ce e cu el. Pupilele mari si 
negre par cà nu o văd. Se apleacă si dă dru- 
mul animalului înapoi în ladă. I 

— Porcăria dracului... rosteste ea din nou, 
închide aparatele și-și agaţă halatul în cui. 

Nu știe exact ce represalii o aşteaptă. Dar 
oricum o să fie scandal. O să dea de dracu 
mai mult ca sigur pentru că n-a făcut ceea ce, 
pe bună dreptate, profesorul se așteaptă să 
facă un elev bun şi un colaborator ambițios. 
Ca si cum ar fi dezertat. Și asta e cu atît mai 
grav, cu cit există deja prea mulţi studenți 
la institut. Își dă seama de acest lucru și se 
înveselește de-a binelea. Apoi îşi croiește drum 

prin zloată fluierind, cu poalele rochiei ridi- 
cate. 

Cea de-a treia persoană care se sustrage 
festivităţii se numește Hasse Rubenick; n-a 
avut o zi bună astăzi. Se îmbătase încă de la 
prinzul festiv. Si Hasse era de ‘părere că, 
o' dată ce ai început, trebuie să continui. A 
luât cîteva păhărele de whisky, să uite de după- 
amiaza care se contura ca foarte cenușie. Apoi 
un martini sec şi mare înainte de masă. Și 
o tărie la heringi, cu niște bere, să se mai 
subțieze. Vinul roşu era inclus în prețul su- 
peului de Sf. Lucia, la fel ca şi vinul fiert 
„cu condimente, pentru a nu mai aminti de 
punchul de la cafea, comandă suplimentară. 
La dans s-a pus masa cu Whisky şi alte bău- 
turi în foaier şi acolo Hasse a mai tras un 
lichior Drambuie, două 'romuri si o coca-cola. ` 
Înainte de a veni momentul să iasă afară, în 
zăpadă, și să-l aplaude pe doctorul Wang, 
Hasse îşi luă paltonul de la garderobă pentru 
încă o duşcă, la nevoie, din rezerva la purtà- 
tor. Acum, beat pe trei sferturi și mahmur, 
Hasse se află la Farmacologie, încercînd să 
se destăinuie unui beagle roșcat, cu pieptul 
alb, pre numele lui Doctor honoris causa. 

Cînd a părăsit petrecerea la miezul nopții 
Hasse n-a. pornit-o la fel de drept si hotărît 
ca Björn Johansson şi Birgitta Wennström. 
Mai întîi s-a àbàtut pe la Anatomie, unde lu- 
crase un timp ca asistent extrabugetar si, cam 
pe dibuite, şi-a pus amprenta degetului mare 

pe celula electronică a dispozitivului ermetic. 
Amprenta lui fusese însă radiată de mult din 
memoria aparatului. 

Atunci, mişcînd larg din brațe, se îndreptă 
spre Facultatea de Medicină Legală unde fu- 
sese angajat temporar în locul alteuiva, ca por- 
tar, într-o vară. Nici prin gînd nu-i trece să 
se întoarcă la Casa studenților si la balul 
Luciei. E o tînără acolo, care chiar înainte de 
unsprezece şi jumătate îi.spusese să se ducă 
n... Din buzunarul de la piept scoate biletul 
de intrare la supeul de. la miezul nopții și 
fără prea multă tragere de inimă îl ţine în 
fața telefonului de la intrare. Îl aruncă apoi 
în “bătaia vîntului., Bucăţica de hirtie dispare 
imediat după colțul clădirii, învîrtindu-se în 
aer. . 

Hans Kristian Rubenick, de treizeci si trei 
de ani si licenţiat în medicină, se hotărăște 
să mai facă o a treia încercare, de data asta 
la Farmacologie. Acolo n-a fost angajat nici- 
odată, dar.a dat, în schimb, examen de trei 
ori. Se așază în “genunchi în faţa uşii duble 
de sticlă şi, cu buzele la vreo jumătate de 
centimetru de închizătoare, dă drumul încet 
aburilor săi de alcool, punînd apoi rapid de- 
getul mare pe ochiul electronic. Dispozitivul 
se deschide cu un clic alarmat. 

Ajuns în coridorul de la primul €taj în- 
cearcă să-și aducă aminte cum sînt dispuse în- 
căperile. Ştia că laboratorul pentru cursuri 
era situat, înainte, la stînga dar că fusese mu- 
tat într-o clădire centrală. În momentul în 

care pune mina: pe clanta uşii ce dădea, odi- 
nioară, în laboratorul pentru cursuri, începe să 
latre şi să miriie un cîine. O potaie! isi zice 
el. Chiar, de ce să n-ai o potaie ? 

Intră şi aprinde lumina. Într-un coş, pe po- 
dea, e un beagle care dă din coadă. Hasse se 
apleacă și-l mingiie pe spate. — Da, da... băiat 
cuminte, da-da... îi zice el și-l lasă să-l lingă 
pe fatà e plăcut, de-a dreptul nemaipomenit. 
Minunat. ç 

Ciinele ăstanueun cîine oarecare. Are mai 


bine de unsprezece ani, a fost botezat Doctor 
hghoris causa si este prezentat cu mîndrie vi- 
zitatorilor autohtoni si străini, inclusiv licen- 
ţiaţilor în medicină. Pe sucurile sale gastrice 
și-au sustinut doctoratul nu mai puțin de șap- 
tesprezece medici. Doctor honoris causa este 
o personalitate nu numai la Farmacologie și 
la IMCAN ; de ziua sa de naştere, la 13 ia- 
nuarie, cîinele primește ilustrate cú felicitări 
din ţară si străinătate, din Lagos, Princetown 
şi New Delhi. E de bon ton ca cel care şi-a 
luat titlul de doctor la Farmacologie să tri- 
mită o felicitare scrisă răsfățatei mascote a 
facultăţii. ` 

Dar nici chiar Doctor honoris causa nu este 
tinut în viață ca răsplată pentru servicii de- 
votate sau de plăcere. În momentul în care 
cîinele se ridică Hasse observă tuburile de 
cauciuc implantate, care-i atîrnă sub abdomen. 
Fiecare tub este închis cu o clemă. Cînd cii- 
nele dă din coadă tuburile filfiie ca niste cozi 

suplimentare. Dar, spre deosebire de coada 
obişnuită cele din cauciuc atirnà trist, depri- 
mant. 

.— Noi doi, zice Hasse, scàrpinind cîinele 
sub bot, unde blana s-a ros, ciuruită de injec- 
tii. Am putea face multe împreună... 

Dar fundul e mai greu, îi strică echilibrul, 
il: trage pe spate si, împotriva voinței sale, 
Hasse se aşază pe podea. Cîinele iese din cos 
şi se aşază lîngă el. Acum stau amîndoi, 
pleostiti si se holbează la coșul gol. Hasse 
îşi pune cu grijă brațul pe spinarea lui 
Doctor h. c. I 

— Pricepi — îi zice el — pricepi... M-am 
maturizat ceva mai tîrziu, asta e. Adică unii au 
o altă traiectorie în viaţă decît alţii. Așa 
cum unii pomi cresc mai încet. Stejar! ex- 
clamă el mîndru si se lovește puternic cu pum- 
nul în piept. 

Îşi întoârce fața spre cîine care, atent, își 
îndreaptă botul ascuţit direct spre nasul lui 
Hasse. Ciîinele are gura întredeschisă ; limba 
i se bălăbăne în ritmul respirației. 

Hasse simte că stă pe ceva gloduros, care 
îl jenează. Se pipăie la buzunarul de la spate 
și scoate o bucată presată și fărîmițată de 
pain-riche. Rupe o bucăţică şi o bagă în gură. 
“Se apucă să mestece pîinea uscată și se uită 
iar la coșul cîinelui ca si cum cineva i l-ar fi 
așezat în faţă fără ca el să fi obşervat. Sint 
beat, reflectează el, frecîndu-se pe frunte cu 
coltucul zgrunţuros de piine. 

Ciinele începe sà scheaune uşor fremătind pe 
labele din faţă. Hasse îl cuprinde din nou cu 
braţul pe prietenul său patruped. 

— Ti-e foame ? îl întreabă el îndreptînd bu- 
cata de piine spre nasul cîinelui. 

Dar cîinele nu vrea să înhaţe pîinea și-și în- 
toarce botul într-o parte ca și cînd .i s-ar fi 
oferit ceva urît mirositor. 

— Ai vrea nişte ciolane, bineînțeles... re- 
cunoaște: Hasse. Oase. Bune, suculente, gus- 
toase... Cu măduvă. Să te lingi pe bot! 

Se linge abundent pe buze şi încearcă să 
scoată limba, la concurență cu Doctor honoris 
causa. Ciîinele însă se scoală, se bagă sub fe- 
reastră şi se culcă după un scaun. Scheaună 
jalnic -şi ricîie cu ghearele pe parchetul uzat. 

— Treci în coş... îi zice Hasse ; apoi isi dă 
seama că asemenea patrupede trebuie tratate 
cu o anumită fermitate. Se ridică clătinîndu-se 
şi arată spre coş: La loc! 

Dar dinspre locul unde se află cîinele, un- 
deva sub pervaz, ascuns vederii lui Hasse, se 
aude un sunet ciudat, Ca un plins cu sughi- 
turi. 

— Auzi, catia zise Hasse. Într-o zi, o 
să vezi, ai să te pomenești cu o felicitare.de 
ziua ta de naștere, cu ştampila oficiului poştal 
din Sundbyberg. Să ştii că-i de la mine ! 

Se lasă jos, în patru labe, si se uită sub 
pervaz. Doctor honoris causa sea ridicat pe 
jumătate. Picioarele i s-au îndoit, abia-l mai 
tin. Vomită. Are spasme prelungi care pornesc 
din abdomen spre piept. Tuburile de sub ab- ' 

domen se umplu şi se întind în ritmul con- 
vulsiilor. 

Putin ciîte'puţin, ca un tub de neon care se 
aprinde treptat, în creierul aburit al lui Hasse 
se desluşește un gînd. Ciinele moare, de mina 
mea, sub ochii-mei! În momentul în care 
cîinele este trezit în toiul nopţii si i se oferă 
ceva de mincare toate sucurile gastrice şi enzi- 
mele sint excitate şi încep să secrete în sto- 
macul lui. Dar animalul de față nu mai păs- 
trează nimic din anatomia lui firească. Prin 
intervenţii ingenioase, tractele digestive norma- 
le i-au fost amputate, derivate, cuplate în pa- 
ralel sau obturate. Cîinele a fost practic tran- 
sformat într-o vacă de lapte care este stimulată 
de vederea hranei si poate astfel să fie mulsă 
de sucurile și secrețiile ei gastrice cu ajutorul; 
ugerelor de cauciuc. 

Hasse se întinde pe burtă şi încearcă să 
ajungă pînă la ciîine, dar acesta, tot retrăgin- 
du-se, se refugiază în spaţiul dintre calorifer 
şi peretele transversal al nisei de sub fereas- 
tră. Hans Rubenick bijbiie după clemele tubu- 
rilor. Reușește să apuce animalul de un picior, 
apoi de coadă. Ciinele îi vomită pe manşetă. 

Se ridică în capul oaselor ca ars. Ce idiot 

“sînt! se gîndeşte el. Un dobitoc nenorocit și 
un imbecil ! Gindeste-te ce se întîmplă dacă-i 
smulg vreun tub — toate matele îi ies afară! 

Se ridică în picioare„ bagă coltucul de pain- 
riche în buzunarul de la spate și încearcă să 
adune citeva resturi căzute pe podea. Se în- 

dreaptă apoi spre uşă şi stinge lumina. Înainte 
de a ieşi, spune scuziîndu-se : Ă 

— Rămiîne așa cum ţi-am promis... Ţine 
minte : cu ștampila din Sundbyberg 4. 

Cînd Hans Kristian Rubenick se reîntoarce 
la Casa studenţilor nu se mai aude nici o mu- 
zică. Aproape toate torțele s-au stins si au 
început să înțepenească în pămînt. Tresare 
cind, pe neașteptate, ceasul: Nobel bate ora 
două și toate giruetele îi întorc spatele. 

AU TRECUT CITEVA ZILE de la aniver- 
sarea Sf. Lucia, sărbătoarea luminii. Este vi- 
neri după-amiază şi Consiliul profesoral s-a 
întrunit în sala de şedinţe a Institutului, cu 
mult. prea neîncăpătoare pentru întreaga asis- 
tență. Ca urmare, nu toţi profesorii încap la 
masa ovală, acoperită cu postav verde, ca de 
biliard. Imediat lingă masă stau rectorul, pre- 
şedintele Comitetului pentru probleme de 
muncă, care în viaţa civilă este tehnician vete- 
rinar, reprezentanţi ai uniunilor sindicale 
(SACO) şi ai salariaţilor cu studii superioare 
(LO—TCO), delegatul Asociaţiei studenților, 
precum şi aproximativ douăzeci și cinci de 
cadre didactice din cercul restrîns de profe- 
sori ai Institutului. 

În acesta intră reprezentanţi ai disciplinelor 
ştiinţifice de bază din Institutut; cum ar fi chi- 
mia medicală, biomecanica, biologia tumorilor, 
fiziologia moleculară, radiohistologia şi alte 


. 

subiecte inrudite. Cercul restrins este acela 
care dispune de cele mai bune relatii la Minis- 
terul Învățămîntului, la fundaţii, la UNESCO 
și, practic, decide decernarea premiului Nobel: 
în medicină și fiziologie. De altfel, nu este ; 
deloc întîmplător faptul că premiul revine 
foarte rar vreunui reprezentant al domeniilor 
clinice mai „difuze“. 

Pe scaune suplimentare, dispuse într-un cerc 
mai larg în spatele celor așezați imediat lîngă 
masă stau amestecați profesori nou-numiţi si 
profesori în domenii mai „speciale“, ca de pil- 
“dă medicina internă, chirurgia, ginecologia şi 
radiologia. Potrivit opiniei declarate a recto- 
rului. această plasare a lor, la mică distanță 
de masă, nu trebuie considerată ca o formă de 
discriminare ; pe de altă parte, nu se poate, 
totuşi, nega că preşedintele întimpină o oare- 
care dificultate în a-i vedea si înscrie la cuvint 
pe cei din conglomeratul celui de-al doilea 
cerc. I 

Cel de-al treilea cerc îl formează profesorii 
decedați, care au fost conservati, imortalizaţi pe 
pinze, lăcuiţi, puşi în ramă și agăţaţi pe perete. 
Portretele sînt expuse pe mai multe nivele, și 
la fel de numeroase ca pe pereţii popotei unui 
regiment respetcabil cu ofițeri de elită. 
` Mai există si un al patrulea cerc: cei de pe 
pervazul ferestrelor. Acolo stau lectorii, con- 
ferenţiarii, profesorii netitularizaţi, precum și 
reprezentanţii catedrelor: cel mai slab cotate 
ca de pildă psihiatria infantilă sau higiena 
muncii. 


` 

Avem de-a face cu o adunare obosită. În 
timpul toamnei ordinea de zi cu problemele 
curente, obișnuite, a trebuit să fie lăsată de-o 
parte în favoarea numeroaselor manevre legate 
de lansarea candidaţilor la premiul Nobel. Cu 
acest prilej membrii cercului restrins intră în 
dispută, se manipulează reciproc, încheie ali- 
ante subite, se dezbină, se eschivează sau nu 
participă la vot, fac aluzie la eventuale sanc- 
tiuñi sau lasă să se întrevadă favoruri concrete. 
Acest joc este urmărit de cercurile exterioare, 
de public. De publicul care ar'dori nespus să 
participe şi să-și încerce norocul la masa verde 
de joc dar care nu dispune de jetoanele co- 
respunzătoare. În încheierea întrunirilor de 
acest gen rectorul împarte tuturor celor pre- 
zenti, nişte casetuțe cu medalioane. Să fii pre- 
zent la o întrunire Nobel este la fel de impor- 
tant ca si cîștigarea campionatului naţional pe 
-echipe la orientare turistică sau a campiona- 
, tului districtual pe echipe la tir cu ţinte de 
argilă. 

Dar aceasta este însă o'întrunire care se des- 
fășoară sub semnul oboselii. Trebuie titulari- 
zate posturi neinteresante, făcute publice pos- 
turile libere, să se răspundă la adrese şi scri- 
sori, să se raţionalizeze curăţenia şi să se răs- 
pundă la  plingerea adresată autorităților 
cetățenești prin care un fost anjagat reclamă 
că gîndurile i-au fost înregistrate şi se află în 
prezent în arhiva de date pe calculator a bi- 
bliotecii Nobel. 


Participanţii la şedinţă stau cu genunchii- 
încărcaţi de mape, broșuri, cataloage, dizertaţii, 
studii si alte hirtoage pe care nimeni, cu ex- 
cepția eventuală a celui care le prezintă, nu 
le-a citit dar despre care toţi, în ordineâ de- 
moeratică, urmează să-şi spună opinia, o opi- 
nie personală şi avizată, profesională. 

La ultimul punct de pe ordinea de zi sint 
alte probleme. Una dintre ele, anunţată în prea- 
labil, se intitulează Ce e de făcut în domeniul 
medicinei veterinare ? Este o chestiune care 
a revenit pe agenda şedinţelor de mai multe ori 
în ultimii cincisprezece ani. Totul a început cu 
un atac din partea unor tineri „radicali“ de la 
Facultatea de medicină” veterinară din Uppsa- 
la, care, fără argumente prea solide,-au afir- 
mat public că o mulțime de studii care provin 
de la Institutul medico-chirurgical Alfred No- 
bel ar trebui invalidate. Afirmația era motivată 
destul de imprecis prin faptul că multe expe- 
riențe pe animale erau efectuate de cercetători 
care nu aveau nici măcar habar despre com- 
portarea animalelor, fie în stare normală sau 
patologică, sănătoase sau în condiţii de boală. 
Doctorii de la IMCAN erau acuzaţi că privesc 
ânimalele ca pe nişte eprubete sau hirtii de 
turnesol, un material experimental neutru, 
fără fiziologie proprie, psihologie sau patologie 
intrinsecă. 

Un atac atit de nesăbuit fireşte că nu “putea 
fi intimpinat decit cu o totală tăcere din par- 
„tea unui consiliu profesoral deplin solidar. Ceea 
ce s-a întimplat, de fapt — dar nu fără 

eforturile solomonice ale rectorului, care a fost 
obligat să-i calmeze pe cîțiva colegi mai cole- 
rici — colegi care voiau să se revanșeze ime- 
diat, să aplice represalii ș.a.; nu oficial, desi-” 
gur, ci prin alte canale la Consiliul Naţional 
al Cercetării sau la fundaţii. Sau, pentru a 
cita un biochimist de calibrui Institutului No- 
bel: „Să-i învăţăm minte pe nemernicii ăia 
de doctori de șobolani! Să nu mai vadă nici 
măcar un bànut subsidii de acum înainte“. 
După puţină vreme, aceeași temă a apărut 
în foarte prestigioasa revistă Science. Artico- 
lul informa, de asemenea, că două dintre cele 
mai reputate institute americane de cercetare, 
"Clinica Mayo şi Universitatea Standford, an- 
gajaseră veterinari specializaţi anume pentru a 
se ocupa atent de întreținerea sănătăţii și a 
formei animalelor destinate experiențelor. Nu- 
mărul respectiv al revistei Science a fost citit 
cu o anumită mirare suspicioasă şi apoi pus 
deoparte. 
Patru ani mai tîrziu, revizorii financiari ai 
IMCAN cerură în mod neaşteptat date cu pri- 
vire la „consumul de animale de experiență în 
cadrul institutului, defalcat în consumul de 
animale pentru experienţe propriu-zise si con- 
sumul în alte scopuri,'ca de exemplu, pierde- 
rile“. A fost prezentat un raport, bine pieptă- 
nat, în care „consumurile involuntare“ erau 
puse, în principal, pe seama deficienţelor pre- 
existente la animalele livrate. În acea perioa- 
dă, Institutul se aproviziona încă cu cantități 

mari de pisici, iepuri și cîini de la mici pro- 
ducători particulari şi fermieri din branșă. 

Persoana care tocmai în această după-amiază 
adusese în discuţie chestiunea medico-veteri- 
ară nu era nici un scandalagiu cu state vechi 
în materie şi nici un fitecine, ci profesorul de 
farmacologie, care urma să se pensioneze cu- 
rînd. De la locul său, din primul cerc, acesta 
anunţase : 

— Doctor honoris causa a murit ieri. 

Un murmur străbate auditoriul, un murmur 
de surpriză si compasiune, iar ici şi colo, în 
rîndul celor mai tineri de pe pervazul feres- 
trelor, se aude cîte un chicotit înfundat. 

— Desigur că această întîmplare izolată, 
continuă profesorul de farmacologie, nu este 
decit un exemplu. Nu dovedește absolut nimic. 
Dar, doamnelor şi domnilor, să-l considerăm ca 
un avertisment că problema există. 

— Poate că a sosit timpul să facem ceva în 
privinţa asta, spune rectorul. În timpul ultimei 
mele vizite la Haberstein în San Diego mi s-a 
pus direct această întrebare : Cînd are de gînd 
IMCAN să înfiinţeze ,o catedră autonomă de 
medicină veterinară preventivă ? 

— O catedră ? Să mă pupe-n... răbufneşte 
profesorul de chirurgie toracică. 

— Societatea de asigurare Folksam nu e 
chiar Fundaţia Ford, adaugă profesorul de cro- 
matografie, š 

— Dar nu putem trece totuși cu vederea 
faptul că Institutul înregistrează pierderi finan- 
ciare considerabile din cauză că animalele pen- 

tru experiență la noi nu se bucură de o în- 
grijire competentă, remarcă profesorul de bio- 
mecanică. | Ă 

— Vrei să insinuezi că furnizăm rezultate 
experimentale eronate ! constată profesorul de 
“anatomie, cu o asemenea violenţă încît rectorul 
începe să bijbiie după ciocanul de preşedinte 
al ședinței, un femur placat cu aur de pe vre- 
mea epocii barbare a felcerilor de campanie. 

— Nu, replică profesorul de. biomecanică. 
Deocamdată mă refer numai la daunele ma- 
teriale... : 

— Deocamdată ? ! Ce vrei să spui eu ,deo- 
camdată“ ? întreabă intrigat colericul anato- 
“mist. Data viitoare o să propui să ne revizuim 
toate studiile Institutului ? 

Întrebarea rămîne atîrnată undeva în aer, 
iar după cîteva momente se destramă într-un 
nor de tăcere care se aşterne lent, ca un fum 
de ţigară, peste masa acoperită cu postav verde. 

— Permiteţi-mi să fac o propunere concretă, ' 
reia apoi rectorul. Vreau să propun Colegiului 
profesoral să instituie un grup de lucru alcă- 
tuit din studenţi absolvenți, cu grad de asis- 
tenți, care să analizeze mai îndeaproape aceas- 
tă problemă. 

— Protestez în numele Asociaţiei. studenți- 
lor!  vociferează reprezentantul studenților. 
Resping orice variantă care implică folosirea 
studenților absolvenţi la activități neplătite cu 
caracter neștiințific si care nu' are nici o va- 
loare în ridicarea calificării noastre profesio- 
nale ! 

Rectorul oftează si ràsuceste ciocanul-femur 
de presedinte pe care este inscrisà dedicatia 
personalà a regelui Oscar I: ,Corpului de fel- 
ceri suedezi din partea Protectorului său re- 
gal“. 

— Nu avem, după cum ştiţi, nici un ban... 
spune rectorul şi priveşte sumbru spre audi- 
toriu. 

Șeful administraţiei, al cărui titlu este direc- 
tor, ridică cu oarecare stînjeneală degetul ară- 
tător, îngălbenit de nicotină. 

— Da? spune rectorul 'uitîndu-se în același 
timp la ceas. 

— Propwn să folosim suma alocată de: stat 
pentru FEOFM, spune directorul. 

— FEOFM ? întreabă rectorul. 

— OFM înseamnă. Oficiul Forţelor de Mun- 
că şi FE pentru Femei. Dacă e să ne referim 
la principiul de bază: OFM plăteşte salariul 
dacă Institutul oferă loc de muncă unei șomere 
cu studii, supârioare care în ultimul an de 
angajare a atins virsta de 49 de ani. Fondurile 
se acordă pe cite douăsprezece luni odată. 

— Putem, deci, trasa sarcina Direcţiei ad- 
ministrative să analizeze 'posibilitatea de a 
aduce aici, pe gratis, o femeie-veterinar ? în- 
treabă rectorul şi isi aruncă privirea peste 
auditoriul cufundat într-o tăcere deplină și oa- 
recum sceptic. 

Nu răspunde nimeni, ceea ce se traduce 
prin consimțămîntul celor prezenţi. 


DIZERTATIE , 


Š 1 

E UNA DIN ZILELE obișnuite ale săptămi- 
nii, cu puțin înainte de Crăciun. Ceasul nu e 
încă opt. Evy Beck coboară din autobuzul ra- 
pid la staţia de lîngă intrarea Institutului No- 
bel. Cerul e purpuriu și peluzele din jurul 
clădirilor sînt negre ca asfaltul ud. O ceaţă 
densă atîrnă în aer şi învăluie într-un nimb, 
hieratic felinarele de pe străzi. 

Evy Beck are 52 de ani şi este doctor vete- 
rinar. A luat-o de jos şi a urmat calea cea 
lungă : la început asistentă d borator, apoi 
tehnician şi la 44 de ani veterfñar. Nu a avut 
niciodată un post permanent de medic veteri- 
nar care să-i permită să promoveze în mod 
organizat, cum prevăd reglementările. În 
schimb, a reușit să se descurce mai departe prin 
alocaţiile de stat pentru cercetare, supliniri în 
posturi vacante, diverse alte ocupaţii şi în.ul- 
timele şaisprezece luni pe baza ajutorului de 
şomaj. 

Evy Beck şi-a găsit singură şi o poreclă, 
„Coeficienta“. In scrisorile adresate unor per- 
soane apropiate se semnează „Coeficienta“. Azi 
dimineață, cînd veioza automată s-a aprins la 

ora 6 si-a scuturat scàfirlia si s-a indemnat 
singură : 

— Hai, sus cu tine, „Coeficiento“. Babetele 
trebuie să aibă grijă să-şi facă timp şi pentru 
aranjatul părului cînd merg. în oraş să-și caute 
de lucru ! 

Aproape toată viaţa, de cînd e femeie matură, 
a fost încadrată în diverşi coeficienţi : de re- 
calificare, de instruire, de dispensă. Si cînd 

`a primit telefon la sfîrşitul săptămînii trecute 
şi i s-a spus să se prezinte la Institutul Nobel 
pentru un interviu n-a mai întrebat dacă „e 
vorba de un serviciu obişnuit?“ pentru că şi 
de data aceasta era vorba, desigur, de un co- 
' eficient. Ieri sosise o scrisoare în care se con- 
“firma că de fapt coeficientul se numeşte 
FEOFM, unul dintre instrumentele selective ale 
Oficiului Forţelor de Muncă care viza angaja- 
rea femeilor peste 49 de ani în cîmpul muncii. 

Urcă aleea lungă şi înclinată care duce la cen- 
trul administr88Bv al Institutului. Rămîne piro- 
nită locului, uimită în faţa unui mobil cu scli- 
piri argintii care pare să fie o încercare a me- 
talurgiei de a realiza un pom de iarnă peren. 
- Ceasul se face opt şi toate podoabele pomului 
de iarnă se răsuresc dintr-o dată în aceeași di- 
recţie. 

Evy Beck ocolește de cîteva ori peluza în 
mijlocul căreia se. află bazinul cu peştişori 
aurii. Ca de obicei a sosit prea devreme. Nu 
înainte de ora opt şi un sfert trebuie să se 
întîlnească cu directorul Hărrlin pentru o con- 
vorbire în vederea angajării. În geanta ei grea 

are diplomele, foaia matricolă, studiile publi- 
cate, teza de doctorat şi patru fotografii de 
curind făcute. La ce-i sînt necesare fotografiile 
nu ştie încă. Le-a luat pentru orice eventua- 
litate, să fie sigură. 

La ora 8 şi 10 intră în clădirea administra- 
tiei. Usa exterioară din sticlă nu este încuiată, 
„dar pe cea din interior nu mai poate s-o des- 
chidă. În spaţiul dintre cele două uşi atirnà un 
microfon agăţat în tavan. Pe microfon este 
scris: Vă rugăm să spuneți numele şi pe cine 
căutați. Evy Beck se apropie de microfon şi 
spune : f 

— Sînt Evy Beck şi îl caut pe directorul 
Horrlin. 

— Nu înţeleg, răspunde microfonul cu voce 
sintetică, puțin nazală. - 

Era exact la ce se aşteptase. În intimitatea 
ei a obosit să tot audă telefoanele astea de la 
intrare care scrișnesc „nu înţeleg, nu înţeleg...“ 
De fapt, greșeala e că ea are vocea destul de 
groasă pentru o femeie. Cînd își pronunță 
prenumele „Evy“ acesta este înțeles ca femi- 
nin, dar în acclaşi timp este pronunţat cu o 
voce care la fonogram poate fi interpretat mas- 
culin. Într-o asemenea situaţie, computerul e 
obligat să spună „Nu înțeleg“. Femininul si 
masculinul nu pot exista în paralel. 

Îşi strînge puţin pielea giîtului cu degetul 
arătător şi cel mare, în dreptul laringelui şi 
ciripeşte în falset, piţigăindu-se : 

— Sint Evy Beck si îl caut pe directorul 
Horrlin. 


— întră şi orienteazãā-te după săgeata verde, 
rostește rapid microfonul, încît abia reuşeşte 
să termine toată propoziția. 

În plafon începe să clipească o săgeată ver- 
de. Evy urmează direcția indicată de săgeată 
si intrá într-un coridor pe partea dreaptă, Să- 
geata o însoţeşte şi aleargă pe tavan de-a 
curmezisul în faţa ei, ca steaua care-i călăuzea 
pe cei trei magi. La un moment dat săgeata 
se oprește. Nu mai clipește, ci se fixează în- 
tr-o lumină roşie, continuă. Evy Beck a ajuns 
în faţa unei uşi pe care scrie 56 03 14—0356 
Dir. S. Hărrlin. Se aprinde o lampă fixată în 
tocul transversal al-uşii pe care scrie „Intră“. 

Încăperea este goală. O cameră mică cu un 
birou, un dulap în perete cu bibliorafturi agă- 
tate vertical, un scaun pentru vizitatori şi un 
cărucior din metal pe care se găsesc un dicta- 
fon, un telefon cu calculator, o plită de gătit 
şi un monitor tv. Îşi scoate mantoul şi-l pune 
peste căruciorul metalic, după care se aşază 
pe scaunul pentru vizitatori cu servieta pe 
genunchi. i 

După o aşteptare de aproape zece minute îşi 
face apariţia un bărbat inalt, subţire, cu părul 
roşcovan. Are treizeci şi ceva de ani. Ii dă 
mina fără s-o privească în ochi. Respirația îi 
miroase a cafea. 

— Bun venit la noi, îi i spune el şi 'se prăvă- 
leste pe spate în scaunul său de la birou; e 
priveşte, apoi, drept în faţă, dar fără s-o vadă. 
Ochii i se încrucişează puţin, ca atunci cînd 

mireşi o floare sau te uiţi la o agrafă de hirtie 
îndoită. 

Evy Beck bijbiie la cataramele servietei în 
timp ce directorul Hârrlin se uită cu interes , 
la servieta ei. 

— Da, mi-am adus şi hiîrtiile, spune 'ea în- 
tr-o doară. 

— Hirtiile ? întrepă el intrigat şi obrajii i se 
încordează. 

— Da, copii după acte, adeverinte... 

'— Uită-te la biroul meu, îi spune directorul 
desfăcîndu-şi braţele peste tăblia goală a birou- 
lui. N-am nici o hîrtie! 

Evy Beck se apleacă uşor în față si se uită 
' politicos pe biroul gol. Suprafata acestuia este 
mată, de culoare verde închis si pare turnată 
din cauciuc masiv. Nu e absolut nimic pe el: 
nici un creion, nici un bloc notes, nici o agrafă. 

În buzunarul de la piept directorul Hărrlin 
are o cutie mică neagră din plastic. de mări-. 
mea si forma unui pachet de tigări. O scoate 
şi o sprijină de bărbio. Cutiuta are pe partea 
superioară un grătar fin de metal strălucitor ca 
la un aparat electric de ras. 

— Vreţi să-mi daţi actul de identitate ? în- 
treabă el și întinde mîna liberă peste biroul 
gol. 

. Evy Beck îi dă legitimatia confecționată din. 
material rigid pe care sint imprimate o serie 
de date personale şi directorul Hărrlin o intro- 
duce cu rapiditate într-o deschizătură la baza 
aparatului ; nu e un aparat de ras ci un micro- 

fon. Suflă de cîteva ori în el, ca si cînd ar fn- 
cerca o trompetă, si spune: 

— Bună PAI! Prezintă datele profesionale 
pe ecran. 

Sub mantoul lui Evy Beck — pe care-l ase- 
zase pe căruciorul de metal — încep să se audă 
biziituri si pocnituri. Jenată, isi trage mantoul 
spre ea. Ecranul de cîţiva centimetri al căru- 
ciorului s-a luminat. La început apare numă- 
rul ei de identitate, ca persoană, cu litere albe ; 
numărul apare pe ecran de la coadă la cap. 
Apoi apare o imagine tremurîndă care se dă 
peste cap de mai multe ori pînă se opreşte. 
Timp de citeva secunde se uită amîndoi la o 
telefotografie înfăţişînd-o pe Evy Beck, în 
urmă cu cinci ani. 

Priveşte ţintă ecranul, fascinată. Auzise că 
multe institute crau conectate direct cu un 
caculator central de date, dar nu văzuse cum 
funcţionează în realitate. 

După fotografie urmează grupa ci de sînge 
şi un sumar cu date despre starea sănătăţii, 
apoi greutatea și înălțimea: 89,6 kg si, res- 
pectiv, 174 cm. Datele privind starea sănătă- 
tii se încheie cu o caracterizare a tipului so- 
matic : atletic. Directorul își drege vocea puţin 
jenat. 

Apoi urmează, într-o succesiune rapidă, anii 
de școală, rezultatele la învățătură, activitatea 
practică, studiile: superioare si datele din car- 
tea de muncă. Titlul tezei de doctorat este pre-: 
zentat pe ecran în limba engleză. Apoi dispo- 
zitivul pare că s-a împotmolit pentru că în- 

cepe sà clipească intermitent ca un tub de neon 
detect : Nu e docentă, nu e docentă, nu e docentă. 

— Mulţumesc PAI ! spune Hârrlin la micro- 
fon. 

Se întorc din nou unul spre altul si, ca si 
înainte, privirea lui Hârrlin pare că alunecă 
undeva, pierdută printre obiectele neînsufle- 
tite, desi se uită drept la ea. 

— Corespund ? întreabă ea; oricît ar fi de 
ridicol întrebarea o pune cu același timbru 
de soprană, exact cum a procedat cînd a vor- 
bit la telefonul de la intrare. Se ruşinează şi-şi 
drege glasul. 

— Sigur, sigur, răspunde el şi continuă s-o 
fixeze cu ochii lui cenușii, fără profunzime. 

— Atunci înseamnă că mă angajaţi ? între- 
bă ea. 

Directorul Hörrlin apucă din nou microfo- 
nul şi şi-l duce lîngă bărbie, ca pe un aparat 
de ras : 

— Evy Beck, cheie de acces tip C. 

O plăcuță mată din sticlă se aprinde lîngă 
plita de gătit de pe căruciorul de metal. Hör- 
rlin ridică degetul mare de la mîna dreaptă şi 
îi arată, cu un gest pedagogic exagerat, cum 
să-şi pună şi ea degetul mare pe plăcuţa din 
sticlă luminată. Ea o face ezitînd puţin, ca și. 
cum i-ar fi frică să nu se frigă. Sticla însă e ` 
rece şi se stinge imediat. 

— Acum aveţi acces la toate intrările mar- 
cate cu litera C mare, spune directorul. Nu 
faceți altceva decît să apăsați cu degetul 
mare pe ochiul electronic al închizătorii. 

Inainte de a-si ascunde degetul inapoi in 
spatele servietei, se uità la el in grabà, de par- 
cà ar fi dobîndit subit o semnificaţie nouă şi 
magică: E un deget scurt şi lat care abia aduce 
cu un deget de femeie. 

Nu e nevoie de prea multă artă pentru a 
capta privirea directorului ; ochii -lui seamănă 
cu doi butoni plaţi de menşetă. Evy se uită 
direct spre ei si întreabă : 

. — Despre ce fel de muncă e vorba? 

Pentru prima oară directorul pare uşor în- 
curcat — ca şi cum ea ar fi încercat să spună 
o glumă şi uitase poanta. 

— Eu mă ocup numai de discuția pentru an- 
gajare, spune el după o clipă cu o urmă de 

- scuză în glas. 

— Aa-haa, zice Evy Beck. 

Directorul Hârrlin pare neliniștit pe neaş- 
teptate si rătăceşte cu mîna pe birou după o 
agrafă pe care n-o găseşte. 

— Să nu mă înţelegeţi greșit, reia el emfa- 
tic. Veti primi instrucțiuni, noțiuni introducti- 
ve, prezentări, informații, veți face vizite. 
Avem o politică de cadre foarte progresistă- 
aicj la IMCAN ! 

Se ràsuceste cu scaunul rotativ ca si cum 
ar fi căutat materialele în dulapul cu biblio- 
rafturi din spatele său. Se pare cà nu a găsit 
ce căuta si se roteşte din nou revenind cu 
fața la birou. l 

— Sarcina mea se rezumă numai la convor- 
birea privind angajarea, îi explică el. 

„După trei minute, Evy stă din nou si se 
uită țintă la mobilul argintiu din faţa clădirii 
“administraţiei. Am primit de lucru, reflectează 
ea dînd uşor. din cap de parcă nu i-ar veni să 
creadă. Apoi priveşte în jos, se uită la servieta 
ei grea: Începi să te comporți ca o mătuşă 
bătrînă si aiurită, „Coeficiento“! Auzi, să-ți 
iei la tine fotografii de pașaport cînd cauţi de 
lucru. 

A DOUA ZI, la ora trei și jumătate după- 
amiază, Evy Beck e din nou în același loc. 
Stă si se uită la giruetele mobilului care se 
mișcă leneș, cu vîrfurile îndreptate aiurea sub 
jetul de lumină al reflectoarelor. La cîțiva me- 
tri deasupra mobilului conurile de lumină ale 
reflectoarelor se frîng brusc în întunericul de 
decembrie care s-a aşternut ca o pislă enor- 
mă si densă peste întreaga zonă. | 

Și-a luat din nou servieta cu ea. Acum a 
pus-o jos, între glezne; servieta o împiedică 
să se urnească din loc. Simte o neliniște în corp 
dar servieta, aidoma unui bloc de ciment legat 
de picioare, o ține pironită ca o frînă. La 15,30 
are fixată o întîlnire cu Grupul de lucru al 
Comisiei pentru problemele de muncă şi nu 


vrea să ajungă înainte — să nu lase impresia: 


că e nerăbdătoare. 
Ceasul de la mînă arată 15,33, însă îl pune 
întotdeauna puțin înainte — să fie mai sigură. 

Ridică ochii spre mobil şi așteaptă ca acesta 
să bată. Își simte picioarele zvicnind si îşi vîră 
vîrfurile pantofilor sub servietă. 

Ceasul ei a ajuns deja la 15,35 si mobilul 
nu dă nici un semn de viaţă. Atunci îşi dă 
seama că acesta nu marchează si jumătăţile 
de oră: inima i se ridică pînă în git şi o 
loveşte la baza craniului, poc! E pe punctul 
de a se prăbuși peste servietă. Îşi recapătă, 
însă, echilibrul si o porneşte aproape în goană 
spre Lindgarden. Acesta este numele unui 
conac vechi cu acoperișul ţuguiat și cu olane 
vopsite în alb. Pînă în anul 1913 mai era fermă. 

Lingarden este sediul propriu al Comisici 
pentru problemele de muncă şi singura clă- 
dire din lemn de pe teritoriul ocupat de IMCAN. 
Trece în grabă pe ‘lîngă colțul bibliotecii şi 
printre tufele de liliac care înconjoară hardu- 
ghia strimbă, dărăpănată si șubredă. Ușa de 
la intrare e deschisă si Evy intră cu sufletul 
la gură în vestibul. Pe dinafară clădirea pare 
gata să se prăbușească la proxima furtună din 
toamnă, dar în interior a fost restaurată cu 
ingeniozitate. . Pereţii vestibulului sînt îmbră- 
cati într-un tapet rigid care imită pinza de 
sac, dînd impresia unei construcţii durabile, de 
susținere a întregii clădiri. 

Îşi smulge mantoul si şalul de pe ea si pă- 
seste în camera din stînga. Înăuntru, într-o 
sală spațioasă se află trei bărbaţi aşezaţi la 
o masă lungă, care ocupă aproape toată în- 
căperea. Se ridică toți trei, şi-i dau mîna, pre- 
zentîndu-se : 

— Sef de serviciu Hakan Rosenquist, bosul 
administraţiei. Bună ziua ! 

— Tehnician veterinar Edvin Karlsson, pre- 
sedintele Comisiei pentru probleme de mun- 
cà. Bun venit! 

— Hakvin Hansen. reprezentantul studenti- 
lor. Bună ! i 

— Bună, răspunde si eá cam cu jumătate 
de gură prăbusindu-se pe un scaun puţin mai 
departe de ceilalți. 

— Cei trei bărbati stau cu mîinile încruci- 
sate pe masă. Toţi trei zîmbesc. 

— Această casă se numeste Lindgarden, 
spune presedintele Comisiei. dînd din cap în- 
curaiator. Aici esti, oricînd. binevenită. Aceas- 
ta este casa noastră. a angajatilor. 

Evy Beck se gîndeste la iuteală dacă în in- 
stitut mai există si alte persoane decît „anga- 
jati%. dar nu pronunţă întrebarea. 

— Așaaa... rostește şeful serviciului. Ne 
pare bine că ati putut veni ca să spun aşa. 

Zimbeste din nou și Evy are senzația că 
dacă cei trei nu încetează să tot zîmbească o să 
i se pună un cîrcel la colțurile gurii, din lipsă 
de antrenament. 

— Noi trei constituim, deci. Grupul de lucru 
al Comisiei pentru probleme de muncă din In- 
stitut. Noi facem-angajările, aici, la IMCAN. 

— Da, dar eu intru în cadrul coeficientului 
„creat prin alocaţia de stat FEOFM, intervine 
speriată Evy Beck ta nu cumva să se strecoa- 
re sub o etichetă falsă de marfă. 

— E o chestiune de pură eontabilitate, men- 
ționează şeful de serviciu. Toti facem parte 
dintr-un coeficient pe baza cîte unei alocații 
de stat. 5 

— Atunci e în regulă, nu ? -întreabă ea. În- 
seamnă că totul e în ordine si voi lucra aici? ! 

— Sigur că da, răspunde şeful de serviciu 
uitîndu-se zîmbind la camarazii săi. Acum ești, 
bineînțeles, de-a noastră! subliniază el, cli- 
pindu-i eu subinteles. 

Usuratà, se așază mai comod pe scaun şi-şi 
apasă cu energie servieta de burtă; burta pe 
care încearcă încontinuu să şi-o împingă îna- 
poi. Cu mîinile, cu o carte, cu servieta sau 
încheindu-și cît mai strîns mantoul. Burta asta 
compactă si voluminoasă care a arătat, de fapt, 
mereu la fel de cînd l-a născut pe Erik. Chipul 
lui Erik îi apare în faţa ochilor, cu obrazul lui 
neted si măsliniu, cu ochii albaștri, mari şi 
candizi, şi cu o despicătură adîncă în bărbia-i 
lată. Erik — băiete, reflectează ea, uite că 
mămica a găsit, în =sfirsit, de lucru... 

Tresare, cînd îl vede pe Harvin Hansen, în 
picioare, în spatele ei. Acesta îi pune o hirtie 
imprimată în față, pe masă. Hiîrtia e împodo- 
bită cu emblema Institutului, o cunună.de lauri 
cu medalionul lui Alfred Nobel în centru. Capul 
hui Nobel este înfipt în tija cu șarpele încolă- 
cit a lui Esculap — ca într-o ţeapă. Evy citeşte 
ce scrie pe hirtie : 


Program de introducere în muncă pentru Evy 
Inga-Britt Beck, doctor în medicină veterinară 

Ziua I — Recomandări generale. Primire la 
rector. Vizitarea Institutului. 

Ziua a Il-a — Instruire cu consilierul șef în 
probleme de protecția muncii. Vizită la 
bibliotecarul şef. 

Ziua a Ill-a — Expozeu cu privire la avan- 
tajele sociale. Prinz pentru noii anga- 
jati. Reglementări referitoare la proble- 
me de securitate. 


Ziua a IV-a — Film: istoria Institutului. 


Evy pune hiîrtia la loc pe masă: 

— Şi cînd o să încep munca propriu-zis ? 
@ntreabă ea. 

— Să muncești propriu-zis ? ! se miră șeful 
de serviciu, încetînd, în sfirşit, să mai zâm- 
bească. 

Tehnicianul veterinar Karlsson zîmbește de 
astă dată numai cu un colț de gură și se su- 
ceşte nervos pe scaun. Intervine, însă, Hakvin 


Hansen : 

— Să fii introdusă în muncă face parte din 
munca ta aici. Primele două săptămini consti- 
tuie o pregătire atent concepută. Un lucru care 
îţi va folosi de multe ori în viitor. 

— Aha, exclamă ea, profund rușinată, 

Preşedintele Comitetului își drege glasul şi 
rosteşte : 

— Ne-am luptat mulţi ani pentru asta, să 
avem o metodă judicioasă de introducere în 
muncă. 


— Ei, nu e cazul sà insistăm cu explicaţiile, 
spune şeful de serviciu. Ne-am luptat? De 
fapt, noi, administraţia si personalul, ne-am 
luptat împreună să obţinem banii necesari de 
la Direcţia învăţămîntului superior. 

— Ştiţi, vă rog să mă credeți, dar nu prea 
sînt obişnuită să mă angajez, încearcă Evy 
Beck să se explice. 

Toţi trei rîd dezaprobator, după care şeful 
de serviciu Rosenquist încearcă să se uite pe 
furiş la ceas; ridică puţin mîneca hainei ca 
pentru a îndepărta un fir de păr. 

— Așaaa, spune Hakvin Hansen lipindu-și 
palmele una de alta si sprijinindu-și nările 
în vîrfurile degetelor mijlocii. Ai vreo între 
bare ? ! 

— Cred cà o să găseşti răspuns la toate even- 
tualele tale întrebări după ce vei parcurge pro- 
gramul de introducere, îi explică Karlsson. 

Evy Beck se uită la cei trei bărbaţi. I-au 
dat în mod clar să înțeleagă că întîlnirea s-a 
terminat dar ea îndrăzneşte să-i mai reţină 
măcar un minut : ; 

— Poate că sint puţin mai proastă, spune 
ea, dar n-am, prea înțeles, totuși, exact în ce 
constă munca mea. | 

Şeful de serviciu se uită acum la ceas fără 
să se mai ferească şi le aruncă apoi o privire 
rapidă celorlalţi doi. 

— O întrebare bună, spune el, pipăindu-și 
bărbia să vadă dacă e rasă cum trebuie. O în- 
trebare bună. 

Edvin Karlsson si. Hakvin Hansen se uită 
acum în jos, privindu-şi genunchii, ca și cum 
ar fi adînc absorbiți în citirea unui material 
important, care trebuie parcurs imediat chiar 
în cursul respectivei şedinţe. 

— Poate că întrebarea a fost pusă prea de- 
vreme, spune ea, pregătită să bată în retragere. 

— Trebuie să se facă o delimitare între in- 
troducere si instructaj, intervine Rosenquist pe 
un ton prietenos dar pedagogic. Pînă acum am 
vorbit de introducere, adică de o orientare ge- 
nerală în legătură cu condiţiile tale de muncă. 
În ceea ce priveşte instructajul, ei bine, acesta 
este tocmai ce urmează să faci în mod practic... 

— Da, şi ? întreabă Evy Beck. 

— Si asta nu e treaba Grupului de lucru. 
Noi nu sîntem specialişti şi, ca atare, noi nu 
putem să ne amestecăm într-o serie de aspecte 
medico-veterinare care constituie sarcinile tale 
specifice de muncă. ° 

— Aspecte medico-veterinare ? f 

— Păi, sigur, fir-ar al dracului, spune șeful 
de serviciu batjocoritor. Cred că asta pricepi 
şi tu, destul de bine, că dacă au adus una ca 
tine aici nu poate fi vorba, pentru Dumnezeu, 
decît de animale. 

E DUMINICĂ, 19 decembrie. Evy Beck îi 
face o vizită tatălui ei la spitalul Roslagstull 
Îl găsește stînd într-un scaun pe rotile cu obra- 
zul lipit de rezemătoarea capului. Nu se uită 
direct la ea ; îi aruncă numai ocheade piezișe. 
din profil. Capul, pleșuv, e numai piele şi os 
iar nasul, lung şi ascuţit. E așa de lung încît 
cu mare greutate buza de sus îi acoperă dinţii. 
Cînd vorbeşte o face numai din colţul gurii. 

„— Serviciu, ai? se miră el. Şi ce dracu de 
serviciu ? ? 

Se bucură că-i aude vocea pițigăiată, agresi- 
vă. Tata a început să se întremeze. Nu mai 
e nici atît de găibejit. . 

Şade în cărucior si bodogănește și-și freacă 
bărbia de pernuța rezemătoarei, cu ochii aţin- 
titi spre fereastră. Dă din cap a încuviinţare, 
înţelept, ca şi cînd ar vorbi despre fiica lui, 
Evy, de fapt cu altcineva, o persoană invizi- 
bilă dar reală, care stă pe pervazul ferestrei. 

— Serviciu, auzi ? ? Cică ar fi găsit de lu- 
cru ? ? rostește el cu profundă suspiciune. 

Evy observă că urechile i s-au alungit iar 
lobii îi atîrnă ca nişte tetine fleșcăite de ceară. 
Urechile prelungi şi înguste, care au început să 
i se ducă înspre spate, sint un indiciu sigur 
de bătrîneţe la bărbaţi. În fond, tata a împli-. 
nit de curind 79 de ani. Nodurile- degetelor 
sale învineţite i se profilează ca zimţii coroa- 
nei unei roti dințate. Stă și-și împreunează no- 

durile degetelor mişcfndu-le ritmic, unul în- 
ir-altul cînd în sus, cînd în jos. 

— Tăticule... i se adresează ea cu precauţie 
fără să îndrăzneâscă însă să-l miîngiie uşor pe 
mâini. Tăticule, să știi că arăţi mai bine, cre- 
de-mă. 

— Vorbești prostii ! şuieră el, străpungînd- o 
cu unul din ochii lui mici şi negri; nici de 
data asta nu-și întoarce faţa către ea. Dimpo- 
trivă, se propteşte cu şoldul şi mai puternic în 
cărucior ca şi cum ar prefera să-i întoarcă 
spatele fiicei sale. 

— Ai putea, eventual, să primeşti o învoire 
pentru zilele de Crăciun ? întreabă ea. 

Nu-i răspunde. În schimb îi clipeşte cu sub- 
înţeles simpatizantului său invizibil de pe per- 
vaz. Îi clipește cu siretenie ca pentru a-i con- 
firma o conspirație, cu totul evidentă în mo- 
mentul acela, care vizează să-l azvirle: afară 
din spital. 

Evy aşază cu grijă, fără să facă zgomot, pun- 
ga cu struguri pe planșeta de citit fixată la 
scaun. Stie că el n-o să manifeste nici un inte- 
res pentru struguri atita timp cît ea e încă 
acolo. Dar sora i-a povestit că îndată ce iese 
pe uşă bătrînul îi înfulecă pe toţi si scuipă 
simburi prin cameră: 

— Auzi, ce fel de muncă utilă societăţii ar 
putea să facă ea... ea care e veterinar?! în- 
treabă el în direcţia pervazului ferestrei. 

— Ştii tu prea bine, tăticule, răspunde ea 
calmă. i-am explicat de o mie de ori că ve- 

teninarii controlează hrana, fac probe de labo- 
rator cu .bacterii şi depistează purtătorii de 
epidemii la animale... 

— De o mie de ori? întreabă el. Cum, poti 
fi atit de sigură că a fost exact de o mie de 
ori ? 

— De multe ori, se corectează ea. 

— Deci cineva, nu spunem cine, n-ar mai: 
fi în stare să înţeleagă, nu ? Si ar trebui săi 
se explice de o mie de ori?! 

— Nu de o mie de ori. Însă uneori nu nu- 
mai o singură dată. Doar știi că nu mă pricep 
să explic. 

— Deplorabil, remarcă el cu îngăduinţa su- 
perioară a cuiva care a acordat un calificativ 
cu mult prea mare. 

Sâride şi speră că el n-o s-o observe. Tăticul 
ei cel bătrîn e aproape ca în zilele lui bune. 
Nu mai e balotul mut și gălbejit pe care l-a 
văzut zăcînd mereu în pat în ultimele luni, 
Chiar şi licărirea din ochi i-a revenit. Nu una 
"tocmai răutăcioasă, ci ardoarea intensă a celui 
în mod cronic persecutat. i 

— Să dădăcești animale de casă, cam asta 
ai putea tu să faci, spune el. 

— E vorba de un serviciu la Institutul Me- 
dico-Chirurgical Alfred Nobel. 

— Institutul Medico-Chirurgical Alfred No- 
bel, ‘repetă el semnificativ, ridicindu-și mîna 
învinețită spre camaradul său invizibil din- 
spre fereastră. Ha-ha, exclamă el apoi biruit și 
constată că fiica lui e irecuperabilă. 


Dar ea ştie că bătrînul a devenit acum cu- ` 
rios — ochiul îi mijeşte neliniștit în, orbită. 

— Aşa-numitul premiu Nobel, spune el. 
Acolo unde lacheii capitalismului se şterg la 
fund, unul pe altul, cu bancnote de o mie 
de coroane.. 

— Nu pot fi realizate progrese în medicină 
dacă cineva nu are grijă ca animalele pentru 
experienţă să trăiască în condiţii “igienice, de- 

’ clară ea. 

— Şi asta o să faci tu? Să mături rahatul 
şobolanilor şi să cureţi cuștile ? Ph 

— De fapt nici nu ştiu încă. Adică, în mod 
practic. 

— Auzi, nu ştie? spune el şi zîimbește din 
nou spre fereastră. Fata mea se duce şi ac- 
ceptă un serviciu fără măcar să ştie ce o să 
facă acolo. Mare eşti Doamne ! 

` Se aude un ciocănit la uşă. 

— Da, intră! rácneste bătrinul. cu o vigoare 
nebănuită, fără să-și întoarcă faţa de la fe- 
reastră. 

E Erik. Erik Beck, fiul lui Evy şi nepotul 
lui Rodion Beck. 

— Bună, Evy. Bună, bunicule, salută el, în- 
dreptîndu-se spre ei. 

Erik e într-adevăr un tînăr distins. Costum 
perfect din stofă de păr de cămilă, tuns scurt. 
Cravata cu un luciu discret. Manşetele cămă- 
şii depăşesc exact cu cinci centimetri mînecile 
sacoului. La butonul din dreapta are un cesu- 
let cu lentilă convexă, de lupă. Erik Beck are 
douăzeci și. şapte de ani şi este doctor în teh- 

nologie. Un metru și optzeci centimetri înălțime, 
- tuns scurt, bine ras, îngrijit și cu o inflexiune 
plăcută în voce. Evy Beck isi iubește fiul şi 
totuşi se întreabă : cum am putut eu, o broas- 
că umflată, să, nasc o ființă atît de perfectă ?. 
Cu bunicul se produce o metamorfoză rapidă. 
Se întoarce, se lasă mai jos în scaun şi-şi în- 
tinde braţele afectuos spre Erik. Obrazul ri- 
gid, de moșneag, i s-a destins acum. Ochii îi 
radiază. Colţurile gurii i s-au ridicat la loc de 
o parte şi de alta a nasului ascuţit si coroiat. 

— Băiete! strigă el. Vino-ncoa, băiete! 

Erik se apleacă politicos spre bunicul său 
care-l bate energic pe umerii puţin vătuiţi ai 
sacoului. | 

— Arăţi bine, îi spune Erik. 

— Ei aş! i-o întoarce bătrînul dezaproba- 
tor. Încă n-am răposat. 

Erik se întoarce spre mama sa şi o bate 
ușor pe obraz cu palma, grăbit si distrat. E 
gestul pe care o persoană mai în vîrstă îl face, 
gîndindu-se la altceva, față de'cineva mai tînăr 
şi cu mai puţină experiență. 

— Ştii, Erik, îi spune ea cu mândrie. Am 
găsit de lucru. 

— Felicitări, Evy, îi spune el, intinzindu-i 
mina. | 

I-o ia si i-o ţine strîns, cu ambele miini; 
înfățișarea lui îi e străină, vocea îi e şi ea 
străină, maturitatea lui, de asemenea, străină. 
Trebuie să mai fi rămas ceva — poate sen- 
zaţia pielei ? 

Erik tuseste slab căutînd un motiv să-şi re- 
tragă mina si s-o folosească în alt scop, să 
şi-o ducă la gură. 

— Mă bucur, spune el. Realmente mă bucur 
că alocaţia FEOFM este folosită în mod inte- 
ligent. 

Nimeni- nu articulase vreun cuvînt despre 
alocația FEOFM. Dar ea știe că Erik nu poate 
fi păcălit. Erik ştie totul. Erik nu mai are 
iluzii. Pe Erik nu-l mai uimește nimic. Erik, 
care e doctor în tehnologie si docent în teh- 
nica finanţelor la Institutul Regal de Tehnolo- 
gie Economică. 

— Inteligent ? se miră bătrînul. De unde 
știi că ea o să facă cova inteligent?! 

Erik se duce lîngă cărucior şi-şi așază mîna, 
încă bronzată din concediu, pe teasta rece a 
bătrînului. Muschii încordaţi ai feţei acestuia 
se destind instantaneu. 

— Cum merge ficatul, bunicule? întreabă 
Erik. L-ai încercat deja ? 

— Nu. Medicul şef a spus că avea un defect 
de fabricaţie. Așa că l-au trimis înapoi. 

Rodion Beck începe să-și suflece cămașa de 
spital, cu mult prea largă. pentru el. Apare o 
burtă zbîrcită si cafenie, cu un buric proemi- 
nent. Din dreapta stomacului. de sub coaste, 
ies două tuburi înfășurate, la bază, în tifon. 
Tubul din dreapta este marcat cu o săgeată 
roşie, groasă, cu vîrful îndreptat spre interior. 
Cel din stînga are o săgeată albastră îndrep- 
tată spre, exterior. 

— Mă mănîncă, spune bătrînul, apucind tu- 
burile cu mîinile 

— Tăticule drag, nu mai pune mina acolo... 
îi spune Evy. 

Erik nu spune nimic. În schimb, îi mîngiie 
bătrinului ţeasta cu dosul palmei. Bătrinul dă 
drumul la tuburi și brațele îi alunecă peste 
burtă, de o parte şi de alta a corpului. Rămîne 
cufundat în scaunul lui pe rotile, cu picioa- 
rele răşchirate si cu ochii întredeschişi. 

— Sper că nu te grăbești, Erik? întreabă 
Evy. : 

Lui Rodion Beck i se impàienjenesc imediat 
ochii de negura suspiciunii. 

— Sigur că se grăbeşte! Erik nu-și poate 
irosi timpul ca oricare altul. 

— Astăzi, chiar şi eu mă grăbesc, spune Evy, 
începînd să se ridice.de pe scaun. 

— Tu ?? întreabă tatăl ei și cască, lăsînd să 
i se vadă limba lucioasă și sfrijită de moșneag 
— dar se redresează și nu pierde șansa cei 
se oferă : Noi nu te reținem! În nici un caz 
cînd ţi se întîmplă si ţie să te grăbeşti puţin, 
o dată ! ` 

Evy se îndreaptă spre cărucior şi se apleacă 
spre obrazul tatălui ei. Se oprește însă la timp. 
Se opreşte înainte ca pe acesta să-l apuce un 
acces de mînie la gîndul că ea pune la cale un 
complot cu scopul expres de a-l ataca cu un 
sărut pe obraz. În schimb bate uşor cu mîna 
pe braţul căruciorului. 

— Ai grijă de tine, tăticule, îi spune ea. 


- Erik se înclină cu repeziciune.spre mama sa 
şi îi atinge, iute, abia perceptibil, obrajii cu 
nasul. | 

— Sănătate, îi spune el. Si mult noroc la 
serviciu ! ; | 

Iese din camera de spital cu mirosul loțiunii 
de bărbierit a lui Erik în nări : lămîie, apă să- 
rată şi un iz de piele? Înainte de a închide 
usa se întoarce şi le face cu mîna. Erik îi răs- 
punde cu acelaşi gest, îngăduitor. Tata însă 
nu mai are ochi pentru ea. E preocupat să-l 
tragă pe Erik de mîneca hainei şi să-l aşeze 
alături de el, în cărucior. 

SÎNT LIBERĂ, zdrăngăne Evy Beck la ma- 
sina de scris, folosind numai degetele arătă- 
toare. O mătușă între două vîrste fără obli- 
gații, fără pasiuni sau ambiţii... Sănătoasă, 
urîtă, grasă, liberă și dornică de muncă. 

E în apartamentul ei de două camere, într-un 
imobil construit cu douăzeci de ani în urmă, 
de pe strada Roslag. Afară, pe balcon, se înalță 
un brad de Crăciun, artificial, învelit într-o 
pungă de plastic. Pentru eventualitatea în care 
tata, în ciuda aşteptărilor, va accepta să ceară 
învoire de la spital sau Erik nu va pleca în 
Florida, în vacarița de sărbători, cum face de 
obicei. 

— Liberă ?? rostește ea cu voce tare si 
X-ează imediat ceea ce scrisese. 

În schimb tàcšne la mașină: La ce se aş- 
teaptă cei de la IMCAN de la mine? Lasă 
degetele să-i alunece uşor peste taste produ- 
cînd un sunet ca și cînd ar trece cu ele peste 
un xilofon. Lîngă masina de scris se află o 
sticlă cu vin alb, de Porto. Îşi umple un pa- 
har pe jumătate si începe să soarbă puţin cîte 
puţin. 

Există un obiectiv precizat ? scrie ea. după 
aceea, în timp ce dulceaţa vinului îi dispare 
treptat din gură. Sau poate că am fost anga- 
jată pentru a i se închide gura cuiva ? X-ează 
peste pentru a i se închide gura cuiva și scrie 
în loc din motive tactice ? Mai ia o înghițitură 
de vin şi formulează : Ce resurse o să mi se 
pună la dispoziţie ? I 

— Ce proastă ești! își spune ea, cu jumă- 
tate de gură ; să te întrebi de resurse cînd nu 
ştii obiectivul, 

Dar dacă situația e de așa natură încît va 
trebui să te întinzi cît te ţine plapuma, re- 
flectează ea. Aduni ceva fonduri la început si 
abia apoi vezi penin ce le foloseşti cu ma- 
ximum de eficiență ?! Înlătură acest gînd si 
formulează ferm : Să faci presiuni asupra lor ca 
să afli exact ce oor!!! Asupra cui să facă pre- 
siuni ? se întrebă ea resemnată. ' 

În stînga masinii de scris are un teanc de 
reviste de specialitate împrumutate de la bi- 
blioteca Facultăţii de medicină veterinară : Ga- 
zeta veterinarilor, Acta Mammalia, Revista 
suedeză de medicină veterinară, Science si Ga- 
zeta vertebratelor. Le numără şi le pune la loc. 

Stie.cà dacă ar începe să le răsfoiască s-ar su- 
foca în momentul în care ar năpădi-o cel pu- 
` tin 10 000 de probleme și întrebări si i-ar so- 
licita avid atenţia ca ciocurile căscate ale unor 
pui de păsări, hămesite de foame. 

Numărul de  probleme-întrebări imagina- 


bile este nelimitat, scrie ea la mașină. Întru- | 


cît nu m-au angajat la vreo secţie anume, 
continuă ea să sc giîndească, înseamnă că mi 
se va încredința o sarcină mai generală, care 
se referă la o arie mai largă a IMCAN. S-ar 
putea să fie vorba, de exemplu, de animale 
mici ca purtătoare de epidemii, sau cum să 
se elimine riscul alergiilor la `cei ce vin în 
contact cu animalele folosite la experiențe. 


Sau, poate, de selecţionarea animalelor nou so-. 


site, în vederea experiențelor ulterioare. Sau 
chiar de stabilirea unui criteriu standard pri- 
vind greutatea și dimensiunea acestora. Sau 
poate e vorba de reproducere — cum să se 
obţină, în cel mai scurt timp, treizeci de ge- 
neraţii” de șobolani prin încrucișări selective. 

Mai soarbe puţin vin și scrie în continuare : 


Întii o privire generală, de ansamblu, apoi sta- 


bilirea priorităților. 1 se pare că sună ca o 
formulare „de ‘şcoală primară. Ridică arătăto- 
rul cu intenţia de a o şterge cu x-uri....dar nu! 
E vorba, totuși, de o chestiune de abecedar. 
De acele chestiuni, evidente si logice, pe care, 
de regulă, toți le trec cu vederea, în graba 
altor probleme. O mulțime de neajunsuri apar 
nu pentru că au fost scăpate aspectele subtile, 
ci pentru că au fost neglijate cele evidente. 

— Coeficiento, îşi zise ea si cască fără sà se 
controleze. Hai, e timpul s-o iei din loc si să 
te duci să te culci. Înainte de a deveni com- 
plet insuportabilă. 

Bea și restul de vin, stinge lampa de pe 
birou şi-şi duce paharul ia mașina de spălat 
vase. Intră, apoi, în baie, face pipi. se spală 
pe dinţi, se duce în dormitor. se dezbracă, po- 
triveşte veioza să se aprindă automat la şase 
si jumătate, se urcă în pat. își pune o pernă 
“sub cap şi pe cealaltă o ia în braţe. 

Chiar în clipa aceea sună telefonul. O fi 
tata! se gîndeşte ea, în primul montent, și 
smulge receptorul. 
` — Doctor Beck? întreabă o voce bărbă- 
tească cu însufleţire. 

— Da, Evy Beck la telefon. 

— Sint Mats Sundell! Sper că nu v-am 
trezit ? 

— Oh, nu, deloc, răspunse ea. 

— Se întîmplă să fiu profesor de medicină 
marină. Avem aici o maimuţă recalcitrantă. 

— La Îînstitutul Nobel ? 

— Cum ?! întreabă el încurcat ca şi cum 
ea l-ar fi întrebat dacă telefonează de la ina 
dina zoologică. 

— Înţeleg că profesorul are dificultăţi cu o 
maimuţă, spune ca. 

— Exact. Numele dumneavoastră e mentio- 
nat în buletinul „Noutăţi 18 Institut“. Scrie că 
aţi început să vă ocupați de probleme medico- 
veterinare la noi... 

.— Nu chiar, afirmă ea. Chestiunea e abia 
în fază de proiect. 

— Oh, fir-ar să fie, exclamă el dezamăgit. 
_— Ce simptome prezintă animalul ? întreabă 
ea. A mîncat, pacientul, astăzi ? A băut apă? 

— Oh, sigur că da. Refuză, însă, să intre 
in bazin. 2 

Începe să se lămurească cum stau lucrurile : 
medicină marină, bazin; o maimuță care n-are 
chef să... refuză. š 

— Si trebuie sà intre ? întrebă ea. Trebuie 
'să intre în bazin, chiar acum ? 

— Bineînţeles, bătu-o-ar Dumnezeu, doar de 
asta e aici. De la prînz am tot făcut. pregătiri. 

Evy se uită la ceasul fixat în centrul dis- 
cului telefonului : e ora 1,13 noaptea. 

— Medicină marină, ati spus? Profesorul 
Mats Sundell? mai întreabă ea. Trebuie să 
vin la faţa locului. 

Profesorul închide telefonul instantaneu, ca 
în filmele americane. Nici „mulţumesc“ , „la 
revedere“ sau „splendid“. : 

. DUPĂ DOUAZECI DE MINUTE, Evy achită 
taxiul care a adus-o în fața Institutului de 
medicină aviatică și marină. Urcă treptele de 
la intrare, își scutură zăpada de pe cizme și 
pune degetul mare“pe dispozitivul electronic de 
la ușă. Nici o reacție. Dispozitivul este marcat 
cu un C strălucitor. 

— Ei, să fie al dracului, exclamă ea si se 
uită prin jur după o sonerie; nu există nici 
una. Își şterge degetul mare cu batista şi îl 
mai aplică o dată. Tot fără rezultat. Face cîțiva 
pași înapoi pînă la lumina felinarului de pe 
stradă, Îşi cercetează amănunţit degetul dar 
acesta arată ca de obicei... Deodată îşi dă sea- 
ma de greșeală : degetul stîng ! Dacă ești -stîn- 
gaci aplici degetul mare de la mina stingă. 
Dispozitivul este programat, însă, pentru de- 
getul mare de la mîna dreaptă. 

Deschide usa şi intră în foaier. Ar fi pu- 
tut si ei să trimită pe cineva s-o întimpine 
şi s-o conducă. Se duce la avizier şi începe 
să-l citească : profesor, secretara profesorului, 
laboratorul profesorului, centrala electrică, del- 
finariul... Bazinul de submersiune, 

Se întoace şi o porneşte #h direcția indicată 
de săgeată, spre bazin. 

Merge de-a lungul unor coridoare lungi, pus- 
tii şi bine lustruite. Urcă apoi cîteva trepte, 
pătrunde în alt coridor, coboară alte trepte. 
Labirintul acesta de coridoare trebuie să fie 
rezultatul unor construcţii, mai mult sau mai 
puţin sistematice care s-au adăugat succesiv, 
în timp. O ia la stinga după un colț și se tre- 
zește în ecluza care precede un cort mare din 
plastic, gonflabil. Cum trece de ușa batantă o 
izbeşte un aer greu, umed si cu miros de clor. 

Ajunsă în cortul enorm, Evy Beck se simte 
ca profetul în abdomenul balenei.. Pereţii ab- 
domenului au culoarea verzuie a hainelor mi- 
litare şi pulsează ușor în rltmul respirației 

ventilatoarelor. În mijlocul cortului: se află un 
bazin rotund, acoperit. Împrejurul bazinului 
sînt fixate scări şi cabluri. Alături de bazin 
e o mică construcţie din blindaj de tanc, care 
seamănă cu un iglu. Lîngă ele sînt două scaune 
de regizor. Într-unul stă un bărbat în halat 
alb iar în celălalt un cimpanzeu în costum 
de scafandru, care mănîncă banane. 

— Bine aţi venit, îi spune bărbatul întin- 
zîndu-i o mînă moale, fără să se ridice. 

Se duce spre el şi-i strînge mîna. 

— Evy Beck, se recomandă ea. 

Profesorul Sundell are aproximativ aceeași 
vîrstă ca ea. Un bărbat cu părul ondulat; 
poartă ochelari cromatici cu rame aurite, ceas 
de aur şi două inele de aur pe mina stingă. 

Cimpanzeul începe să scheaune și-și întinde 
brațul drept înaifte, un braţ neobișnuit de 
lung, tu care o trage de mantou. 

— Jocke vrea și el să vă salute, spune pro- 
fesorul Sundell. 

Ia mîna -aspră a lui Jocke și deschide gura 
să se prezinte, dar se abține. 

— Jocke, lasă doamna să stea pe scaun, îi 
spune Sundell. 7 

Maimuta se duce la profesor, i se aşază pe 
genunchi si se uită nemulțumită la Evy care 
i-a luat scaunul. i 

După părerea ei, cimpanzeul are aproape trei 
ani. E echipat într-un costum de scafandru 
de culoare neagră, confecționat din cauciuc 
- gros. La picioare are labe lungi și negre, pen- 
tru înot, de care trage şi încearcă să şi le 

scoată. În jurul gîtului îi atîrnă ochelarii de 
scafandru şi un tub negru extensibil. Ceea ce 
îi atrage atenţia în mod deosebit este scalpul 
maimuţei. În mijlocul craniului, care ca as- 
pect şi țesut seamănă cu o nucă de cocos ne- 
decorticată, are înfipt un dop de plastic alb. 
Dopul are forma unui cub înalt de cinci cen- 
timetri. Í 

Evy Beck se apleacă spre cimpanzeu si se uită 
în dop. Acesta este perforat de o mulțime de 
găuri rotunde, ovale şi hexagonale. În găuri 
licăresc contacte de alamă. Își dă seama imc- 
diat despre ce este vorba : creierul cimpanzeu- 
lui este împînzit cu electrozi de argint subțiri 
ca un fir de păr. Prin dop se poate transmite 
un curent electric slab la diforiții centri ai 
creierului. Maimuta miroase a cauciuc şi pro- 
fesorul foloseşte aceeaşi lotiune de bărbierit 
ca Erik, lămîie, apă sărată şi piele. 

'— Cred că e vorba de o problemă psihică, 
spune Sundell, în timp ce-l scarpină pe Jocke 
sub bărbie. 

— Psihică ? întrebă ea. Credeam că psihicul 
lui e controlat. 

— Maimuțele sînt niște diavoli împielitaţi. 
Poţi să le înfigi o mulţime de sîrme în cap si 
tot le mai rămîne o părticică de îndărătnicie 
tăinuită pe undeva, pe sub vreun os. 

— Şi ce-aş putea să fac în privința asta? 

— Păi, ești veterinar, doar. 

— Și ce-mi pretinzi? Să vin pînă aici în 
toiul nopţii, să mă uit în gitul cimpanzeului și 
să-i pun un diagnostic ? I 

— Iartă-mă, spune el. Te rog să mă lerți. 
Cer imposibilul. ` 

Profesorul Sundell arată demoralizat și ex- 
tenuat, ca și cum ochelarii auriţi, ceasul de 
aur și inelele nu mai au nici o putere asu- 
pra lui. 

— Nu. mă prea pricep la cimpanzei, spune 
ea. Dar aş putea găsi pe cineva în Stockholm 
care s-a ocupat-de maimuțe. Miine dimineață. 
Ar mai fi si posibilitatea ca Jocke să fie in- 
ternat la Facultatea veterinară din Uppsala 
şi ţinut sub observaţie. 

— Ştii, îmi pare rău că te-am rugat să vii 
pînă aici, în toiul nopții. 

Îşi aşază mîna pe mîneca mantoului ei. O 
mînă mică, cu unghii frumoase, pătrate. Ar fi. 
putut să fie mîna unui tînăr dacă venele n-ar 
fi fost atit de pronunţate si sinuoase, ca ră- 
dăcinile unui copac. ` 

-— S-ar putea, totuşi, ca brincipala proble- 
mă să nu fie Jocke, încearcă ea. 

Nu-i răspunde. Își scoate ochelarii și-și ma- 
sează ochii obosiţi. Jocke fi înșfacă imediat 
şi-i pune pe nas şi începe să se holbeze isco- 
ditor la Evy Beck. 

— Du-te şi te joacă! îi spune Sundell. 

Cimpanzeul se dă jos din braţelelui cu oche- 
larii încă la ochi. O ia din loc în grabă, săl- 
tînd pe nodurile labelor, spre scăriţele bazinu- 
lui. Îşi smulge labele de înot şi le lovește una 
de alta, parcă ar aplauda, ca un leu de mare. 
Se cațără apoi pe cel mai apropiat cablu, sare 
pe acoperişul bazinului si dispare. 


— Nu, nu Jocke e problema, continuă Sun- 
dell, privind-o neputincios cu niște ochi ce- 
nușşii, vizi. Eu nu sînt în. apele mele. Si cînd 
Jocke simte că sînt prost dispus, devine ne- 
E Nu mai are încredere în mine. Refuză 

Ultima oară cînd am divorțat aveam un” 
delfin care n-a mai vrut să-și îndeplinească 
rolul. Sînt nişte creaturi al naibii de sensibile. 

Efeotul vinului greu de Porto a dispărut 
aproape de tot. Evy Beck se simte complet 
trează. 

— Ştii, cumva, ce are in vedere asb anay 
în legătură cu activitatea asta veterinară ? în- 
trebă ea. 

— Nu, nu ştiu. N-am participat la şedinţa 
colegiului profesoral. Nu prea mai am chef să 
apar pe acolo, in ultima vreme. Probabil că 
i-a venit cuiva vreo idee. 

— Dar tu, ce crezi ? 

Nu-i răspunde. În schimb stă si priveşte cu 
ochii larg deschişi, încercînd parcă să şi-i 
scoată din orbite, după ce înainte şi-i frecase 
pînă îi băgase în fundul capului. 

— Din păcate, spune el, am fost frustraţi de 
raţiunea propriu-zisă a muncii noastre. Lucrez 
de treizeci de ani cu submarine şi cum să fie 
scoşi oamenii din ele... și, pe neâșteptate, Par- 
lamentul hotărăşte să se renunţe la submarine. 
Ai senzația că ţi-a ieşit tot aerul. din tine. Si 
nu numai atît: se anulează şi.subvențţiile. Nu 
mai valorează nici cît negru sub unghie. În 
scurt timp o să fii bucuros dacă colegii te mai 


salută... 

`Se ridicá cu impetuozitate si incepe sà nu- 
mere pe degete, unul după altul: Am ridicat 
din temelii această instituţie. Am condus un- 
sprezece doctorate. Am ţinut patru cursuri 
permanente de fiziologie. Si acum?! Numai 
idioţii mai vin-la institutul ăsta. Am cincizeci 
şi trei de ani. N-am chef să fiu de pe acum 
dat la o parte şi aruncat la lada de' gunoi ! Sau 
să tin prelegeri despre istoria medicinei €a alti 
profesori sclerozati sau doctori senili. 

Evy Beck ràmine cu el pinà la trei si ju- 
màtate dimineaţa. Dar în timp ce profesorul 
Sundell îşi descărca inima, Jocke pe de altă 
parte, tăcut şi tenace, deşurubase complet sis- 
temul complicat de reglare automată a pre- 
siunii bazinului de submersiune. 

PE MEDICUL ȘEF de la spitalul Roslagstull 
il întilnise numai o dată înainte, cînd aflase 
că tatei trebuia să i se scoată ficatul. 

— Siînteţi veterinar, doar, doamnă Beck, 
“spune medicul șef curăţindu-și unghiile cu cu- 
țitul de deschis scrisorile. 

— Care e situaţia reală cu tatăl meu? în- 
treabă ea. 

— Puteţi să -constataţi şi singură. Vioi ca 
Lucifer. 

Se simte puțin ofensată pentru tătăl ei. Tata 
e. răutăcios, e adevărat, dar nu-i place s-o 
audă de la alţii. 

— Asa cà acum poate să meargă acasă, spune 
medicul șef, lovindu-și ușor fruntea cu miîne- 
rul cuțitului. 

— Acasă ? 

— Nu mai poate rămîne să ocupe un loc 
aici. Îndată ce reglăm aparatul poate să se 
descurce bine şi acasă. 

— Nu are un cămin al lui, spune ea. N-a 
“mai avut o locuinţă stabilă de cînd a murit 
mama. A tot călătorit şi a ţinut conferințe.. 
A stat la hotel sau la simpatizanți. 

— Ce fel de conferinţe ? întreabă medicul şef. 

— Tata a activat politic toată viața. 

Medicul şef se scarpină la ceafă cu cuțitul 
si are aerul unui om prost dispus. 

— Am considerat ca de la sine înţeles că 
doamna Beck îl va îngriji pe tatăl'ei după 
ieşirea din spital. Altfel, l-am fi înscris pe 
lista de așteptare pentru a fi trimis la un sa- 
natoriu. Acum n-âre nici măcar un loc pe lista 
de așteptare. 

— Și el ce preferă ? A spus ceva ? . 

— Păi... nu l-a 'întrebat nimeni direct si 
precis. Dar cînd ai o fată, care locuieşte sin- 
gură, dispune de un apartament cu două ca- 
mere, are pregătire medicală și e deplin să- 
nătoasă... 

— Si dacă as fi fost fiul lui ? 

Medicul .şef nu răspunde. Așteaptă calm ca 
întrebarea să se evaporeze de la sine ca și 
cum ar fi fost alcătuită din rotocoale de fum. 

— Tata n-o să fie niciodată de .acord cu so- 
lutia asta ! spune ea. 

— Ba da, spune medicul şef. Ba da, doamnă 
Beck. 

— Am un serviciu de care trebuie să mă 
ocup, îi spune ea şi se uită fix la cuțitul pen- 
tru scrisori, încercînd să-l determine pe medic 
să-l lase din mînă; acesta îl introdusese în 
butoniera cea mai de sus a halatului și-l făcea 
să oscileze ca o balanță pentru scrisori. 

Medicul şef se întinde după teancul de fişe 
ale pacienților. Cuţitul alunecă din butonieră 
şi se rostogolește zăngănind pe podea. Îl lasă 
acolo si începe să cerceteze fișa de la computer. 

— În fișa pacientului scrie că nu aveţi un 
serviciu permanent. Evidenţa populației nu 
greșește, de regulă. i 

— La întîi decembrie nu aveam nici un ser- 
viciu. Acum am. : 

Medicul șef scoate un creion gros de gra- 
fit, dintr-un etui special, pe care-l ţine în bu- 
zunarul de la piept şi face cîteva însemnări 
scurte în fișă. , 

— Acum sintem cu datele la zi, spune el, 
după care întreabă ridicînd din sprîncene : Dar 
încă singură ? 

— Da, încă singură, răspunde Evy Beck. 

Medicul şef își suge buza de sus în timp ce 
împătureşte fișa. Apoi ia un creion obișnuit si 
începe să deseneze şi să explice pedagogic : 
_— Un ficat mecanic funcţionează la fel ca un 
rinichi artificial; el curăță sîngele de acele 
substanțe Pe care în mod normal le reţine un 
ficat sănătos. Pacientul trebuie „conectat la el 

numai noaptea. În cursul zilei se poate des- 
curca fără el. 

— Ce se întîmplă în privinţa funcţiei fica- 
tului ca depozitar” al zahărului? Și al sîn- 
gelui ? 

— Ei da, doamna Beck e veterinar, doar... 
. Continuă să deseneze, fără să ridice nici cre- 
ionul nici privirea de pe hirtie. Desencază pe 
un plic mare cu antetul ASTRA CAPODO- 
PERE ALE RENAȘTERII, SERIA A III-A. 

— Se poate descurca si fără rezervorul de 
sînge. Iar zahărul din sînge se stabilizează, de 
regulă, după cîteva luni. Desigur că rezerve 
de energie nu are. Nu trebuie să urce scările, 
de pildă. O sà primească drageuri care înlo- 
cuiesc bila. 

— Trebuie supravegheat ? întreabă ea. 

— Deci, doamna Beck este pregătită să-l 
- ia acasă ? 

Oftează resemnată : 

— Nimeni n-a reuşit vreodată să-l facă T 
Rodion Beck să stea într-un loc unde n-a vrut 
şi el. 

— Ah, înţeleg, spune medicul șef. 

— Presupun că va trebui să urmeze si un 
regim alimentar special ? 

— Exact, doamnă. Beck, va primi de la mine 
şi o carte de bucate anume destinâtă celor 
bolnavi de ficat. 

Medicul şef scoate o broșură din sertarul bi- ` 
roului şi i-o aruncă în faţă. Cartea se numeşte : 
Șeful bucătar de la Geigy îi invită la masă pe 

bolnavii de ficat. Evy ia cartea si simte că nu 
mai rezistă; l-a luat în brațe pe bucătaru 
şef de la Geigy. ` | 

— Stabilim, deci, externarea pentru poi- 
mîine, spune medicul șef. Vă trimitem acasă 
un tehnician de la firma „Aga“ să instaleze 
aparatul Auto-Hepar. Prizele trebuie împămîn- 
tâte. Si vă mai trebuie un filtru la aparatul 
de televizor, contra paraziţilor. 

— Nu am televizor, spune Evy. Votbiţi 
dumneavoastră cu tata ? 

— Nu puteţi s-o faceți dumneavoastră ? în- 
treabă el, cu aerul unui. om copleșit de res- 
ponsabilități. 

— Nu, pentru că se înfurie. 

— Să vorbesc cu asistenta socială sau cu 
instructorul de gimnastică să-I pregătească, 
deci, pe domnul Beck, spune doctorul şef. E 
cineva acasă în cursul dimineții să-i deschidă 
tehnicianului-? 

— Nu, nu e nimeni acasă dimineaţa, răs- 
punde ea, reținîndu-și iritarea. 

-— Cu serviciu stabil si singură, spune el 
dînd din cap. 

— Şi ce perspective sînt? întreabă ea. 

Se uită îndelung la ea ca si cum ar vrea 
să-și dea seama cît poate să reziste : 

— E o întrebare nelalocul ei, în cazul dum- 
neavoastră. Ca veterinar. 

— O mai duce o. jumătate de an ? Sau pînă 
la Crăciun ? ae: 

Medicul şef nu-i răspunde ci se apucă din 
nou să-şi sugă buza, ridică mîinile în sus, 
într-un gest care vorbește de la sine, şi le lasă 
apoi să cadă pe rezemătoarea scaunului. 

POVEȘTILE AU RADACINI ADINCI. Există 
o veche şi larg răspîndită tradiție cum că o 
dată pe an, în timpul nopţii, animalele capătă 
darul vorbirii. Visul lui Evy este desigur în 
culori : i 

Tîrziu, în noaptea de ajun, temperatura co- 
boară brusc cu cîteva grade, iar ploaia si zloata 
din zilele precedente se trânsformă într-un nor 
tăcut de pene plutitoare. Zăpada cade legă- 
nîndu-se peste Institutul Medico-Chirurgical 
Alfred Nobel, se aşterne pe acoperișuri, vătu- 
ieşte tufele și pomii și se depune în straturi 
groase pe balustrade si pervazurile ferestrelor. 

În grajdul din spatele Departamentului de 
imunologie caii pentru seruri stau în picioare 
si lovesc paiele cu copitele, în timp ce mài- 
muțele rhesus și cynomolgus moţăie în boxele 
vițeilor, încolăcite una într-alta. La miezul 
nopții temperatura scade și mai mult și nin- 
soarea se oprește; cînd perdeaua de zăpadă 
se retrage, își face apariția un cer purpuriu 
si senin. Steaua de Crăciun își ocupă locul 
chiar deasupra grajdului. 

Iepurii de la Chimie încep să semnalizeze 
-din urechi ca semafoarele. Sînt iepuri de di- 

ferite rase : uriașul belgian, albul neozeelan- 
dez, berbecul francez, pestritul englez, angora, 
argintiul francez, albastrul vienez si multe al- 
tele. Își transmit semnale de la unul la altul 
aidoma unor marinari nerăbdători si iscusiţi. 

— Noapte pașnică, noapte sfîntă, e mesajul. 
Să ne strîngem în grajd ! 

Delfinii de la Institutul de medicină avia- 
tică și marină se înviîrt în acvariul lor. Chiţăie 
si comunică între ei ca niște radioamatori ne- 
astîmpăraţi : ° 

— Adam càtre Balder, Adam càtre Balder : 
Un copil s-a născut în noaptea asta. Veniti! 

La Farmacologie este multă înghesuială ; în 
nici o altă instituţie nu lucrează atitea ani- 
male. Încă din anii '60 cuşca pentru pisici de- 
venise neîncăpătoare, încît au fost mutate în- 
dărătul clădirii în trei vagoane de circ deza- 
fectate. Culorile vesele de pe pereţii vagoane- 
lor se coșcovizeră de multă vreme dar în noap- 
tea aceasta înghețul readuce la lumină vechile 
modele — cristalele de gheaţă se fixează ca 
pilitura de fier si plămădesc constelații, flori 
de gheaţă și stele căzătoare, umbre rotitoare 
și valuri înspumate. 

Pisicile încep să toarcă şi să fredoneze con- 
topindu-se rapid într-un cor unduitor de negri 
din delta fluviului Mississippi. ` i 

— Oh Lord Jesus! Oh Lord Jesus... Oh My 
Holy Lord! 

Ciinii din clădirea principală a Departamen- 
tului de farmacologie dau semne de neliniste 
din cauza concertului pisicilor. Un baset cu 

două capete începe să latre ca un motor în 
doi timpi prost reglat. Dar tocmai atunci se 
ridică în toată măreţia sa preşedintele parla- 
mentului canin, un Saint Bernard splendid. 
Preşedintele poartă sub gît un butoiaș care 
îi aspiră saliva printr-un furtun de plastic in- 
trodus direct în canalul salivar. Cu o voce 
spartă de bas cîinele imens îi spune basetu- 


lui cu două capete : 
— În noaptea asta toate animalele se înfră- 


tesc, în noaptea asta nu se mai face nici o 
deosebire între pisică si cîine, între lup şi 
oaie ! 

E ca si cum bagheta vrăjită a lui Walt Dis- 
ney s-ar fi învîrtit precum suflarea unui spi- 
ridus printre instituţiile IMCAN. Oile din sub- 
solul de la Anatomie -sînt trezite, pitptănate 
și aliniate în șiruri pentru a merge cu pasul 
lor mărunt şi policnit la troaca din grajdul 
„cailor de ser. 

Ghidrinii din acvariile Fiziologiei constată 
subit că de sub burtă le-au czescut picioare: 
mici si roșii, tubulare, ca Rabele de rață. Flu- 
turîndu-și branhiile încep să se cațere alene 
pe pereţii de sticlă. 

Şobolanii îmbibaţi în gudorn de la secția de 
biologia tumorilor se trezesc echipați cu scufii, 
pantaloni scurţi şi cizme verzi de lac. Se ri- 
dică pe picioarele dinapoi, se apucă toți de 
mîini și “se desfăşoară într-un șir lung dan- 
sind ca nişte Moş Crăciuni decupati din hîrtie. 

Bagheta vrăjită a lui Disney planează ca o. 
lihplulă scînteietoare peste mobilul Nobel si 

peste peștii din bazinul cu apă încălzită. Ca- 
petele indolente ale acestora se înviorează, bu- 
zele li se îngroașă şi li se răsfrîng, peste ochi 
le cresc franjuri lungi, ondulate, iar pupilele 
li se dilată cît nişte hublouri. Femelele își 
flutură cochet coada și-și încrucișează cu pu- 
doare aripioarele din față peşte piept, aidoma 
unor mici sirene caline. 

Porumbeii de la Laboratorul de cercetări în 
domeniul stresului se opresc brusc din ciu- 
gulitul panourilor cu instrumente care clipesc, 
își apleacă giîturile delicate, se înfoaie în pene 
si gînguresc : : 

— Pace, pace vouă! ; 

Veselia cJocoteşte printre zecile de mii de 
creaturi * șobolani, albi, hamsteri aurii din Si- 
ria, copoi, babuini, şoareci-NMPT, maimute 
verzi guenon, şopîrle, maimuțe miniaturale 
saguin. Se string în șiruri, grupuri si turme 
pentru a sparge uşile, porțile și zăvoarele, ca 
să meargă în cortegiu la grajdul cu steaua 
sclipitoare de pe acoperiş. 

Dar în fiecare încăpere cu animale, în orice 
pod, subsol sau lădiță cu șoareci există micro- 
foane şi aparate de supraveghere vizuală. Toate 
firele prin care se transmit semnale converg 
la o stație centrală de supraveghere unde un 
singur paznic de noapte doarme cu capul pe 
brațe. Alarmă! Paznicul — unul dintre cei 
fără experienţă, căci este doar noaptea de Cră- 
ciun — întinde somnoros mîna și ridică recep- 
torul automat al staţiei de comandă : . i 

.— Faza întîi : ratii „suplimentare ! Faza în- 
tii: ratii suplimentare ! hiriie o voce în recep- 
tor. 

— Mulţumesc, spune paznicul de noapte în 
receptor, tocmai pentru că nu are experienţă, 

Aşa că apasă pe butonul care declanșează 
aprovizionarea cu raţii suplimentare si în toate 
custile, lăzile, ţarcurile si acvariile alimenta- 
toarele automate varsă valuri de boabe de orez, 
semințe de cînepă, boabe de soya, larve us- 
cate, Grix, biscuiţi pentru cîini, raci vii si fu- 
raje concentrate. Toate animalele. mănîncă, ri- 
piic *și moţăie în noaptea sfîntă. Mobilul No- 
bel bate ora unu noaptea şi giruetele de ar- 
gint strălucesc în noaptea rece ca gheaţa. După 
aceasta se aşterne o liniște deplină. 

Evy Beck se trezește lac de transpirație. 
Apoi o cuprinde o mulțumire profundă că to- 
tul n-a fost decît un vis. 


.8 i 


E DEVREME, în dimineaţa celei de-a treia 
zi de Crăciun. Evy Beck intră tiptil în camera 
de zi unde se află masivul pat de spital al 
tatălui ei. În patul enorm si înalt tata arată 
ca un pitic scofilcit ; este un pat care se poate 
ridica şi cobori, rabata sau înclina în orice po- 
ziţie imaginabilă. Capul lui mic,zace cufundat 
în perna umflată, ca un buric pe o burtă 
grasă. Sforăie slab în ritmul ficatului artifi- 
cial așezat pe noptieră. Respirația lui vlăguită 

acoperă însă aproape complet zgomotul apa- 
ratului introdus într-o cutie eficient izolată fo- 
nic. Ficatul nu e mai mare decît o obişnuită 
maşină de scris electrică. Ticăie și zumzăie 
slàb în cutia lui; aproximativ la fiecare patru 
secunde se aude aspiraţia pompei. 

Evy apasă pe butonul de oprite. Două tu- 
buri negre, extensibile, duc sub plapuma bă- 
trinului. Mai întîi desprinde tuburile din pri- 
zele ficatului, marcînd „intrarea“ si „ieşirea“. 
Apoi ridică plapuma cu multă precauţie și le 
deconcctează de bătriîn. Potrivește așternutul 
la loc şi-şi atirnă tuburile pe umăr. Scoate 
apoi scrtărașul cu cenușă din spatele ficatu- 
lui artificial. Reziduurile produse de ficat s-au 
“încălzit şi s-au strîns ca o pulbere cenușie În- 
tr-o pungă de hirtie autoadezivă. Pune o pungă 
nouă şi împinge sertarul la loc. 

Se duce în bucătărie, bagă tuburile în ma- 
şina de spălat vase şi aruncă punga în incine- 
rator. Punga nu e bine închisă si miroase. Un 
miros care-i aduce aminte.de păr pîrlit. 

Se aşază la masa din bucătărie și scrie : Tă- 
ticule drag... rupe însă hiîrtia și scrie din nou: 
Rodion, mâncarea ta fără proteine e în cuptorul 
cu microunde. Nu e nevoie decit să apeşi pe 
butonul verde (Cuptorul e potrivit). Mă în- 
torc la ora cinci. Dacă e ceva, poți să telefonezi 
la 9801000. La revedere, Evy. P.S. Nu uita ta- 
bletele pentru bilă. 


După un sfert de oră e în fața intrării In- 
stitutului Nobel. Accasta îi amintește de in- 
trarea unui cimitir — cu ziduri de o parte și 


„de alta, pe care sînt înscrise cu litere de aur 
numele meccenaţilor : Fundaţia Andersson, Fon- 
dul Wallenberg; Trustul IKEA, Fundaţia Er- 
lander pentru Artă şi Ştiinţă, Produsele far- 
maceutice Draco, Catedra Volvo, Fondul Pana 
roşie... 

De unde s-o apuc ? se gîndeşte ea, pune de- 
getul pe dispozitivul electronic şi intră în in- 
cinta Institutului. E angajată de mai bine de o 
săptămînă dar nu i s-a repartizat încă un bi- 
rou în care să lucreze. După Anul Nou, i s-a 
spus, după Anul Nou o să încercăm serios să 
vă găsim un spaţiu de muncă. Presupun că 
va fi un birou împreună cu altcineva, dar 
oricum o cameră cu telefon. Încercase să obţină 
ptovizoriu un dulap de haine pentru studenți ; 
dar' n-a fost posibil nici măcar atit. S-a gîndit 
la un moment daf că ar putea sta la Lindgar- 
den — casa angajaţilor — dar si asta s-a do- 
vedit imposibil : tehnicianul veterinar Karlsson 
i-a comunicat că sub nici un motiv Comisia 
pentru probleme de muncă nu poate pune la 
dispoziţie localul pentru sarcini de muncă pro- 
priu-zise care nu implică și procedura con- 
sultărilor. 

Are totuși servieta cu ea. În geanta încăpă- 
toare are creion, hîrtie, sandvișşuri și un sul 
de hirtie de toaletă, să nu fie obligată să apc- 
leze la cineva. Astăzi — Ziua a Șaptea — nu 
are nimic deosebit în programul de introdu- 
cere în muncă, ci numai: Timp pentru studiu 
individual. Probabil că își va depăși atribuțiile, 
dar se hotărăşte să se ducă să viziteze locu- 

rile unde crau tinute animalele. Fiind si va- 
canta de Cràciun isi fàcuse socoteala cà va pu- 
tea să lucreze în liniște, fără -să o tulbure ni- 
meni. X 

Încercase să găsească un sistem „funcțional“ 
în acest sens, dar nu reuşise să ajungă la ceva 
mai bun decît să ia instituțiile la rînd, în ordine 
alfabetică. Nu o satisface. Ar fi mai rațional 
să înceapă cu .marii consumatori, cu acele in- 
stituţii care dispun de cele mai multe animale 
pentru experienţe. Dar nu are acces. la vreun 
material statistic. E de presupus că există unul 
la biroul de achiziţii, însă acum acolo e în- 
chis. 

Facultatea de anatomie este situată într-una 
din clădirile vechi. O construcţie roşie, din că- 
rămidă, cu trei etaje, năpădită de viţă, care 
în această perioadă a anului arată ca o rețea 
de fire de sîrmă ruginite împînzite peste toată 
faţada. Clădirea a fost refăcută și extinsă în 
mai multe etape. Numai: partea din față cu 
intrarea şi sala de cursuri a rămas ca în 1941. 

Intră îm clădire si cantă scara care duce la 
subsol. Coridoarele și scările sînt slab lumi- 
nate. IMCAN consumă cantități mari de cu- 
rent si raţia de electricitate trebuie folosită 
în primul rînd pentru alte lucruri decît la ilu- 
minatul unor coridoare pustii. Ajunge într-o 
încăpere circulară. cu cupolă, ca un observator 
astronomic. Sint peste cincisprezece metri pînă 
la tavan şi ea stă pe un balcon îngust care în- 
conjoară peretele. Se uită în jos si vede un 
cerc mare segmentat de panouri de ghips ca 

nişte felii de tort, atdoma curții unei închisori. 
În fiecare secțiune se află un birou de dimen- 
siuni minime si un scaun. Întregul sistem este 
acoperit cu plexiglas pentru ca lumina să a- 
jungă în camere de la acoperişul de sticlă al 
cupolei. Îşi dă seama’ că se află de fapt în ceea 
ce, cu multe decenii in urmă, trebuie să fi fost 
un amfiteatru de anatomie. 

Intră într-un oficiu care pare o toaletă ; în 
schimb dă de un lift. Aplică, experimentată, 
degetul mare de la mîna dreaptă pe dispoziti- 
vul electronic al liftului si uşile se deschid prin 
alunecare. Intră în lift si apasă pe butonul mar- 
cat cu cifra 3S. 

La nivelul inferior al subsolului nu mai e 
penurie de lumină. Tuburile fluorescente stră- 
bat plafonul ca două piste paralele.” Aici e 
frig — cînd respiră scoate aburi ca un auto- 
mobil care porneşte cu motorul rece. Îşi ridică 
gulerul mantoului si, tr emurînd, își stringe pu- 
ternic servieta de corp. 

Coridorul în care se află are pereţii din ci- 
ment brut. Urmele scîndurilor nerinduite în : 
care s-a turnat cimentul parcă dau ‘viață pere- 
ților. Inspiră aerul rece. Nu miroase a paie, 
urină de șobolani sau excremente de iepure. 
Temperatura scăzută e încă un argument că 
áici nu sînt boxe cu animale. Ca să se con- 
vingă deplin, merge încă puţin pe coridor şi 
trece printr-o uşă joasă care seămănă cu o 
trapă într-un perete etanș de sub puntea unei 
nave mari. 

Dincolo de ușa joasă coridorul se lărgește 
dînd într-o încăpere spațioasă cu tavanui bol- 
tit din rocă masivă de un cenușiu strălucitor. 
Suprafața camerei este ocupată de stelaje înal- 
te de oțel așezate foarte aproape între ele. În 
puţinele intervale dintre ele zăreşte niște şine 
înguste în podeaua de ciment. Fiecare are cite 
o roată mare fixată la capăt. Mai văzuse genul 
ăsta de stelaje mobile de arhivă în adăpostul 
din subsolul Arhivelor Naţionale. Dar adăpos- 
tul de faţă se deosebeşte cu mult de cazema- 
tele Arhivelor Naţionale : deasupra podelei de 
beton pluteşte o piclă albă care-i ajunge pînă 
la genunchi. Cînd o străbate, îndreptîndu-se 
spre rafturi, picla se leagănă într-o mișcare 
lentă. 

Își aruncă privirea într-un spațiu îngust din- | 
tre două stelaje. Picla se revarsă de-a dreptul 
din rafturi, care par a fi construite din niste. 
grătare de ţevi îngheţate. Pe rafturi sînt așe- 
zate pachete mari dreptunghiulare învelite în 
staniol. Aceasta nu mai e bibliotecă, ci morgă- 
congelator. 

Pe rafiul cel mai apropiat este agățată o 
tăbliță pe care scrie: A—D, Bărbaţi născuți 
între anii 1900—1909. Mai face vreo douăzeci 
de metri la dreapta si citeşte: Y—Z. Femei 
născute între. ami 1970—. Sint douăzeci si pa- 
tru de stelaje în adăpost. Ciţi or fi în rafturi : 
500 ? 700 ? | 

Evy Beck se întoarce înapoi la lift, orientîn- 
du-se după tuburile fluorescente din tavan. Nu 
se simte deosebit de înspăimîntată. Stie foarte 

bine unde a fost. Cadavrele congelate din adă- 
post aparţin donatorilor care prin testament 
şi-au lăsat corpul pentru a fi folosit în sco- 
puri științifice. Obiceiul de a-ți dona corpul 
pentru scopuri științifice a început ca un ca- 
priciu la modă în California în urmă cu circa 
cincisprezece ani. Acum s-a răspiindit în toată 
lumea vestică. Dar IMCAN nu este prea încîn- 
tat. Sălile de disecţie au fost reamenajate în 
birouri încă de la sfîrşitul anilor '60, cînd spe- 
cializarea în anatomie s-a redus. Practic nu se 
mai face simțită o nevoie reală de toate aceste 
corpuri care nu corespund criteriilor cerute 
pentru efectuarea de, transplanturi. Dacă legis- 
laţia nu va fi schimbată, facultatea va fi obli- 
gată curînd să închirieze spaţii de depozitare- 
la congelatorul altei instituţii. 

S-a săturat de subsol și urcă înapoi la fostul 
amfiteatru de 'anatomie. Dacă mergi pe lîngă 
perete ajungi la coridorul care duce la labo- 
ratoarele de cercetare. Toate camerele sînt 
goale. Husele de plastic înnegrite de vreme 
acoperă microscoapele și stativele cu eprubete. 
Uşile de sticlă ale dulapurilor de depozitare 
a utilajelor sînt deschise pentru aerisire, iar 
în chiuvete zac împrăștiate eprubete folosite, 
lamele şi mojare cufundate în acid picric de 
culoare portocalie. 

Cînd Evy Beck a terminat să-şi arunce pri- 
virile prin laboratoare si revine pe coridor, ză- 
reşte o făptură îmbrăcată în alb care se în- 
dreaptă spre ea din partea opusă. Este o fe- 
meie gravidă cu pîntecul atît de voluminos, în- 

cît nasturii halatului alb abia se mai tin în 
butoniere. Faţa îi este pătată ca după un bronz 
care dispare rapid. Femeia își ţine mîinile în 
jurul pîntecelui. Inelul de logodnă și verigheta 
nu-i mai încap pe inelar, astfel că a fost 
obligată să le înghesuie pe degetul mic. 

— Mă bucur că întîlnesc un om pe aici, i: se 
adresează Evy Beck. Sărbători fericite. 

Femeia arată obosită si își îndreaptă o șuviţă 
din părul blond care-i căzuse pe frunte. 

— Bună ziua, îi răspunde ea. 

— Căutam locurile unde sînt ţinute anima- 
lele, îi spune Evy Beck. 

Femeia dă din cap, afirmativ, cu gura des- 
chisă. ù 

— M-am dus întîi la subsol. Dar e clar că 
m-am înșelat. 

— Puteţi să mergeţi cu mine. Tocmai mă 
duceam sus, în podul cu animale. i 

— Esti asistentá aici, la laborator ? întreabă 
Evy Beck. 

Femeia încuviinţează din nou, îşi ridică părul 
de pe frunte si se urneşte din loc anevoios, 
ostenită, tîrîndu-și sandalele cu talpă de lemn. 
“În timp ce se urcă cu ascensorul în pod, Evy 
Beck observă că gitul. neobișnuit de alb 'al asis- 
tentei este umflat în jurul laringelui. 

— Cînd e sorocul ? întreabă Evy Beck ve- 


selă. 

Asistenta o priveşte fix ca si cum n-ar fi pri- 
ceput exact despre ce era vorba. Ochii îi sînt 
puţin bulbucaţi. Apoi spune : 


80 


— Trebuia să fie cu două zile înainte de 
Crăciun. 3 

— Şi de ce nu l-au provocat ? 

— Oh; nu. Mi-au făcut o injecție să-l mai 
țin pînă după Crăciun. Nu mai e altcineva să 
dea de mîncare la animale. E rîndul meu, con- 
form programării. j 

Cind ajung la pod ies din ascensor. Aici 
aerul este uscat şi fierbinte. Miroase ca la circ. 
Evy Beck îşi scoate hîrtie și creion şi pune 
servieta deoparte. Intră amîndouă într-o ca- 
meră ticsită, avînd în tavan o lucarnă din sti- 
clă- întărită cu sîrmă. De jur împrejur, pe pe- 
reţi, sînt numai rafturi. Pe ele sînt așezate 
cuști mici de șobolani confecționate din sirmă 
de oțel. Șobolanii — cu pete albe și negre — 
stau nemișcaţi cu boturile vîrite în rumeguș. 
Cozile lor, ca niște rime, le sînt încolăcite în 
rotocoale si cercuri. Deasupra fiecărei custi este 
plasată o sticluță din care şobolanii pot suge 
apă. Drept hrană solidă primesc biscuiţi uscați 
ca de graham însăilați .pe sîrmă. După ce le 
dă de mîncare, asistenta pulverizează clorofilă 
peste rafturi cu un spray. - 

— Nu avem timp să schimbăm” custile decît 
o dată pe săptămînă. 

Evy Beck notează. Apoi trec prin alte șase 
încăperi identice cu cuşti de șobolani. Cite un 
şobolan a mai murit şi este scos afară de coa- 
dă. Evy Beck vrea să ştie citi șobolani sînt în 
toată facultatea, dar asistenta nu are idee. Cad 
de acord că sînt „aproximativ 2000“. Asistenta 

bănuiește cà ar mai putea fi cite o cuscà-douá 
impràstiate prin laboratoare. 

Cind să intre în prima încăpere cu cobai, 
Evy Beck observă pe ușorul uşii o bucată de 
hîrtie pe care scrie cu litere de tipar cu cario- 
că de culoare roşie: ATENŢIE! PERICOL DE 
CONTAMINARE. 

— Cine a scris asta ? întreabă ea. 

— Şeful meu, docentul Nagy. 

— Ştii ce boală e? 

Asistenta scutură din cap că nu. 

— Ne-a spus că trebuie să purtăm mănuși 
de cauciuc cînd intrăm aici. 

Ia o pereche de mănuși de cauciuc dintr-un 
cîrlig prins în ușă. 

— A fost o fată care s-a îmbolnăvit de un 
fel de pneumonie ciudată, șpune ea. Vor face 
cu siguranţă o anchetă. 

Se uită la Evy Beck şi se înseninează la faţă. 

— Eşti cumva de la Comisia pentru protec- 
tia muncii ? 

— Nu, nu sînt. Dar pot să jau legătura cu ei. 

După ce au parcurs podul cu animale, în car- 
„ netul lui Evy era notat: Circa 2000 şoareci, 
probabil şoareci japonezi dansatori. Mus Vag- 
neri. 60 sobolani negri. 200 şobolani albi. 500 
cobai. 3 iepuri. 2 porci. 36 lilieci. 


Pînă la patru şi jumătate reuşeşte să mai 
viziteze încă două din cele 108 instituții ale 
IMCAN. Cînd să ia autobuzul rapid spre casă 
află că e întrerupt; un autobuz derapase pe 
o porțiune cu gheață si rămăsese blocat de-a 

curmezișul benzii de circulaţie pentru autobu- 
ze care şerpuieşte ca un apeduct, descriind un 
cerc larg în direcţia Roslagstull-ului. Aşa că 
trebuie să meargă pe jos. 

Cînd ajunge în faţa intrării, cu sufletul la 
gură, se uită la ceas : e 17,13. Nu mai are nici 
un rost să se grăbească, si aşa nu mai putea să 
fie acasă înainte de cinci cum îi scrisese ta- 
tălui ei. Şi tata reclamă multă punctualitate. 

Se strecoară pe tăcute în apartament, îşi 
scoate pantofii pe rînd si se îndreaptă în cio- 
rapi spre camera de zi. Ușa e încuiată. Apasă 
clanța. Tata s-a încuiat.pe dinăuntru. 

În bucătărie dă peste o bucată de hîrtie care 
zace pe jos. Tata are obiceiul să-și plaseze co- 
municările în asa fel încît să te împiedici de 
ele. Erik a telefonat si vrea cupoane de ben- 
zină, scrie pe bilet. Fără nici o semnătură, 


` 


INFORMARE PENTRU CALCULATORUL CENTRAL 
SISTEM PAI 

CARACTER CONFIDENTIAL 

OBSERVATOR DIRECTOR ADMINISTRAT S HOR- 
RLIN INST NOBEL 

CUVINT CHEIE EVY INGA-BRITT BECK FEOFM 
CONTINUARE ANALIZA MUNCII 2 

RAPORT VERBAL B TERMINAT INFORMARE ÎN- 
TRE CRĂCIUN ANUL NOU VIZITAT FACULTATE 
ANATOMIE NENECESAR RESPECTĂ ORE SERVI- 
CIU UN NUMĂR DE ORE SUPLIMENTARE 168 
ACCES PASAJE MARCATE ELECTRONIC C PO- 
SIBILE DIFICULTĂȚI DE NATURĂ SOCIALĂ ARE 
GRIJĂ DE TATA BĂTRIN CU DIALIZĂ PER- 
MANENTĂ ACASĂ N-AU APĂRUT ABSENŢE 
EXISTĂ RISCUL DE AMBIȚIE EXAGERATĂ ÎN 
REST OK PRONOSTIC OK 

EVALUARE I—5 

COMPETENȚA 4 

ADAPTABILITATE 4 

SOLIDARITATE 4 

MOTIVAŢIE 5 - 

FĂRĂ CHELTUIELI 


9 


TATA STĂ LA MASA din bucătărie si face 
pasiente. Evy încearcă să coasă nasturi la co- 
jocul de blană — o îndeletnicire aproape za- 
darnică. Cînd au căzut nasturii vechi au sfiîşiat 
bucăţi mari de piele, cît o monedă. Cum să re- 
pari o gaură în piele. Oftează și își pipăie burta 
ca un butoi. Își cumpără întotdeauna îmbrăcă- 
mintea cu un număr mai mic, fără vreun motiv 
plauzibil. 

Pe neașteptate, tata. își împinge scaunul îna- 
poi, ridică din sprincene şi o săgetează dispre- 
tuitor cu o privire piezișă. 

— Nu, tăticule, îl asigură ea. N-am şterpe- 
“lit nici o carte ! 

Impasibil, se lcagănă chibzuind profetic pe 
scaun, ca și cum n-ar fi auzit cele spuse, mai 
aşteptînd încă o mărturisire completă. Se uită 
din nou la el încercînd să pară inocentă. Nu-i 
“merge. Încă de mică 'învăţase că atunci cînd 
tata o privea astfel trebuia să pară vinovată. 
Cu mulţi ani în urmă, cînd el avea păr si faţa 
îi exprima forță, aproape că semăna cu Stalin 
— fără mustață. 

Cojocul îi alunecă din miini. Se apleacă să- -] 
ridice. La picioarele ei zace asul de caro scîn- 
teind ca un rubin furat. Apucă cartea de joc 
şi o pune pe masă. A 

— Era pe jos, îi spune ea. 

Tata se uită cu interes la cojocul de blană 
să descopere din ce minecă a scos ea cartea, 
“din dreapta sau din stînga ? 


— Am întrebat cu de Vreo carte ? spune el 
după aceea. 

— Cred că trebuie să duc cejocul la un blă- 
nar, spune ea, fără nici cea mai mică speranţă 
că o atit de puerilă încercare de a-i abate 
atenţia va avea succes. 

Tata nu se sinchisește să mai repete între- 
barea „Am întrebat eu de vreo carte ?“ E ab- 
solut inutil. Oricum, întrebarea răsună în toată 
bucătăria, scrisă cu volute de neon de un verde 
aprins care trec peste masă, peste chiuvetă, 
mașina de gătit, uşile bufetului şi se încheie 
cu un semn de întrebare, înalt de un. metru, 
pe fereastră. 

El urmăreşte însă cu totul altceva — dar 

ce? Întrebarea nevinovată „Am întrebat eu 
de vreo carte ?“ a fost pusă cu bună ştiinţă. 
Mai mult ca sigur că a stat toată seara si a 
așteptat prilejul potrivit s-o plaseze. O între- 
bare nevinovată, la început, ca apoi să urmeze 
un interogatoriu minuțios pus la cale. Un inte- 
rogatoriu care sà conţină în cea mai mare parte” 
omisiuni si capcane. Tata are tehnica unui psi-. 
hanalist : stă în expectativă, acţionează subtil, 
îl înviorează pe pacient cu cite o ironie ușoară, 
pînă cînd acesta nu se mai poate stăpini, de- 
vine limbut și debitează tot ce-a acumulat în 
el : interpretări de vise, închipuiri, sentimente 
de vinovăţie si confesiuni dintre cele mai negre. 

— Vrei puţin ceai? întreabă ea; dacă te 
comporți normal, complet relaxat şi-i zdrobeşti 
planurile cu banalităţile cele mai fireşti, există 
şansa infimă ca el să obosească. 

— De ce nu? ràspunde el pozitiv. 

Se duce la maşina de gătit. Agum e pericol. 
Cînd tata e cu. adevărat în formă, ia în calcul 
de la început și încercările obișnuite de a i se 
abate atenţia prin banalităţi. E evident însă 
că nu are de gînd să se grăbească. 

Capacul de la ceainic îi scapă cu zgomot în 
chiuvetă. O trece un fior prin tot corpul de 
parcă s-ar fi lovit la ambele coate deodată. li 
vine să urle.'atit de táre încît să se prăbu- 
şească toată vesela dinfdulapuri, tacîmurile să 
se ridice în picioare, iar geamurile triple de la 
bucătărie să se facă ţăndări. 

— 'Tăticule scump, se tinguie ea biruită. Ce 
vrei ? ! 

— Să beau ceai, spune cl şi pune asul de 
caro sus de tot, pe rîndul al patrulea, comple- 
tînd pasiența. 

În următoarele minute, nici unul nu scoate 
o vorbă. Evy toarnă ceaiul, se aşază, soarbe 
din băutura caldă si încearcă să se gindeaşcă 
la ceva plăcut, la Erik. Erik, care îi dăduse să 
se înțeleagă că, mai mult ca sigur, va fi numit 
profesor în primăvară, cînd îi telefonase ea 
să-i spună că-i trimisese cupoanele de ben- 
zină prin poştă. 

Ceasul de mînă al tatălui ci zumzăie pe neas- 
teptate ; e zece. Se uită la el, nici nu s-a: atins 
de ceai. 

— 'Tăticule... îi spune. ca cu blindete. E timpul 
să te duci să te culci. 

— Nu, răspunde el pe un ton neutru. 

Începe să bănuiască ce se pune la cale ; cele 
nouă nopți pe care le petrecuse la ea decurse- 

serà de minune — in privinta culcatului la ora 
zece. E o chestiune strictă ca tata să se culce 
exact la ora asta. În caz contrar ficatul arti- 
ficia] nu mai are timp să-l dezintoxice în 
cursul nopţii. Dacă e neglijent si nu respectă 
programul, poate să facă o nouă comă hepatică.. 
© — Tăticule drag... dacă e să ne ţinem de 
program, fii bun și du-te la culcare. Putem 
să mai stăm de vorbă şi după ce te-ai suit în 
pat. ` š ; 

— Şi pe ce chestie să mă las eu conectat 
la blestemata aia de uzinà de purificare ? zice 
el tăios.. | 

Schema e clară: de data asta, tata a ales: 
ficatul artificial pentru ca în jurul lui să-şi 
construiască drama persecuțiilor la care ceste 
supus. Cine conspiră pentru a-l suprima astă 
seară: Firma „Aga“? Spitalul Roslagstull ? 
Sau societatea care livrează curentul electric ? 

— 'Tăticule scump... îi spune ca; îi pare 
atit de rău de el, nemărginit de mult — cu 
energia, inteligența si fantezia pe care este 
obligat să le investească. în această manie a 
persecuției ar fi putut să ajungă, în alte con- 
ditii, poet sau inventator. | 

— Dracu ştie cine se conectează. la cine? 
întreabă tata ; dar întrebarea nu e pentru Evy. 
Cînd se ambalează toate întrebările sale sînt 
retorice. Îi ies din gură, se ridică spre tavan, 
fac un viraj de aterizare şi i se.+strecoară cu: 
abilitate înapoi în creier, prin urechi. 

— Pentru ca blestematele alea de aparate 
să funcţioneze au nevoie de oameni potriviţi. 

Si ăia de acolo să stea ca niște paraziți pe 
spinarea lor. Bătrini și slabi, de preferinţă. 
“Crezi că nu ştiu de ce mi-au făcut două găuri 
în burtă ? întreabă el, făcînd o digresiune for- 
tuită și adresîndu-i întrebarea direct. 

.— Dragule. Ai fi fost mort deja... 

— Mort? 

— Iartă-mă că sînt atît de brutală: dar tu 
nu mai ai ficatul tău propriu. 

Tata dă din cap, încuviinţind şi se strimbă 
o vreme absorbit în intregime de monologul său 
interior. ; 

— Animale de experienţă, rostește cl apoi 
sarcastic, lăsînd afirmaţia să sc rotească la 
început liber în aer — pentru ca după aceea 
s-o dirijeze cu privirea încît aceasta să explo- 
deze chiar în fața lui Evy, ca o rachetă tele- 
ghidată. 

— Vrei să pretinzi că am vreo. implicație în 
chestia asta?! întreabă ea furioasă. | 

— Sigur că da, altfel de ce te-ai sensibiliza 
atît ? 

. Renunţă, agaţă cojocul în vestibul si se duce 
în camera de zi unde începe să-i pregătească 
patul pentru culcare. Controlează înclinația 
patului : tuburile care-i intră în burtă trebuie. 
să steg în poziţie orizontală sub nivelul inimii 
pentru a nu se perturba aspirația și presiunea 
în circuitul venos al sîngelui. 

„Cînd se întoarce în bucătărie, îl găseşte pe 
tăta cu cămașa ridicată mai sus de burtă exa- 
minînd cu scîrbă cioturile tuburilor. 

— 'Tăticule, îl imploră ea. Miine dimineaţă 
trebuie să mă scol devreme si să mă duc la 
serviciu ! 

- — Si eu? Să zac toată noaptea si să mă las 
supt de vampirul ăsta de tinichea! 

` Evy se așază şi-şi masează fruntca în sus 
și-n.jos, cu vîrful degetelor, netezindu-și ridu- 
rile. š 

— Dacă nu poti fi îngrijit corespunzător 
acasă, va trebui să mergi înapoi la spital, îi 
spune ea. 

— Perfect. Telefoncază după un taxi. 

— Miine, tată, îi spune ea, închizind ochii. 
Îi telefonez medicului şef miine „dimineaţă. 

Tata se înseninează la faţă, își lasă cămașa 
în jos si și-o bagă în pantaloni. 

— Un om minunat, medicul şef. Instruit, 
eficient. Îl stimez ! 

— Sigur că..da, acceptă ea fără entuziasm. 
Promiţi că te duci să te culci, dacă vorbesc 
mîine cu el? 

Neaşteptat de docil, tata se makes si se duce 
în baie. Fa se aşază pe patul imens și așteaptă 

_cu tuburile în mînă, repetîndu-şi în gînd in- 

dicaţiile stricte din broşura cu instrucțiuni : 
„Nu uita să conectezi mai întîi tubul de eva- 
cuare la pacient și după aceea la aparatul 
Auto-Hepar, la priza intrare“. | 

Tata iese din baie cu pantalonii pe vine. :Se 
așază pe pat şi așteaptă să fie dezbrăcat. Ea 
pune tuburile deoparte şi-şi suflă în miini să 
le încălzească — tata se enervează serios das 
că-l atinge cu mîinile reci. 

Îi scoate cu grijă cămaşa, pantalonii, ciora- 
pii şi maiaul. Ca de obicei vrea să-și tragă ma- 
ioul cît mai jos, peste părţile intime, cînd îi 
scoate indispensabilii. Sînt lucruri pe care o 
fiică nu trebuie să le vadă. 

Cînd tata este în aşternut, cu plapuma trasă 
pînă la nas si cuplat la ficatul artificial își 
scoate brusc mina de sub .plapumă și o apucă 
strîns de braţ. 

— Ştii, nu-mi mai pasă că eşti o mamă ne- 
măritată ! îi spune el cu înflăcărare si capul 
lui gălbejit şi mic, ca de vultur, radiază a îm- 
păcare din. străfundul pernei. 

ASTĂZI O SĂ AFLE. Primele şase ore ale 
zilei de lucru şi le-â petrecut la Institutul No- 
bel încercînd să depisteze un telefon, că să 
şi-l instaleze în camera de care dispune pro- 
vizoriu dimineţile. Administraţia și-a dat acor- 
dul, dar cînd i-a predat intendentului cererea 
tip, aprobată de administraţie, răspunsul a fost 
următorul : îndată ce vom primi un aparat. În 
sala de mese află că nimeni care mai are uzul 
raţiunii nu se mulţumeşte cu un asemenea răs- 
puns. Cine are nevoie de telefon o pornește 
singur la vînătoare după el. Un telefon nefo- 
losit, într-o cameră goală, e o pradă neaştep- 
tată. Dar după şase ore de căutări nu găsise 
încă vreun telefon abandonat. La IMCAN, cum 
iese cineva din birou, își scoate aparatul din 
priză și-l închide în sertar. 

Dar astăzi, .oricum, o să afle. Din foaierul 
Centrului Wenner-Gren se urcă în lift, se 
„orientează spre microfonul acestuia“ și rostește 
cu glas piţigăiat, după ce s-a apăsat cu dege- 
tele pe git: 

— Sînt Evy Beck şi am o întîlnire la ora trei 
la D.I.S.C.P. 

— Very good, ma'am ! răspunde ascensorul în- 
tr-o americană lăbărţată, închizînd lent ușile 
duble şi începind să se tîrască spre înălțimile 
zgirie-norului. Se opreşte cu o zgilțiitură la uł- 
timul etaj, anunţind în cea mai pură suedeză 
oficială : 

— Direcţia învățămîntului superior — Co- 
misia pentru programe, poftiți ! 

A mai fost pe aici cu mulți ani în urmă. Dar ` 
atunci la ultimul etaj era o sală de recepții. 
Acum mai bine de douăzeci de ani sărbătorise 
diploma de tehnłcian-laborant în sala de ban- 
chete a Centrului Venner-Gren, împreună cu 
încă treizeci si unu de colegi de clasă. Privi- 
rea îi rătăcește peste zidurile murdare si de- 
teriorate — clădirile se uzează la fel de repede 
ca automobilele. - 

Îşi lasă mantoul la garderobă şi urcă scara 
în spirală care duce la mansardă. Prin feres- 
trele imense vede oraşul de sus, desi o serie 
de geamuri au fost înlocuite cu panouri de pla- 
caj. Peroanele luminate ale staţiilor de auto- 
buze rapide de la sol seamănă cu poduri lungi 
și înguste, 

După cinci minute se află într-o încăpere 
mică, întunecoasă, chiar în centrul corpului clă-" 

dirii. În cameră sint patru scaune. Pe ele stau 
Evy Beck, directorul de programe Ulfsson, de 
la DISCP, Seth Stal, profesor de medicină ad- 
ministrativă* și tehnicianul veterinar Edvin 
Karlsson, reprezentantul celor fără studii su- 
perioare de la Institutul Nobel. 

Profesorul Stal face o schiță în tus pe ruloul 
de celofan al proiectorului de deasupra capului 
său și explică : 

— Fiecare activitate se numeşte program. 
Nu se poate iniţia un program dacă nu există 
un raport cu privire la obiectivul urmărit. În 
funcţie de obiectiv se aprobă bugetul pînă la 
prima analiză. La un program de asemenea 
natură analiza nu trebuie fixată mai tîrziu de 
cel mult douăsprezece luni. Cind se face ana- 
liza se compară realizările cu obiectivul fixat 
inițial și obţinem astfel eficiența. Nimic mai 
simplu. 

Evy Beck notează febril; e dificil deoarece 
lumina din tavan e într-atiît de redusă, încît 
trebuie să bijbiie. 

— Nu e nevoie să notati, Dr. Beck, îi spune 
directorul de programe cu bunăvoință. Totul 
se găsește în manualul DISCP. 

— De fapt, eram tocmai pe punctul de a 
mă întreba dacă munca mea are vreo legătură 

„cu toate astea, spune ea circumspectă. 

Ulfsson si Stal surid cu bunăvoință. 

— Instrumentele administrative sînt tot atit 
de importante ca uneltele tradiţionale, spune 
Stal. Ce s-ar face timplarul fără rindea ? 

— Nu trebuie, doctore, decit să vă familia- 
rizaţi cu aceste noțiuni : P, O, B, A, R si E şi 
nu veţi greşi niciodată. 

— Reţineţi numai că există +E si —E, ada- 
ugă Stal. Cu toate că —E înseamnă, desigur, 
că obiectivul nu a fost atins. Si nu ne aştep- 
tăm să se întîmple așa ceva. În cazul de faţă. 

Evy Beck răsuflă mai uşurată; parcă nu e 
chiar atît de complicat. Și poate că si o mătuşă 
între două vîrste ca ea să fie în stare să-i dea 
de capăt: P, O, B, A, R şi E. Închide ochii 
şi încearcă să alcătuiască un cuvint cu literele 
respective să-l memoreze mai ușor: POBARE, 
PEBARO, ROBAPE... 

— Găsiţi răspunsuri la toate întrebările în 
manualul acesta, spune directorul de progra- 
me şi-i pune pe genunchi o mapă groasă cu 
I pagini detasabile. 

— Avem însă zece minute la dispoziţie pen- 
tru întrebări orale, spune Stal amabil. 

Evy Beck se uită cu coada ochiului la Edvin 
Karlsson. Avînd multă experiență la activul 
său, acesta doarme și respiră slab, cu un ochi 
întredeschis dar stins. Se simte ca bătută-n cap. 
Rar i s-a întîmplat să poată formula o între- 
bare inteligentă numai după o scurtă inițiere. 
Mintea ei e înceată, are nevoie să rumege... 

— Înţeleg că voi primi conţinutul propriu- 
zis al obiectivului de la altcineva, spunea ea 
cu precauție, ca o tatonare. 

— Corect, confirmă directorul de programe. 
Noi vá punem la dispoziţie numai cadrul ge- 
neral. 

— De la cine ? întreabă ea, 

— Poftim ? ? 

— De la cine voi afla obiectivul activităţii 
mele ? 

— De la părţile interesate, bineînțeles, răs- 
punde profesorul Stal. Obiectivele nu trebuie 
formulate la întîmplare. 

— Exact! spune si tehnicianul "veterinar 
Karlsson, care s-a trezit degrabă auzind for- 
mula-semnal „părţile interesate“. 

— Şi care sînt părțile interesate în acest 
caz ? 

— Dacă ne-am pronunța în această privinţă 
ar însemna să vă dirijăm programul, spune 
Ulfsson. I 

Mai puţin îngrijorat in privința statutului 
său neutral, profesorul Stal îi spune : 

— Părţile interesate sînt, de exemplu, direc- 
torii administrativi ai unităţilor IMCAN, cer- 
cetătorii extrabugetari şi serviciul de contabi- 
litate al Institutului Nobel. 

— Si cu animalele cum rămîne ? întreabă ea. 

Cei trei bărbați au amuţit ; doar ventilatorul 
proiectorului mai încearcă să ţină piept tăcerii 
care s-a așternut. Se rotește continuu, măcinînd 
întruna. Un miros înțepător de praf ars se 
răspîndeşte în cămăruţa întunecată şi ticsită.. 
Edvin Karlsson închide un ochi și pe celălalt 
îl reduce la nivelul luminilor de poziție. Stîn- 
jeneala atinge limita suportabilului... în mo- 
mentul în care Stal începe brusc să ridă în 


hohote ! 

Directorul de programe Ulfsson i se alătură 
numaidecit, ca un corist întîrziat. Evdin Karls- 
son clipește de cîteva ori din ochiul întredeschis 
— apoi îi stringe puternic pe amîndoi şi izbuc- 
neşte în hohote de rîs cu atita forță încît saliva 
îi tisneste din gură ca un jet de arteziană; 

Evy Beck nu înţelege de ce le-a venit să 
ridă. Ea nu rostise. cuvîntul „animalele“ ca să 
facă o glumă. Și cu atît mai puţin ca să fie 
penibilă. De fapt, nu se gîndise nici un mo- 
ment că animalele ar trebui considerate „părți 
interesate“. Din cele două duzini de întrebări: 
posibile, asta i-a venit pe buze. Cine ştie puţine 
lucruri foloseşte cu precădere metoda exclu- 
derii. : . 
Simte nevoia apàsàtoare de a elimina o serie 
de „părţi interesate“ mai mult sau mai puțin 
posibile, încercînd pur și simplu să rezolve 
ecuaţia. Sînt deja suficient de multe necunos- 
cute: BAREPO, REPOBA, POREBA... 

După ce domnii au rîs pe săturate, atît Ulfs- 
son cît şi Karlsson simt nevoia să-și bage că- 
măşile în pantaloni. Stimulat, Stal revine la 
banda de celofan : 

— Dacă ar fi să emit o ipoteză, o schiță de 
program ar putea arăta cam aşa: Obiectivul 
ar fi reducerea cheltuielilor în general, eventual 
diminuarea numărului speciilor. de animale, 
ceea ce ar facilita forme mai unitare de între- 
tinere, eradicarea celor mai frecvente boli la 
animale, recomandări, poate, privind modul în 
care cele mai costisitoare animale de experien- 
tá — de exemplu maimuţele — să fie folosite 

la mai multe tipuri de: experienţe. O maimuţă 
fără creierul mare ar putea foarte bine fi uti- 
lizată la experienţe demonstrative cu substan- 
te nocive pentru ficat... Ei bine, da, de ce nu 
ne-am gîndi la o Zoo-tecă ? ! 

— Cum ati spus? întreabă Evy Beck care 
își ia notițe cu rîvnă. 

— Da, e o idee care mi-a venit acum, pe 
moment... O zootecă centrală ar funcţiona ca 
o bibliotecă. Împrumuţi animale și le restitui 
după efectuarea experienţei. Există azi în me- 
dicină o concepție păcătoasă referitoare la în- 
trebuințarea unică și nerepetabilă a animalelor 
de experienţă ! 

„Zoo-tecă ? ? ? ?% scrie Evy Beck în blocno- 
tesul ei. 

— Seth, Seth...! spune directorul de pro- 
grame dojenitor. 

— Da, da, sigur, spune Stal. Mă entuzias- 
mez mult prea ușor. Si e periculos cînd te 
ocupi cu probleme administrative de rutină. 

Directorul de programe strigă „Lumina“ spre 
întrerupătorul de pe perete și lampa din ta- 
van se aprinde. Domnii se ridică. Risul per- 
sistă şi mocnește în spatele buzelor închise ale 
lui Edvin Karlsson. 

— Mai am o singură întrebare, se roagă Evy. 

— Ei? spune profesorul Stal, care abia 
acum descoperă că i-a ieșit cămaşa din pan- 
taloni de atita ris. ! 

— Se pare că angajaţii fac uneori alergii 
sau se contaminează de la animale. 

— Cine nu si-a vàzut de treabá si a tràn- 
cănit asa ceva?! întreabă Karlsson neastep- 
tat de pornit. I 

— Ah, nu, nimeni anume. Dar asemenea as-` 
pecte intră în obiectivul muncii mele ? 

— Ascultă fetiţo, îi spune Karlsson privin- 
d-o cu asprime. Vreau să-ţi dau un sfat al 
naibii de înțelept: Nu-ţi băga nasul în pro- 
blemele de care se ocupă Comisia pentru pro- 
tecţia muncii, 

EVY -BECK nu îndrăznește să se ducă acasă. 
I-a promis tatălui ei că-i va telefona medicului 
şef de la spitalul Roslagstull: Dar în goana ei 
febrilă după un aparat de telefon propriu ui- 
tase cu desăvîrşire că trebuie să-l sune. Deși 
ar fi fost o situaţie şi mai proastă dacă s-ar 
fi dus acasă si i-ar fi spus tatei că medicul 
şef refuzase categoric să-l reinterneze. 

O ia pe potecile îngheţate, presărate cu ru- 
meguș, din jurul parcului Bellevue și mai de- 
parte spre fosta Școală veterinară. Micul golf 
Brunn este acoperit de gheaţă. Dar din cauza 
capriciilor iernii și a schimbărilor rapide de 
temperatură gheața nu mai e netedă: brazde 
de zăpadă cenușie tasate de vint şerpuiesc prin- 
tre ochiuri de apă de culoarea tușului; pe 
alocuri gheața s-a spart iar sloiurile au alune- 
cat unul sub altul. Ici şi colo movilele de ghea- 
të sînt împodobite cu tufe de ienupăr sau 


` 


98 


crengi de brad ca niste copci de peste părăsite. 
Mai departe în mijlocul unei porţiuni zgrun- 
turoase de gheață stă înfipt un băț de schi cu 
o mănuşă roşie în vîrf. 

Evy Beck e obișnuită să fie singură. Dar ea 
n-a căutat niciodată singurătatea. A fost obli- 
gată să se adapteze; aşa cum te obişnuiești 
pe nesimţite cu clima neospitalieră a Suediei. 
Frigul parcă nu mai pișcă atît de puternic şi-ţi 
închipui că ti se face pielea ca de găină din 
cauza senzaţiilor de plăcere. 

Uneori îi e teamă că o să vorbească singură, 
cînd sînt şi. alte persoane în preajmă şi o aud. 
Cind e absolut singură, nu e nici o problemă 
dacă rostește cîteva propoziţii cu glas tare. 
E şi o modalitate de a controla dacă mai ai 
voce — aproape ca o chemare de probă la tele- 
fonul roşu. Visase de cîteva ori că a căzut în 
mare şi încerca să strige după ajutor, dar arti- 
culaţiile minuscule ale laringelui arau ruginite 
din lipsă de antrenament. 

In unele zile era obsedată de cite o ființă 
de Erik, de tata, de cineva care scrisese vreo 
carte ce o impresionase. Cel mai frecvent de 
Hans-Olof. Cînd l-a întîlnit prima oară, cu 
douăzeci şi nouă de ani în urmă, Hans-Olof 
Rehnman era veterinar stagiar la Institutul 
național de medicină veterinară. Ea era asis- 
tentă de laborator. O fetișcană durdulie, dar 
simpatică, de douăzeci și patru de ani. O fetiş- 
cană care descoperise că, dacă rizi mult, oa- 
menii nu mai observă cum arăţi... cind se în- 

timpla sà fii destul de urîtă. Că aveai gambcle 
ca niște popice şi sînii ca de matroană. 

Rîdea mult cu Hans-Olof Rehnman cînd ră- 
mincau seara tîrziu şi făceau disecții pe cocoși 
de munte de la Polul Nord, aduși cu avionul din 
regiunea Jämtland. El era căsătorit, însă ea 
nu avea conştiinţa deoscbit de încărcată că 
se culcau din cînd în cînd împreună. Era 
aproupe o relație de camaraderie — ca între 
doi colegi de serviciu care ies în oraş să ia 
masa de prînz. Și a rămas gravidă. Dar nici 
prin gînd nu i-a trecut să-i spună ceva lui 
Hans-Olof. Cu atît mai mult, cu cît nu era un 
lucru trist, ci dimpotrivă. Nici înainte si nici 
după aceea nu încercase o bucurie intimă mai 
mare decît atunci cînd aștepta să-l nască pe 
Erik. 

Iubitul ei a emigrat în 1961 în Australia. Și 
de atunci nu l-a mai văzut. Dar a rămas par- 
tenerul cel mai consecvent în dialogurile ei 
solitare. Dacă fac asta — ce-o să spună Hasse ? 
E Hasse de părere că arăt ca o toapà bătrînă 
cu rochia asta? Hasse e foarte vorbăreț. În 
momentul de faţă e şi cu mult mai tînăr decît 
Evy,.cam între treizeci şi cinci si patruzeci de 
ani. Cu trecerea anilor seamănă din ce în ce 
mai mult cu fiul lui, Erik. Dar în timp ce 
Erik a ajuns extrem de ocupat, Hasse îi acor- 
dă din ce în ce mai mult timp lui Evy. E 
aproape mereu în preajmă, ca ascultător, sau 
comentator — si, la intervale mai lungi, ca 
un iubit care abia și-a luat aporul, cînd se tre- 
zeste dintr-un vis cu nădușeli, cu inima palpi- 

tind puternic si cu cearsaful incolàcit in jurul 
picioarelor. 

„Aş dori să poti să stai de vorbă cu tata“, 
îi spâne ea. 

„Ar fi şi timpul“, ride Hasse, „să mă duci 
tirîndu-mă de mină acasă, după douăzeci și 
șapte de ani !“ 

„Întotdeauna l-am considerat pe tata ca o 
personalitate puternică“, îi spune ea. 

„Invulnerabil ?“ 

„Exact. Cine trăieşte într-o lume proprie e, 
într-un fel, intangibil.“ 

„Dar acum ști îngrijorată din cauza lui, 
' nu? întreabă Hasse, atingîndu-i ușor ebrazul 
cu nasul, ca un fulg de zăpadă. 

„Nu mă tem că o să moară, nu asta e pro- 
blema. Vreau să spun că mi-e clar că o să 
moară. Sint pregătită pentru aşa ceva“. 

„S-a.scrîntit cumva de-a binelea, în ultimul 
timp 2% 

„Nu știu. Mi-e frică însă că o să-și piardă 
agerimea minţii. Că o să ajungă obtuz, confuz, 
ca o budincă“. 

„Ce vrei să spui, Evy ?“ 

„Dacă tata își pierde agerimca... Ei bine, ce-o 
să se întimple cu mine ? Sintem atît de apro- 
piaţi. Cum e cuțitul cu piatra de ascuţit“. 

Hasse dă grav din cap, în sens afirmativ. 
Hasse e băiat bun — își ține gura dacă nu are 
nimic de spus. Mai degrabă tace decit să spu- 
nă platitudini bine intenţionate. Și cînd e vor- 
ba de tata nu e-uşor să dai sfaturi, 

„Şi mai e şi serviciul ăsta al meu“, continuă 
ea. „Nu pot să-i dau de cap“. 

„Nu mai fi atît de ambițioasă, ce naiba“, îi 
spune Hasse. „Evy, trebuie oare să te afirmi 
întotdeauna ? La început asistentă de JafBora- 
tor, apoi tehniciană, pentru ca în cele din urmă 
să-ți susţii teza de doctorat. Eşti capabilă.“ 

„Eu văd lucrurile altfel.“ . 

„Noi nu te vom iubi mai puţin dacă nu vei 
reuşi.“ 

„Care noi ?“ 

„Eu. Erik. Chiar si Rodion, desi în felul lui 
ciudat.“ 

Se simte mai potolită. Uneori are nevoie să-l 
audă p Hasse spunînd că tata depinde de ea. 
Că tata e îngrozit că ar putea s-o piardă. Deşi 
are. şaptezeci si nouă de ani, tata se comportă 
ca un copil de doi ani. Ar simți un gol enorm 
să nu mai fie muscatà de obraz sau să nu i se 
mai smulgă smocuri de păr. 

„Iubire ?“ întreabă ea. 

„E cuvîntul nepotrivit ?“ întreabă Hasse. 

„Poate. Îl simți mai mult ca o posibilitate. 
Pînă acum, ca si cum ai umbla cu cizme prea 
mari. Nu vreau să-l folosesc în mod inutil. Lu- 
crurile cu adevărat deosebite le ţii ascunse cît 
mai mult timp posibil.“ 

Evy Beck a înconjurat golful și a intrat pe 
teritoriul vechii Şcoli veterinare. Clădirile de 
cărămidă roşie sînt înghesuite iar arhitectura 
lor e eterogenă. Cele mai vechi au acoperișu- 
rile boltite şi ferestrele arcuite, fațada cu or- 
namente ; sînt cu siguranță de la sfîrşitul se- 

colului trecut. Pavilioanele cele. mai noi, cu 
acoperisurile plate, au fost construite la înce- 
putul anilor '70 şi sînt, cu alte cuvinte, niște 
barăci din prefabricate. Urmase aici numai 
cursurile teoretice. Cînd se afundase mai serios 
în materie şcoala veterinară fusese deja mutată 
la Uppsala. Teza de doctorat şi-a pregătit-o 
la filiala facuttăţii din localitatea Skara. Nu-și 
mai aminteşte aproape nimic din primii doi 
ani de studii la Stockholm, în afară de înstră- 
inarea faţă de ceilalți studenţi, cu mult mai 
tineri decit ea. De fetele care veneau direct de 
la liceu şi aveau o singură preocupare: caii. 

La ce-o fi folosită în prezent vechea scoa- 
lă ? Totul pare zăvorit si baricadat, nimeni n-a 
curăţat zăpada sau n-a dat cu nisip peste ghea- 
tă. Îşi amintește că a citit în ziar că şcoala e 
folosită ca un fel de magazie. Da, da, își aduce 
aminte bine ! Toate vechile grajduri și soproa- 
nele pentru animale sînt înțesate cu automo- 
bile. Sînt depozitate aici peste 7000 de mașini 
în aşteptarea unor vremuri mai bune. Cu spe- 
ranta într-o distribuire mai generoasă de car- 
buranți. š ` 


Cînd ajunge acasă, pe strada Roslag, e tre- 
cut de șapte. La bucătărie e lumina aprinsă. 
Pe masă zace o sticlă goală de vin, răsturnată. 

— 'Tăticule ? ! strigă ea si se năpusteşte în ` 
apartament. 

Ceea ce pierduse din vedere în calculele ei 
era posibilitatea ca el să-și facă singur vreun 

rău, fiind total împotriva firii sale să-si pună 
capăt zilelor. Totuși alcoolul şi vinul erau tot 
atît de periculoase pentru o persoană cu fica- 
tul amputat ca leșia sau acidul clorhidric pen- 
tru un om n6rmal. 

— 'Tăticule drag ! ° 

Cu pantofii uzi, Evy stà in picioare in ca- 
mera de zi si se uită fix la statăl ei. Acesta 
şi-a apropiat balansoarul de noptieră și ține în 
mînă o sticlă de coniac. Pare că n-a observa- 
t-o încă. Absorbit de gînduri si cu zimbetul 
pe buze stă pe scaun si toarnă coniac în fica- 
tul artificial, acolo unde scrie „intrare“. Apa- 
ratul soarbe şi sfiriie. ` 

În cele din urmă o observă și faţa i se lumi- 
nează : 

— Mă gîndeam că „Tinichca“ are nevoie să 
tragă și el o dușcă! spune el, ridicînd sticla 
în semn de salut. 


12 


A TRECUT O LUNĂ ÎNTREAGĂ. Evy Beck 
a început să se instaleze. Are acum și camera 
ei în subsolul Departamentului de farmacolo- 
gie. A primit-o graţie unui cîine renumit care 
se numea Doctor honoris causa. Cînd cîinele a 
fost găsit mort într-o dimineață de decembric, 
încovrigat între o bancă de laborator si radia- 
tor, șeful instituţiei s-a hotărit să facă demer- 
surile necesare pentru angajarea unui consul- 
tant în probleme de medicină veterinară la 

Institutul Nobel. Şi-a dat, de asemenea, seama 
că ar fi mai practic ca persoana respectivă să 
aibă biroul în propria sa instituţie. 

În prima ei lună de serviciu, Evy Beck a 
reușit să ajungă la o evaluare estimativă în 
privința numărului de animale de experienţă 
din IMCAN. N-a fost o treabă uşoară. A mers 
din instituţie în instituție şi a numărat; apoi 

sa încercat să găsească cifre cu care să-și veri- 
fice propriile estimări : facturi, registre de casă, 
documente conținînd consumul de furaje, can- 
titatea de reziduuri de origine animală de la 
uzina centrală de tratare din IMCAN si așa 
mai departe. 

Se iviseră multe complicaţii : Ce se înțelege, 
de exemplu, prin „instituţie“ ? Pe hîrtie, Insti- 
tutul Nobel se compune din 108 instituţii in- 
dependente. Dar în realitate se constată că 
două-trei instituţii au dispărut cu desăvirşire 
— nu mai există decît ca articole de contabi- 
litate a căror justificare contabilul șef încer- ` 
case să i-o explice cu răbdare; speră ca în cele 
din urmă să se dovedească suficient de înzes- 
trată să înțeleagă de ce sînt necesare două-trei. 
„instituţii fantomă“ pentru ca finanţele IMCAN 
să aibă destulă “flexibilitate“. 

Mai apoi dăduse peste clădiri sau părţi de 
clădiri care nu mai existau. Fuseseră diverse 
filiale şi sateliți a căror legătură cu Institutul 
nu era cîtuși de puţin ușor de stabilit. În 
mod evident, unii profesori mai întreprinzători 
desfășoară parţial sau în întregime activități 
particulare de cercetare în Institut. Aproape 

toate firmele farmaceutice mari posedă sau 
închiriază spaţii în eforturile lor de a stabili 
relaţii mai intime cu cercetătorii. Ea a întrebat, 
a citit şi a observat. În realitate, în domeniul 
cercetării are loc: o întreagă urzeală de tran- 
zacţii, un gen de economie primitivă de troc: 
Numele unui cercetător de nivelul Institutului 
„Nobel se poate ipoteca pentru o subvenție de 
cinci milioane de coroane. În acest mod, fir- 
ma înscrie numele cercetătorului îm registrele 
ei contabile ca membru al „consiliului ştiin- 
tific“. Și cum banii gheață nu sînt practici, 
ipoteca se plăteşte cu aparatura unui labora- 
tor, un radio-microscop, un turneu de confe- 
rințe în jurul lumii sau cu o unitate completă de 
cercetare, incluzînd clădirea, echipamentul, chel- 
tuielile de întreţinere şi asistentele de laborator. 

Totuşi, Evy Beck nu are nimic de-a face cu 
toate acestea. Ea încearcă să se mențină pe o 
“poziţie de strictă neutralitate. 

Dar, dacă vrei să calculezi numărul de ani- 
male de experienţă din Institutul Nobel, este 
normal să știi ce animale sînt utilizate pentru 
IMCAN și care pentru sectorul particular. 

Ca primă măsură concretă, Evy a început 
să-și alcătuiască o cartotecă. Pe fişe mici şi 
rigide de carton scrie de mînă, cu litere de 
tipar, datele pe care le-a adunat. Are un sis- 
tem de aşezare a fişelor pe instituţii, altul pe 
specii, al treilea după tipul de experiență și al 
patrulea în funcţie” de cele mai frecvente boli 
de animale. Cind lucrează cu fișele ei încuie 
ușa odăiţei de la subsol. Nu vrea să fie sur- 

prinsă de vreunul din numeroşii specialişti 
computerişti ai Institutului. 

Și odăița a încercat să şi-o facă mai agrea- 
bilă. Ferestruica-răsuflătoare e încadrată de 
ambele părţi de perdele de un galben-deschis 
care acoperă cimentul. De tavan atîrnă nu nu- 
mai lampa, ci şi două ghivece glazurate cu 
ferigi luxuriante. Pe pereţi a lipit desene de-ale 
lui Erik de cînd era mic: acuarele cu flori şi 
excremente de elefant, de la vîrsta de patru 
ani procesiunea de Sf. Lucia, cînd avea șapte 
ani, cranii de morţi, de la nouă ani, nave cos- 
mice, de la doisprezece ani, precum și prima 
descoperire de talent la paisprezece ani — agra- 
fa electrostatică de prins hiîrtia. Pe pereţii odă- 
iţei Erik nu depășește niciodată vîrsta de pai- 
sprezece ani — desenele pe care le-a făcut mai 
tîrziu le-a păstrat el însuși. 

De fiecare dată cînd pleacă din cămăruţă, 
are grijă să încuie două lucruri în sertar : fişie- 
rul demodat si aparatul de telefon pe care l-a 
cumpărat cu banii ei de la depozitul de ma- 
teriale excedentare al Societății de telefoane. 

În jurul datei de 1 februarie, Evy Beck agaţă 
pe partea interioară a ușii o schemă întocmită 
după un sistem mai vechi, Perth. Nu se pri- 
cepe prea bine să facă scheme : liniile sînt tre- 
murate și simbolurile — pătrate, triunghiuri, 
romburi — sînt înclinate, cunt a apucat fie- 
care. În josul colii a scris cele mai importante 
probleme, pe domenii : 


Selecţia — Cum sînt selecţionate animalele 
de experiență pentru Institutut ? Sînt achizi- 

tionate în funcţie de necesităţi, sau selecția 
este controlată total de furnizori ? De ce este 
aleasă o anumită specie pentru o anumită cx- 
perienţă ? Cîţi furnizori există ? Cine face re- 
cepţia livrărilor ? Cine verifică modul în “care 
furnizorii cresc animalele ? În ce măsură dife- 
ritele instituţii ale IMCAN se autoaprovizio- 
nează, adică își reproduc singure animalele. 


Adăpostirea — Se aplică anumite criterii ? 
Cine livrează cuștile,  lăzile,  containerele ? 
Există norme standard în privinţa curăţeniei ? 
Ventilației ? 'Temperaturii ? Se cunoaște ceva 
cu privire la riscul „supraaglomerării“ ? Se 
ține seama de condiţiile. în care animalele tră- 
iesc în natură? De schimbările nejustificate 
din mediul ambiant al animalelor ? 


Hrana — E hrana diferită în funcţie de spe- 
cii? Se respectă regularitatea în nutriţie ? Su- 
praalimentare-subalimentare ? Vitamine-mine- 
rale ? Compoziţia hranei în raport cu ciclurile 
naturale ? Ce se întîmplă cu hrana care rămîne ? 


Condiţia fizică —. Sînt animalele ţinute în 
stare de pasivitate ? Ce posibilități de mișcare 
există ? Hrană/Mişcare ? Eventuale forme de 
stimulare ? Cum este controlată condiţia fizică 
generală a animalelor înainte de experienţă ? 


Stă vreme îndelungată sprijinindu-se cu spa- 
tele de spetcaza pupitrului, cu privirea piro- 
nită pe schemă. Încearcă să discearnă unele 
modele si conexiuni, combinaţii si simplificări. 
A mizgălit de nenumărate ori coala mare de 

hîrtie care acoperă aproape toată usa: a scris 
din nou, a șters, iar a scris. Se pare că nu 
există o linie clară, directoare, ci numai o se- 
rie de drumuri identice si o mulţime de fun- 
dături colaterale. 

Din cînd în cînd se uită fix la globul lumi- 
nos al lămpii. Cînd își mută privirea înapoi 
la schema ei o însoțesc globuri şi cercuri co- 
lorate, lumini galbene si violete care se re- 
varsă .în valuri peste coala de hirtie. Atunci 
îşi dă seama că adevăratele probleme nu'au fost 
încă identificate, că aspectele esenţiale abia 
dacă pot fi bănuite şi că punctele colorate de 
lumină lunecă si dispar mai repede cînd în- 
cearcă să le fixeze cu privirea. 

Închide ochii şi e pe punctul de a-şi pierde 
orice speranţă ; crede că e incompetentă şi fără 
iniţiativă. Pe scurt, că e foarte înceată, departe 
de a străluci, puţin lasă și poate că ceva cam 
naivă. Va avea nevoie, mai mult decît de orice 
altceva, de răbdare. Atunci se simte mai ușu- 
rată ; dacă e vreo calitate pe care să fie obli- 
gată s-o cultive şi pe care să se bazeze atunci 
nu e vorba nici de genialitate nici de abilitate 
analitică, ci de aşteptare, încăpăținare și per- 
severență. 


13 u 


LA ÎNCEPUTUL LUI FEBRUARIE face o 
descoperire. Intră, din întîmplare, într-unul din 
laboratoarele de la Farmacologie, unde o serie 

de cobai sînt pe punctul de a fi spintecati după 
ce fuseseră omoriţi într-un borcan cu vată îm- 
bibată în eter.. Doi absolvenţi fixează cobaii pe 
planete, le deschid abdomenul si le scot in- 
'testinele si conţinutul cutiei toracice. 

Evy Beck cere un scalpel cu care face disecţii 
în plămiînii cîtorva cobai. Vrea să verifice dacă 
nu cumva există unele puncte albe-gălbui în 
plăminii acestora ; mici infiltraţii care să in- 
dice că animalele respective, extrem de sensi- 
bile la infecţii, s-au contaminat de tuberculoză. 
În schimb, descoperă altceva: fibroză pulmo- 
nară Davie. Plămiînii sînt rigizi şi inflexibili, 
marginile tăieturilor sînt atoase și uscate. Dise- 
că în total treizeci şi unu de cobai. Toţi au 
fibroză Davie, într-o formă mai mult sau mai 
puțin avansată. 

Cobaii hràniti timp îndelungat cu furaje 
„prăfuite“ contractează cu uşurinţă această 
boală, pulmonară specială. Verifică cum au fost 
hrăniţi și totul e foarte clar: cu tàrite de făi- 
nà. Cînd tàritele sînt vărsate din containerele 
automate se ridică un praf persistent. În cuş- 
tile deschise influența lui nu e prea mare, dar 
la Farmacologie cobaii sînt ţinuţi în cutii de 
plastic, mai uşor de întreținut şi care prote- 
jează cobaii sensibili de frig si curent. 

Animalele contaminate de fibroza pulmona- 
ră Davie nu pot fi vindecate. Pe de altă parte, 
boala poate fi uşor prevenită dacă s-ar folosi 
furaje presate, care nu mai scot praf. Săptă- 
mina următoare trece pe la toate instituțiile 
care, potrivit sistemului ei de fişe, dețin cobai. 

Încearcă să stea de vorbă cu şefii instituțiilor 
sau cel puţin să le înmineze un material mul- 
tiplicat cu privire la fibroza pulmonară. Fap- 
tul că propune un remediu concret şi ieftin 
face să fie privită cu bunăvoință. Are senzația 
că nu mai e acceptată cu atita încetineală. În- 
cepe să simtă că se apreciază că face ceva util. 

Cea mai bună relație în rîndul corpului me- 
dical a stabilit-o cu profesorul Nils Rosen von 
Rosenstein, şeful Departamentului de farma- 
„cologie, în cadrul întrevederilor de sîmbătă. 
Personal, nu folosește niciodată decît prima 
parte a numelui, Nils Rosen. Numele l-a moş- 
tenit de la un strămoș, o renumită personali- 
tate culturală și medicală de la sfîrşitul seco- 
lului al XVIII-lea. Evy Beck a remarcat că 
puţine profesii academice par a se transmite 
“atit de frecvent din tată în fiu ca cea de medic. 

În fiecare sîmbătă la ora opt bea cafeaua cu 
Nils Rosen în biroul acestuia. Profesorul far- 
macolog are șaizeci şi cinci de ani împliniţi 
şi face parte dintre acei tipi mai vîrstnici care 
n-au înțeles niciodată de ce să nu se lucreze 
sîmbăta. In schimb, Evy Beck are nevoie de 
sîimbetele libere pentru curățenie și spălatul 
unei cantităţi mari de rufe ale tatălui ei. Dar 
nu se plînge, ci consideră că e un mare suc- 
ces să poată dispune singură, o dimineaţă în- 
treagă, de unul dintre cei mai influenți pro- 
fesori. Nils Rosen face parte, de asemenea, 
dintre potentaţii Institutului Nobel, din acea 
minoritate -care stă în primul rînd din jurul 
mesei verzi la întrunirile colegiului profesoral. 

Rosen este un bărbat de talie înaltă, viguros. 
Are faţa de un roşu intens, cu vinișoare albă- 
strii pe alocuri, o figură de bătrîn agricultor. 
O coamă de păr alb îi împodobește capul ca o 
cunună de lauri de argint în jurul unei cupole 
lustruite de mahon. În ciuda vîrstei relativ 
înaintate, ochii îi sînt complet albaştri iar în 
albul lor nu se vede nici un vas de sînge sau 
altă impuritate. Deși are o statură impunătoare, 
se mișcă cu multă supleţe. Cu toată înfățișarea 
sa proletară, vorbeşte cea mai distinsă sue- 
deză cultă pe care a auzit-o Evy vreodată. 
Simte o profundă afinitate cu acest om, o sigu- 
rantà firească în compania lui. 

Sîmbăta nu au loc activităţi organizate, nu 
se ţin prelegeri, seminare sau examene. Cu ex- 
cepţia unuia sau a doi cercetători, nu e nimeni 
în toată instituţia. Nici chiar cineva care să 
aibă grijă de animale; de acestea se ocupă 
profesorul Rosen, personal. 

După cafea, merg împreună să dea de mîn- 
care animalelor. 

— Sistemul acesta automat este o adevărată 
pacoste, spune Nils Rosen.. Animalele nu au 
nevoie numai de hrană si apă, ci să și simtă 
că cineva se interesează de ele. 

Evy îl însoțește și-i dă o mînă de ajutor. 
Se opresc mai îndelung la cîini. Doctor honoris 
causa nu era singurul cîine din instituţie. Mai 
sînt aproape oœ duzină de beagle, cîini de vină- 
toare, un Saint Bernard, baseți si cîteva cor- 
cituri. Cercetătorii de aici studiază îndeosebi 
probleme legate de sucurile și enzimele gas- 

trice. A fost pusă la punct o tehnică operatorie 
foarte avansată, iar ciinii sint minuţios îngri- 
jiţi şi trăiesc de regulă la fel de mult ca cei 
din societate. f 

Pentru a li se asigura libertatea de mișcare, 
cîinii sînt ţinuţi în cuşti mari pentru maimuțe, 
plasate în spatele clădirii. Vara, personalul îi 
mai scoate afară, de zgardă, cînd se duce cineva 
să aducă corespondența, se deplasează după 
vreo hirtie sau pur și simplu face o scurtă 
pauză, în timpul prînzului și se plimbă. 

— Ai ceva de spus:? o întreabă Rosen de 
fiecare dată cînd părăsesc rezervaţia. 

Evy Beck nu are însă nici o remarcă de fă- 
cut. La nici o instituţie ştiinţifică nu a văzut 
cîini atit de bine îngrijiţi. 

Și celelalte animale de. la Farmacologie sînt 
bine întreţinute, dar nici unei alte specii nu i 
se acordă interesul de care se bucură ciinii. 
Indiscutabil acesta e grupul social numărul unu. 
Din motive de spațiu multe pisici sint adă- 
postite în trei vagoane de circ. Dar situaţia e 
cu mult mai bună decît s-ar crede: Vagoanele 
au instalaţii de încălzire electrică, de apă și 
canalizare. Cînd e foarte frig, ţevile de apă şi 
de evacuare pot îngheţa, desigur, dar aceasta 
se întîmplă extrem de rar. Vagoanele de circ 
constituie astfel mai mult o problemă de este- 
tică decît de igienă. 

Celelalte animale de la Farmacologie, iepurii, 
cobaii şi şoarecii, sînt adăpostite într-una- din 
aripile clădirii. Și aici domneşte ordinea şi con- 
diţiile igienice sînt acceptabile. 

7 * 

— Stau cam înghesuite aici, a remarcat Evy 
de multe ori. Animalele suferă mai mult din 
cauza lipsei de spaţiu decît se crede. 

— Dă-mi 300.000 de coroane! îi spune Ro- 
sén cu amărăciune. 

Joacă un fel de scenetă în fiecare sîmbătă. 
Evy Beck bombăne despre înghesuială, dar 
Nils Rosen nu are bani să se extindă mai mult. 
Administraţia centrală e indiferentă, nerecep- 
tivă. La alte instituţii, de exemplu la bacterio- 
logie, situaţia e şi mai proastă. 

Dar în simbăta asta Evy Beck are o propu- 
nere concretă pe care o formulează cînd se re- 
întorc în biroul profesorului, după rondul la 
animale : 

— Dacă s-ar putea reduce perioada de şe- 
dere a animalelor, s-ar diminua aglomerația 
care e acum, îi spune ea. 

— Spune-mi si cum, Evy ? 

— Animalele care ar urma să fie utilizate 
în citeva zile ar trebui separate de cele care 
sînt menținute o perioadă mult mai îndelun- 
gată. Ar trebui create două compartimente, 
unul pentru perioade scurte și altul pentru pe- 
rioade mai lungi. 

— Dar vrem să le «ţinem şi la noi un timp: 
Ştii că animalele nu se simt bine cînd sînt 
transportate, spune Rosen. 

Acesta este argumentul obișnuit. Însă Evy 
nu crede că atare aspect are un rol atît de 
important dacă microclimatul se menţine con- 
stant. Animalele mici au o percepție limitată 
în privinţa macroclimatului. 

— l-am putea determina pe furnizori să fo- 
losească cuştile de la Farmacologie, spune ea, 
pentru ca animalele să fie deja obișnuite cu 
ele, înainte de a sosi aici. Schimbarea cuștilor 
reprezintă o perturbare a mediului lor apropiat 
cu mult mai mare decît dacă sînt transportate 
dintr-o clădire în alta. 

“Nils Rosen dă din cap aprobator. Nu o con- 
trazice niciodată. Ori înţelege imediat, ori, dacă 
nu, pune întrebări. Nimic nu trebuie să rămi- 
nà nelămurit. li invidiază fineţea intelectuală. 
Singurul lucru pe care este tentată să-l critice 
sint exagerările lui în privinţa îngrijirii cîini- 
lor. Ciinii de la Farmacologie ar putea foarte 
bine să renunţe la unele avantaje în favoarea 
animalelor mici. Dar Nils Rosen nu manifestă 
nici un interes personal pentru animalele mici 
şi asta i-a spus-o pe față. 

— Animalele care stau mai mult timp aici 
ar trebui, în principiu, să aibă condiţii la fel 
de bune cu ale cîinilor. 

— Dacă ar fi posibil, da, așa ar trebui, însă 
cu condiţia să reușim să realizăm prima parte 
a propunerii tale. Să creăm o secţie cu o pe- 
rioadă de rotaţie foarte scurtă. 

— De la cine achiziţionaţi animalele ? în- 
treabă ea. 

Se duce în biroul secretarei să aducă factu- 
rile. Una din măsurile luate de Rosen este ca 
toţi cei ce întreprind cercetări pe animale să 
semneze un angajament special prin care să 
promită în mod solemn că nu vor efectua ex- 
perienţe chinuitoare pentru animale. Nici un 

colaborator mai tînăr nu are voie să lucreze 
singur cu animalele fără să fi făcut un stagiu 
pe lîngă cei mai virstnici. O altă cerinţă sine 
qua non pentru aceiași tineri colaboratori este 
să fi absolvit cursurile de administrare a anes- 
teziilor locale si generale. În situația în care 
experienţele dureroase nu pot fi evitate, aces- 
tea pot fi întreprinse numai cu acordul şefului 
instituţiei. 

Se întoarce cu un teanc de facturi. 

— Livrările mari trebuie efectuate prin ad- 
ministraţia centrală, spune el. Nu mai e ca în 
vremurile de demult, cînd îţi procurai pisici 
furate și cîini vagabonzi... Principalul furnizor 
de animale mici al IMCAN este firma Findus 
Pharm-Farm. O cunoşti ? 

Evy Beck îl cunoaște bine pe acest furnizor 
care a acaparat mai bine de 80% din piaţa 
țărilor nordice. 

— Dacă nu ai nimic" împotrivă, am să vor- 
besc cu agentul comercial al firmei, care răs- 
punde de districtul Stockholm, îi spune ea. 


14 


ERIK ARE AUTORIZAȚIE să circule cu ma- 
sina si în centrul orașului. Vine să o ia de la 
intrarea principală a Institutului. Erik este atît 
de descurcăreţ ! Îi telefonează si o întreabă 
dacă pot lua prînzul împreună, dacă e nevoie 
s-o ducă cu maşina undeva sau dacă i-ar face 

“plăcere să se uite”la el cînd joacă squash. A 

trecut de mult timp vremea cind venea s-6 
vadă şi stătea numai cu ea. 

— Îţi mulțumesc pentru bonurile de benzină, 
îi spune el cînd se urcă în maşină. Ce face 
bunicul ? s 

— Ai putea să treci să-l mai vezi, uneori, 
îi spune ea. 

— Am fost puţin pe la el, joi. 

— În cursul zilei ? 

Tata n-a scos o vorbă. E clar că preferă 
să-l vadă pe Erik în ascuns. 

— V-aţi simţit bine împreună ? 

— Bineînţeles, spune Erik. Două ore am tot 
meșterit la ficatul lui artificial. 

Nu-i place că tata umblă tot timpul şi scor- 
monește în Auto-Hepar. Pe Erik însă poti să 
te bazezi. Se pare că mecanismele îl iubesc 
pe Erik, după cum păsărelele îl adorau pe Sf. 
Francisc. 

— Și despre ce ati vorbit? întreabă ea in- 
vidioasă. ` 

— De una, de alta. Bunicul știe să, asculte. 

— Da, articulează ea, vrind de fapt să spună 
„nu“. 

Trec de Roslagstull si o cotesc pe Valhal- 
lavăgen. Erik conduce bine ; vorbește, dar nu-şi 
ridică nici o clipă ochii de pe șosea. 

— Constat cu surprindere că tu si bunicul 
avéti atît de multe puncte comune, îi spune 
ea. Vreau să spun că tocmai el, un vechi co- ` 
munist indirjit, si... 

— Şi? întreabă el rinjind. 

— Și tu, spune ea. 

— Cum adică? întreabă Erik. Cu ce må 
deosebesc eu de bunicul ? l 

Îşi face reprosuri. Asemenea discuții cu Erik 
nu se termină bine, de obicei. Nu-i. face plà- 
cere să fie ironizată de propriul ei fiu. 

— Vrei să spui că eu nu cred în nimic? 
continuă el. Spre deosebire de bunicul ? 

Erik are calități care o si sperie si o si atrag. 
Îi place că e lucid si eficient. Si e bine iaràsi 
că nu a fost niciodată neglijent. Dar e atît 
de clinic. 

— Cu societatea e la fel ca si cu celelalte 
sisteme administrative, îi spune Erik cînd trec 
pe lîngă Stadion. Toate sistemele administra- 
tive pot fi dirijate, cu condiția să ai acces la 
cheile potrivite, să ai instrumentele adecvate. 

— Deci nu e decît o problemă pur tennica ? 

— Socio-tehnică. 

— I-ai spus si bunicului chestia asta? 

— Cum să nu! Avem opinii chiar foarte 
apropiate. Sigur că e furios pe mine că nu 
cred în lupta de clasă ca unic criteriu de ex- 
plicare a fenomenelor. Dar, în rest, sîntem com- 
plet de acord. Bunicul reprezintă marxismul 
ştiinţific. 

— Si tu... ? întreabă ea uitîndu-se la el; cît 
de puţine ştim despre copiii noștri. 

— Eu reprezint știința socio-tehnică. 

— Şi nu e nici un risc ca sentimentele să 
explodeze ? întreabă ea. 

— Nu, cînd discutăm teorii sociologice. Si 
nu pricep ce rost au sentimentele în contextul 

ăsta. Îndată ce se ajunge să se discute modul 
în care funcţionează societatea, se aşteaptă o 
explozie de seritimente. De ce ? 

— Politica a făcut intotdeauna ca sentimen- 
tele să se înfierbînte, spune ea. 

— Exact. De aceea nu-mi place cuvîntul po- 
litică. Să vorbim mai bine de tehnologie so- 
cială. 

Au ajuns la celălalt capăt al lui Valhalla- 
văgen unde se află clădirea Radioului. Pe te- 
renul alăturat se ridică noul zgîrie-nori al Con- 
ferinţei sindicatelor. 2 

— E turnul Kaknăs ? întreabă Erik aplecîn- 
du-se peste volan si uitindu-se în sus la turnul 
de televiziune din ciment cenușiu, cu colțuri 
şi cu ferestre portocalii sus de tot. E adevărat 
că înainte vreme era un restaurant acolo sus.? 

-— Sînt mulţi ani de atunci, îi spune ea. 
Ar fi drăguţ din partea ta dacă ai trece pe 
la noi într-o seară. Am putea sta şi noi de 
vorbă puţin; toţi trei. 

Erik opreşte maşina: și-i pune mina înmă- 
nușată pe genunchi. 

— I-am spus lui Rodion că ar putea folosi 
un ton mai prietenos față- de tine. 

Îl priveşte uimită. Pînă acum Erik i se pă- 
ruse complet orb la modul în care tatăl ei își 
* descărca nervii. 

— Si ce-a spus? întrebă ea neliniștită. 

— Că nu te pricepe. 

— Mulţumesc si la revedere, îi spune ea 
coborînd. 


Li 

— Ai grijă de-tine, Evy ! îi spune Erik cu 
gîndurile pe jumătate aiurea şi cu receptorul 
telefonului mobil în drum spre ureche. 

Evy Beck intră în holul turnului Kaknäs 
care seamănă cu un cavou sau cu intrarea 
“mausoleului Lenin-Brejnev din Moscova pe ca- 
re-l vizitase acum doi ani. Ciîștigase călătoria 
la jocul de Bingo organizat de Oficiul naţio- 
nal de rambursare a impozitelor. 

Chiar în holul de la intrare este o plăcuţă 
foarte discretă pe care scrie: Findus-Nestle 
International. Nu există nici un telefon la ușă. 
Întreprinderile prospere își permit luxul să 
folosească recepţionere în carne si oase la in- 
trare. Evy Beck se așază într-unul din foto- 
liile adinci din foaier destinate vizitatorilor. 
Foaierul e în semiobscuritate, singura sursă 
de lumină constituind-o acvariile care încon- 
joară holul pe trei laturi. În acvarii nu înoată 
crapi aurii sau submarine cu periscoape, ci 
produsele proprii ale întreprinderii : cod arc-: 
tic, ton si heringi îngrășați. Din penumbră își 
face brusc apariţia o recepţioneră, așa cum 
apare o fotografie în baia de developare. 

— Bine aţi venit, Dr. Beck, i se adresează 
ea, întinzîndu-i o tăviță de argint de mărirea 
unei cărți de joc; pe tăviţă se află un pahar 
de coniag cu suc de avocado. 

Recepţionera are o voce foarte slabă și naq 
zală — vocea pe care Evy Beck îşi amintește 
că o aveau blondele -prostuţe din filmele ani- 
lor '50. O încearcă puţin invidia. Trebuie să 
fie practic să ai o voce piţigăiată de la natură, 

Si trebuie cà este plăcut si fortifiant pentru 
increderea in sine sà scapi sà te mai prefaci 
la telefoanele de la receptie. 

Îndată ce a terminat de băut sucul a şi apă- 
rut recepţionera cu tăvița şi-i înșfacă paharul. 

— Directorul Pedersen o poate primi acum 
. pe doamna Dr. Beck, îi spune ea şi o conduce 
pe Evy Beck la lift. 

Paharul gol si tăviţa aug dispărut subit — 
cum s-o fi întîmplat ? Pe Evy Beck o încearcă 
senzația bizară că se află la un congres de 
arta scamatoriei. Uşile din sticlă mată ale as- 
censorului se deschid în lături prin alunecare 
şi recepționera .o conduce de braț înăuntru. 
În mijlocul cabinei se află un fotoliu pentru 
vizitatori, pe care Evy se așază; recepţionera 
se aşază şi ea cu dezinvoltură pe brațul foto- 
liului. Cabina ascensorului este în întregime 
din sticlă. Pe dinafară este înconjurată de apă. 
Are senzaţia că înaintează. printr-un turn cu 
apă. După primele ctaje, își fac apariția cîţiva 
delfini jucáusi care înoată în spirală pe lingă 
cabina în urcare. 

Liftul se oprește foarte lin. E pentru prima 
oară cînd merge cu un lift cu o amortizare 
hidraulică. Recepţionera o ia de mînă si, după 
ce parcurg un coridor scurt, ies pe terasa tur- 
nului Kaknăs, unde odinioară era restauran- 
tul. Directorul Pedersen o aşteaptă în spatele 
unui pilon — îi iese brusc în faţă și îi sărută 
mina. Evy Beck se întoarce să-i mulțumească 
recepţionerei — dispăruse deja ! 

— Îmi face o deosebită plăcere, o salută 
directorul Pedersen ; e danez după accent și 
vorbeşte un gen de „scandinavăt. 

Își retrage mina dreaptă şi ca să fie mai si- 
gură o bagă în buzunarul jachetei. 

— Da, a telefonat profesorul Rosen von Ro- 
senstein... spune directorul Pedersen condu- 
cînd-o spre ferestrele imense din tavan pînă 
în podea de unde poate să privească Stock- 
holmul care se desfăşoară acolo jos, în zloată 
şi rafalele vîntului tăios. 

Închide ochii si încearcă să-şi închipuie că 
se află pe pămiînt,. dar nu reușește să-şi su- 
prime fiorul din spate. Face cîţiva paşi gră- 
biţi înapoi si se ciocneşte lot de ceva din 
sticlă — încă un acvariu ? 

— E vorba de livrările pentru Departamen- 
tul de farmacologie, debitează ea la repezeală. 
Aţi putea să luaţi în considerare folosirea cuș- 
tilor noastre ? 

— Am avut întotdeauna cele mai bune re- 
laţii cu Institutul Nobel, spune Pedersen. Sîn- 
tem realmente foarte încîntați că Institutul 
are acum un expert propriu în medicină ve- 
terinară. Veterinarii noștri au încercat să mai 
dea o mină de ajutor într-o problemă sau 
alta — cînd au reuşit să meargă acolo. Dar 
în perspectivă un Institut de asemenea pro- 
porţii trebuie să aibă specialiști proprii. E 
foarte important. 

Deschide ochii din nou şi se uită la direc- 
torul Pedersen pentru a nu mai fi obligată 
să mai privească în jos. A uitat cum arată! 

Ë același bărbat? Ca si tecepționera, Peder- . 
sen îţi lasă impresia că e maleabil, fluid, pro- 
iectat înitr-o mişcare lentă. Vista îi oscilează 
între treizeci şi cinci şi cincizeci de ani, înăl- 
țimea între 1,70 şi 1,85. Își scoate rapid mina 
din buzunar şi şi-o duce la nas. Ba da, e 
real: mina îi miroase puternic a lămiie, apă 
de mare şi piele. 

— Toţi avem problemele noastre, într-o mä- 
sură mai mare sau mai mică, spune Pedersen 
şi zimbește; cînd deschide gura se apleacă 
puţin în față încît dinţii sidefați se transformă 
în niște reflectoare. 

— Puteţi întrebuința, deci, custile de la Far- 
macologie ? întreabă ea din nou, încercînd să-l 
privească ţintă în ochi — dar aceştia îi alu- 
necă în lături ca atunci cînd încerci să te uiţi 
direct la un fir de praf care ţi-a intrat în 
propriul ochi. 

— Cuştile de la Farmacologie ? întreabă în- 
tr-o amestecătură de daneză cu suedeză, o 
limbă teribil de flexibilă și elastică. E ca şi 
cum cineva ar fi trecut peste replicile lui cu 
apă și glaspapir pentru a nivela toate lite- 
rele si a rămas un terci acustic păstos. 

Pipăie cu mîinile acvariul de care se spri- 
jină cu spatele. După care se uită peste umăr : 
nu e nici un acvariu ci o ladă de sticlă drep- 
tunghiulară, cu un cobai împăiat în ea. Nu e 
un cobai obișnuit, blana e ceva mai deasă ca 
a unui purceluş şi e mare cît un iepure. 

Directorul Pedersen trece pe lingă ea şi se 
oprește lingă lada de sticlă. 


— Acesta e ràspunsul, Dr. Beck. Sînt noile 
noastre containere. - ` 

Se întoarce si se holbează prosteşte la lada 
de sticlă luminată. Dintr-odată nu mai e si- 
gură dacă cobaiul gigant din acvariu este În- 
tr-adevăr împăiat sau e viu. Cobaiul o privește 
fix, fără să clipească, cum au obiceiul roză- 
toarele speriate. 

— În această situaţie vechile noastre cuști 
v-ar produce greutăţi, nu ? întreabă ea. 

— Dimpotrivă, ar fi raţional să folosim ace- 
leași containere. 

— Ceea ce ar însemna să trecem la contai- 
nerele dumneavoastră ? i 

— În acest caz, Findus este gata să vă pună 
la dispoziție noul nostru sistem de rafturi, 
adaptat în mod special pentru containere, spune 
Pedersen, punindu-si uşor palma uscată peste 
pumnul transpirat al lui Evy, care degajă aburi 
deasupra cutiei de sticlă. 

— Pe gratis ? întrebă ea. 

Nu răspunde bineînțeles“, ci se mulțumește 
să dea din cap uşor, afirmativ, în timp ce o 
bate de trei ori cu palma pe mînă. 

— Dar asta înseamnă, în acelaşi timp, că 
Farmacologia va fi obligată să cumpere pe 
viitor toate animalele de experienţă numai de 
la Findus, afirmă ea. 

— Citusi de puţin, răspunde Pedersen. Am 
să vă fac o confidență. Firma de pisici Felix 
trece şi ea la aceleași containere. 

Evy are o întrebare pe vîrful limbii: Firma ` 
Findus a cumpărat şi firma Felix ? Dar preferă 

să şi-o înghită. Oricum, n-ar fi potrivită în 
acel loc. Sau la fel de nepotrivită ca și Evy 
însăşi, reflectează ea. 

— Dr. Beck, spune Pedersen şi o priveşte 
grav ; obrazul lui ca de cauciuc capătă pen- 
tru moment trăsăturile venerabile şi aspre ale 
portretului lui Abraham Lincoln cioplit în pia- 
tră. Să vă spun ceva, Dr. Beck, dumneavoas- 
trà care sinteti o femeie inteligentă: de fapt 
este vorba de cu totul altceva decît de cuşti 
şi containere. Sintem preocupaţi de problema 
centrală şi anume de modul în care va arăta 
în viitor tot sectorul animalelor de experienţă. 
/ Directorul o conduce prin încăperea încon- 
jurată de sticlă ; ici și colo, fără vreo sime- 
trie evidentă, sînt expuse containere de sticlă 
aşezate pe socluri îmbrăcate cu pluș. Întregul 
aranjament este făcut cu multă artă. Ilumi- 
natul se realizează prin reflectoare ascunse pla- 
sate în diferite locuri şi chiar din interiorul 
acvariilor. Îţi dă o senzaţie de surdină și so- 
liditate, ca și cum ai umbla pe vîrfuri, în tă- 
cere, să te uiţi la bijuteriile corganei dintr-o 
vitrină de sticlă blindată. 

Se opresc în faţa unui container de sticlă 
cu un iepure împăiat. Ca si cobaiul, acesta 
are blana foarte rară si. practic, numai ure- 
chile lungi și ciulite il deosebesc .de cobaiul 
gigant. Perpendicular față de containerul în 
care se află iepurele, se găseşte un alt animal,_ 
la fel de mare şi cu acceaşi blană de culoare 
albă-cenușie. După urechile care-i atîrnă îţi 
dai seama că este un baset, 

__— Concomitent cu trecerea la containere, 
introducem şi o îmbunătăţire foarte importan- 
tă, spune Pedersen. Lansăm şi noul nostru sor- 
timent de animale cu garanţie genetică. 

Evy Beck se apleacă spre containerul în care 
se află iepurele şi se uită la unele detalii. 
Într-un colţ zace o eprubetă sfărimată — dă 
impresia de mare neîngrijire. 

— Pare neglijent, boem, nu? întreabă di- 
rectorul vesel. Credeţi, Dr. Beck, că eprubeta 
a ajuns acolo din întîmplare ?! 

Înţelege că nu poate fi vorba de o întîmplare, 
dar, pentru a-i face plăcere, răspunde : 

— Da, așa am crezut. 

— Eprubeta e acolo pentru că animalul nu-și 
părăseşte niciodată containerul. 

— Niciodată ?! 

— Nu, niciodată. Din momentul în care este 
conceput si pînă este consumat, animalul ră- 
mine în același container steril. Acesta nu tre- 
buie deschis niciodată. 

— Şi cum i se dă mîncare sau apă? 

— Hrana şi apa sintetică se depun de la 
început în container și-i ajung toată viaţa. 

— Şi excrementele ? 

Folosind stiloul său Parker de aur, direc- 
torul îi arată : 

— Ele cad pe acest grătar unde sînt pre- 
lucrate în hrană și apă sintetică. 

— Oricum, nu pricep ce caută eprubeta 
aceea spartă în container, spune Evy Beck. 

Directorul Pedersen ridică stiloul și dege- 
tele în sus schiţind un gest pedagogic în aer. 

— Acest iepure, de exemplu, provine din- 
tr-un strămoş unic. De fapt, toţi iepurii noștri 
provin din acelaşi strămoș şi aceasta reprezintă 
garanția genetică. Oul nefecundat al strămo- 
șului canin se introduce într-o eprubetă cu o 
picătură dintr-o substanță care stimulează re- 
producerea. După aceea începe dezvoltarea em- 
brionului şi containerul se sigilează. În epru- 
betă există tot ce-i trebuie unui fetus de ie- 
pure. Cînd s--a dezvoltat suficient, acesta 
sparge eprubeta şi iese în container. Iepurele 
“crește şi se dezvoltă astfel în condiţii strict 
sterile si fără să fie atins vreodată de mâna 
omului. 

— Numai atunci cînd este folosit la expe- 
rienţe, spune Evy Beck. 

— Exact, Dr. Beck. În plus, dacă este ne- 
voie ca iepurele să fie anesteziat înainte de a 
fi scos din container, există condiţii excelente 
„şi în acest scop. 

` Directorul Pedersen îi arată un întrerupă- 
tor sigilat cu plumb, fixat în soclul containe- 
rului de sticlă, lîngă care scrie „Halotane — 
I, 117 HI, IV.“ Întrerupătorul poate fi răsucit 
în patru poziţii diferite în funcţie de concen- 
trația narcozei. Faza a IV-a înseamnă că iepu- 
rele e anesteziat mortal fără să fi fost atins 
vreodată de mina omului. , 

— Dar asta presupune că fiecare animal 
poate fi folosit numai o dată si apoi este sa- 
crificat. Ă 

— Nu este nici o problemă, afirmă Peder- 
sen. Dacă e necesară repetarea experienţei se 

recurge la un alt iepure.. Toti sint gemeni, pro- 
veniti din acelasi ou. Intelegeti acum in ce 
constă Garantia Genetică Findus ? 

Se simte puţin rău. Probabil că din cauza 
ameţelii care mai persistă sau pentru că tur- 
nul Kaknäs, de 123 de metri, se clatină cîțiva 
centimetri în bătaia puternică a vîntului de 
februarie. 

Directorul Pedersen îi prezintă restul co- 
lecţiei. Toate animalele au blana rară albinos 
Si aceeaşi greutate, însă semnele distinctive se 
mențin : urechi lungi, urechi clăpăuge, coadă 
lungă fără păr, coadă bearcă, coadă încovriga- 
tă, limba care atirnă, nas cîrn, coarne drepte. 
Cîteva animale au pene în locul blănii rare. 
Punctul culminant al expoziţiei îl constituie 
un cal miniatural perfect, un cal alb arab pur 
sînge. 

Încearcă să se retragă în direcţia lifturilor. 
Dar, din senin, directorul Pedersen a făcut să 
apară un stilou de aur si o servietă diplomat 
plină cu broșuri și materiale documentare. Îi 
înmînează ceremonios cadourile-reclamă, reţi- 
nîndu-i îndelung mina, ridicîndu-i-o și cobo- 
rînd-o ca şi cum i-ar remite medalia premiului" 
Nobel. Ñ 

— Mulţumesc, mulțumesc. Am să vorbesc cu 
profesorul Rosen, spune ea. 

— Transmiteţi-i salutările mele, salutările 
mele, spune Pedersen. 

Uşile ascensorului alunecă într-o parte si 
alta parcă le-ar fi atins cineva cu o baghetă 
magică. În cabină recepţionera de la intrare 

stă pe braţul fotollului si zîmbește în semn 
de bun venit. 

— Dr. Beck, îi spune Pedersen din ușa lif- 
tului. Firma Findus Pharm-Farm ar fi încîn- 
tată dacă ar putea să vă considere în viitor 
ca achizitor-şef pentru toate instituţiile IMCAN. 
Aceasta ar facilita mult lucrurile. 

— Nu am cîtuşi de puţin asemenea atribuţii, 
îi răspunde ea cu severitate. 

Directorul Pedersen zîmbește dezaprobator, 
parcă l-ar fi auzit în momentul acela pe co- 
mandantul şef al armatei afirmînd cu falsă 
modestie că nu are nici o putere asupra arma- 
tei pe care o conduce. Apoi îi apucă mîna, pe 
care ea uitase din nou să și-o ascundă la loc 
sigur, i-o duce la buze şi-i depune un sărut 
exact în centrul unghiei de la degetul mic — 
ceea ce, cu alte cuvinte, trebuie să însemne 
„parter“, pentru că liftul o duce instantaneu 
acolo. 

DE CÎND. SE ȘTIE, a detestat duminicile 
lungi si leneșe. N-a putut niciodată să se des- 
tindă și să se bucure de timpul ei liber. Ori 
era neliniștită că trebuie să se scoale şi să se 
ducă la serviciu luni dimineața, ori se simțea 
complet distrusă, ştiind că nu are de lucru 
şi nici da ce serviciu să se ducă la începutul 
săptămînii. 

În perioadele îndelungi cît n-a avut de lu- 
cru, duminicile au fost tot interminabile, ca o 
gumă de mestecat pentru șapte zile. 

În iarna asta, însă, i se întîmplă să-și do- 
rească o duminică lungă, monotonă şi petre- 
cută în singurătate. Duminicile sînt cele mai 
dificile. Ele îi dau posibilitatea tatălui ei să-și 
pună la cale intrigile după toate regulile artei: 
la început să facă numai aluzii, apoi să se 
avînte cu maximă viteză pe o linie secundară 
pentru a-i abate atenţia, după care să întoarcă 
scena cu 90°, astfel încît tot ce s-a spus pînă 
atunci să capete un alt înțeles; în cele din 
urmă nu mai rămîne decît ca jocul să fie dez- 
voltat, intriga lui fiind la fel de insolubilă şi 
interminabilă ca și călătoria lui Isus pe mun- 
tele Golgota. : 

Dar, la inceputul lui martie, remarcà sur- 
prinsă si bucuroasă că tatăl ei nu-i mai acordă 
rolul principal în dramele lui paranoice. Con- 
tinuă să fie unul din personaje, dar nu în cen- 
trul scenei, ca fecioara Maria. În schimb a fost 
mutată la marginea altarului ca Maria Magda- 
len sau ca Maria, soţia lui Cleopa. 

Exact ca si în alte dimineţi, duminica în- 
cepe cu scularea la ora 6,30. Tatăl ei trebuie 
decuplat de la ficatul artificial. La 7,15 e obli- 
gatoriu să mănînce, ca nu cumva să i se dere- 
gleze metabolismul. Tuburile trebuie curățate 
și ficatul golit. Odată pe săptămînă — dumi- 
nica — mai e necesar ca aparatul să fie și 
reglat. Timp de o oră se introduce în el sînge 
sintetic într-o anume compoziţie : în acest mod 

se poate vedea dacă aparatul funcţionează nor- 
mal, dacă merge prea repede sau prea încet; 
Ficatul este ceasornicul organismului si are 
un rol hotăritor în menţinerea ritmului pe 
durata a douăzeci şi patru de ore. I 

Apoi urmează cîteva ceasuri de relativă linis- 
te, timp în care tatăl ei purică ziarul de 
duminică iar Evy se apucă de rufele pe care 
n-a reușit să le spele sîmbătă. La ora 11 se 
transmite programul religios la radio, pe care 
tatăl ei trebuie să-l asculte întotdeauna. Fără 
slujba de dimineață nu poate să se monteze. 
Cum stă cu radioul pe genunchi, parcă e un 
acumulator vechi de automobil conectat direct 
si pe neașteptate la rețeaua de înaltă tensiune. 
Dacă serviciul religios este bun, îl ține preo- 
cupat pînă spre seară. Dacă e prost, atunci 
Evy îi ia locul şi devine ţinta preocupărilor lui 
imediat după prînz. 

În duminica asta Evy e în bucătărie si pune 
cearșafurile în ordine, cu urechile ciulite spre 
camera tatălui ei. Cînd e prost dispus, pune 
radioul foarte încet si ea abia dacă mai dis- 
tinge psalmii. Dar astăzi este relativ  binevo- 
itor ; spre sfîrsitul slujbei pune aparatul chiar 
tare ceea ce o face să înceapă să creadă că 
s-ar putea să fie o duminică într-adevăr su- 
portabilă. 

Pe drept cuvînt. Imediat după ora 12, tatăl 
ei apare spumegînd de furie în bucătărie: 

— Blestematul ăsta de episcop, zbiară el. 
Să nu-ţi vină să crezi dar prostul de teolog 
a încălcat patru din argumentele cu privire la 

existenţa lui Dumnezeu într-o predică de 22 
de minute şi 40 de secunde! 

— Spune-mi şi mie, îl încurajează ea. 

Tata ia un scaun de bucătărie, îl răsucește 
şi se așază cu burta lipită de spetează. Cu o 
mînă încearcă să înfigă scaunul cît mai adinc 
în podea, în timp ce pe cealaltă o trece pe 
deasupra capului cu două degete ridicate ca 
un cercetaş sau un papă indignat. 

— La început blestematul calcă în străchini 
şi afirmă că nu are nici o importanță dacă lu- 
mea a fost concepută sau nu după un plan 
prestabilit, pentru că Dumnezeu există oricum. 
Asta e o încălcare a argumentului fizioteologic 
cu privire la existenţa lui Dumnezeu. După 
care se afirmă cu toată candoarea din amvo- 
nul radioului să audă toată națiunea suedeză : 
Domnul Dumnezeu nu e nici cauză nici efect, 
Domnul Dumnezeu este Tatăl Atotputernic din 
Cer... Argumentul cosmologic, o gafă cit el de 
mare. După trei minute si jumătae o ia din 
nou : episcopul vorbeste despre viaţa de apoi, 
despre eternitatea sufletului ruman... 

O privește întrebător, coborîndu-și lent pum- 
nul drept în palma deschisă a mîinii stîngi, ca 
un licitator pe punctul de a adijudeca licitaţia. 

— Spune tu tată, îl roagă Evy. 

Îngăduitor, îi satisface dorinţa : 

— Argumentul antropologic ne spune că su- 
fletul uman e finit, în timp ce Fiinţa Creatoare 
e infinită ! 

Apoi, cînd să arunce al patrulea argument, 
se pare că şi-a pierdut firul. Se caută prin 

vestă, prin buzunarele pantalonilor... şi în cele 
din urmă scoate o. bucată de hîrtie pe care 
a avut-o băgată la verighetă. Ridică hiîrtia la 
un metru distanță și citeşte mijindu-și ochii: 

— Argumentul ontologic. Preotul a afir- 
mat... . 

De data asta se pare cà si-a pierdut complet 
sirul; isi inchide ochii de argus si incepe sà 
şi-i rotească scormonind în stràfundurile cre- 
ierului. Situaţia devine critică. 

— Episcopul o să ţină slujbele de dimineaţă 
toată săptămîna viitoare, îi spune Evy. 

— Ce spui ? ! izbucnește tata deranjat uitîn- 
du-se la ea pieziș. 

— Am spus că același preot o să ţină sluj- 
ba şi mîine dimineaţă. 

Tata închide încet gura care-i rămăsese des- 
chisă și se înseninează la faţă: 

— Atunci mai e unul care stă la pîndă! 

Pleacă din bucătărie si se duce la el în ca- 
meră, ca să-şi noteze că trebuie să-și aducă 
aminte să asculte programele religioase de di- 
mineața. 

Evy se apucă să pregătească masa de prînz: 
cartofi noi şi heringi în sos de mărar, pentru 
ea, pîine acidulată si omletă-CIBA, pentru ta- 
tà] ei. i 

Interesul tatàlui ei pentru crestinism nu e 
ceva nou. A fost întotdeauna un adversar în- 
focat al religiei; multe din ciclurile sale de 
conferințe ţinute prin țară aveau titluri ca: 
„Opinia lui Marx despre creştinism“, „Așa-nu- 
mitul socialism la primii creştini“, „Legea şi 

biserica ortodoxă“ si altele de acelaşi gen. 
Combătuse religia cu înverșunare. Cînd Evy 
era mică, tata îi purica manualele de istoria 
religiei și creştinism. Cărţile le mai păstrează 
încă într-o ladă, în pod. Sînt cărţi în care fie- 
care a doua propoziţie a fost decupată, încât 
o pagină arată ca un pieptene de hîrtie. 
Acum nu mai îndrăznește să pună la îndo- 
ială interesul lui pentru religie. Dar înainte, 
cînd locuiau împreună, se întimpla să-l roage 
să-i explice, să-i spună ce crede despre mar- 
xiștii care erau credincioşi. Ei personal îi 
fusese întotdeauna greu să înțeleagă contradic- 
tia. Marxismul își propune să construiască o 
societate mai bună pe pămînt, în timp ce 
obiectivul creştinismului este ca omenirea să 
ajungă în cer.. Creștinismul este periculos nu- 
mai dacă sabotează o societate mai dreaptă. 
Altfel este un element complementar. Pe cîtă 
vreme marxismul nu e nicidecum o religie. 
Dar în imaginaţia tatălui ei creștinismul este 
încă totuna cu Sf. Sinod, cu Vaticanul sau cu 
militarismul clerului suedez din timpul războa- 
ielor finlandeze din anii '40. Odată cu trecerea 
timpului s-a fixat din ce în ce mai mult pe 
„critica datelor“ după propria-i expresie. Cu 
asiduitatea unui contabil adună inadvertențele 
dintre Noul şi Vechiul Testament, caută citate 
din Isus de natură să arunce o lumină îndo- 
ielnică asupra afirmației „Împărăţia mea nu 
e pe lumea asta“ iar acum, în ultimii ani, de- 
pistează şi combate abaterile de la dovezile 
privind existența lui Dumnezeu. Argumentele 

formulate de părinţii bisericii si filosofii cres- 
tini. Lui Evy îi convine că tatăl ei se lasă prins 
în mreje de ceva care nu duce la conflicte în- 
tre ei. Dar totodată îi e milă de el. 

După prînz e vremea ca tatăl ei să-şi facă 
plimbarea de duminică. De obicei parcurg cîte- 
va străzi în direcţia bisericii Sf. Ștefan unde 
tatăl ei se odihneşte puţin și face aprecieri 
despre epigonii arhitecturii bisericeşti suedeze. 
Cînd e polei, ca azi, Evy vrea neapărat să-l 
țină de braț. Însă el se înfurie, vociferează si 
agită bastonul. Evy trebuie să meargă la trei 
metri în față, în diagonală, „să ştie el de unde 
s-o ia“. Ea se preface că merge si stă de vorbă 
cu „Hasse al ei“ — îi e mai lesne să țină pasul 
astfel. Dacă Hans Olof îi reţine atenția, atunci 
nu se mai întoarce în mod inutil să vadă dacă 
tata merge după ea. 

B. F. SKINNER, bătrînul laureat al premiu- 
lui Nobel, a avut o influență hotăritoare asu- 
pra Departamentului de psihologie clinică. Si 
e foarte firesc. Faptul că premiul Nobel în me- 
dicină si fiziologie se acordase unui profesor 
de psihologie de la Universitatea Harvard con- 
stituia o abatere senzațională de la tradiţie. 
O tradiţie care timp de șaptezeci de ani rezer- 
vase premiul pentru medici sau, mai precis, 
pentru medicii „de eprubetă“. - 

Cercetările lui Skinner aveau două surse: 
Mama Rusia si Tata America. Sursa maternă 

era reprezentată de gigantul Ivan Pavlov, cel 
cu cîinii, care fusese profesor la Academia de 
medicină militară din Petersburg între anii 
1890—1913. Pe linie paternă erau behavioriştii 
americani care stîrniseră multă vilvă în jurul 
anului 1930. 

- Ideile lui B. F. Skinner sînt expuse pe larg 
în lucrarea sa Walden Two, a cărei teză prin- 
cipală stipulează că omenirea nu-şi poate per- 
mite luxul adoptării idealului liberal de liber- 
tate, venerat în mod tradiţional. Skinner con- 
sideră că între libertatea individuală și posi- 
bilităţile societăţii de a supravieţui există o 
contradicţie ireconciliabilă. În schimb, ca sin- 
gură alternativă posibilă, propune următoare- 
le : proprietatea colectivă asupra pămîntului si 
a clădirilor, egalitatea între bărbați si femei, 
cultivarea artei, muzicii şi literaturii, încura- 
jarea comportamentului constructiv, eliberarea 
de invidie, bîrfă si de idealul consacrat de 
libertate individuală. 

Aceste teorii ar putea părea ca o supă sub- 
tire de roşii, ca o fiertură de mai multe zile, 
în zece litri de apă, cu puţină sare, oasele cu 
măduvă, coada și ghearele din Manifestul Co- 
munist. Dar scrierile lui'B. F. Skinner nu se 
bazează pe valori și idealuri ca Dreptate şi 
Frăție — ci tratează, în schimb, „tehnologia 
behavioristă“. 

Burrhus Frederick Skinner s-a născut în 
1904. De mic a manifestat interes pentru teh- 
nică si îndrăgea foarte mult animalele. Îi plă- 
cea de asemenea să meargă la circ. În 1992 a 

început să studieze engleza la Colegiul Hamil- 
ton din New York dar, în realitate, intenționa 
să devină scriitor. Încă din anii de școală a 
citit, din întîmplare, articolele lui Bertrand 
Russel din „Dial“ despre John B. Watson, pă- 
rintele behaviorismului. De fapt, începînd cu 
Watson, psihologia s-a desprins de filosofie, 
devenind o ştiinţă materialistă, independentă, 
a cărei axiomă fundamentală este că atît oa- 
menii, cît și animalele sînt mașini. Desigur că 
în construcţia lor oamenii și animalele sînt în- 
trucîtva mai fragili şi mai flexibili, avînd roți 
dințate din cartilage si pistoane din oase, dar 
pot fi categorisiţi şi înțeleși pe baza principiilor 
mecanicii. Psihologia watsoniană şi-a asumat 
sarcina de a demonstra științific că omul-ma- 
şină poate fi dirijat şi controlat în toate pri- 
vințele. Sau, cu alte cuvinte, dacă omul nu 
ar putea fi programat, atunci el nu era ma- 
șină, ceea ce echivala cu abandonarea întregii 
imagini ştiințifico-naturiste a lumii. 

În 1928 Skinner a renunţat la cariera de 
scriitor și a început să studieze psihologia la 
Universitatea Harvard. În anii care au urmat 
i-a învățat pe șobolani să trăiască spartan și 
pe porumbei să facă „opturi“, să joace tenis 
de masă și să danseze. În timpul celui de-al 
-doilea război mondial a construit o rachetă — 
numită „Pelican“ — condusă de porumbei; 
ciugulind petele albe de pe un ecran de radar 
aceştia duceau racheta la ţintă. „Pelican“-ul 
n-a ajuns să fie niciodată folosit din cauză că 
sistemul complex de ghidare nu mai permitea 

decît înmagazinarea unei cantităţi neînsemnate 
de explozibil. : 

În anul 1945 s-a născut Deborah Skinner. 
Curînd ea a devenit copilul cel mai cunoscut 
din SUA sub numele de „copilul din cutie“. 
Era o cutie din lemn, izolată, cu aer condiţionat 
şi cu ferestre de sticlă. În opinia lui Skinner 
una din problemele puse de creșterea copiilor 
mici era să li se asigure căldura necesară. Hai- 
nele nu reprezentau o rezolvare corespunză- 
toare, pentru că împiedicau libertatea de miş- 
care, puteau provoca încălzirea excesivă şi im- 
plicau riscul strangulării. Ca atare, Deborah a 
crescut goală, într-o cutie de lemn, încălzită 
la o temperatură plăcută. Skinner a observat 
că pruncul era extrem de sensibil la schimbă- 
rile de temperatură. Mici oscilații calorice pu- 
teau fi folosite pentru a-l face pe copil să rîdă 
— aproape ca atunci cînd era gidilat sau miîn- 
gîiat. În răstimp de șase luni a plins numai 
de două ori. Mai «tîrziu, ca adult, Deborah a 
avut numai! cuvinte de laudă pentru cei doi 
ani şi jumătate petrecuţi în cutie. Într-un in-. 
terviu acordat revistei „Time. ea afirma : „În 
realitate n-a fost o experiență psihologică ci 
mai curînd ceea ce am putea numi realizarea 
fericirii printr-o experiență de sănătate. Con- 
sider că am fost un copil foarte fericit. Cei mai 
mulți care critică sistemul cutiei nu înţeleg 
despre ce este vorba“. 

Metodele lui Skinner au fost ulterior dez- 
voltate şi s-au dovedit importante în pedagogie, 
psihiatrie și în tratarea deținuților.. Faptul că 

lui Skiner i s-a acordat în cele din urmă pre- 
miul Nobel, nu putea să nu aibă consecinţe şi 
asupra psihologiei medicale de la IMCAN — 
pentru că o distincţie de o asemenea amploare 
nu este un fenomen cu sens unic, ea influ- 
ențează deopotrivă și pe cel care o dă, dar si 
pe cel care o primeşte. % 

Departamentul de psihologie clinică a fost 
una din unităţile care au primit-o pe Evy 
Beck cu braţele deschise, aspectele medico-ve- 
terinare fiind deosebit de importante pentru 
o instituţie în care instrucţia si dresajul con- 
stituiau premisa experienţei. Dacă un porum- 


bel — care după 18 luni de antrenament a 
reușit să cînte la flaut „Twinkle, twinkle little 
star“ — moare, aceasta este o catastrofă de 


cu totul alte proporții decît dacă un șobolan 
complet neînvățat cade pe ciment şi își rupe 
coloana vertebrală. 

Șeful Departamentului de psihologie clinică 
este profesorul delegat Bengt Orvarsson, un 
cercetător- rezervat și foarte simpatic, cu relaţii 
importante în industrie şi armată în domeniul 
cercetărilor de condiţionare aplicată. Aceste 
relații înseamnă că Departamentul poate face, 
relativ uşor, rost de bani. 

La mijlocul lui martie, profesorul farmaco- 
log Nils Rosen, protectorul lui Evy Beck, pro- 
pune ca întilnirile de sîmbăta să fie lărgite. 

— Pe cine ai vrea tu, Evy, să mai chemăm ? 

Nehotărirea ei obișnuită nu-i provoacă greu- 
tàti de data asta, pentru că răspunsul e uşor: 

— În primul rînd as vrea să participe Bengt 
Orvarsson. Este unul din „clienţii“ mei cei mai 
buni. Și pe deasupra ştie multe într-un do- 
meniu în care eu mă pricep foarte puţin și 
anume psihologia animalelor. 

— Întru totul de acord, spune Nils Rosen. 
Ar mai fi cineva ? 

— Poate Mats Sundel de la Departamentul 
de medicină aviatică şi navală. 

— Nu este puţin cam pe linie moartă? 

— Ba da, dar asta înseamnă că are si mult 
timp liber, spune ea. 

— O să vorbesc cu el, spune Rosen. 

— N-ar fi bine să stabilim chestiunea asta 
într-un fel în consiliul profesoral? întreabă 
ea. La urma urmelor, acolo se iau hotăririle 
asupra problemelor importante... 

Nils Rosen se simte puţin pus în dificultate ; 
îşi trece degetele prin coroana de păr alb şi 
se uită pe fereastră. Apoi își adună gindurile 
şi o privește drept în față cu ochii lui inteli- 
genţi, de un albastru deschis. 

— Nu putem da un statut oficial discuţiilor 
noastre restrinse de sîmbăta... Dacă în vreun 
fel ne-am constitui ar trebui să respectăm în 
cele mai mici amănunte principiul proporțio- 
nalităţii. 

— Principiul proporționalităţii ? 

— Nu avem voie să ne adunăm aici şi să 
alcătuim un grup de lucru. De îndată ce un 
grup e mai mare de două persoane, cade sub 
incidenţa principiului proporţionalităţii, spune 

Nils Rosen. Asta înseamnă că la doi specialişti 
trebuie să existe întotdeauna si un nespecia- 
list sau un reprezentant al personalului. 

— Dar noi înşine facem parte din personal. 

— Nu în înţelesul principiului proporțţiona- 
lităţii. Cînd acţionăm pe baza cunoştinţelor 
noastre profesionale sîntem specialişti, nu per- 
sonal. 

Își dă seama că întrebarea ei a fost pros- 
tească — e evident că și Institutul Nobel 
aplică exact aceleași reguli care sînt de alt- 
fel în vigoare pretutindeni în societate. 

— Ce am vorbit rămîne între noi, îi spune 
Rosen. Dacă, de exemplu, Edvin Karlsson ar 
auzi de întîlnirile noastre de sîmbăta, ar putea 
să ne facă greutăţi. 

Lui Evy Beck nu-i place să umble cu ascun- 
zișuri — dar trebuie să găsească o modalitate 
să ajungă să-și cunoască mai bine problemele 
de muncă. Nu poate să lase să-i scape şansa 
de a: lucra cu trei şefi de instituții binevoitori. 
Ar fi chiar o formă de trădare, dacă ar face-o. 

DIN TREI ÎN TREI LUNI, Auto-Heparul bă- 
trinului trebuie trimis la fabrică pentru revi- 
zie. În acest timp tata trebuie internat la spi- 
talul Roslagstull. Prima revizie are loc în ulti- 
mele zile ale lunii martie şi tata este primit la 
spital, simbătă, duminică şi luni cînd labora- 
torul dispune de capacitate suplimentară pen- 
tru tratamente. 

Evy Beck a așteptat cu nerăbdare această 
vacanţă de trei zile. În a doua jumătate a lunii 
martie, tata a fost mai irascibil decît de obi- 
cei şi ea şi-a făcut multe griji în legătură cu 

-el. Magnificile lui izbucniri agresive si exce- 
sele de mania persecuției se transformaseră în- 
tr-un scîncet obosit, o iritare şi o frămîntare 
ca a unui copil mic bolnav. Cînd au venit să-l 
ia cu salvarea, arăta atît de slăbit, că Evy a 
putut chiar să-l sărute pe obraz. 

Sîmbătă s-a întîlnit, ca de obicei, cu profe- 
sorii Rosen, Sundell şi Orvarsson. Seara a fă- 
cut curăţenie generală. Abia duminică dimi- 
neaţă a putut să se apuce de un lucru pe care 
îl amînase de multă vreme : să citească legile 
si reglementările curente referitoare la trata- 
rea animalelor de experienţă. 

În timpul studiilor la filiala din Skara a 
Școlii de medicină veterinară, își însuşise de- 
sigur si cursul obligatoriu de drept în materie 
dar de atunci trecuseră cîțiva ani buni. Si apoi 
textele de legi sînt memorate mecanic şi ră- 


“ 

min cunostinte pasive, atita timp cit nu esti 
obligat sà le aplici. 

Dupà ce s-a uitat prin càrti timp de vreo 
cincisprezece minute a cuprins-o o spaimă 
cumplită : uitase aproape tot şi cei de la Insti- 
tutul Nobel păreau a nu fi conștienți de multe 
dintre prevederile legale. 

Nu exista o lege unitară, „Legea cu privire 
la protecţia animalelor“, ci o mulțime de re- 
glementări, hotăriri și instrucţiuni încadrate 
la acest capitol. În plus, prevederile sînt din 
perioade foarte diferite — unele destul de 
vechi, din 1958, iar cele mai noi din anii '70. 
Decizii recente în probleme mai actuale — ca 
de exemplu manipularea genetică — lipseau cu 
desăvirşire. 

Aşezată la biroul ei, Evy încearcă să schiţeze 
o diagramă în tus. Sus de tot scrie: Legea 
pentru protecţia animalelor ; apoi trage o linie 
lungă verticală pînă la un cerc în care scrie 
cu litere de tipar : Instituţii cu animale de ex- 
perienţă. După aceea foaia se umple de săgeți 
şi linii. Șefii de instituţii au responsabilitatea 
principală notează ea în cerc, cu litere mai 
mici. Dar şeful instituţiei trebuie să se con- 
sulte cu cineva — Evy desenează o săgeată 
lungă în diagonală pînă în colțul din dreapta 
sus al hiîrtiei şi scrie Comisia pentru animalele 
de experiență. Comisia e formată dintr-un nu- 
măr de specialişti. Cu un pix care scrie sub- 
tire, Evy le notează numele şi funcţiile : Olle 
Hojer, judecător la Curtea Supremă Adminis- 
trativă (preşedinte) Magnus Ponsette, expert 

în problemele animalelor de experienţă de pe 
lîngă Cancelaria Universităţii (secretar), pro- 
fesorul Jan Yttergren, profesorul suplinitor 
Inge Larsson, medicul veterniar dr. Katarina 
Gren — Cederlund, capelanul şef Helge Vo- 
gelhielm, directorul Pierre Allansson, directo- 
rul Gorm Pederson, tehnicianul veterinar Ed- 
vin Karlsson. Supleanti Milan Topinka, veferi- 
nar la animale de experiență la SVA si Roger 
Ellis, şeful sectorului cercetare de la firma 
Astra-Nestlé. 

Trage o săgeată groasă spre colțul din stîn- 
ga si scrie : Autoritatea tutelară : Consiliul Să- 
nătății. Deodată observă că a uitat o instanță 
importantă, Comisia de control : revizorii par- 
lamentului. O notează înghesuit între „Legea 
pentru protecția animalelor“ si „Consiliul Să- 
nătății“. Cu mîna liberă desenează cîteva tri- 
unghiuri, cu diferite denumiri, după cum ur- 
mează : Comitetul veterinar, Consiliul national 
de cercetări medicale, Comitetul de cooperare 
Medi-Corp, Direcţia generală a agriculturii şi 
Ministerul Industriei. 

Apoi face un lucru pe care-l regretă şi care 
distruge acurateţa si claritatea ansamblului ge- 
neral al diagramei; controlează numele per- 
soanelor care fac parte atît din Comisia ani- 
malelor de experienţă cît și din celelalte con- 
silii şi comisii. Le scrie şi constată că multe se 
repetă. Între numele care revin, trage linii 
subțiri, punctate, pentru că dacă Ole Höjer 
face parte din Comisia animalelor de experien- 
tá, şi din Consiliul Institutului Naţional de 

Medicină Veterinară, si e, în același timp si 
printre revizorii parlamentului, atunci înseam- 
nà că există o anumită legătură, desi nu-i e 
clar de ce natură este. Si situaţia lui Olle Hö- 
jer nu e cea mai proastă. Șeful sectorului cer- 
cetare, Roger Ellis, își are numele străpuns 
de o cruce de patru linii perpendiculare, în 
timp ce directorul Pierre Allansson sfirşeşte 
prin a fi înconjurat de o diademă de raze linia- 
re, precum ochiul Domnului de deasupra am- 
vonului. Dar cel care deține recordul e tehni- 
cianul veterinar Edvin Karlsson, spre el con- 
vergiînd o mulțime de linii, ca și cum n-ar fi 
o persoană ci un mare aeroport internațional. 

În faţa diagramei mai mult sau mai puţin 
complete, Evy încearcă un copleşitor sentiment 
de neputinţă. Se duce în bucătărie şi scoate din 
frigider o sticlă de vin. După ce a închis ușa 
frigiderului cu genunchiul rămînînd cu mina pe 
gitul sticlei, simte că o mînă străină o prinde. 
de încheietură: e mina lui Hans Olof. „Da, 
Hasse“, spune ea „ai dreptate, e prea devre- 
me“. Se uită la ceasul de bucătărie care arată 
două fără zece. 

Cind se întoarce la biroul ei, ia creionul cu 
tuş roşu şi scrie în diagonală peste diagramă 
ȘI UNDE E LOCUL MEU? 

După-amiază se hotărăște să scrie prevede- 
rile ce par a nu fi respectate în Institutul No- 
bel. Și ea se simte complice și se rușinează. 
N-ar fi trebuit să vină la Institut fără să fi 
citit din nou prevederile legale. Dacă an- 
gajezi un specialist în medicină veterinară, ai 

tot dreptul sà te astepti sà cunoascà bine nor- 
mele juridice referitoare la domeniul ei de 
activitate. Angajezi ? 

Este evident cà la Farmacologie se incalcà 
reglementarea cu privire la perioada de caran- 
tinà. Potrivit acesteia, trebuie să treacă cel 
puţin şapte zile de la cumpărarea animalului 
pînă la experienţă. În plus, se mai încalcă si 
obligația de tatuare : „Fiecare animal de ex- 
perienţă trebuie, cît mai curînd posibil si dacă 
nu sint motive contrarii, să fie tatuat într-un 
loc fără păr, cu'un cod de identificare (literă 
sau un număr consecutiv)“. Ceea ce o îngrijo- 
rează într-adevăr e obligația de a se întocmi 
cite o foaie de observaţie la achiziţionare şi 
apoi la efectuarea experienţei pentru fiecare 
animal. Si se pare că nu există aşa ceva. Dar, 
pe de altă parte, Evy consideră că această 
obligaţie trebuie transferată la Secţia de pre- 
lucrare a informaţiilor din cadrul administra- 
tiei. În banca de date a Institutului Nobel se 
află, înregistrate pe bandă magnetică sau în 
memoratoare cu helium ionizat, toate anima- 
lele cu greutate, lungime, virsta si afecțiunile 
lor potenţiale. 

O bucură totuși faptul că Institutul Nobel 
pare a se limita la furnizorii prevăzuţi de Con- 
siliul Veterinar. Furnizorul principal este Fin- 
dus-Pharm-Farm, dar lista include, de aseme-- 
nea, si firmele Itterby Kattfarm, Anticimex- 
farmen din Sollentuna, SAAB-Uddevalla, Felix, 
Astra-Ewos, Konsum Medi-Kennel și Atelie- 
rele Unite ale Uzinelor de dinamită din Aker. 

Există doar un semn de întrebare. Din zvonuri 
a auzit că unele instituţii din cadrul Institutului 
au început să crească animale pe care le vind 
altor institute, sub preţul pieţei, pentru a-și 
îmbunătăți situaţia financiară. 

După cină, Evy încearcă să se destindă ci- 
tind o carte. Cărţile de reportaj o întristează, 
la cele polițiste nu este în stare să urmărească 
intriga — dar romane de dragoste poate să 
înghită cu toptanul. 

Pentru această „mini-vacanţă“, a pus deo- 
parte de multă vreme ceva deoscbit, Bel Ami 
de Guy de Maupassant. Tocmai începuse să 
se identifice cu situaţia financiară precară a 
personajului principal, George Duroy, cînd sună 
telefonul. 

— Bună seara, îl căutăm pe Dl. Rodion Beck, 
spune o voce de femeie cultivată. 

— Nu e acasă, răspunde Evy. 

— La ce număr poate fi găsit ? întreabă fe- 
meia. 

Evy nu ştie dacă trebuie să spună că e in- 
ternat la Roslagtull. În fond, asta nu priveşte 
pe nimeni. 

— Dar cine întreabă ? spune ea. 

— De la Biroul Central de Statistică, spune 
femeia. 

— La ora asta ? Si duminica ? 

— Din păcate, trebuie să telefonăm cînd oa- 
menii sînt acasă, spune femeia. Si dorim foarte 
mult să luăm legătura cu Rodion Beck. 

— Bine atunci. Sînt fiica lui. 

— Siînteţi ruda lui cea mai apropiată ? 

— Da, sint. 

— În acest caz nu ne împiedică nimic sà và 
spunem care este motivul, spune femeia bucu- 
roasă. Îl caut pe dl. Beck pentru că asupra 
lui au căzut sorții. 

— Cum adică ? întreabă Evy. 

DI. Beck face parte din grupul nostru de 
10.000 de suedezi selecționați la întîmplare, 
care printr-un sondaj de opinie vor hotări 
soarta alegerilor parlamentare din acest an. 

— Dl. Beck e bolnav, spune Evy. 

— E bolnav mental ? 

— Nu chiar așa. Are o boală de ficat. 

— Dacă dl. Beck nu a fost declarat irespon- 
sabil de un psihiatru autorizat, nu este nici un 
impediment. 

— V-aş fi foarte recunoscătoare dacă dl. 
Beck ar fi lăsat în pace, spune Evy. E un om 
în vîrstă... A 

— Nu există o limită superioară pentru 
vîrsta de vot, spune femeia. 

— Ar fi cel mai bine dacă ati ancheta pe 
altcineva. 

— Nu, asta în nici un caz. Nu ne permitem 
să manipulăm alegerile. Dacă dl. Beck nu ia 
parte la sondajul de opinie, atunci e conside- 
rat ca eliminat. 

— Daaa. Dar v-aş fi în orice caz foarte re- 
cunoscătoare... O să fie atît de iritat ! 

— A vota este un drept, dar și o datorie, 
spune femeia. I 

— Dacă-i asa, cred că și-a făcut suficient 
datoria. 

Se lasă tăcere în receptor. Evy are senzaţia 
îngrozitoare că ar fi vorbit cu o secretară te- 
lefonică automată — dar vocea teatrală de fe- 
meie educată se aude din nou: 

— Dl. Beck, în persoană, trebuie să refuze. 
În cazul acesta nu este suficient refuzul ru- 
delor. 

— Vă implor să-l lăsaţi pe tatăl meu în pace. 

— Deci ziceţi că e vorba de o boală de ficat 
si nu mentală ? 

— L-au operat si i-au scos ficatul 

— Îmi pare rău... spune femeia. O să mai 
încercăm în altă zi. Dl. Beck trebuie să răs- 
pundă, personal, da sau nu, dacă e posibil. 
Bună seara ! š 

Dupà ce a pus receptoru] jos, i-a pierit che- 
ful de citit romane de dragoste. Virà cartea 
deschisă sub perna fotoliului, să nu uite unde 
a rămas. Apoi se apleacă deasupra biroului și 
rămîne așa, privind multă vreme ţintă la miz- 
găliturile ei ambițioase. Cu o cariocă verde 
trage o linie dublă sub Evert Karlsson și 
scrie : tras la sorţi sau eliminat. 


18 


LUNI DIMINEAȚA Evy Beck face ceva ce 
nu şi-a permis niciodată pînă acum: nu se 
duce la serviciu, în compensație pentru că 
muncise sîmbătă şi duminică. 

Pentru personalul angajat permanent există 
un „program de compensație“ cuprinzător si 

minutios, un sistem de recuperare a orelor 
efectuate suplimentar atit de greu aplicabil, 
incit fiecare institutie are un salariat special 
în acest scop. Orice muncă suplimentară ce 
poate fi dovedită, se compensează cu timp li- 
ber. Dar pentru o oră de muncă suplimentară 
nu se obţine totuși o oră liberă. În funcție de 
momentul din timpul anului cînd se efectu- 
ează aceste ore suplimentare, ele se înmulţesc 
cu un coeficient de compensație. Astfel, dacă 
cineva munceşte în noaptea de Crăciun, orele 
suplimentare se înmulțesc cu 5,18, dar dacă 
sare peste masa de prînz într-o zi obișnuită, 
timpul respectiv se multiplică cu 0,975. 

Pentru cei angajaţi pe baza alocaţiei de stat 
FEOFM sau cei care aparțin sectorului aşa-nu- 
mit „mai puţin productiv“ există, evident, un 
sistem de compensație aparte. Acesta, însă nu 
poate fi aplicat, atîta timp cît Comitetului pen- 
tru încadrarea în muncă nu i se permite să 
ocupe toate posturile libere din Biroul de com- 
pensaţie. SACO, Sindicatul personalului cu 
studii superioare, a blocat numirea unui şef 
de birou. 

Evy Beck nu s-a gîndit deloc la compen- 
satie. Dar în această dimineață de luni cînd 
își pregăteşte cafeaua isi simte corpul greu, 
încîntător de greu si parcă ar pluti la cîțiva 
centimetri de podea. „Hasse — băiete, mur- 
mură ea — Hasse, dragul meu — astăzi o să 
stăm în pat pînă la prînz!“ Hans-Olaf n-are 
nici o obiecţie. Lui Evy i se pare că e grozav 

că Hasse poate rămîne acum, cînd este si ea 
măcar odată fără părinți. 

Se gîndeşte o clipă să scoată Bel Ami de 
sub perna fotoliului, dar îi e lene chiar să şi 
citească. Cafeaua apoasă de cicoare nu reuşeşte 
s-o învioreze cîtuşi de puţin. Pînă la opt și 
un sfert a adormit buștean. Imediat după ora 
unsprezece sună telefonul : 

— Evy? Eşti bolnavă ? întreabă Nils Rosen 
von Rosenstein la capătul celălalt al firului. 

— Nuuu, nu. Tata vine azi acasă de la spital, 
răspunde ea puţin amețită. 

— Îmi pare rău că te deranjez, dar se pare 
că cei de la Fizică au probleme cu o epidemie. 
L-am întîlnit azi pe colegul Nilson-Roth la 
şedinţa de acordare a burselor. A pierdut vreo 
cincizeci de gerbile sîmbătă si duminică. 

— Au fugit ? 

— Nu, au murit. 

— Problema cea mai grea cu gerbilele, sau 
șoarecii mongolezi de deșert, este că fug, răs- 
pîndind uşor bolile de care suferă. 

— Evy, nu crezi că ai putea să vii? Nu 
cred că este o întîmplare. Gerbilele nu sînt 
animale scumpe, dar Nilson-Roth afirmă că 
pînă acum l-au costat deja opt mii de coroane. 

La douăsprezece și jumătate Evy se află în 
sala pentru animale mici de la Fizică si se uită 
într-un sac de plastic negru, în care s-au strîns 
pînă acum peste 70 de gerbile moarte. Ceva 
e în neregulă. Vineri toate animalele erau 
sănătoase, nu păreau să aibă nici un simp- 

tom deosebit. Dar devin brusc agitate, fac fe- 
bră, se pleoştesc si mor în cîteva ore. 

— Cîţi oameni au intrat în încăperea asta, 
de joi pînă acum ? întreabă ea. 

- — N-aş putea spune cu siguranţă, răspunde 
profesorul Nilson-Roth. Are cel puţin șaizeci 
și cinci de ani, a fost bolnav de poliomelită 
si foloseşte două bastoane negre, groase, cu 
cele mai mari capete de cauciuc pe care Evy 
le-a văzut vreodată. 

— Dumneata şi cu mine. Și mai e cineva 
care are grijă de animale. 

— Gimlund. - 

— Din păcate, trebuie să vă propun să izo- 
laţi camera, zice ea. Pînă cînd descoperim de 
ce mor animalele. 

— O să le spun, răspunde profesorul si o 
porneşte spre uşă; şoldurile i se leagănă a- 
proape obscen şi parcă isi înşurubează bastoa- 
nele în podea. 

— Un moment, îi spune ea. Asta e valabil 
si pentru noi. 

El se întoarce greoi ca un vapor cu aburi. 

— Eşti sigură că boala este contagioasă şi 
pentru oameni ?! 

— Ar putea fi, spune ea. Gimlund e la ser- 
viciu ? 

Îi face semn cu capul spre sistemul interfon 
și Evy Beck se îndreaptă spre micul orificiu 
din perete, acoperit cu plasă metalică, îşi apasă 
gîtul cu mina și zice : 

— Evy Beck îl caută pe tehnicianul vete- 
rinar Gimlund, 


Interfonul hiîrfie si píiriie. Apoi se aude ca 
un cadran vechi de telefon care se învîrte. 
Durează mai mult de două minute, pînă să 
răspundă cel solicitat. 

— Gimlund. 

— Profesorul doreşte să vii imediat în sala 
cu animale mici, îi spune ea. 

Nilson-Roth își înghesuie bustul voluminos 
într-un colţ şi îşi așază bastoanele încrucișate 
în faţa picioarelor subdimensionate. 

— Sper că ştii ce faci, îi spune el. Sper 
sincer că știi ce faci. 

Evy se plimbă înainte şi-napoi printre cuş- 
tile de metal galvanizat. Slavă domnului că 
există custi moderne cu două rînduri de plasă 
din sîrmă. Dacă ar avea într-adevăr dreptate... 
atunci ar fi o catastrofă în cazul în care ro- 
zătorii ăştia, mari specialişti în a evada, s-ar 
strecura afară. 

Soseşte Gimlund. E un bărbat înalt, zvelt, 
în jur de douăzeci si cinci de ani. Are capul 
ras, după ultima modă. Singurele podoabe ca- 
pilare ale feţei sînt sprîncenele late și favo- 
riții care-i atirnà ca ciorchini de struguri. 

— Probabil că e o infecţie cu salmonelă, 
spune el și începe să-și suflece mînecile pen- 
tru a deschide o cuşcă în care zac moarte 
două gerbile. 

— Stai! îi spune Evy. Nu atinge .cusca ! 

Încet si dezarmat, Gimlund își lasă în jos 
mînecile halatului de laborator. 

— Se pune problema izolării totale ? întreabă 
el pe un ton, de parcă s-ar îndoi că Evy ar fi 
în toate minţile.. 

— Asta nu este o infecţie intestinală obiş- 
nuită, răspunde ea. Simptomele nu corespund. 

— N-avem dreptul să dispunem o izolare 
totală, spune Gimlund. E treaba inspectora- 
tului cu protecţia muncii. , Š 

— Ştiu. Cine e inspector cu protecţia muncii ? 

— Mecanicul, spune profesorul din colțul lui. 

Gimlund se îndreaptă spre interfon. 

— Mattias Gimlund îl caută pe mecanicul 
Yerganian. 

— Vin imediat, spune Yerganian. 

Gimlund face cîțiva pași și i se postează 
chiar în față. Ea abia îi ajunge pînă la buzu- 
narul de la piept în care are şase pixuri di- 
ferite. 

— Şi-atunci ce boală au? întreabă el, pri- 
vind-o de sus, de deasupra capului ei. 

Evy nu vrea să răspundă. E foarte ferm 
convinsă că are dreptate, că gerbilele s-au mo- 
lipsit de o boală virală periculoasă si extrem 
de neobişnuită. Partea ridicolă este că nu-și 
aduce aminte denumirea ei. Au trecut treispre- 
zece ani de cînd a dat examenul cu bolile 
rozătoarelor. Si-aduce aminte pagina dın curs, 
a reținut pînă si numărul ei : 2013. Pe pagina 
următoare, 2014, e o fotografie ċu o maimuță 
care se scarpină. Își aminteşte simptomele, 
timpul de incubație de 6—9 (25) zile, dar pen- 
tru nimic in lume nu-şi poate reaminti nu- 
mele bolii. 

— E probabil unul din virusi aceia rari, 
spune profesorul. 

Ea observă că profesorul are un fel arhaic 
de a vorbi. 

— Aveţi maimuțe aici în institut? îl în- 
treabă ea pe profesor. 

— Da, dar sînt condiţionate. 

A le condiţiona înseamnă că maimuţele — 
de regulă aduse din stare de sălbăticie — au 
fost ţinute în carantină, pe parcursul căreia 
sînt sterilizate și controlate sanitar. 

În acelaşi moment aude dinspre coridor paşii 
răsunători ai unei persoane care poartă pan- 
tofi cu flecuri metalice. 

— Nu intrați! strigă ea de după colț. Ră- 
mineti unde sînteţi ! 

— Despre ce este vorba? întreabă o voce 
răguşită, în dialectul din regiunea Ostgâtaland. 

— Am motive întemeiate să presupun că 
aici, în sala animalelor mici, a izbucnit o epi- 
demie virală periculoasă pentru oameni, spune 
ea cu o voce de soprană, ca si cum două de- 
gete invizibile i-ar apăsa corzile vocale. 

— Aaaha, răspunde omul din Ostgâtaland, 
de parcă Evy i-ar fi comunicat că s-a defectat 
un robinet și curge. 

— Sint obligată să-ţi spun că în calitate de 
inspector cu protecţia muncii trebuie să închizi 
acest loc de muncă. 

În coridorul cu pereţii îmbrăcaţi în faianță 
se face linişte. 

— Nu vrea să ne spună cum se numeşte 
boala... adaugă Gimlund repede, aplecîndu-se 
în afară spre coridor cu tot corpul lui lung. 

— Ar trebui să se discute cu inspectorul 
principal de protecție a muncii, Edvin Karlsson, 
spune Yerganian gînditor. 

— Edvin Karlsson ? Nu, el participă ca ex- 
pert în cadrul noii catedre de cercetări în do- 
meniul stresului, spune Nilson-Roth. Au şe- 
dință azi după-amiază. 

— N-am putea să... 

— Nu! zite Evy, aproape cuprinsă de pa- 
nică ; presiunea asupra gitului a crescut. Tre- 
buie să izolăm imediat şi să aflăm dacă a mai 
fost şi altcineva aici înăuntru. 

Yerganian nu răspunde. Cînd liniștea devine 
prea stînjenitoare, Evy se furişează în prag 
şi se uită prudentă după colţ. La circa cinci 
metri mai încolo, un bărbat de vreo patruzeci 
și cinci de ani, cu părul blond răvășit, stă pe 
podea. Îşi imaginase că arată ca un armean. 
Yerganian ia o priză mare de tutun şi o pri- 
veste prietenos. 

— Bună, îi zice ea. 

— Bună, îi răspunde cu buzele lui groase 
şi nările larg deschise. Apoi se uită din nou 
la pantofii lui cu flecuri metalice: dacă în- 
chizi zona cu animale pentru că este un loc 
de muncă periculos... dacă o faci si se dove- 
deste că a fest inutil, atunci iti poti pierde 
slujba... 

Presiunea asupra gitului se face simțită din 
nou ; responsabilitatea este a ei — ea e cea 

care stie. Dar Yerganian este cel care va lua 
hotárirea si Yerganian va suporta consecin- 
tele, dacă raportul stabileşte că ea a dat o 
alarmă falsă. 

— Nu vreau să moară cineva... spune Evy 
Beck. 

Yerganian dă ușor din cap, apoi își ridică 
privirea şi rînjeşte. 

— Probabil că am zăngănit destul pe cori- 
doarele astea. A sosit vremea să-mi schimb 
slujba. si să aibă grijă de mine subvenţia de 
stat pentru bărbați. 

Ea îşi retrage capul, să n-o vadă că e pe 
punctul de a începe să plingă. 

— Ia legătura la interfon, îi spune Yerga- 
nian de pe coridor. Vorbeşte cu șeful de sec- 
ţie şi informează-l că am consimțit să se în- 
chidă zona cu animale mici de la Fizică drept 
loc de muncă periculos. 

ESTE DUPĂ-AMIAZĂ TÎRZIU. În sala cu 
animale mici s-au adus trei fotolii. Evy Beck nu 
s-a aşezat în fotoliul ei. De mai bine de o oră 
e în picioare şi-şi freacă umărul drept de pe- 
retele pe care se află interfonul. 

— Aveţi spitalul Roslagstull, «spune telefo- 
nista. N 

Evy îşi îndreaptă spatele şi-şi masează umă- 
rul amorţit. 

— Sint Evy Beck si vreau sà vorbesc cu 
medicul sef, spune ea. 

Se face din nou tàcere. Uràste tipul àsta 
nou de telefon interior, la care nu ştii nici- 
odată cînd eşti conectat sau nu. Dar este bucu- 
roasà cà nu se dă prioritate unei magazii, cum 
e zona pentru animale mici, în ceea ce privește 
telecomunicaţiile ; dacă lăcaşul ăsta ar fi 
fost apreciat ca „problematic“, atunci s-ar fi 
montat: în perete, lîngă interfon, un ecran de 
televiziune. Numai gîndul la asta o face să-și 
treacă degetele prin părul nespălat. 

— Da? răspunde o voce familiară, chiar în 
ureche ; calitatea sunetului este atit de per- 
fectă, încît fără să vrea se uită peste umăr 
să vadă dacă nu cumva medicul şef e în spa- 
tele ei. 

— Bună ziua, sînt Evy Beck, spune ea. Mă 
scuzaţi că vă deranjez, dar s-a întîmplat... 

— Bună ziua doamnă Beck, îi spune medi- 
cul șef prietenos. 

— Sînt îngrijorată de tata ; aici, la serviciu, 
lucrurile s-au complicat puţin... 

— Domnul Beck se simte bine, spune me- 
dicul şef cu un optimism profesional puţin 
cam obosit. Analizele de sînge sînt normale. 
Serul de potasiu crescuse puțin, dar l-am re- 
glat. Starea generală, satisfăcătoare. Mai mult 
nu am ce să vă spun. Doamna Beck nu tre- 
buie să-și facă griji. 

— Din păcate nu sînt acasă astă seară, să-l 
pot primi. V-aş fi foarte recunoscătoare dacă 
ati mai putea să-l ţineţi cîteva zile la spital. 

— Raţiuni medicale pentru prelungirea spi- 
talizării n-ar mai fi. Vreţi să invocaţi motive 
de natură socială ? 

— Orice-ar fi, dar nu pot pleca de la ser- 
viciu... N-am pe nimeni să aibă grijă de tata, 
dacă vine acasă. 

Medicul şef nu răspunde. O fi închis? Dar 
Erik, se gîndeşte ea. N-ar trebui să am reţi- 
neri să nu-l deranjez pe Erik. Măcar o dată 
să-i cer să mă ajute. E, evident, ocupat... dar 
dacă e vorba de bunicu ar putea, eventual să... 

“Se duce şi se aşază pe fotoliul rămas liber. La 
dreapta ei stă profesorul Nilson-Roth si ci- 
teşte ziarul „Știrile duminicale“ de ieri, pe 
care cineva a avut amabilitatea să-l pună pe 
unul din fotolii. La stînga lui Evy stă tehni- 
cianul veterinar Gimlund şi citeşte o carte de 
buzunar. Îl apucă de mînă şi întoarce coperta 
cărții. E Bel Ami de Maupassant. 

Fără să aştepte întrebarea ei si fără să ri- 
dice privirea de pe text, Gimlund îi spune: 
— Sint, de fapt, specialist în literatură. 

Pe neașteptate, din interfon se aude vocea 
medicului șef : 

— Doamna Beck ? rostește medicul şef, pu- 
tin şovăielnic, ca şi cum ar fi stat în perete 
şi s-ar fi uitat pe furiș afară prin orificiul 
minuscul al microfonului. 

— Sînt aici! răspunde ea şi se năpustește 
spre aparat. 

— Da, doamnă Beck, din păcate cota de pa- 
turi ce ni s-a alocat pentru cazuri sociale este 

complet epuizată. Am verificat chlar acum la 
calculatorul Consiliului medical. 

— Si ce fec atunci? întreabă ea insistent. 
Cineva trebuie doar să aibă grijă de el?! 

— După părerea mea, singura soluție este 
ca domnul Beck să fie dus, în cazul sta, 
la un spital de urgenţă. 

— Cui să mă adresez ? 

— Serviciului de intervenţii al poliţiei din 
Stockholm. 

— Da, dar tata... vreau să zic că tata, după 
cum Ştiţi, e puţin cam special... 

— Starea sănătăţii tatălui dumneavoastră e 
bună. 

Renunţă să mai insiste. Dă să zică „Vă mul- 
tumesc oricum“ dar nu ştie dacă medicul șef 
o mai aude sau nu. Își lipește urechea de mi- 
crofon să asculte dacă se mai distinge vreun 
zumzăit electronic. Dar deodată se aude un 
serisnit puternic. Înspăimîntată Evy se uită 
mai întîi ţintă la microfon, apoi isi dă seama 
că sunetul vine de pe coridor. Scrîşnetul pă- 
trunzător se apropie, crescifHd continuu în in- 
teritate. ' 

— Este autotransportorul, spune Gimlund 
sculîndu-se din fotoliu ; îşi ridică halatul ce- 
nusiu și bagă cartea în buzunarul de la spate. 

Evy își dă seama că Institutul Naţional de 
Medicină Veterinară a venit, în sfîrşit, să preia. 
sacul din plastic negru cu gerbile mearte. 
Acestora trebuie să li se facă disecţia pentru 
a se determina cauza morții. Pesemne că nu 
se va şti nimic sigur înainte de a fi gata pro- 

bele de virus. Cît timp vor dura — douâzeci_ 
şi patru de ore sau două săptămîni ? 

Gimlund stă la doi metri de sacul de plas- 
tic şi se uită la el cu dezgust: 

— Cum să te molipseşti ? întreabă el. 

— Probabil numai prin contact direct, îi ' 
spune-ea. Dă-mi mănușile. 

Îi dă mănușşile lungi pentru maimuțe pe care 
le are în buzunar. Ea si le pune, inspiră adînc 
şi se îndreaptă spre sac. Nu are nici o sfoară 
cu care să-l lege, asa că încearcă să facă un 
nod la capătul sacului. Îi e greu să-l apuce 
cum trebuie. Mai încearcă o dată. Simte că-i 
plesnesc plăminii de aerul pe care încă nu 
l-a respirat. Cînd presiunea devine de nesu- 
portat îi dă drumul, în doze mici, ca un sca- 
fandru. În sfîrşit! Se întoarce, gata să vo- 
mite, şi inspiră lacom. ` 

— Administrația vrea să vorbească cu Dr. 
Beck ! se aude în interfon, ca si cum ar fi 
stat si ar fi așteptat ca ea să se întoarcă cu 
spatele. 

— Da? răspunde ea și se îndreaptă spre 
perete, cu mănușile pe miini de e parte şi de 
alta a corpului, ca un pinguin. 

— Tocmai am terminat de analizat micro- 
filmele de la dispozitivul electronic de intrare 
la secția de animale de la Fizică. 

Cum de nu i-a trecut şi ei prin cap! Dis- 
pozitivele de la intrări nu sînt numai impo- 
sibil de deschis pentru cei care nu au acces, 
dar au toate amprentele stocate în memoria 

lor electronicà, putind apoi fi transferate pe 
microfilm. 

— La ora 07.03'.65” a fost înregistrată am- 
prenta digitală a mecanicului Petter Yerganian... 

— Nu se poate să fie el! spune Gimlund. 
N-are ce “căuta, aici. 

— La 09.14'.33' a fost înregistrat docentul 
Kihlman. La 09.23'10” tehnicianul veterinar 
Gimlund... i 

— Asta sînt eu, bineînțeles, spune Gimlund. 

-— La 10.10'36” o găsim înregistrată pe în- 
grijitoarea Helène Bernadotte. 

— E femeia de serviciu, spune profesorul 
° Nilson-Roth. 

— Trebuie s-o găsiți imediat! spune Evy 
Beck. Poate prezenta pericol pentru cei cu care 
vine în contact. 

Microfonul nu spune nici „am înțeles“ nici 
„vom lua măsuri“, ci tace doar. j 

Evy si Gimlund împing împreună sacul spre 
coridor. Nu-l ating cu miinile ci numai cu 
picioarele. E o senzație îngrozitoare să lovești 
cu piciorul într-un sac. cu animale moarte. 
După ce i-au dat un ultim sut şi acesta ajunge 
pe coridor, se pune în mișcare electro-trans- 
portorul şi apare o furcă mecanică învelită în 
plastic transparent. Dispozitivul de prindere 
apucă cu grijă sacul periculos şi îl ridică la 
cîțiva centimetri deasupra podelei. Apoi elec- 
tro-transportorul se retrage pe unde a venit. 

Într-un colț se află o tavă de metal cu clo- 
rură de var — Gimlund și Evy se duc acolo 

şi calcă cu picioarele în praful de clorură de 
var ca doi sportivi care se pregătesc pentru 
stabilirea unui nou record. 

— Edvin Karlsson o caută pe Evy Beck — 
anunţă interfonul. 

Se aștepta la asta; spiritele par să se fi 
trezit. ; 

— Da, răspunde ea, luîndu-și inima-n dinți. 

— Revenim la ora şase, spune interfonul. 

Evy așteaptă cîteva minute, âpoi rostește: 

— Trebuie să găsesc pe cineva să aibă grijă 
de tatăl meu. 

Gimlund nu răspunde; s-a cufundat iarăşi 
în lectura lui Bel Ami. Dar profesorul — care 
pînă atunci se ținuse deoparte — se trezește 
brusc :, 

— Rodion Beck, spune el. Îmi amintesc de 
el. Ne-a zdruncinat opiniile înainte de a ne 
creşte tuleiele. 

— Cînd s-a întîmplat ? întreabă ea, deși bă- 
nuiește ce vrea să zică profesorul; dar i-ar 
face o mare plăcere să audă o vorbă bună 
despre tatăl ei. i 

— Era desigur cu puțin înainte de a te naște 
tu, îi spune el, în timpul războiului civil din 
Spania. Un grup de studenți de aici iniţiaseră 
o colectă pentru cei ce simpatizau cu Franco. 
Mergeau şi cerșeau bani de la marile com- 
panii farmaceutice. Da, Franco era privit drept 
o garanție ca roșii să -nu-și creeze un avan- 
post în Europa de Vest. S-a organizat o întru- 
nire la vechea Casă a studenților, un fel de 
manifestaţie pro Franco. Era primul meu se- 

mestru ca student la medicinà. Atunci, a ve- 
nit neanuntat Rodion Beck. Nu numai cà a 
reusit să intre dar a izbutit sà ia si cuvîntul. 
N-am să uit niciodată cuvintarea lui. Rareori 
după aceea mi-a mai fost atit de rușine în 
viaţă ca atunci. 

Profesorul se uită în jos la bastoanele lui 
negre încrucişate şi spurte : 

— A stat în lagăr în timpul războiului, nu ? 

— Pa, răspunde ea. 

— Sigur că n-a fost prea plăcut să ai ta- 
tăl în închisoare? Ce putea să-i răspundă? 
Se duce în schimb la interfon. 

— Sînt Evy Beck şi vreau să trimit o te- 
legramă fulger. Dr. Erik Beck de la Institutul 
de Economie Tehnologică. 

— Da, biroul de telegrame. E o telegramă 
în interes de serviciu ? 

— Nu, e personală, răspunde ea. 

— Atunci trebuie mai întîi s-o plătiți la 
biroul nostru, spune interfonul. 

— Dar... 

Îl aude din spate pe profesor ridicîndu-se. 
Puferele de cauciuc scriîșnesc pe pârdoseala de 
gresie, în timp ce acesta se apropie de in- 
tetlon.: ; 

— E oficială, spune el. 

— Cine contrasemnează ? 

— 210113 — 1357 Wilhelm Nilson-Roth. 

— Dictaţi, spune biroul de telegrame. 

— „Erik, trebuie să ai grijă de bunicul, 
care vine acasă de la spital astă seară, la ora 
opt. Semnat Evy.“ 


N 

Orele care urmeazá se scurg in asteptare. 

Nu se poate abtine să nu se tet pipăie între 

“omoplați să vadă dacă nu a înțepenit, dâcă 

n-o dor mușchii cefei, dacă nu are temperatură. 

În momentul în care li se oferă de pe co- 

ridor bere și senvișuri așezate pe o lopată 

. mare, nu-i e foame, ci are doar o ușoară sen- 
zatie de greață. 

La şase şi un sfert, Edvin Karlsson își face, 
în sfîrșit, timp să vorbească cu ea la interfon: 

— Ei bine, domniţă, îi spune.el, Edvin 
Karlsson la aparat. f 

Ascultàtoare ca o SEOTI; se duce la mi- 
crofon. 

— Şi care este boală care o , face pe domni- 
şoâra noastră să fie atît de impacientată ? 

— Este un virus, îi spune ea. Un virus foarte 
neobișnuit si periculos. 

— Şi cum se numeşte virusul ? 

— Numele are mai puțină importanţă. Aţi 
reuşit s-o găsiți pe Helene Bernadotte ? 

— Nu putem da alarmă generală pe afir- 
maţii neconcludente, îi spune patern Edvin 
-Karlsson. | 

Se înfurie într-atit încît loveşte puternic -cu 
piciorul în podea. 

— Ce s-a-ntîmplat ? întreabă el. Ce-a fost 
asta ? 

— Nimic, răspunde ea. Deodată își aduce 
aminte de numele bolii. Vă rog insistent s-o 
găsiți pe Helene Bernadotte. Este suspectată 
de a fi purtătoarea virusului Marburg. 

— Asa care va sà zicà, spune el putin con- 
trariat. Virusul Marburg, zici ? Am să vorbesc 
cu Comisia pentru animale de experiență din 
care, întîmplător, fac şi eu parte. 

— Știu asta, răspunde ea. 

-— Atunci, trebuie s-o informez pe domnița 
noastră că poartă întreaga răspundere pentru 
cele întîmplate în fața Comitetului de produc- 
tte. Mai bine v-aţi. pregăti, tînără doamnă, să 
explicaţi amănunţit această întrerupere pri- 
pită a activităţii la Fizică. 

E APROAPE DE MIEZUL NOPȚII. Gimlund 
tocmai l-a ajutat pe profesor să meargă la 
toaletă ; acum dorm amîndoi în fotoliile 'lor. 
Evy stă în scaunul ei aplecată înainte, cu pi- 
cioarele depărtate si numără dalele de -gresie 
de pe podea. Cu toate că sînt așezate cu re- 
gularitate matematică de fiecare dată îi iese un 
număr diferit de plăci. Le numără și iar le 
numără. Si un copil.ar trebui să fie în stare 
să adune niște plăci de gresie puse una lîngă 
alta. Dar ei îi e imposibil — nu mai poate să 
distingă cu ochii un număr mare de pătrate 
albe identice. 

Să-l sune pe bătrîin? De cel puțin cinci- 
sprezece ori a fost pe punctul de a se ridica 
din fotoliu ca să telefoneze acasă. Dar de fie- 
care dată s-a așezat. la loc: am să-l chem pe 
tata cînd vbi număra bine plăcile. Își dă seama 
că e doar o criză de ambivalenţă, a vrea si în 

același timp a nu vrea. Nu-i place să o facă 
la întîmplare ci doreşte să aibă o bază raţio- 
nală de decizie. Nu merge: ori tata e acasă 
dar nu răspunde. Ori nu răspunde pentru că 
nu este acasă. Sau răspunde — şi-atunci în- 
seamnă că l-a trezit. Dacă telefonul sună, s-ar 
putea să sară din pat în grabă şi să uite că 
tuburile sînt legate de aparat. Si Erik... 

Se aude o voce necunoscută la interfon: 

— Raport de la poliția municipală : persoana 
căutată Helene Bernadotte nu a fost încă gă- 
sită. 

Evy încearcă să intre în contact cu Hans 
Olof, dar nu reușește. În schimb, apare Erik 
ca superego ; Erik cel capabil, care s-a asezat 
pe acoperişul zonei cu animale si se uită-n 
ios printr-o deschizătură din tavanul de ple- 
xiglas. Evy isi udă degetul cu salivă, își nete- 
zeste sprîncenele si privește în sus : 

— Bună, Erik! 

— Bună, Evy!, 

Apoi nu știe ce să mai spună — se uită fix 
în tavan si încearcă să zîmbească. Erik îi răs- 
punde şi el cu un zîmbet: îi zimbeşte natural, 
fără să pară că face un efort. Apoi ridică o 
mînă și-i face semn cu două degete. Ea își 
drege vocea : 

— Mămica ta trebuie să învețe să-și asume 
responsabilitatea. 

— Desigur Evy... dar ai fi putut să suni mai 
întîi la Institutul Naţional de Medicină Vete- 
rinară. 

— Dar am. făcut-o, Erik. Au spus însă că 
în ceea ce-i priveşte nu pot să ia o hotărire 
înainte de a analiza gerbilele. 

— Trebuia să fi întrebat pe cineva. Cineva 
în ţara asta trebuie să ştie mai mult decît 
tine despre boala provocată de virusul Mar- 
burg. 
` — Dar, Erik, nu puteam să-mi amintesc 
cum se numește ! 

Evy se uită intens la ferestruica din tavan 
să găsească un sprijin la Erik. Dar Erik nu 
mai are nimic de zis. Îi face un semn abia 
perceptibil — tot număi cu două degete. Apoi 
fața lui frumoasă cu trăsături regulate se es- 
tompează treptat. Pe măsură ce dispare zîm- 
beste aproape fără să 'se observe : același. zim- 
bet politicos, milimetric, pe care-l arborase 
cînd avea cinci ani şi-i dăduse bani unui co- 
misionar să facă pe moş Gerilă... 

Sigur că ar fi putut să caute pe cineva, de 
exemplu de la Facultatea de medicină vete- 
rinară. Să sune și să întrebe: simptomele sînt 
astea, nu-mi mai amintesc denumirea virusu- 
lui dar numărul paginii de curs este 2013 iar 
fotografia înfățișa o maimuţă. O maimuţă!!! 
Se ridică brusc în picioare și-l scutură pe 
Gimlund pînă îl trezește. 

— Aha, e timpul să mergem la toaletă... 
spune Gimlund; apoi se dezmeticește, se uită 
la ea cu ostilitate şi-i spune cu dezgust: Da?! 

— Ai zis mai devreme că sînt maimuțe aici, 
la Fizică. 

Gimlund o priveste acru, de parcà l-ar Íi 
trezit să-i spună o banalitate evidentă, total 
neinteresantă cum că soarele apune la vest 
sau că Suedia este o ţară neutră. 

— Cine are grijă de maimuțe ? îl întreabă 
ea cu gravitate. 

— Tehnicianul de mamifere Jan Norén. 

— Trebuie să dau de el. Imediat! 

— La ora asta? spune Gimlund, încercînd 
să mimeze un căscat si deschizind doar larg 
gura; dar nu-i merge. Arată ca si cum ar 
vrea să atragă atenția că are un dinte care-l 
doare. 

După zece minute, Evy a reuşit să roage 
Telefoanele să fie sunat Norén. Acum stă și 
aşteaptă lîngă interfonul din perete şi se uită 
după Erik în tavan. -Dar Erik nu se mai vede. 
În schimb zărește lumina lanternei paznicu- 
lui de carantină de pe acoperiş, care se plimbă 
înainte şi înapoi ca să se încălzească. 

— Oho-ohoo-ho !!! se aude ca un muget la 
interfon. 

— Jan Norén ? 

“Nici un răspuns. În schimb, o voce răgușită 
începe să cînte in falsetto „Toată marea e-n 
furtună“. 

— Îl caut pe Jan Norén, spune ea. 

— -Şi eu, răspunde o voce care se transfor- 
mă imediat în chicoteală. ` 

Tipul e beat, dar ea are nevoie de un răs- 
“puns. 

— Fii amabil si reculege-te, îl imploră Evy. 
Trebuie să ştiu cum se simt maimutele. 

„— Aha... aha, spune vocea ; apoi se pare că 
vorbitorul se întoarce spre camera în care se 
găseşte : să mă interesez... 

Evy aude respiraţia grea care se transformă 
în gifiit, apoi vocea se furişează în microfon” și 
spune cu.-cea mai adincă convingere: 
` — Se simt minunat. 

- — Mă refer la aid E de la Fizicà, spu- 
ne ea. 

Mattias Gimlund a ajuns, în sfîrşit, la con- 
cluzia că e vorba de ceva grav. Vine lingă ea 
şi spune: 

— Janne! Sint eu, Gimmis.-Vino încoace si 
ia și tipa cu tine. . . 

Dupà un timp Gimlund reuseste sà schimbe 
tonul conversatiei, inserind cuvinte cheie cu 
greutate, în microfon: „carantină“, „poliția 
municipală“, „alarmă generală“, „epidemic“. 

— Ce e cu maimuţele alea... spune Norén 
obosit și fără interes. 

— Sînt complet sănătoase? Aţi observat 
vreun cît de mic simptom în ultimele zile? 
întreabă Evy Beck. 

— Se scarpină: 

— Unde?! 

— Păi, unde se searpină de obicei maimu- 
tele ? 

— E important : unde ? 

Din nou se aude un gîffit ca si cum vorbi- 
torul ar încerca să iasă din propria beție sau 
s-o aerisească. 

— Da, la subraț... Sickan şi Selma au ecze- 
mă la subrat. 

-— Sînt doi babuini, îi explică Gimlund. 

— Numai Sickan şi Selma? întreabă Evy. 
"Nici una din celelalte maimuțe ? 

— Nu mai avem alte maimuțe la Fizică, 
spune Gimlund. Cele mai multe au fost înlo- 
cuite cu porci. 

Boala Marburg se consideră a fi cea mai 
frecventă la maimuțe. De unde vine, nu se 
știe — are clar înaintea ochilor, întreaga pa- 
gină 2013. Începe cu erupții pe piele, la subraț. 
De regulă, moartea survine în patruzeci și opt 
de ore. Se ia prin contact direct cu ahimale 
bolnave, sau indirect, prin urina sau saliva 
acestora. Contaminarea nu se produce de'la 
distanță. În afară de maimuțe, șoareci şi oa- 
meni. I s-a dat numele de la orașul Marburg 
din Germania, unde o epidemie a făcut şapte 
victime omenești în jurul anului 1970. 

La ora două noaptea încăperea cu maimuțe de 
la Fizică era în carantină, Jan Noren fusese dus 
la Spitalul de boli contagioase și Ilelen Berna- 
dote găsită. Era internată de două zile la Spi- 
. talul din Sud sub observaţie din cauza vitezei 
mari de sedimentare, temperaturii oscilante si 
unei oboseli inexplicabile. 

Evy Beck stă în fotoliu, frecîndu-și ceafa 
de spătar si încercînd să aţipească. Nu reu- 
șește. O doare ceafa și-și simte corpul ţeapăn 
la încheieturi ca după un antrenament. Stringe 
din ochi şi se uită la acoperiș după Erik: 
„Mămica a avut dreptate, Erik...“ murmură ca. 
Dar Erik nu este acolo. Ca de obicei, are alt- 
ceva mai important de făcut. 

Apoi, încearcă să-l cheme pe Hans-Olaf. E 
greu — şi în definitiv el este tocmai în Aus- 
tralia. Totuşi în cele din urmă apare ca o 
imagine neclară într-o apă tulbure. R 

— Hasse... îi spune ca: Hasse, nu poţi să vii, 
cel puţin de data asta... 

Dar figura lui Ta dispare înainte ca ea 
să fi apucat să-i spună ceva. În schimb, îi 
apare un alt chip. O imagine aspră si clară ca 
cristalul; e tata. Tata între treizeci si patru- 
zeci de ani, cu o pălărie ridicol de mare, cu 
panglică neagră si boruri largi ridicate în sus. 
E îmbrăcat într-un balonseide. În mînă are o 
valiză de carton presat. 

— Evy, îi spune bătrînul. O să fiu plecat 
.0 vreme. Ai grijă de mama. 

— Nu, tată. Nu trebuie sà te duci la închi- 
soare. Ei greşesc; noi avem dreptate! E sigur 
Marburg... 

Tata rîde cu gura, dar nu și cu ochii. Apoi 
îi întinde mina și o trage de codiță. 

— Sigur că avem dreptate, Evy, îi spune el. 
Dar n-ajută la nimic. 

O locomotivă fluieră nervos... Se trezeşte si 
se uită la ceas; e 5,35. Apoi aude o voce în 
interfon. Probabil că vorbea de cîtva timp. Era 
Edvin Karlsson : 

— )...conform celor spuse de doctorii de la 
Spitalul din Sud, domniță. 

— Ce anume? strigă ea. Ce-au spus? 

— Că nu există nici un motiv să fie sus- 
pectată boala Marburg. Este cît se poate de 
clar că femeia de serviciu suferă de icter. De 

o hepatită absolut obișnuită, dacă domnisoara 
știe despre ce e vorba. Cu alt€ cuvinte aţi 
greşit ! 

Lui Evy Beck i se întîmplă ceva.ce nu i s-a 
mai întîmplat de cînd avea unsprezece ani şi 
i-a venit prima dată ciclul — leşină. 


p 21 

ESTE VINEREA MARE si a venit primăvara. 
Zăpada, la început gălbuie ca sulful, s-a strîns, 
topită de căldură, dar nàmetii seamănă cu alua- 
tul de sofran. Erik vine să o ia cu masina de 
la Spitalul de boli contagioase de pe Skepps- 
holmen. Pàmintul înghețat se dezmorteste si 
el si putinele masini au trasat brazde cu mo- 
delele cauciucurilor in pietris. Evy intreabà 
dacà n-ar putea sà se plimbe cinci minute in 
soarele de primăvară înainte de a merge acasă, 
dar Erik e de părere că trebuie să fie prudentă 
acum, după aproape două săptămîni de spital. 

Evy nu se simte deloc obosită sau fără vla- 
gă. Se simte puternică, optimistă şi bucuroasă. 
Nu-şi amintește să mai fi avut vreodată în 
viață o asemenea şansă „cu carul“. E casi 
cum și-ar fi depus.la bancă partea'ei de no- 
roc, ce i-a fost repartizată cînd s-a născut şi 
acum a primit-o înapoi, toată deodată, cu do- 
bîndă, la dobindă. O fi înţelept să iei totul 
înapoi, asa deodată?! O umflă  rîsul numai 
cînd se gîndeşte. 

— Coeficiento, îşi spune ea in soaptà, fna- 
inte de a apuca să-şi ducă mina la gură şi peste 
obrajii rotunjiţi de ris. 

— Ce-ai spus Evy ? o întreabă Erik. 

— Ei bine, stau şi mă gîndesc ce noroc teri- 
bil am avut, spune ea. Mai întîi am găsit de 
lucru şi nu un serviciu oarecare, ci chiar în 
domeniul 'meu de specialitate, un serviciu care 
se dovedește a.fi pe cit de independent, pe atit 
de interesant. Apoi cred că a izbucnit o epi- 
demie Marburg... Erik, este un diagnostic greu 
de stabilit, spune ea şi se uită pe furiş la el, 
așteptînd să fie puţin lăudată. 

Dar tocmai atunci Erik se:concentrează să 
conducă automobilul lat pe mult prea îngustul 
pod Skeppsholmen. 

— Cum asa? întreabă el. Ce noroc? 

— Se dă alarma. Si stai acolo si te îmbol- 
năveşti si te gîndeşti... ce-o să se întimple cu 
tata cînd n-am să mai fiu. Și sună Edvin Karls- 
son si spune că nu e boală Marburg. Și atunci 
leșini, te duc la spital, stai internată două săp- 
tămiîni, te simţi destul de bine și crezi că nu-i 
nimic deosebit, nimic de care să-ți faci griji. 

’ Abia înainte de ieşire, ţi se spune că „aţi avut 
viroză Marburg, dar acum v-aţi însănătoșit“, 

— Există noroc si noroc, spune Erik. Ai 
avut dreptate. 

— Se poate. Dar, în orice caz, n-am mai 
trecut niciodată printr-un asemenea șir. de îm- 
prejurări norocoase. 

Evy stă si se bucură de plimbarea cu ma- 
şina prin oraş. Străbat străzile comerciale din 

centru : Strada Bibliotecii, Strada Birger Jarl, 
Piaţa Sture, Strada Regală; De ani de zile n-a 
mai simţit dorința să se plimbe pe aici. Cît 
timp nu avusese o slujbă, i'se părea că lumea 
se uită la ea de parcă ar fi avut vreo boală 
de piele. Dar acum nu mai are nici o urmă 
de jenă — dacă Erik n-ar fi atit de grăbit, ar 
cobori şi s-ar plimba cu plăcere cîteva minute 
pe Strada Bibliotecii, în prezent proprietatea 
Companiei Nordice (NK), sau în Piaţa Sture, 
proprietatea companiei Domus, sau pe Strada 
Regală, cu toate magazinele” de delicatese şi! 
alimente care aparţin Consorţiului Agricol. 

Erik conduce duduind la vale pe Strada Ros- 
lag. Sînt nevoiţi să ocolească cvartalul de două 
ori să dea de paznicul de la parcare — și Erik 
să plătească o oră de staţionare în faţa in- 
trării lui Evy. Pînă acum, Evy a alungat orice 
gînd în legătură cu tata. Ştie că fusese bine 
îngrijit de o infirmieră în timp ce ea era la 
spital. Erik aranjase totul. Problema era acum 
dacă norocul avea să-i surîdă toată ziua, dacă 
nu cumva bătrînul zăcuse în continuu clocind 
vreo acuzaţie bine plănuită împotriva ei. Poate 
că stă acolo sus și aşteaptă cu două şuruburi 
psihologice de un tol sub pernă. Nu l-a văzut 
de optsprezece zile și-i e teamă să nu se fi 
dezobișnuit să-și ţină firea. 

Cînd intră în bucătărie, îi întîmpină masa. 
plină cu flori. Probabil că infirmiera le-a pus 
în apă. Aproape că-i dau lacrimile cînd citeşte 
cărţile de vizită : „Bine ai venit acasă, îţi urea- 
ză băieţii de sîmbătă, Nils, Mats şi Bengt.“ 

„Mulţumiri pentru ajutorul nepretuit ! Wilhelm 
Nilson-Roth. Următoarea carte de vizită o 
pune în încurcătură. „Mulţumesc Evy Beck- 
Georges Duroy“. Acum înțelege. Georges Du- 
roy este eroul din Bel Ami de Maupassant. 
Florile trebuie să fie de la tehnicianul vete- 
rinar şi specialistul în literatură, Mattias Gim- 
lund, care în timpul lungilor ore de carantină, 
stătea si citea Bel Ami. Ultimul şi cel mai 
mare aranjament floral este de la Gorm Pe- 
dersen, directorul firmei Findus Pharm-Farm. 

Dar unde-i tata ? Stă şi aşteaptă în baie sau 
e în pat prefăcîndu-se că doarme? Deschide 
cu grijă usa camerei bătrînului. Într-adevăr, e 
în pat. Dar doarme ușor. De data asta nu se 
mai preface. Îşi dă seama imediat; tata a fost 
întotdeauna un actor prost. 

— Erik? rostește ea în şoaptă, ca la teatru, 
din bucătărie. Probabil că te grăbeşti, bineîn- 
teles ? 

Erik vine din nou. E saruna să-l vadă cà 
și-a scos paltonul. 

— Pot să stau o clipă ? întreabă el, aşezîn- 
du-se la masa de bucătărie. , 
Ea mută toate florile pe polita chiuvetei i şi 

pune de cafea. 

— Ce fantastic de dràguti sînt toți oamenii, 
spune ea. 

— Cum adică ? întreabă Erik neutru. 

— Pentru că trimit flori, se-nţelege ! Şi pen- 
tru că au expediat telegrame la spital! 

— Și crezi că ai avut noroc, zice el, nu-i 
aşa ? ` 

— Da, realmente. 

— Si iti imaginezi că oamenii te felicită pen- 
tru că sînt amabili ? i 

— Sînt bucuroasă, Erik, spune ea. 

— Motivul nu e că sînt amabili sau că ai 
noroc Evy, ci că ai avut dreptate. 

Înţelege exact ce vrea să spună Erik, deși îi 
displace gîndul: dacă tot ce s-a -întîmplat în 
ultimele două săptămîni ar fi fost exact la fel 
— cu excepţia că nu s-ar fi adeverit- să fie 
Marburg, atunci Coeficienta n-ar mai fi avut 
dreptate. Şi nu numai că n-ar fi avut dreptate 
dar s-ar fi făcut de rîs. lar deosebirea dintre 
a avea şi a nu avea dreptate, în cazul de faţă, 
a fost o pură întîmplare. Ea ar fi fost tot atît 
de deşteaptă, de competentă, conștientă de res- 
ponsabilităţile ei si cu iniţiativă, chiar dacă 
n-ar fi fost Marburg. Dar, probabil, că Erik 
are dreptate : toţi i-ar fi întors spatele dacă 
n-ar fi avut dreptate. Si ar fi fost complet nor- 
mal — iar ea n-ar mai fi avut ce să spună. 

— Te-am întristat ? o întreabă Erik. 

Ea dă din cap că nu si încearcă să zîm- 
bească. 

— N-o să te maturizezi niciodată Evy?. 

Apoi Erik îi spune ceva care o face să se 
aşeze la masă fără să mai toarne cafeaua. 

— Cred că ar trebui să renunţi la Institutu 


Nobel. i 
— Acum?! După tot ce s-a întîmplat ? 
— Data viitoare s-ar putea să nu te descurci 

la fel de bihe Evy. Nu poti conta pe asta. 

Fa nu înțelege. În sfirşit, a ajuns la o bună 
bază de pornire — evident din pură întîmplare 
— şi acum are sansa să obţină rezultate con- 
crete. 

— Ştii că nu este un serviciu sigur, perma- 
nent, spune Erik. 

— Eu sînt mulțumită să lucrez în continuare 
pe baza alocaţiei de stat pentru femei. Nu sînt 
fonduri pentru un post permanent. 

— Dar nu-ţi dai seama că n-ai nici o in- 
fluenţă ? 

Sigur, asta a înțeles şi ea. I-a fost clar de 
la bun început că este tolerată. Lucru care, pe 
de altă parte, este perfect explicabil. Dacă eşti 
angajat pe baza unei subvenţii de stat şi ţi se 
dă o slujbă care nu este considerată absolut 
necesară de către șefii Institutului — atunci e 
de la sine înțeles că nu poti avea influenţă. 

— Ce-o să se întîmple cînd se termină sub- 
ventia ? întrebă Erik. 

— Dacă am noroc, mai obțin o prelungire. 

— Asta n-are nici o legătură cu norocul, 
Evy. Nu înţelegi că este o chestiune de buget 
și de conjunctură. Dacă situația va fi nefavo- 
rabilă cînd subvenţia pentru postul tău va fi 
rediscutată, nu te mai ajută norocul sau faptul 
că toți oamenii sînt amabili. 

Nu-i place modul lui Erik de a spune „ama- 
bili“, este o nuanţă de cinism în tonul lui, pe 
care ea o detestă. Cînd Erik avea douăzeci şi 
doi de ani şi era primul din anul lui la Insti- 
tutul de Economie Tehnologică, se manifesta la 
fel de cinic. Dar mai tirziu s-a maturizat, ridi- 


179 


cîndu-se la nivelul inteligenţei lui, sau cel puțin 
aşa îi plăcea éi să creadă. 

— Evy, îi spune el punîndu-și mîna pe a ei. 
A fost bine că ai descoperit epidemia înainta 
de a se fi răspîndit... Dar ai făcut ceva care 
de fapt iti depășea atribuţiile. Dacă salariaţii 
Institutului Nobel ar fi fost în pericol de a 
contracta virusul, era o „chestiune legată de 
condiţiile de muncă și nu o problemă de medi- 
cină veterinară. 

Își retrage mîna și se uită mîhnită la Erik. 

— Nu mă înțelege greşit! îi spune Erik și 
îi ia mîna înapoi. Ai avut o contribuţie valo- 
roasă. Dar de fapt intra în competența Comi- 
siei pentru protecția muncii. 

Înţelege ce vrea să spună Erik. Si ar împărți 
bucuroasă onorurile cu oricine ar dori să le 
aibă. Dar, practic, cele petrecute i-au dat pu- 
tere de muncă Şi posibilităţi sporite în activi- 
tatea ci. 

— Te cunosc, Evy, îi spune el. Pentru tine 
îngrijirea animalelor este la fel de importantă 
ca şi protejarea oamenilor care lucrează cu ele. 

— Da, Erik, așa este. 

— De aceea n-ai să poti niciodată s-o scoţi 
la capăt cu slujba pe care o ai. 

Si ea se gîndise la aspectul ăsta. Numai un 
idiot ar fi fost în stare să creadă că va fi uşor 
să-ţi impui opiniile referitoare la protecția 
animalelor în Institutul Nobel. Și în general 
să promovezi măsuri care nu sint obligatorii 
prin lege, sau care într-un fel sau altul nu 
sînt profitabile, fie din punct de vedere cras 

financiar, fie din cel al progresului in dome- 
niul cercetàrii. 

— Dacă am bunăvoința pamenilor mai pot 
realiza cîte ceva, afirmă ea încrezătoare ; cel 
puţin de data “aceasta crede că dreptatea este 
de partea ei şi nu a lui Erik. 

— Realizări marginale, spune Erik cu o notă 
de dispreț. Îmi pare rău să ţi-o spun Evy... 
dar eşti demodată. 

-Nu e deloc miîhnită — s-a simţit demodată 
și exagerată: încă din adolescenţă. Cu timpul 
sentimentul acesta i s-a transformat dintr-un 
handicap într-o siguranţă şi stabilitate interi- 
oară. În anumite momente s-a gîndit cu recu- ` 
noştință că nu s-ar fi adaptat niciodată la 
„secietatea în continuă schimbare“ fără aceas- 
tă încetineală ţărănească. 

— În orice caz, nu pot să mă retrag acum. 
De ce-as alege să fiu șomeră în loc de a avea 
o slujbă nesigură ? 

— Te-aş putea, eventual, ajuta cu o subven- 
ție pentru cercetare. 

— Nu, Erik. Poate că o să mă lovesc cu 
capul de pragul de sus. Dar m-aş dispreţui, 
dacă aș da bir cu fugiţii. 

Erik se uită la ea cîteva secunde, apoi se 
înseninează, întinde mina peste masă și o 
stringe de umăr. 

— Hai să uităm discuţia asta. Iar tu... ţine-te 
tare ! 

Evy îşi recapătă instantaneu buna dispoziție. 
Erik a fost doar îngrijorat. E înțelept si per- 
spicace. El vede în perspectivă. Èi i-a fost în- 

totdeauna greu să vadă lucrurile într-o per- 
spectivă mai largă. Cîteodată dădea vina pe 
faptul că e femeie. Evident că n-are dreptate, 
dar te simţi mai bine cînd gîndești așa, decît 
să fii nevoit să accepţi că ești prost. 

NICIODATĂ pînă atunci nu se simţise atît 
de bine la serviciu. Se pare că toată lumea 
de la Institutul Nobel știe cine este. Mulţi o 
salutau spontan la cantină, în autobuz, la toa- 
letă. În a patra zi după concediul medical pri- 
meste un nou birou în „apartamentul de la 
mansardă“ al administraţiei, după denumirea 
lui populară ; deasupra vechii clădiri adminis- 
trative datind din anii '50, cu acoperişul plat, 
se construise un pavilion lung din lemn, sau 
o baracă, cum i se zicea înainte. „Mansarda“ 
este un loc de muncă care se bucură de popu- 
laritate. Fiecare cameră are o ușă proprie care 
dă direct afară, pe terasa acoperișului, unde 
sint plante veșnic verzi. 

Dar cel mai mare avantaj constă, probabil, 
în faptul că pavilionul nu este conectat la in- 
stalația de aer condiţionat a clădirii principale, 
frecvent defectă ; cei care lucrează în mansar- 
dă beneficiază, în schimb, de un lux desuet 
aproape extravagant — âu ferestre care se 
deschid. 

Noul ei birou este format din două module, 
adică este dublu, de două ori cîte şase metri 

patrati si cu .douà ferestre. Aceasta constitule 
pînă în prezent cea mai concretă dovadă de 
prețuire din partea IMCAN. Ceea ce înseamnă 


de fapt că, dacă ar fi fost angajată permanent, 


ar fi avut o categorie de salarizare corespun- 
zătoare unui şef de secție. . 

Cei trei pereți fără ferestre ai camerei sint 
îmbrăcați în tablă vopsită cu lac alb. Dar nu 
din motive de protecţie contra incendiilor, ci 
pentru că pe tabla albă se putea scrie (pe cei 
trei pereţi), cu tuş de diferite culori. Văzuse 
birourile unor cercetători cu pereţii mizgăliţi 
cu cifre, integrale si simboluri, încăperi în care 
cercetătorul însuși stătea ca un păianjen gîn- 
ditor, circumscris propriului său sistem de co- 
ordonate tridimensionale. 

Mobilierul este complet nou: un birou re- 
dus la strictul necesar, scaunul, „de meditaţie“ 
și măsuţa mobilă pentru instrumente. Aceasta 
este aidoma celei pe care o văzuse cu ocazia 
„primei vizite la Institutul Nobel, cînd fusese 
intervievată de .directorul Horrlin. Pe mă- 


suta multifuncţională cu rotile se găsesc te- 


lefonul, dictafonul, calculatorul electronic, un 
televizor cu diagonala de 23 cm şi un aparat 
electric de făcut cafea. Cînd intră în birou le- 
gănîndu-se, cu servieta plină, aproape să ples- 
nească şi cu sulurile de scheme-PERTH la 
subraţ, este bucuroasă la început, dar o cu- 
prinde apoi un sentiment de înstrăinare. Sen- 
zaţia de înstrăinare i se diminuează întrucîtva, 
după ce-şi aduce propriile ghivece cu flori. 
Pereţii o privesc însă provocator, ca şi cum 

: 


te-ai uita la cineva în albul ochilor. În cele 
din urmă îşi ia inima în dinţi și scrie cu litere 
roşii uriașe, de-a curmezișul celui mai mare 
perete : 1 MAI CU BUCURII!!! 

O dor picioarele și se așază în scaunul „de 
gîndire“. Acesta este construit ca un scaun de 
dentist. Prin intermediul a patru butoane fi- 
xate în rezemătoarea braţului, scaunul poate 
fi ridicat sau coborit, înclinat în fată sau pe 
spate şi chiar făcut să se rotească. În ultimii 
ani s-a demonstrat ştiinţific un fapt pe care 
proprietarii parcurilor de distracţie îl ştiau de 
cinci sute de ani, şi anume că mulți oameni sînt 
stimulați dacă „se dau în călușci“. Dar ea nu 
îndrăznește să se învîrtă cu scaunul. Nimeni 
din familia Beck nu suportă să se dea în că- 
luşei. Nimeni? Ba- Erik suportă. Erik, care 
este ofițer de aviaţie în rezervă cu dreptul de 
a face lupinguri și acrobație în aer. 

l-ar fi plăcut să-i arate lui Erik noul ei 
birou. Dar nu se prea poate înainte de a veni 
vara. Boala bătrînului si a ei însăşi l-au soli- 
citat cu mult prea mult pe Erik în aprilie. 
Acum trebuie si el să-şi vadă de-ale lui. În 
portofel are o fotografie a lui Erik. Scoate 
epidiascopul din sertar, îl ridică deasupra 
capului, aprinde proiectorul, îndreaptă pătra- 
tul luminos spre peretele alb și introduce foto- 
grafia. Erik în mărime de doi metri pe doi, se 
uită cu un suris de Mona Lisa la mama. lui 
așezată în scaunul „de gîndire“. 

După prînz trebuie să se prezinte ca martor 
în faţa Comitetului de producţie. Pleacă din 

cantina-restaurant, trece pe lîngă imobilul No- 
bel — unde cîțiva. turişti așteaptă ca orologiul 
să bată ora unu — o ia pe lîngă colţul biblio- 
tecii şi intră printre, tufele înalte de liliac din 
Lingârden. Se opreşte uimită și se uită cu 
răsuflarea tăiată la un piţigoi singuratic. O 
pasăre aici, chiar în centrul Stockholmului ! 

Portalul clădirii Lindgârden este împodobit 
cu drapele roşii și steaguri suedeze în cinstea 
sărbătorii de 1 Mai, de a doua zi. Înăuntru, în 
hol, o așteaptă „complicele“ ei, mecanicul şi 
inspectorul pentru protecția muncii, Peter Yer- 
ganian. I 

— Să fim nevoiţi. să ne întîlnim aici, spune 
ea cu un sentiment de vinovăţie. 

El încearcă să schițeze un rînjet încurajator 
dar nu reușește deoarece abia și-a băgat o 
priză mare de tutun sub buza superioară. 

Sint imediat chemaţi în încăperea spațioasă 
în care Comitetul de producţie s-a așezat în 
capul mesei mari, ovale, de întruniri. Comitetul 
este compus din președintele Edvin Karlsson, 
şeful de serviciu Hâkan Rosenquist, ca repre- 
zentant al administraţiei şi consilierul juridic 
al Institutului Nobel, Max Ehrendrffer. 

Evy si Yerganian rămîn în picioare. 

— Dar luati loc; ce naiba! le spune Rosen- 
quist iritat, ca si cum însuşi statul în picioare 
reprezenta o anume formă de protest. 

După ce se așeză, cei trei membri ai comi- 
tetului vin şi_le dau mina. Apoi se așază și 
ei din nou, iar juristul tușește, pentru a-l grăbi 
pe președinte să înceapă. 

— Tovarăşi, spune Edvin Karlsson. Presu- 
pun că sînteţi pe deplin informați de ce v-am 
„chemat aici. - 

— De fapt, eu nu sint, zice Evy Beck. 

— N-ai primit materialul xeroxat? o în- 
treabă juristul. 

Se simte foarte vinovată, materialul trebuie 
să fie într-unul din plicurile mari pe care nu 

reuşise încă să le deschidă. 

— O premisă a acestei ședințe este ca păr- 
tile să fi luat cunoștință de situaţia de fapt, 
zice acru juristul. 

— Eu am citit materialul, spune Yerganin. 
Iar Evy Beck este de fapt aici doar ca martor. 

Cei trei membri ai comitetului se uită unul 
la. altul, apoi Edvin Karlsson zice: 

— Aşa e. Are cineva vreo obiecţie dacă con- 
tinuăm ?... Nu, nu are. Atunci rog juristul sà 
prezinte situatia. 

Max Ehrendörffer parcă citeşte din aer si 
nu de pe hirtia din fața lui: „În după-amiaza 
zilei de 29 martie, inspectorul cu protecţia 
muncii, Peter Yerganian, a fost chemat pentru 
a lua o decizie în privința eventualei închideri 
a unci încăperi de lucru contaminate din zona 
cu animale mici a Institutului de Fizică Me- 
dicală. Persoana care i-a ccrut lui Yerganian 
„să ia această decizie a fost angajata temporară, 
Evy Beck. S-a invocat motivul că animalele din 
încăpere ar fi contractat virusul Marburg. În 
după-amiaza aceleiaşi zile, Yerganian a luat 
poziţie în problema închiderii. Conform instruc- 
țiunilor. speciale pentru inspectorii cu protec- 

tia muncii, Yerganian a decis ca spaţiul de 
lucru mai sus-amintit să fie izolat. Sint păr- 
tile de acord cu aceste date ? 

Yerganian murmură un „da“ gutural, în timp 
ce Edvin Karlsson se mulţumeşte să bată cu 
degetele în marginea mesei. 

— Constatînd că părțile sînt de acord. Co- 
mitetul de producție l-a delegat pe subsemna- 
tul sà înainteze o propunere de sancțiuni, după 
cum urmează: în conformitate cu instructiu- 
nile speciale pentru inspectorii cu protecția 
muncii, reprezentantul local cu protecția mun- 
cii poartă întreaga răspundere — pentru mă- 
surile de restringere a producției pe care le 
adoptă. În -cazul de față, inspectorul cu pro- 
tectia muncii a procedat la izolare înainte de 
a dispune de suficiente elemente de investi- 
gare. La solicitarea scrisă a acestui Comitet de 
producție, Comisia Națională pentru animale 
de experiență a răspuns .că „investigarea sufi- 
cientă“ a situației, în cazul de față, nu poate 
fi considerată îndeplinită, înainte de a se fi 
primit răspunsul Institutului de Stat Medico- 
Veterinar asupra cercetării virusologice. 

Ca atare, în acest caz, inspectorul cu pro- 
tectia muncii nu s-a asigurat dacă există sufi- 
ciente motive obiective de decizie înaintea izo- 
lării din 29 martie, Întrucît inspectorul cu 
protecția muncii a nesocotit prevederile legii 
privind condițiile de muncă, Institutul Nobel 
a avut de suferit o întrerupere de producție 
totalizind 56 de ore; adică timpul care s-a 
scurs de la decizia de închidere pînă cînd cer- 

cetarea virologică a fost terminată. Costul în- 
treruperii de producţie a fost calculat, conform 
tarifelor în vigoare stabilite în baza 'acordului 
între Uniunea Sindicatelor şi Asociaţia Patro- 
nilor la suma de 19.650 de coroane. Se solicită 
plata integrală a sumei: 

Apoi ia cuvîntul Edvin Karlsson ; pare să 
fie într-o stare de spirit neobișnuit de jovială. 

— Daaa, tovarăși, acum nu trebuie să luăm 
lucrurile prea în tragic. Există, din cîte ştiu, 
nu. mai puțin de două circumstanţe atenuante. 
În primul rînd, expertul medico-veterinar te-a 
îndemnat pe tine, Yerganian, să închizi sala 
cu animale... În al doilea rînd, s-a dovedit ul- 
terior că ai avut dreptate. . 
` Evy Beck ridică mina, asa cum învățase 
cindva în scoala elementară : antebraţul sting 
se așază pe bancă, cotul drept se sprijină pe 
dosul palmei stîngi, după care antebraţul drept 
se ține vertical, cu palma întinsă şi degetele 
alăturate. ; 

— Dar... a fost Marburg, zipe ea și tot gitul 
i se înroșește. 

Seful de serviciu Rosenquist ia cuvintul : 

— Întocmai, Evy. Ai procedat înțelept. Ne-ai 
"făcut un serviciu nepretuit. 

— Totuși... începe juristul, însă este între- 
rupt imediat de Edvin Karlsson. 

— Vezi, Evy, ceea ce analizăm noi acum 
este situația: din 29 martie... pe ce bază s-a 
luat decizia atunci. 

— Vreţi să spuneți că ar fi trebuit să lăsăm’ 
virusul Marburg să se răspîndească -aici în 

Institut. Ultima epidemie cunoscută s-a soldat 
cu sapte victime omeneşti. 

— Sigur” că nu, Evy, spune Håkan Rosen- 
quist. Nu la asta se referă discuţia. 

— Nu-i așa că înţelegi despre ce este vor- 
ba ? zice Evy, căutînd sprijin la Yerganian. 

— Păi, sînt inspector cu pegiseția muncii de 
unsprezece ani. 

— Ei bine, după cum stiti tovarăși... zice 
Edvin Karlsson, azi e ajunul zilei de 1 Mai, așa 
că ar fi bine dacă am realiza o înțelegere. 

— Și Yerganian să plătească 19,650 de co- 
roane, spune Evy cu o indignare de care nu 
se credea în stare. ` 

— Usurel, usurel... spune Rosenquist. N-am 
ajuns încă acolo. s ' 

— Îl rog acum pe jurist să citească Propu- 
nerea de imputare redactată de Comitetul de 
producţie, spune Karlsson. Îmi exprim. spe- 
ranta că părţile vor fi de acord cu ea. 

— Propunere de imputare, citeşte Max Eh- 
rendârffer, uitindu-se în continuare în gol, 
deasupra hiîrtiilor pe care le are în faţă. Co- 
mitetul de producţie de la Institutul Medico- 
Chirurgical Alfred Nobel se abține de la a 
pretinde recuperarea banilor de la inspeetoru) 
cu protecția muncii, Peter Yerganian, Se pro- 
pune în schimb ca suma de 19.630 coroane să 
fie plătită solidar de Comitetul pentru pro- 
bleme de muncă si Institutul Nobel. Peter Yer- 
ganian este pedesit cu suspendarea pe 18 luni 

din functia de inspector cu protectia muncii si 
din postul de mecanic. Pe timpul suspendšrii 
nu există nici un impediment ca Yerganian să 
fie retribuit din alocaţia specială pentru băr- 
baţi a Oficiului Forţelor de Muncă.. 

— Eu sînt multumit, spune Yerganian, după 
care ambele părți își string mina repede, iar 
Yerganian şi Evy Beck se duc la garderobă. 

— Îmi pare al naibii de rău de ce ţi s-a 
întîmplat, zice Evy. Ar fi fost corect să-mi fi 
asumat eu răspunderea pentru închiderea sălii. 

— Nu pot fi de acord cu tine, îi spune Yer- 
ganian. În cazul ăsta, ne-am fi reîntors, în 
principiu, la vremurile de odinioară, cînd pa- 
tronul si specialiştii puteau să conducă şi să 
“decidă: cum voiau în privinţa condițiilor de 
muncă. e 

Evy se simte uluită și prostită. 

Cînd ajung pe scările clădirii, sub steagurile 
roşii si cele albastru-galbene naționale, ea il 
întreabă : 

— Si cum o să te descurci acum? Timp de 
18 luni. - 

— O să mă plătească din alocatia pentru 
bărbaţi a Oficiului Forțelor de Muncă. 

— Da, dar ce-o să faci, practic ? 

O privește puțin surprins. 

— Păi, o să fac aceleaşi lucruri, bineînțeles, 
adică o să-mi păstrez vechiul post. Singura 
diferență este că voi primi mai puţini bani. 
Am avut un neroc nemaipomenit. 18 luni pe 
alocaţia OFM este o -pedeapsă foarte blîndă. 

STĂ TREAZĂ aproape toată noaptea înainte 
de ziua de 1 Mai. Tata s-a dus să se culce 
exact la opt si jumătate, ca un copil ascultă- 
tor, dar după aceea n-a putut să adoarmă. 
Folosește pentru prima dată selectorul Auto- 
Hepar-ului. Prin intermediul lui ficatul meca- 
nic poate fi acţionat în aşa mod încît să nu 
descompună anumite substanțe. Apăsînd pe 
tastele aparatului, introduce codul chimic care 
emite substanţele ce induc somnul în creierul 
mijlociu : într-un sfert de oră tata a adormit 
de la sine. 

Sînt o mulţime de lucruri de făcut înainte 
ca soarele să răsară în ziua de 1 mai. Să coacă 
prăjitura de graham, să pegătească ştiuca cu 
marinată si apoi să curețe toate crenguţele de 
mesteacăn şi să le pună în apă. Freacă masa 
din bucătărie, o. împinge lingă perete si aşter- 
ne un şervet cu un model inspirat din Marea 
Grevă din anul 1909. Îngrămădește pe masă, 
una peste alta, farfuriile împreună cu paharele 
și tacîmurile argintate. Marele medalion din 
alamă trebuie frecat pînă își revine la strălu- 
cirea lui naturală. Praful de curăţat se întă- 
reşte si înțepeneşte printre interstiţii, ca un 
chit portocaliu ; nu reuşeşte să răzbată pînă la 
el şi să-l scoată cu cîrpa şi e nevoită să sacri- 
fice o periuţă de dinţi. E trecut de ora trei 
noaptea cînd în sfîrşit se strecoară în vîrful 
picioarelor în vestibul şi fixează medalionul 
pe usa exterioară — moneda mare de alamă 

cu chipurile lui Marx şi regele Carl al XVI- 
lea Gustaf din profil. I 

În timp ce stă lîngă chivueta din baie, în 
cămașă de noapte şi se uită ţintă, cu dezgust, 
la periuta de dinţi irosită, o străfulgeră un 
gind : STEAGUL f Unde naiba mai băgase anul 
trecut steagul înfășurat pe băț? Ia la rînd 
toate debaralele, scotoceşte printre costumele 
bătrînului, care sînt acum cu cel puţin patru 
numere mai mari, scormoneşte printre grăme- 
zile de pantofi vechi şi patinele de hochei aban- 
donate de Erik. Îi e atît de somn, încît atunci 
cînd să se urce pe scaunul de bucătărie, aproa- 
pe că e pe punctul de a-și pierde echilibrul — 
în ultimul moment se apucă de hota de dea- 
supra maşinii de gătit. 

Dar nici în dulapul suspendat din bucătărie 
nu găseşte steagul înfășurat sul. Intră tiptil 
în camera bătrînului — acesta doarme profund . 
— şi se. uită deznădăjduită la bàtul de steag, 
lustruit cu bait, înfipt într-un vas de argilă 
dintr-un colț al camerei, adunînd praf pe el. 
Dintr-o dată își aduce aminte! Steagul e în 
pod. După ziua de 1 Mai, de anul trecut, soco- 
tise că, în ceea ce o privea, n-o să mai existe 
vreo nouă aniversare. I se părea o prostie, să 
mai folosească asemenea obiecte decorative cînd 
era complet singură. Aceasta se petrecuse îna- 
inte ca tata să se îmbolnăvească si cînd Erik 
tocmai declarase că cu siguranță nu mai are 
de gînd să aniverseze ziua de 1 Mai, ca protest 
împotriva comercializării evenimentului. 

Îşi pune mantoul, ia cheile de la pod şi o 
porneşte pe scara friguroasă. Sus, în pod, des- 
cuie usa din plasă de sîrmă pentru găini de 
la boxa nr. 773. Steagul e în boxă, aplecat în- 
tr-o parte, într-un colţ. Ia sulul lung de hîrtie 
și îl scutură de praf... cînd e pe punctul de a 
avea cel de-al doilea atac de inimă : uitase de 
cadoul pentru tata! Se prăbuşeşte pe o ladă 
cu cărţi cu steagul (făcut sul) între genunchi. 
Ce tîmpenie formidabilă! Se gindise ;ractic 
săptămîni la rînd ce cadou să-i cumpere ta- 
tălui ei pentru ziua de 1 Mai. Ar trebui să-i 
ia o şapcă bleumarin cum se poartă la mani- 
festaţie. Sigur că nu se punea problema ca 
bătrînul să mai participe la vreo demonstraţie 
de 1 Mai ; nici chiar să se ducă şi să privească 
depunerea coroanei de flori la Gärdet. Dar la 
inventarierea bunurilor după moartea mamei 
vechea beretă de 1 Mai a lui tata se rătăcise, 
şi ea îşi dăduse seama că bătrînul n-ar fi fost 
mai afectat dacă și-ar fi pierdut, de pildă, veri- 
gheta. 

E ora trei şi jumătate noaptea.. Ar putea, 
foarte bine, să ia un taxi pînă la magazinul 
universal Åhlén ` și să-i cumpere ceva, orice. 
Absentă, scormoneşte la întîmplare cu sulul de 
hîrtie vechiturile împrăștiate prin pod, lăsîn- 
du-l să cadă aproape pe fiecare obiect întîlnit 
în cale — plonc! se aude cînd tubul de hîrtie 
se loveşte de un bust de plastic vechi, gol pe 
dinăuntru, al lui I. Stalin. În spatele pungilor 
cu naftalină în care sînt hainele mamei ei dă 
peste o cutie de carton pentru pantofi cu foto- 

grafii. Si sub cutie e ghiozdanul ei crăpat din 
anii '40. Mucavaua se jerpelise şi se spălăcise 
de purtare, iar unul dintre colțarele de metal 
îi căzuse. O panglică roșie, făcută franjuri, e 
ieșită în afară. Ridică ghiozdanul si se aşază 
pe lada cu cărți. În ghiozdan păstrează scri- 
sorile de la tatăl ei scrise între anii 1941—44. 
Scrisori pe care era prea mică să le înţeleagă. 

În primele scrisori — nici una nu menţio- 
nează localitatea de unde sînt trimise — tata 
îi scrie și-i povesteşte cum este ca „recrut“. 
Abia în toamna anului 1942 scrisorile sînt mai 
concrete : tata scrie despre autorităţile lagăru- 
lui, despre barăci, despre tăiatul lemnelor în 
pădure. Ultimele scrisori din 1944 sînt scrise 
fără să mai ţină seama de teama de cenzură : 
tata își varsă tot disprețul turbat pe filogermani, 
pe speculanţi, pe transporturile de minereu de 
fier din şi prin Suedia și față de „lingușirile | 
pripite pentru bătrînul opresor al muncitorimii 
John Bull Churchill“. 

Ia scrisorile cu ea în apartament, le aran- 
jează după dată şi le împachetează într-o cu- 
tie goală de hîrtie pentru mașina de scris; 
învelește cutia într-o hîrtie grena care se fo- 
losește de 1 Mai, lipește o etichetă pe ea pe 
care scrie „Către tata de la Evy, la nouă ani“. 
Duce pachetul şi steagul în camera bătrînului. 
Fixează steagul roşu la băț şi așază pachetul 
în vasul de argilă împreună cu steagul. Îna- 
inte de a părăsi camera aranjează steagul în 
aşa fel ca faldurile să cadă vertical. 

E aproape patru după-amiaza în ziua de 1 
Mai. Ascultaseră cuvîntarea de 1 Mai a rege- 
lui la Gărdet si terminaseră masa, care pe 
deasupra mai, fusese şi copioasă. Tata se dusese 
la el în cameră să-și facă somnul de după-a- 
miază şi pentru o oră suplimentară de puri- 
ficare cu aparatul Auto-Hepar. Se gîndeşte că 
ar putea si ea să iasă puţin să se plimbe și 
să se uite la orașul peste care s-au asternut 
frunze de mesteacăn, la oamenii elegant îmbră- 
cati, dar e totuși prea somnoroasă ca s-o facă. 
În schimb, se servește cu cîteva picături de 
vin dulce de Porto — nu mă dezic deloc, asta 
mă caracterizează, se gîndește ea, nu există 
un somnifer mai bun decît un vin tare. dulceag. 

În acel. moment se aude soneria de la in- 
trare. Erik ! O străfulgeră un gînd înainte de 
a-și aduce aminte de ceea ce știe deja: Erik 
are obiceiul în ultima vreme să se ducă în ex- 
cursie în Gambia de 1 Mai. În fata ușii e o 
fată trecută puțin de douăzeci de ani. E îmbră- 
cată într-o fustă si o iachetă de culoare albas- 
trà. poartă o pălărie mică, albă, iar la reverul 
iachetei are prinsă o cocardă cu culorile gal- 
ben. roșu si albastru. 

— Rodion Beck? ? 

— E ocupat. Despre ce e vorba? 

Fata are o geantă de umăr încăpătoare, încăr- 
cată ochi, de la care caută un sprijin, făcîn- 
du-și de lucru cu capacul. 

— Despre votare ! Apoi adaugă ca să fie în- 
țeleasă : Ştiţi azi e 1 Mai. 

Evy Beck înțelege prea bine şi rostește pe 
un ton obosit: 

— Da. Dar credeam că ati înțeles din ce 
v-am spus că domnul Beck nu este interesat. 

— Oh, ba da, răspunde fata. 

— Nu cu dumneavoastră am vorbit la tele- 
fon ? Sau poate cu altcineva ? Mi-aduc precis 
aminte că am făcut apel la dumneavoastră să-l 
lăsați în pace pe tatăl meu. 

— Da, dar Rodion Beck a răspuns la formu- 
larul cu întrebări trimis de noi printr-o carte 
poştală. El a fost de acord cu sondajul de opi- 
nie CSBIFO. Afară numai dacă nu i s-a întîm- 
plat vreun necaz, să-şi rupă piciorul sau alt- 
ceva ? 

— Domnul Beck nu poate primi pe nimeni 
înaint> de ora cinci. Își face dializa henatică. 

— As putea să intru si să-l aștept ? întreabă 
fata. 

Evy o lasă pe lucrătoarea electorală să intre 
în bucătărie. Cînd au întîmpinaţ rezistență la 
telefon cei de la Biroul Central de Statistică 
au trimis mai mult ca sigur ceva prin poștă. Si 
întrucît tata nu a fost pus sub tutelă nu are 
cum să împiedice un interviu politic. 

— După ora cinci, deci? întreabă fata. O 
să aibă loc în timp util. Trebuie să reușesc să 
telefonez rezultatul înainte de ora sase. 

Evy ştie. În ziua de 1 Mai, lucrătorii elec- 
torali ai CSBIFO cutreieră si iau interviuri 
celor 10 000 de persoane selecționate. Rezul- 
tatele alegerilor sînt introduse în computer în 
aceeași seară şi prelucrate pentru a fi gata pînă 

la emisiunea de stiri TV de la sapte si jumà- 
tate. Apoi isi fac apariția liderii partidelor si 
răspund la întrebări în legătură cu cifrele tran- 
smise în cadrul emisiunii. 

— Cred că într-un fel se pare că era mai 
just pe vremea cînd fiecare se ducea să voteze, 
spuse Evy după ce se aşezară. 
` — Am auzit pe mai mulţi afirmînd asta, 
răspunde fata sentenţios. Dar adevărul e că 
noua simplificare a sistemului electoral a dus 
la rezultate mai sigure, mai precise. Şi cu mult 
mai puţini oameni reuşesc să se sustragă de 
la vot. În trecut cea mai ridicată participare la 
vot era cu puţin peste 870%. La ultimele noas- 
tre sondaje de opinie neparticiparea a fost de 
3,8, 3,3 şi, respectiv, 2,9%. Obiectivul nostru, 
de astă dată, este de a ne plasa sub 2,5%. Asta 
înseamnă o participare la vot de peste 97%. 

— Da, sigur, este pur şi simplu emoţionat, 
spune Evy. Vreau să spun că statisticile sînt 
de partea dumneavoastră. 

— Şi onestitatea este de partea noastră. 
Înainte, toţi suedezii adulţi aveau, desigur, 
dreptul la vot. Dar era mai degrabă o forma- 
litate, o înșelătorie. Oamenii se duceau la vot 
şi băgau o bucată de hirtie într-o cutie, în spa- 
tele unui paravan. Pentru a nu mai vorbi de 
toate afişele electorale care .zăceau azvirlite 
peste tot... Şi de cheltuielile pentru campaniile 
electorale tot mai neconcludente ale partide- 
lor politice. 

— De fapt, este pentru prima oară cînd 
cineva din familia noastră este selecționat. 

— Tras la sorți. 

— Tras la sorţi. Practic, nici ñu ştiu exact 
cum se desfăşoară propriu-zis votarea. 

Fata isi deschide geanta grea ca de postas și 
scoate un teanc de broșuri şi chestionare, foto- 
grafii, tabele, o pereche de zaruri şi o epru- 
betă de care este atașat un balon. Ridică ba- 
lonul și arată cu degetul spre el. 

— Înainte de toate, votantul trebuie să su- 
fle în balonul-test care înregistrează concen- 
trația de alcool. Instrucţiunile privind inter- 
zicerea accesului la vot a persoanelor în stare 
de ebrietate sînt, bineînţeles, în vigoare. 

Evy priveşte cu vinovăţie la sticla de vin 
de Porto. 

— După aceea mă asigur că cel în cauză 
poate să citească, ştie în ce an ne. aflăm si 
că e în stare să judece, în general. 

— Nu-i eliminaţi chiar de la început pe cei 
mai puţin dotați intelectual, arieraţi mintal şi 
psihopaţi ? 

Fata rămîne cu gura puţin căscată citeva 
secunde. Se uită în gol la Evy Beck, dar își 
revine repede şi reia : 

— Apoi parcurgem împreună broșurile elec- 
torale ale celor trei partide parlamentare. Vo- 
tantul are posibilitatea să-și exprime acordul 
sau dezacordul în legătură cu argumentele pre- 
zentate de partidele respective. 

— Cine întocmeşte broşurile electorale ? 

« — Le elaborăm noi înșine la Biroul Cen- 
tral de Statistică. Trecem în revistă cei trei 

ani precedenţi sí urmărim modul în care a 
acționat respectivul partid. După aceea con- 
fruntăm ceea ce s-a făcut cu programul actual 
al partidului — desigur, înlăturînd de la în- 
ceput elementele evident nerealiste. 

— Oh, desigur, și atunci totul este mai o- 
biectiv. 

— Exact. 

— Apoi votantul se pronunță pentru un 
anumit partid ? 

— Usurel, ușurel, nu vă grăbiţi. Parcurgem, 
deci, toate argumentele partidelor si încercăm 
să evaluăm antipatia sau simpatia votantului 
fată de diferitele poziţii adoptate de un par- 
tid sau altul. 

— Și dacă cineva nu stie ? 

Fata ia zarul între degetul mare si arătător, 
ambele frumos conturate cu unghii bombate 
de culoarea vinului roşu. 

— Atunci hotărîm în privința respectivei 
probleme ca la parlament, prin tragere la sorți. 

— Și dacă cineva nu vrea ? 

— Să nu vrea ?? 

— Continuaţi, vă rog. Tata se trezește în 
cîteva minute. 

— Sigur. Apoi acordăm puncte cu minus 
sau plus pentru diferitele propuneri pe care 
le fac partidele. Fi bine, după aceea nu ne 
mai rămîne decît să facem adunarea. 

— Si astfel rezultă pentru cine votează vo- 
tantul ? 

— Oh, nu. Aţi înţeles complet greșit proce- 
dura. Obtinem două cifre pentru fiecare par- 
tid : o cifră cu minus si una cu plus. 

— Deci o persoană votează cîte puţin pen- 
tru fiecare partid ? 

— Exact. Rezultatul discuţiei duce la o com- 
binaţie de cifre. De exemplu : votantul acordă 
20% pentru Dreapta, 5% pentru Stînga și 
70% pentru Centru. Ajungem astfel la ceea 
ce se numeşte votul diferențiat. 

— Daaa, înțeleg, spune Evy zăpăcită. 

— Aţi înțeles, deci ? întreabă fata încîntată. 
Vă daţi, deci, seama că lipsa de obiectivitate 
care caracteriza vechiul sistem a fost înlăturat, 
la fel cum s-a terminat si cu promisiunile 
nerealiste, precum şi cu uzarea excesivă a lo- 
calurilor şcolare unde se vota... Și mai presus 
de toate, a dispărut si momentul manipulări- 
lor ! De acum înainte putem. pe drept cuvînt, 
afirma că votantul, fie el bărbat sau femeie, 
e conștient de ceea ce face 

Pe neasteptate bătrînul apare în uşă. Este 
îmbrăcat în cel mai bun costum negru pe care 
îl are, cu vestă, şi la butonieră şi-a înfipt o 
garoafă de culoarea vinului roşu. N-a mai ară- 
tat atît de vital de ani de zile. 

— Mă gîndesc să mă duc să mă pimp pu- 
tin, spune Evy. 

Tata îşi freacă mîinile cràpate si rinjeste în 
asa fel încît buza superioară i se crimpoteste : 

— Ei, acum e acum, fir-ar al dracului, bles- 
tematilor ! ! ! 

SOARELE MINDRU de sfirsit de primăvară 
arde intens. În camera de la mansardă, unde 
Evy Beck are biroul, pătrunde o lumină plă- 
cută, atenuată, ferestrele fiind astfel constru- 
ite încît atunci cînd lumina tot mai puternică 
a soarelui bate în geamuri, sticla se întunecă, 
căpătîind o culoare de chihlimbar. Cînd soa- 
rele apune, culoarea ferestrelor se deschide, 
ca si cînd ai turna sifon într-un pahar de 
whisky. 

Evy stă în scaunul „de gîndire“ si răsfoieşte 
un material tipărit la offset „Norme de clasi- 
ficare pentru animale de experienţă“, redac- 
tat de asistenta pentru animale de laborator, 
Hedda Sisgren. Auzise de numele ei pomenit 
în treacăt cu un prilei oarecare. Timp de ct- 
teva decenii existase la IMCAN un post de 
asistent pentru animale de laborator. exact 
ca și la alte instituţii biologice de învătămînt 
superior. Dar din vreun motiv sau altul pos- 
tul rămăsese neocupat de mai mulţi ani. Era 
posibil ca motivul să fie legat de calificare: 
asistenții pentru animale de laborator sînt nu- 
mai tehnicieni, tineri absolvenţi de colegii si 
nu veterinari — sau „felceri“ cum sînt numiți 
ai un aer de superioritate de veterinarii cu 
diplomă. 

Evy Peck găsise materialul întocmit de He- 
‘dda Sjögren din pură întîmplare la biblioteca 
internă a administrației institutului. Are sen- 
zaţia că este un arheolog care subit ajunge 

să fie confruntat cu vestigiile unei culturi dis- 
părute — o cultură care, în multe privinţe, 
pare să fie comparabilă sau chiar superioară 
celei actuale. O cuprinde un fel de venera- 
tie. Ceea ce scrie această asistentă (pentru 
animale de experienţă) în introducerea ma- 
terialului găsit sînt exact problemele cu care 
este confruntată Evy Beck : Dificultatea de a 
şti în ce constă de fapt munca ei. așteptările 
înșelătoare, eșecurile. greutatea obținerii de 
informaţii, singurătatea si sentimentul para- 
lizant că cele mai importante evenimente au 
loc de cealaltă parte a unui zid de sticlă, im- 
penetrabil. 

Ce s-a întîmplat oare cu Hedda Sjögren ? 
De ce a lăsat ea o impresie atît de palidă la 
Institutul Nobel, încît abia dacă își mai amin- 
teşte cineva că a fost angajată vreodată acala ? 

„Normele de clasificare a animalelor pen- 
tru experienţe“ se dovedeşte a fi cu totul alt- 
ceva decît ti-ar permite titlul să presupui. Nu 
este un simplu inventar, împărțit pe coloane, 
în care animalele să fie plasate după speci- 
ficul lor : nevertebrate. vertebrate cu sînge 
rece. mamifere, rozătoare, animale copitate sau 
păsări. În schimb, Hedda Sjögren scrie : Prin- 
ciniul călăuzitor care a stat la baza acestei 
clasificări a fost cel funcțional. opus celui al 
speciei. O clasificare funcţională cred că este 
mai folositoare pentru cine trebuie să repar- 
tizeze priorităţile medico-veterinare în cadrul 
institutului. Cu o consecință a acestui punct 
de vedere, Hedda Sjögren împarte animalele 

de experienţă în Animale Individ, Animale Hte- 
jolosivile si Animale de. Consum. 

Evy Beck aproape că nu mai are nevoie să 
citească textul — e ca şi cum predecesoarea 
ei comunicase în citeva silabe valoarea unui 
simbol dintr-o ecuaţie care rezistase timp în- 
delungat tuturor încercărilor de a i se găsi o 
soluţie. Acum, cînd- ştii ce înseamnă a nu mai 
e nevoie decit să tragi puţin la ambele ca- 
pete de ecuaţie şi aceasta se desface elegant 
ca un nod marinăresc făcut cu măiestrie. 

Trăsătura caracteristică a animalelor” consu- 
mabile este că sint folosite numai o singură 
dată, de regulă în experienţe standard sau în 
diagnostice de rutină. Animalele consumabile 
nu trebuie decit rareori pregătite si nu sînt 
niciodată dresate. Un asemenea animal este 
util numai ca sistem biologic, dar niciodată ca 
individ. Animalele de consum sînt cel mai ade- 
sea ieftine şi se reproduc în număr mare. Pe- 
rioada lor de viață este scurtă. Un animal de 
consum tipic este cobaiul, cu toate că şi un 
animal foarte avansat ca maimuța rhesus face 
parte din aceeași categorie, adică acele mai- 
mute rhesus care sînt crescute pur si simplu 
numai în scopul de a li se extrage rinichii în 
vederea cultivării viruşilor. 

La celălalt pol faţă de animalele consumabile 
se situează animalele-individ. Caracteristic pen- 
tru acestea 'este capacitatea mare: de dezvol- 
tare, în sensul că în asemenea animale se in- 
vestesc resurse aşa cum se investeşte capital 
într-o întreprindere : capitalul respectiv se 

manifestă sub forma instruirii, dresajului sau 
transplantului. Perioada de investiţie poate fi 
de durată şi să treacă ani pînă cînd animalul 
să ajungă în stadiul de a fi supus la o expe- 
rientà şi să înceapă să dea un profit. Ca urmare, 
valoarea animalului creşte rapid: un cimpan- 
zeu neinstruit la pubertate poate costa circa 
7000 de coroane suedeze cînd este achiziționat 
— dar dacă ar fi să moară după trei ani de 
pregătire, după ce a fost învăţat să lucreze 
la un -strung-revolver, în trei schimburi, cu 
una din emisferele cerebrale înlocuită de un 
circuit electronic cu memorie, pierderile ma- 
teriale se pot ridica la milioane de coroane. 
Animalele refolosibile ocupă un loc inter- 
mediar. În această categorie sint incluse în 
primul rînd animalele ce se supun la expe- 
riențe de durată, şi nu au caracterul unei sin- 
gure intervenţii. În animalele refolosibiie nu 
se fac investiţii deosebite dar sînt necesare 
anumite resurse ca, de exemplu, pentru asigu- 
rarea unei ambianţe adecvate în perioada din- 
tre o intervenţie operativă și sacrificarea sa. 
Tot -din categoria animalelor refolosibile fac 
parte acele animale care sint menținute mai 
mult timp în viață în scopul obţinerii de ser 
sau de hormoni. Animalele refolosibile se deo- 
sebesc de animalele-individ în principal prin 
aceea că înregistrează o creştere moderată a 
valorii lor și sînt relativ uşor de înlocuit. Ani- 
malele refolosibile obișnuite sînt pisicile. 
Hedda Sjögren recunoaşte în materialul ei 
că stabilirea unor demarcări în cazul de faţă 

poate fi tot atît de difuză ca si alte eontexte 
biologice. Ea atrage atenţia în continuare asu- 
pra faptului evident că diviziunea după cri- 
teriul funcţional nu poate fi în întregime in- 
dependentă de clasificarea după specii: ani- 
malele de experienţă apropiate de om aparţin 
cel mai frecvent categoriei individ, deși există 
excepţii categorice ca, de exemplu, delfinii și 
balenele. i 

După prezentarea clasificării, Hedda Sjögren 
trece la discutarea modului în care sînt dis- 
tribuite resursele financiare pentru diferitele 
activități medico-veterinare. Ea respinge ideea 
de a se acorda prioritate în funcţie de boli 
sau necesități de îngrijire. În schimb, ea por- 
neste de la principiul investiţiei si desemnează 
o figură geometrică, un triunghi echilateral 
cu vîrful în jos. Avoi secţionează triunghiul 
în trei segmente egal de groase. Segmentul de 
sus reprezintă animalele individ, cea din mijloc 
animalele refolosibile şi vîrful animalele de 
consum. 

Dacă cineva dispune de o cantitate deter- 
minată de resurse financiare, scrie Hedda S36- 
gren. nu rămîne decît să calculeze sunrafe- 
tele triunghiului sectionat pentru a obtine o 
cifră aproximativă cu privire la distribuirea 
echilibrată a resurselor. Potrivit acestui pro- 
cedeu. bugetul unei institutii medicale de în- 
vățămînt superior ar putea fi repartizat cu 
aproximație cam în proporție de 5:3:1 pen- 
tru ca destinatarii să simtă că li se acordă ser- 
vicii optime. 

Evy Beck isi scoate fisele cu însemnările 
făcute în urma multor vizite la instituţiile 
IMCAN. Este nemaipomenit cît de mult cores- 
punde metoda de calcul folosită de Sjögren cu 
propriile ei constatări. Spațiul pentru cîini, la 
Farmacologie, este de 686 m2, pentru pisici de 
370 m2 şi pentru animale mici de 112 m2. 
Dar, se întreabă ea, nu trebuie oare să fie un 
raport direct între numărul de animale și spa- 
țiul destinat arestora? Dacă o instituție dis- 
pune de 5 000 de hamsteri aurii şi 2 urangu- 
tani mai poate să corespundă repartizarea re- 
tiul de adăpostire a animalelor — și cores- 
surselor cu formula propusă de Sjögren ? Pen- 
tru a controla verifică situația de la Depar- 
tamentul de medicină aero st maritimă, spa- 
punde : un caşalot are nevoie de un volum de 
bazin, în metri cubi, de peste cinci ori mai 
mare decît cel necesar pentru 2600 de peşti 
mici cartilaginoşi. 

Citeşte încă o dată, fără să se grăbească, 
materialul scris de Hedda Sjögren ? Simte că 
e în posesia unui „argument administrativi 
care are tot atîta greutate și este la fel de 
convingător ca si formula care îi bîntuie vi- 
sele : PEBARO, ROBAPE. BAPERO. 

Înainte de a închide materialul ochii îi ră- 
min pironiți pe rîndul... cam în proporție de 
543:1 pentru ca destinatarii să simtă că li 
se acordă servicii optime. Citeşte cuvintele de 
mai multe ori și de fiecare dată i se pare că, 
cu cît le citește mai mult, cu atît semnifica- 
tia lor se pierde, alunecînd tot mai departe de 


206 


ea. „Să simtă“ este o noţiune subiectivă, în 
timp ce 5:3:1 este o noţiune numerică obiec- 
tivă. Ceea ce pînă cu cîteva momente în urmă 
i se înfățișa ca un peisaj deschis si limpede, 
dispărea acum dincolo de text încît întreză- 
rea numai o grădină frumoasă ce se ascunde 
în spatele gardului de fier al literelor bogat 
ornamentate. 

ÎNTR-O SEARĂ PLOIOASA DE MAI, Evy 
participă la prima întrunire consacrată pro- 
tecției animalelor. Nils Rosen a devenit in- 
disponibil în ultimul moment si Evy Beck îi 
ține locul, ca rezervă. Nu evită privirea isco- 
ditoare a tatălui ei, cînd cu pardesiul pe mînă 
se furișează în baie şi ia un calmant. Dar bă- 
trînul nu zice nimic — o privește doar, asa 
încît să nu poată înghiţi tableta. Toată gura îi 
e amară pînă cînd ajunge jos pe trotuar, unde, 
în sfîrşit, reușește să păcălească pilula s-o ia 
în jos pe gît. i 

Intrunirea este organizată de Frontul îm- 
potriva vivisecţiei si are loc în sala de la de- 
misolul fostului sediu al Asociaţiei patronilor 
din Blasieholm. Cînd vine grăbită la vale pe 
strada Hovslagar vede sala de ședințe prin 
fereastra subsolului. La o masă lungă stau 
douăzeci—treizeci de persoane. În dreapta e o 
măsuță cu o carafă pentru apă si o garoafă 
uscată. Dacă vrea să renunţe acum e momen- 


207 


tul s-o facă ! Nimic mai simplu decît sà mear- 
gă la o cabină telefonică, să sune şi să spună 
că s-a-mbolnăvit subit. 

Dar care este numărul de telefon de la sala 
de şedinţe ? Si are ea o monedă de cinci co- 
roane ? Coboară scara şi e conştientă că nu 
chestiunile practice îi stau în cale, ci incapa- 
citatea ei de a minți. 

O întîmpină un domn vesel de vreo patru- 
zeci de ani. Este Love Ahlin, director-adjunct 
de liceu şi președinte al Frontului împotriva 
vivisecţiei. Acesta i-o prezintă pe soția sa, care 
este secretara organizaţiei si îi face cunoștință 
cu „combatantul“ ei, după cum îl numește 
Ahlin. Îl salută pe Henke Kihlman, inginer. 
Roseata îngrozitoare de pe git i se accentuează 
în mod vizibil. Nu se gîndise că va fi vorba 
de o dezbatere, ci de o discuţie cu întrebări şi 
răspunsuri. 

Împreună cu oponentul, inginerul Kihlman, 
este condusă în încăperea pe care o văzuse 
din stradă. Directorul adjunct Ahlin face pre- 
zentările : 

— Prieteni, Frontul vă transmite tuturor un 
cordial bun venit la cea de-a cincea reu- 
niune din ciclul” nostru „Întîlnire cu știința“. 
Sîntem deosebit de încîntați că Institutul Me- 
dico-Chirurgical Nobel a avut bunăvoința să 
ne trimită pe veterinarul său şef, doctor Evy 
Beck ! 

Se înclină putin fără tragere de inimă spre 
public și își pune mina pe gitul în flăcări, de 
parcă ar avea o infecţie. 

— Celălalt vorbitor din această seară nu 
mai necesită o prezentare amănunțită : e casie- 
rul de mulţi ani al Frontului, inginerul Henke 
Kihlman! Henke a exprimat rugămintea de 
a începe prin a ne arăta nişte imagini. 

Evy Beck se așază cît mai departe în ca- 
pătul mesei celei lungi. Înainte de a se stinge 
lumina, are timp să treacă rapid în revistă 
publicul. Sint reprezentate toate vîrstele. Chiar 
în faţa ei stă o doamnă foarte bătrînă cu un 
aparat medical demodat: ochelari auditivi. 
Lîngă doamna cea bătrînă e un cuplu în jur de 
douăzeci şi cinci de ani, îmbrăcat ușor si 
elegant, în tunici. Urmează cîțiva adolescenți, 
o doamnă de aceeași virstă cu ea, cu părul 
des, tuns paj, vopsit în nuanțe metalice, care 
arată ca o cască. Apoi un bărbat în uniformă 
de paznic. O femeie de treizeci și cinci de ani- 
cu o față de păpușă şi o roseatà în obraji care 
nu mai are prospețime de rouă. Se face în- 
tuneric şi Evy reflectează: oameni cu totul 
obişnuiţi ! = vi 

Diapozitivele pe care le proiectează ingine- 
rul Kihlman sînt destul de slabe calitativ, ne- 
clare, detaliile distingîndu-se cu greutate. Mai 
întîi apare o maimuţă care e supusă unei ex- 
periențe spaţiale într-un laborator din Paris. 
Apoi un cîine fumător din America, dó oaie cu 
electrozi în centrii care produc somnul, un 
iepure expus la experienţa de măsurare a efec- 
telor coliziunilor, una din vestitele pisici W. R. 
Hess, iepuri raşi la piele și arşi cu fierul roşu 
şi doi șobolani cusuţi unul de altul. 

Imaginile sînt vechi de 10—30 de “ani. Ele 
înfăţişează experiențe pe care Evy nu le-a 
văzut nicodată în realitate. O irită puţin fap- 
tul că informaţiile nu-și ating obiectivul — 
nu simte nici o compasiune faţă de animalele 
din imagini. Pe de altă parte, o deranjează 
calitatea slabă, comentariile vagi ale lui Kihl- 
man, faptul că foloseşte în mod greşit termi- 
nologia de specialitate şi impresia tot mai per- 
sistentă că cei prezenţi au văzut imaginile 
respective de nenumărate ori înainte. 

Lumina se aprinde şi îşi dă seama că e rîn- 
dul ei să vorbească. Ce să spună ? Se pregă- 
tise să încerce să răspundă la întrebări con- 
crete și nu să facă ò analiză cuprinzătoare 
sau să-și întocmească o „apărare“ bine chib- 
zuită. 

— Vă rog doctor Beck! îi spune directorul 
adjunct Ahlin arătîndu-i măsuţa cu carafa de 
apă şi garoafa uscată. 

Se aşază, își duce din nou mina la gît pen- 
tru a-şi acoperi roseata şi începe : 

— Nu am de gind să comentez imaginile 
arătate. Pentru aşa ceva trebuie să cunoști în 
mod normal cu mult mai mult despre situaţia 
experimentală propriu-zisă decît ceea ce re- 
zultă din imagini. Decit ceea ce crezi că re- 
zultă din imagini. 

Simte că o arde în gît din cauza tabletei 
amare si e nevoită să strîngă salivă. Oa- 
menii din jurul mesei nu reacţionează în nici 
un fel, nu dau nici un semn despre modul în 
care au fost percepute frazele ei introductive. 

Dacă le-au trezit agresivitate sau întelegere. 
I se pare că o privesc ca si cum s-ar uita la 
un obiect, ca de exemplu la un aparat de te- 
leviziune. 

Înghite şi continuă : 

— În schimb, aş dori să vă spun cîteva cu- 
vinte despre activitatea de medicină veteri- 
nară de la Institutul Nobel. În curînd se îm- 
plinesc șase luni de cînd am extins asistența 
pe care o acordăm animalelor. Este, desigur, 
mult prea devreme să ne pronunţăm cu privire 
la rezultate în afară de faptul că am înre- 
gistrat pretutindeni un interes foarte pozitiv. 

De ce stau eu aici şi zic „noi“, se gîndeşte 
ea printre rînduri. Ca şi cum ar fi vorba de-un 
întreg aparat si nu de o singură femeie an- 
gajată temporar pe baza unei subvenții de stat. 

— În primul rînd, am început prin a ana- 
liza cu atenţie furnizorii de animale de expe- 
riență ; am realizat, de asemenea o inventa- 
riere generală a stocului de animale si am fă- 
cut o serie de recomandări referitoare la lo- 
calurile în care sînt adăpostite. Pot spune, de 
asemenea, că încercăm să creăm o „instituție 
model“, în speță Departamentul de Farmaco- 
logie, unde ne concentrăm eforturile pentru 
ca experiența cîștigată acolo să o putem ulte- 
rior aplica și în celelalte instituții. 

Unde mai auzise ea înainte ceea ce tocmai 
spusese ? Cu groază descoperă cît de ușor e 
să vorbeşti. 

Nu este anevoios ca atunci cînd trebuie să 
lucrezi la un model sau la o țesătură — ci e 

ca si cum ai desface o bucată tricotată: firul 
încreţit se deapănă din gură fără întrerupere. 
Toate cuvintele şi undele sonore existau pre- 
gătite gata în corpul ei deşi nu fusese consti- 
entă de acest lucru — acum nu rămînea alt- 
ceva decît să facă ghemul şi să-l desire. 

— Institutul Nobel este cel mai mare cen- 
tru de cercetări medicale din Scandinavia. Nu 
se pot efectua schimbări peste noapte. Tre- 
buie să stii ce vrei să realizezi si să cunosti 
modul în care funcționează organizarea. Nu 
ajungi la nici un rezultat dacă te lovesti cu 
capul de toţi pereţii. E de la sine înteles că 
trebuie avute tot timpul în vedcre aspectele 
bugetare, fondurile alocate pentru protectia 
animalelor să fie cîntărite în raport cu alte 
fonduri — nu putem evita acest lucru. În con- 
tinuare, aș vrea să trec la unele exemple con- 
crete. 

Vorbeste despre epidemia Marburn. despre 
fibroza Davies la cobai. despre atitudinea ex- 
trem de strictă a profesorului Rosen în pri- 
vinta experienţelor considerate chinuitoare pen- 
tru animale. cara an loc numai în prezenta sa. 

Cînd se mită la ceas, descoperă că a tinut-o 
snur trei sferturi de oră. Si mai sînt încă sute 
de metri de vorbe în ghem de depănat. În- 
chide ochii și îşi spune că e totuși cazul să 
încheie introducerea pentru a nu lua prea mult 
din timpul afectat discuţiilor. 

Se scurge o vreme pînă să pună cineva o 
întrebare. Profesorul de liceu Ahlin se uită 

zimbind si cu sprincenele ridicate peste audi- 
toriul său — in cele din urmă întreabă : 

— Cît de mari sînt fondurile pentru pro- 
tecţia animalelor ? 

— Este aproape imposibil de spus, răspunde 
Evy Beck. Fiecare instituţie în parte trebuie 
să acorde mijloace financiare suficiente din 
propriul buget. 

— Euv credeam că e aidoma cu decoraţiunile 
exterioare ale clădirilor, spune directorul ad- 
junct Ahlin. Că un anumit procent din costul 
clădirii este prevăzut întotdeauna pentru artă, 
în cazul nostru pentru protecția animalelor. 

— Nicidecum ! răspunde ea. Sîntem datori 
să calculăm după nevoi și nu după un pro- 
cent prestabilit. 

Apoi bărbatul în uniformă de paznic întreabă 
dacă dr. Beck consideră că legea privind pro- 
tecția animalelor este respectată la IMCAN. 

— Întrebarea ar trebui adresată Consiliului 
Sănătăţii Publice, ca autoritate superioară, în- 
cepe ea şi scoate diagrama complicată pe care 
“cu multă trudă a întocmit-o acum citeva luni: 
Consiliul Sănătăţii Publice, Comisia pentru 
animalele de experienţă, Comitetul veterinar, 
Direcţia generală a agriculturii, revizorii par- 
lamentului și Ministerul Industriei. 

— Şi care este părera dumneavoastră per- 
sonală. 

— Că s-a depus o muncă enormă pentru 
protecţia animalelor, răspunde ea. Dar nimic 
nu este atît de bine încît să nu mai poată 
fi îmbunătăţit, 

De mai multă vreme, inginerul Henke Kinl- 
man dădea semne că vrea să ia cuvîntul; a 
făcut tot felul de grimase, a încuviinţat din 
cap, s-a arătat cînd mirat cînd .luminat că a 
înțeles — în ultimele minute şi-a împins sca- 
unul de la masa mare, apropiindu-l de cea 
mică. 

— Henke Kihlman! spune directorul ad- 
junct Ahlin, după care parcă se cufundă, pe 
jumătate întins, în scaunul lui. 

Evy îşi părăseşte locul — aproape în silă 
pentru că simte un fel de invulnerabilitate 
ameţitoare. Indiferent ce întrebări i s-ar pune, 
există argumente cu interconexiuni largi gata 
pregătite să fie scoase la iveală. 

Kihlman îşi atîrnă haina pe speteaza scau- 
nului, isi toarnă apă si mută garoafa de la 
locul ei înainte de a-și împreuna mîinile pe 
masă si să înceapă : 

— Avem noi nevoie de experiențe chinui- 
toare pe animale, avem, in general, nevoie de 
experiențe pe animale ? Întrebarea este strîns 
legată de dezvoltarea ştiinţei medicale. Și pen- 
tru că este de presupus că ştiinţa există pen- 
tru a împiedica chinurile şi bolile umanităţii, 
trebuie să ne întrebăm: de unde provin în 
primul rînd, așa-numitele boli umane ? Ca răs- 
puns la aceasta vreau să citez ce spunea doc; 
torul White încă în 1956... După cum se ştie, 
dr. White a fost, la timpul său, medicul per- 
sonal al preşedintelui Eisenhower. Doctorul 
White afirma următoarele despre bolile noas- 
tre cele mai grave: „Cred că un regim ali- 

mentar adecvat poate face mai mult fn vln- 
decarea bolilor de inimă si vasculare decît 
orice medicament nou. Cheia constă în modul 
de viaţă al omului. 

Evy Beck isi dă seama că începe să se în- 
furie și să se mînie, că o irită amatorismul 
şi incompetența simplificatoare. Dar tableta 
calmantă o ajută să nu dea curs propriei agre- 
sivitáti. Constată cu sînge rece: Kihlman vor- 
beste prostii, ceea ce mă îndreptățește să mă 
înfurii. Kihlman este periculos, ignorant şi in- 
duce în eroare... Dar ea nu acţionează în nici 
un fel. 

— Ceea ce trebuie să schimbăm este modul 
de viață artificial al omului modern. Nu cîş- 
tigăm nimic folosind mijloace chimice si in- 
tervenţii chirurgicale de corectare. Sînt de pă- 
rere că știința medicală a nimerit pe căi gre- 
site care duc la distrugerea în continuare a 
mediului interior al omului. la o creştere enor- 
mă a aşa-numitelor experiențe științifice pe 
animale. Și aceasta are loc în ciuda faptului 
că oamenii de stiință de frunte au afirmat, în 
repetate rînduri, că este adesea greu. da, im- 
posibil să se transfere rezultatele de la ani- 
male la om. 

Evy Beck isi simte picioarele moi şi o fur- 
nicătură plăcută în corpul relaxat. Oare tipul 
ăsta își dă seama ce îndrugă ? Vrea, oare, să 
ne întoarcem la epoca de bronz, cînd omul 
trăia în colibe de lut, se hrănea cu rădăcini și 
fructe, iar la ocazii mai importante. frigea un 
ren omorît cu ciomagul... O societate care du- 

cea Jipsš de calmante si antibiotice si avea o 
rată a mortalităţii infantile de 80—90% ? 

Inginerul Kihlman continuă să vorbească des- 
pre zecile de mii de substanţe chimice care 
proliferează în societatea modernă şi care nu 
pot fi verificate prin experienţe pe animale 
pentru că metodele de experimentare sînt slab 
dezvoltate. I 

Dar tipul ăsta se contrazice singur! Să pre- 
supunem că într-un paradis îndepărtat omu? 
ar putea să se debaraseze de multitudinea sub- 
stanțelor chimice — însă în viitorul previzibil 
sîntem obligaţi să trăim cu ele. Si trebuie să 
încercăm să le ţinem sub control, printre al- 
tele — si din păcate — prin experiențe cu 
animale. 

Se uită la membrii Frontului împotriva vi- 
visecţiei. Nici de data aceasta nu par să ma- 
nifeste vreo reacţie oarecare. Ceea re este și 
explicabil: o fi a douăzecea sau a treizecea 
oară cînd casierul Frontului le ține această 
prelegere ? Se întoarce din nou spre inginerii 
Kihlman si acesta i se revelează dintr-o dată 
ca un agitator naturist, un profet care pro- 
mite pace în lume numai dacă îndrăznim să 
ne arătăm goi. 

Inginerul Kihlman nu-și pierde suflul nînă 
la ora nouă și jumătate tocmai cînd Evy Beck 
îsi dă seama că trebuie să se ducă degrabă 
acasă să se ocupe de tatăl ei. Dar nu reușește 
să plece imediat, din cauza manifestărilor de 
afecţiune de la garderobă. Parcă n-ar fi exis- 
tat nici o diferență de opinie. Cînd Kihlman 

își ia rămas bun, îi pune mîna stîngă pe umăr, 
în timp ce cu cealaltă îi stringe mina. E ca şi 
cum ar încerca cu orice preţ să evite o con- 
fruntare reală, serioasă. 

Soții Ahlin o iau deoparte, deși își spuse- 
seră la revedere de două ori înainte. 

— Ştiţi, doctor Beck, resursele financiare 
ale Frontului nu ne permit, din păcate, să vă 
oferim vreun onorariu. 

— Nu vreau nici un onorariu, răspunde ea 
surprinsă și supărată. 

— Dar am dori mult să vă arătăm preţui- 
rea noastră printr-un mic cadou. 

— Preferă doamna Beck un anumit sort de 
băutură ? întreabă doamna Ahlin. 

— În cazul ăsta, vin de Porto, le aruncă ea 
un răspuns soților binevoitori, numai ca să 
scape în sfîrșit, grăbită să ajungă cît mai re- 
pede acasă, la tatăl ei. 

A doua zi dimineața — care e sîmbătă — 
se întîlneşte cu grupul săptămînal de consfă- 
tuire. 

— Ai făcut o treabă bună aseară, îi spune 
Nils Rosen. 

— De unde stii ? 

— M-a sunat Love Ahlin. A fost foarte 
mulțumit. 

— Tineti legătura ? întreabă ea. 

— Daaa... Cred că este mult mai pașnic dacă 
încercăm să colaborăm. În acest mod putem 
să știm mai bine ce se întîmplă în sectorul 
lor. Probabil că nu te-au plătit ? 

— Vorbeau ceva de un cadou...- 

— Afurisiţii de zgîrciţi. Au subvenţii de stat 
pentru prelegeri. La fel ca toate celelalte 
cercuri de studii. 

SE APOSTROFEAZĂ din ce în ce mai rar 
cu „Coeficiento“. Vreun motiv obiectiv să jus- 
țifice această schimbare nu are: este în con- 
tinuare o femeie cu studii superioare peste 
patruzeci şi nouă de ani, fără o slujbă perma- 
nentă. I se întîmplă să se oprească din senin; 
să ridice privirea din carte, să-i scape creio- 
nul din mînă sau să se oprească din mers — 
ca oamenii care suferă de o foarte uşoară for- 
mă de epilepsie, așa-numitele „absenţe“. Con- 
știința i se decuplează pentru citeva secunde 
şi i se face vid în cap. Însă partea curioasă 
este următoarea : pînă acum cîteva luni tot- 
deauna în spaţiile de pauză instantanee apă- 
rea scris „Coeficiento“. Acum sînt albe. 

Nu că i-ar fi teamă că se va vedea că a ajuns 
la vîrsta critică. De cîţiva ani umblă cu mîna 
pregătită să-și acopere gîtul. Să pună palma 
în jurul gîtului, ca cei din jur să nu. observe 
cum clocoteşte. Git alb şi spaţii goale în gîn- 
dire. Încă din adolescență renunțase să mai 
țină pasul cu rolul convenţional al femeii. Nu 
are rost să încerci s-o faci cînd știi că eşti 
grasă ca un butoi si ai o față care probabil ar 
fi găsit înțelegere în ochii unui Rubens sau 

Rembrandt, dar nu la revistele „Femina“ sau 
„Vogue. 

O persoană uriîtă, puţin”jovială şi vizibil ne- 
atractivă erotic e firesc să nu simtă îmbă- 
trînirea ca ceva deogebit de dramatic. Dacă 
ești „tanti“ încă din adolescenţă ai trecut exa- 
menul de maturitate. Evy Beck n-a trăit ni- 
ciodată experiența pe care o mărturisesc atît 
de des femeile: că într-o zi îţi dai seama că 
nu mai ești în centrul atenţiei, că bărbaţii pri- 


vesc prin tine — dacă ajung să se mai uite 
măcar. 

În ultimele luni — de cînd la serviciu lu- 
crurile merg bine — s-a simţit liberă. Nu 


este nimic încîntător în acest sentiment de li- 
bertate, nimic de genul „ei, să fie al naibii 
acum mi-a venit şi mie rîndul“! Cu toate că 
bătrînul, Institutul Nobel și Erik îi ocupă 
aproape toate gîndurile, se simte liberă. 
Într-o după amiază de sîmbătă se plimbă 
spre centrul Stockholm-ului. Bătrînului i-a ve- 
nit din senin ideea că are nevoie de nişte cra- 
vate noi. Aşa a fost de cînd l-a pomeniti: 
anunța subit că are nevoie de o pălărie nouă, 
de o cravată nouă sau de un palton nou. Fără 
a ţine cont de slabele resurse financiare ale 
familiei : de-a lungul anilor, mama se obiş- 
nuise cu amărăciune cu felul lui de a fi. Nu 
aveai cum să-l opreşti pe tata. Cumpărăturile 
lui neprevăzute de haine nu erau o manifes- 
tare de snobism. Cu timpul, Evy şi-a dat sea- 
ma că e altceva la mijloc: întotdeauna tata 
a trăit diverse roluri. Vreme de cîteva luni 

pare că încearcă să imite sau să fie la nivelul 
unui ideal. Îşi schimbă obiceiurile de a dormi, 
de a minca, folosește expresii şi maniere noi. 
Apoi, într-o bună zi, rolul se epuizează si el 
trebuie să-și schimbe piglea. În general, a fă- 
cut acest lucru cumpăriîndu-și o nouă pălărie 
sau o pereche de mănuși. Asta l-a ajutat în 
mod cert să treacă peste necazuri şi crizele 
temporare de identitate. 

Se gîndeşte că poate este nedreaptă cu ta- 
tăl ei. El n-a fost niciodată oportunist, nici 
chiar pentru un moment, şi nu isi schimbă 
criteriile valorice, ci. aparențele, micile şiret- 
licuri cotidiene care îl fac să se împace cu el 
însuși. Şi acum sînt deci, cravatele. ,Ti-as fi 
extrem de recunoseâtor dacă te-ai repezi ime- 
diat pînă în centru să-mi cumperi niște cra- 
vate !“ îi spusese bătrinul după ce ea se în- 
torsese acasă de la discuţiile obişnuite de sim- 
bătă dimineaţa, ca să se apuce de spălat. Dacă 
bătrînul n-ar fi fost atit de sensibili la mani- 
festările de afecţiune, i-ar fi plăcut să-i spună : 
Tăticule drag, eu cred că meriţi un munte în- 
treg de cravate. Acum şase luni l-ar fi rugat 
pe Erik să rezolve problema. Chiar dacă ar 
îi avut mustrări de conştiinţă că îi răpeşte 
din timp, ar fi suportat şi această neplăcere 
decit să se ducă (ea însăşi) pînă în centrul 
comercial al orașului. Dintr-o non-persoană 
fără slujbă, redevenise Evy Beck cu dreptul 
de a sta cu ambele picioare pe pămintul Sue- 
diei. 


Stràbate pasajul pustiu pentru pietoni spre 
Piata Sture si se opreste la intrarea in strada 
Bibliotecii. Paznicul, care poartă o beretă bleu- 
deschis cu inițialele magazinului NK, o salută 
cînd trece. Nu-i salută pe toţi — faptul că o 
face înseamnă că o consideră de-a casei. Se 
plimbă agale pe strada Bibliotecii si se uită 
din mers la vitrinele de sticlă plasate pe mij- 
loc. Deasupra, dintr-o parte în alta a străzii 
este agătată o fisie de pînză pe care scrie: 
„NU AM AVUT NICI O SPARGERE DE 
ȘAPTE ANI“. 

Deodată observă cît e de cald — tot atît de 
cald ca într-un magazin universal. Apoi își 
aduce aminte că Erik îi povestise cum fusese 
izolată strada la ambele capete cu un strat 
imobil de aer. Nu înțelesese cum funcţionează 
sistemul în amănunt, însă Erik spusese că se 
numește „folosirea tensiunii de suprafată a 
aerului“. De fapt, este cît se poate de clar, 
aerul se comportă ca apa diluată. Dacă omul 
ar fi avut o greutate specifică mai mică, ar 
fi putut înota prin aer. 

Nu se grăbeste cîtusi de mitin. Are o'mi- 
siune întemeiată şi tatălui ei n-o să-i pese cum 
o să arate cravatele — nn cravata ca obiect 
prezintă vreo importantă pentru el. Pentru el 
contează schimbarea. Cu ani în urmă i se în- 
tîmpla să ajungă la schimbarea aceasta. des- 
cotorosindu-se ba de una, ba de alta, în loc 
să cumpere ceva nou. Pe cînd mai trăia încă 
mama, tata se apuca pe neaşteptate şi ardea 

toate albumele din casă. Nu mai rămineau 
decît fotografii răzlețe, de amator. Ca să fie 
sigură, cheia de la camera din pod o ţinea la 
ea în permanență. 

Străzile din centrul orașului care sînt pro- 
prietatea companiilor particulare beneficiază 
de prețuri fără taxe la băuturi alcoolice, tu- 
tun si dulciuri. Dar mărfurile neimpozabile nu 
pot fi scoase afară, ci trebuie consumate pe 
loc. Peste tot pe străzile comerciale sînt mici 
baruri și automate. Totuşi, nu vezi niciodată 
vreun betiv — numai lume bine-îmbrăcată, 
puţin ameţită şi dornică de cumpărături. 

Evy se abate într-un intrînd cu trei scaune 
acoperite cu angora. Fata palidă în costum 
tirolez de după tejghea apasă paharul de gura 
sticlei răsturnate cu vin de Porto si măsoară 
60 de grame. Evy Beck plătește 18 coroane 
si i se pare că vinul tare pe care îl cumperi 
fără vamă sau taxe nu este atît de concen-: 
trat ca cel de la magazinele speciale unde se 
vînd băuturi alcoolice. 

Cu inima ușoară traversează strada și intră 
la raionul de cravate din magazinul NK. Ca 
toate celelalte mari magazine, raionul de cra- 
vate nu are secții pentru bărbați. femei sau 
copii ci este împărţit după producători. Exact 
ca pe timpuri cînd puteai merge la un magazin 
de automobile să-ți alegi un Volvo, un Saab 
sau un Volkswagen. La raionul de cravate, 
tejghelele fantezist aranjate sînt răspîndite 
ici şi colo pe pardoseala de marmură ; fiecare 
din ele este înconjurată de un boschet de pal- 

mieri îmbălsămaţi iar deasupra acestor oaze 
strălucesc ca o himeră însemnele firmelor pro- 
ducătoare : ERREDIECI, SILJA, ENRICO RO- 
BERTO şi RONSONSILK. 

Face cîțiva pasi şi se uită la vitrine. Domni 
tàcuti în salopete de manchester se prefac că 
nu o văd, pînă cînd nu ridică ea privirea. 

— Caut o cravată pentru tatăl meu, îi spune 
ea bărbatului din spatele tejghelei Silja. Dar 
am uitat ce număr poartă. 

— V-aş recomanda să i-o probaţi. Sau poate 
vreţi să fie o surpriză ? 

— Da. 

— Tatăl dumneavoastră este mai înalt decit 
mine ? 

Se uită puţin stînjenită la vinzător, un băr- 
bat de vreo treizeci şi cinci de ani cu capul 
ras, zvelt, fără şolduri, îmbrăcat într-o salo- 
petă de catifea reiată vişinie cu o cravată au- 
rită imitînd pielea de crocodil. 

— Să fiu sinceră, nu ştiu. 

— Ce număr poartă la guler ? 

Nu ştie nici asta. Tata are o mulţime de 
cămăși care toate par a fi cu cinci numere mai 
mari la guler. Pune degetul arătător pe o ca- 
setă cu capac de sticlă în care, pe pluş roşu 
se află o cravată croșetată din fir metalic alb. 

— Cit costă aceasta ? 

— 75 de coroane bani gheaţă şi apoi cîte 30 
de coroane pe lună timp de 24 de luni. 

Isi dă seama că a făcut o prostie să vină la 
unul din cele mai scumpe magazine. 

— Să mai văd si altele, spune ea şise duce 
să se uite, de formă, la încă cîteva cravate: 
Sînt confecţionate din cele mai diverse mate- 
riale : piele, metal, plasă, plastic transparent 
umplut cu apă şi lînă naturală rară. Chiar în 
centru, printre toate cravatele expuse, se află 
o plăcuță de metal cît un decimetru pătrat, cu 
numele fabricii SILJA, şi denumirile nivelu- 
rilor de calitate: Amiral, Comandor, Căpitan, 
Cadet. 

Iese din nou pe strada Bibliotecii. Oricum, 
ceva trebuie să cumpere, ca să nu fie privită 
ciudat la casă în capătul străzii. Intră la raio- 
nul de accesorii pentru cărți si merge printre 
rafturi cu cuțite pentru hîrtie, medalioane ex 
libris, coperţi de plastic, aspiratoare pentru 
cărți şi spray-uri antistatice. În cele din urmă 
găseşte tejgheaua cu semne de cărţi, niste fisii 
subţiri, colorate, din diferite materiale care se 
folosesc ca semn de carte. Cumpără două bu- 
căţi artizanale din Laponia lungi de o jumă- 
tate de metru. 

Cînd arată cumpărăturile la punctul de con- 
trol de la idșire, controlorul îi spune glumind : 

— Bănuiesc că doamna n-are de gînd să le 
folosească drept cravate ? 

— Ba bine că nu! răspunde ea cu îndrăz- 
neală. Cumpăr cravate pentru toată familia 
de la raionul cu accesorii pentru cărți al ma- 
gazinului NK. 

Acum două luni, meditează ea, n-aş fi avut 
un asemenea tupeu. M-ar fi pus la punct cît 
ai zice peşte. 

CLĂDIREA ASOCIAȚIEI studenţilor medi- 
ciniști mai păstrează urmele vremurilor de 
glorie ale Institutului Nobel. Uşile placate cu 
bronz de la intrare n-au fost distruse în între- 
gime de vinătorii de suveniruri — metalul se 
mai menține încă în jurul mînerului și ramelor. 

Foaierul a ajuns în paragină, iar pereţii zu- 
grăviţi sînt practic tapetaţi cu anunțuri si 
afişe care ascund petele de grăsime. În timpul 
pauzei pentru micul dejun se îngrămădesc aici 
sute de studenţi să-și mănînce sandvişurile. 
Puţini își permit să meargă la cantina-restau- 
rant. I f , 

La etajul întîi se afla odinioară sala de lec- 
tură a periodicelor, cea de biliard şi biblioteca. 
Masa de biliard a rezistat, dar îmbrăcămintea 
de culoarea ierbii este atît de jerpelită, încit 
petele albe ies. în evidență aidoma celor de pe 
un teren de fotbal mult jucat. 

O jumătate a etajului .este ocupată de pro- 
dusele de vînzare la Asociaţia studenților : con- 
serve cu pește, carne din soia, grăunţe de po- 
rumb’ și orz, așezate în stive înalte pe mesele 
de ping-pong. Cealaltă jumătate a etajului 
arată ca un vechi magazin de mobilă. Aici au 
fost înghesuite o sofa de piele cu arcurile atîr- 
nînd în afară, dăruită de Compania Ferrossan 
în anul de graţie 1957; un imens televizor 
color cu tubul catodic coagulat ; 16 fotolii ma- 
sive ale căror braţe au fost retapiţate cu pîn- 

Zá ceratà de atitea ori, incit s-au ingrosat sl 
de abia mai rămîne spaţiu de ședere; un du- 
lap de cărţi cu ușile de sticlă, cuprinzînd o se- 
rie uitată a romanelor de debut scoase de edi- 
tura Bonnier în 1961 — nimeni n-a spart gea- 
murile pentru că nici un anticariat n-ar da 
măcăr o centimă pe ele ; o masă de joc pentru- 
dame si sah, ale căror piese dispăruseră încă 
din anii '70, fiind acum înlocuite cu opt cas- 
tane si opt bucăţi de zahăr, patru mosoare, 
dintre care două mînjite cu pastă albastră de 
pix, două jeleuri verzi prăfuite şi două jeleuri 
roșii, două agrafe de birou şi două inele de 
chei, două sticluţe de plastic: una albă pen- 
tru igienă intimă și una. violetă de acetonă 
pentru lac de unghii și în sfirşit două risnite 
de lemn pentru piper — una cu pete negre si 
alta din mahon deschis — ambele furate de la 
restaurantul studenţesc. Cea mai grea piesă a 
magazinului de mobilă este un pian fără ca- 
pac, cu măruntaiele ca un război de ţesut: 
cineva începuse să facă o ţesătuă din fire me- 
talice, obosise brusc și plecase fără să le mai. 
reteze vîrfurile încrețite. I 

Afară, orologiul de argint din bazinul No- 
bel bate ora șase, în așa fel încît reflexele lu- 
minoase: scînteiază. Evy Beck părăsește gră- 
mada maiestuoasă de vechituri de la ctaj — 
unde odinioară fusese salonul cel mai elegant 
al Asociaţiei Studenţilor, cu mobilierul furnizat 
de firmele de medicamente, care acum nu mai 
manifestă nici un interes pentru studenţii în 

medicină. Distribuirea medicamentelor se face 
de multă vreme printr-o agenție centrală. 

La ora şase Evy Beck trebuie să se intil-. 
nească cu Asociaţia asistentelor de laborator 
în barul de la subsolul Casei Studenţilor, care 
se închiriază pentru cercuri de studii. Reușise 
să determine Comitetul pentru probleme de 
muncă al IMCAN să plătească chiria localului. 
Evy Beck însăși începuse tot ca, asistentă cu 
treizeci de ani în urmă, ca ajutor pentru cer- 
cetători. Si astăzi asistentele de laborator sînt 
acelea care au raporturi mai apropiate cu ani- 
malele de experienţă, așa cum într-un spital 
infirmierele si nu doctorii îi văd mai des- pe 
pacienţi. 

Toate persoanele cu care discutase fuseseră 
de acord că îmbunătăţirea condiţiilor de îngri-. 
jire a animalelor depindea într-o mare măsură 
de perfecţionarea pregătirii asistentelor de la- 
borator. ` j | 
` Se iviseră însă două piedici administrative : 
lipsa de fonduri special alocate în acest scop 
si programul de lucru al asistentelor care nu 
permitea introducerea de ore suplimentare pen- 
tru perfecţionare. 

Coboară în foaier să vadă dacă portăreasa 
Casei studenţilor a apărut, în ghereta ei de sti- 
clă de lîngă intrarea restaurantului. Da, a apă- 
rut. Evy Beck este admonestată sever să plă- 
tească 425 de coroane drept aconto pentru chi- 
ria localului. Plătește. Din banii. proprii, deo- 
camdată. I 

La subsol se găsesc o cameră mare. si două 
mai mici. Ea a închiriat-o pe una din cele mici, 
Încăperea este prost mobilată pentru scopul 
acestei seri. Putinele piese de inventar rămase 
din timpurile de glorie zac ca rămăşiţele unei 
epave aruncate la mal : cîteva perne de plastic 
aşezate direct pe podea, două lanterne de va- 
por fixate pe percţi, răspîndind o lumină mi- 
zeravilă şi un hamac cu fundul găurit. 

La şase si douăzeci consideră că e cazul să 
înceapă şedinţa. Pînă atunci sosiseră numai 
cinci din totalul de 1400 de asistente din In- 
stitut. Două dintre ele sînt gravide, în luna a 
“pta sau a noua, iar pe alta o cunoaște” pentru 
că este președinta Asociaţiei asistentelor de 
laborator. Celelalte două sînt îmbrăcate în 
halate albe și probabil că au șters-o pentru 
cîteva minute de la obligațiile. de serviciu, 
fiind în schimbul de seară. ` 

— Ei, bună seara, spune Evy Beck. Cred că 
putem începe. 

Pentru moment se gîndeşte să înceapă cu 
cîteva cuvinte din vremea cînd ca însăși fuse- 
se asistentă — pentru a crea o atmosferă mai 
camaraderească — dar se hotărăște rapid să 
intre direct în subicct. 

— Dacă abordăm orice problemă legată de 
îngrijirea animalelor, aici, în Institut, nu putem 
să nu ne referim la procedurile de sacrificare 
a acestora, adică la modalitatea cea mai rapidă 
şi mai simplă posibilă de a omori un ahimal 
de experienţă... aveți vreo pregătire în dome- 
niul acesta ? 

— Sigur cà da, spune președinta, puţin ofen- 
sată. Este doar unul din cursurile cele mai 
importante în instruirea asistentelor. 


în halat alb. 

— Presupun că în privinţa animalelor mici 
si mijlocii dumneavoastră, asistentele, vă ocu- 
pati în continuare de sacrificarea lor. În timp 
ce cu maimuţele, cîinii şi porcii este o altă po- 
veste ? 

Cineva chicotește nervos. 

— Dacă luăm, de exemplu, șobolanii, meto- 
da obișnuită este să punem șobolanul într-un 
borcan cu vată îmbibată în eter și apoi să-i 
tăiem capul cu o foarferă sau un alt instru- 
ment de decapitare. Sau să-i rupem gitul, ti- 
nîndu-l între degetul mare și cel avătător și 
trăgîndu-l brusc de coadă cu mîna cealaltă. 

Una dintre asistentele gravide a adormit pe 
perna de pe podea unde stă incomod pe jumă- 
tate întinsă. 

— Dar, continuă Evy Beck, grèutatea este 
că șobolanul vrea să scape. Și atunci știți că 
se apucă animalul de coadă și i-o răsucești 
între degete pînă îl apucă ameţeala ? 

Nimeni nu comentează cele afirmate. Sint 
chestiuni banale pentru orice asistentă. 

__— Cred că nici una din aceste metode nu 
este îndeajuns de satisfăcătoare, spune Evy 
Beck. 

— Dacă persoana care efectuează sacrifica- 
rea are experienţă nu este nici o problemă, 
spune președinta Asociaţiei asistentelor. . 

— Şi dacă nu are? întreabă fata care mai 
înainte subliniase că pregătirea teoretică este 
bună. 

— După cîteva săptămîni ajungi să deprinzi 
meșteșugul. 

— La noi e o fată care refuză. După -cinci 
ani! 

Discutia e pe, punctul de a aluneca pe un 
făgaş greşit, chiar dacă Evy Beck știe că multe- 
au într-adevăr o pregătire slabă în privința 
metodelor tradiționale de sacrificare. | 

— E cu siguranță adevărat ce spuneţi. Dar 
este, probabil, o excepţie. 

— Toti copiii se tîrăsc înainte de a merge 
pe picioare, spune președinta. 

— Dacă examinăm operația sacrificării ani- 
malelor, spune Evy Beck se pot distinge două 
“momente. Sacrificarea propriu-zisă, care cred . 
că este o problemă minoră și perioada dinaintea 
ei : mă 'refer la răstimpul scurt, sper, cînd ani- 
malul e cuprins de panică şi încearcă să scape. 

— Nu poate fi vorba decît de secunde, spune 
preşedinta. 

Desi Evy Beck ştie că durează citeva mi- 
nute, adaugă : 

— Procedura ideală ar fi să i se provoace 
brusc o stare de inconștienţă înainte de a avea 
timp să simtă frica de moarte. .Si după aceea 
să fie sacrificat. 

— Nu înțeleg exact ce: vreți să spuneți: 
Pretindeţi că animalele de la abator sînt scu- 
tite de o asemenea frică ? ` : 

— N-am spus asta. 

— Atunci ce rost are tărăboiul ăsta cu ani- 

malele noastre de experienţă? 

— În Legea pentru protecţia animalelor se 
prevede ca acestea să nu fie supuse unor su- 
_ferinţe inutile. I 

— Ei bine, este desigur, în cea mai maro 
măsură, o chestiune de gust și de opinie. 

— Astăzi există poşibilități tehnice pentru 
a produce pierderea instantance a cunoștinței, 
spune Evy Beck. Si am un astfel de aparat aici, 
la mine. 

Scoate. din servictă o lampă cu laser, care 
nu e mai mare decit o veioză obișnuită. 

— Acesta este, explică ea, noua lampă-la= 
@r a firmei Siemens. Este unul din puținele 
anestezice care lucrează prin simţul văzului. 
Se plasează lampa în faţa animalului și se 
aprinde. Aparatul emite o rază laser intermi- 
tentă, de înaltă frecvență. Animalul se uită - 
automat la lumină — si apoi cade într-o clipă 
într-un somn hipnotic. 

— Eu credeam că razele laser sînt pericu- 
loase pentru ochi, spune asistenta însărcinătă, 
cea trează, dar se opreşte si chicotește. 

— Aşa este, spune Evy Beck. De aceea nu 
se utilizează atunci cînd animalele sînt supuse! 
experiențelor pentru ochi. Se înțelege că, în 
acest caz, raza laser ar CIStEUge: experiența 
însăşi. 

— Si e dăunătoare si pentru om, nu? in- 
treabă președinta. 

— Da. Dar se folosesc ochelari de protec- 
ție. 

Evy lasă lampa-laser să circule din mînă în 
mină. Asistenta care doarme este, evitată dis- 
cret. Evy Beck are mustrări de conştiinţă că 
a fixat ședința seara — dar era singura posi- 
bilitate. - 

— Comisia pentru protecția muncii trebuie, 
desigur, să se pronunțe în privinţa acestui a- 
parat, spune ea. 

— Cit costă ? 

— Aproximativ nouă mii, de coroane. 

Cea care ţine în momentul acela lampa face 
o grimasă şi o pasează rapid mai departe ur- 
mătoarei asistente. 

— Cite o lampă-laser pentru fiecare insti- 
tutie ar fi suficient, spune Evy Beck. 

Perna de sub asistenta care doarme alun 
pe neaşteptate într-o parte şi accasta se lo- 
veşte cu capul de perete. 

— Mi-e greață, spune ea. 

Celclalte îi aranjează cîteva perne să se poată 
odihni o clipă. 

— Am aici cîteva prospecte de la firma Sic- 
mens, spune Evy Beck. Puteţi lua fiecare cite 
unul să lc arătaţi șefilor voştri. Singura moda- 
litate este totuşi ca cercetătorii, care au 'mai 
multă influență, să înceapă să solicite aseme- 
nea lămpi. I 

—- Avem si noi o greutate tot atit de mare 
prin Asociaţie, afirmă președinta tăios. Cind 
e vorba de aşa ceva. 

Una dintre asistentele mai tinere îmbrăcate 
în alb chicotește din nou, 

— Fac apel la dumneavoastră pentru cà vă 
ocupați nemijlocit cu sacrificarea animalelor. 
Este în interesul vostru ca să folosiți mijloa- 
cele tehnice disponibile: 

— Dar costă nouă mii, spune preşedinta. Se 
ridică la aproape: un milion de coroane pen- 
tru toate instituţiile IMCAN. Ne îndemni să 
cerem aparatul... fără să ai nici cea mai mică 
idee de la ce va trebui, mai mult ca sigur, să 
renuntàm în schimb. 


COMUNICARE ' PENTRU CALCULATORUL CEN- 
TRAL SISTEM PAI ` 

CARACTER CONFIDENTIAL 

OBSERVATOR DIRECTOR S HORRLIN ADMINISTR 
INST NOBEL 

CUVINT CHEIE EVY INGA-BRITT BECK FEOFM 
CONTINUARE ANALIZA MUNCII PATRU | 
RAPORT VERBAL REF MODUL CUM A ACŢIO-. 
NAT ÎN CAZUL EPIDEMIEI MARBURG VEZI RA- 
PORTUL SPECIAL AL COM PRODUCȚIE ALTFEL 
B S-A DOVEDIT FOARTE ADAPTAEILĂ DAR ÎN 
CONTINUARE PREA AMBIȚIOASĂ ŞI ÎNTIMBINĂ 
GREUTĂȚI ÎN A-ȘI DELIMITA. ATRIBUŢIILE A 
FOST MUTATĂ ÎN LOCALURILE PROPRII ADMI- 
NISTRAȚIEI PENTRU O.MAI, BUNĂ INTEGRARE 
RECENT. S-A PREZENTAT EXCELENT ÎN FAȚA 
LIGII CONTRA 'VIVISECȚIEI TREBUIE APRECIA- 
TĂ DIN PROPRIE INIȚIATIVĂ A ORGANIZAT O 
INTILNIRE CU ASOCIAȚIA ASISTENTELOR POATE 
FI CONSIDERATĂ DREPT CONTACT UTIL DAR 
INTENȚIONEAZĂ CLAR SĂ INDEMNE LA: INTRO- 
DUCEREA DE NOI PROCEDURI DE SACRIFICARE 
CARE IMPLICĂ CHELTUIELI SPORITE TATĂL 
IEȘIT LA SORTI PENTRU A PARTICIPA LA ALE- 
GERI PARLAMENTARE ÎN CIUDA DOSARULUI 
DIN ARHIVELE SECURITĂȚII 

AMBIȚIA PREA MARE TREBUIE ABSOLUT TINU- 
TĂ SUB OBSERVAŢIE MĂRITĂ PROGNOZĂ GREU 
DE PREVĂZUT Ş 

EVALUARE 1—5 

COMPETENȚA 4 

ADAPTABILITATE 3 É 

SOLIDARITATE 3 

MOTIVAŢIE 5 

FĂRĂ CHELTUIELI 


` 


28 


BENGT ORVARSSON este șeful ad-interim 
al Departamentului. de psihologie "medicală. Ca- 
tedra sa reprezintă una din cele aproape o du- 
zină de funcţii de la Institutul Nobel constituite 
prin pure donaţii ale mai multor firme. Tot 
ca donaţii au luat fiinţă catedrele Volvo de 
medicina transporturilor, IKEA, de ergonomie, 
Farben de toxicolâgie, Radio Suedia, de cer- 
cetări în hipnoză, Marabou de dietotică. Ca- 
tedia de psihologie medicală este plătită de 
Consiliul de administraţie a personalului si, 
potrivit obiectivului stabilit de donatori, tre- 
buie „să promoveze! cercetarea pentru crearea 
unor condiţii de muncă stimulative din punct 
de vedere psihologic. Begnt Orvarsson este cel 
la care apelează Evy Beck în nelămurirea ei: 
în ce măsură simt animalele anxietatea ? Or- 
varsson se arată foarte incitat de întrebare: și 
începe imediat să se plimbe de-a lungul pere- 
ţilor biroului său, mizgălind cu carioca tape- 
tul metalic. După douăzeci de ani de activitate 
în domeniul psihologiei clinice, Orvarsson ar 
trebui să manifeste o oarecare oboseală și pe- 
simism în fața unor atari întrebări complexe. 
Dar nu e cazul lui. Orvarsson se comportă ca 
un student extrem de ambițios în faţa unui 
examinator suspectat de senilitate. O priveşte 
drept în ochi, vorbeşte tare, rar si exagerat-de. 
clar — între timp scriind pe perete ca un şco- 
lar, foarte lizibil: DEFINIȚIA ? ANXIETATE 
POZITIVĂ /NEGATIVĂ ? DELIMITAREA PRO- 

BLEMEI ? EXPRESIA CHIMICĂ A ANXIE- 
TATII? CUM SE POATE STIMULA ANXIE- 
TATEA ? 

— Anxietate negativă și pozitivă? întrea- 
bă ea. 

— Desigur. Din analiza condițiilor de mun- 
că, rezultă că stresul. în doze potrivite are de 
multe ori efecte pozitive, adică stimulează pro- 
ductivitatea. Sint total convins că anxietatea 
funcționează în mod asemănător — că anxie- 
tatea a apărut de fapt pentru că ea îi este de 
folos omului. Corpul nu-și poate permite să 
“aibă numai funcţii: pur negative. Anxietatea 
poate fi considerată, probabil, ca fiind negativă 
cînd sistemul biologic se dezechilibrează. 

— Dar cum se poate deosebi anxietatea po- 
zitivă de cea negativă ? 

— Prin raportarea anxietăţii la situație. 
-Funcția fiziologică capătă sens doar cînd este 
raportată la un context psihologic total. Asta 
este ideea de bază a tehnologiei behavioriste. 
. — Ceea: ce urmăresc eu, spune ea, este să 
aflu cu aproximaţie la cîtă anxietate suplimen- 
tară supunem noi animalele de experienţă. Ai 
numi asta anxietate negativă ? 

— Anxietatea, ca toate trăirile intense, dez- 
voltă întotdeauna personalitatea. Ceea ce pe 
moment resimțim ea o nelinişte poate, în per- 
'spectivă, să constituie în schimb o investiție 
psihologică. Un cîştig sufletesc. 

El reflectează. Ialatul alb, pătat, atîrnă pe 
trupul lui slăbănog, ca un giulgiu “pă un 'sche- 
let. 

— Scuză-mă cà te întrerup, îi zice ca pru- 
dentă. 

— Nu face nimic, nimic, înţelegi! 

. — Dacă un animal urmează să moară... şi își 
dă seama de asta, atunci putem presupune că 
el simte o puternică anxietate. Dar această an- 
xietate nu poate fi, niciodată o investiţie. 

El reflectează din nou. Ea regretă că i-a în- 
trerupt entuziasmul. Probabil că ar fi fost mult 
mai instructiv să-l lase să continue. 

— Credeam că ai în vedere ființa umană, 
zice el. 

— Cum adică ? 

— Credeam că ai întrebat de anxietatea 
animalelor ca să poţi trage concluzii asupra 
anxietăţii oamenilor. 

— Da, dar eu sînt veterinar. 

— Ride stinjenit, se uită la ea si se scarpi- 
nă în cap. 

— Nu te interesează deloc să faci pasul de 
la animal la om ? 

— În cazul ăsta, nu. 

Orvarsson scrie încet pe peretele alb: AN- 
XIETATE ANIMALĂ ??? 

— Am venit la tine, îi spune ca, pentrusa 
afla dacă ai putea cumva să-mi spui ceva re- 
feritor la anxietatea la animale, ca rezultat se- 
cundar al cercetărilot tale... 

„— Mă: zăpăcești puţin. Pui întrebarea 
de-a-ndoaselaa : începi cu Qmul și vrei să trans- 
feri tehnologia behavioristă umană la animale ? 

— Asa e. 

— Atunci ar trebui să apelezi la secţia de 
Cercetări asupra stresului, unde sînt chinuiţi 
recruții. După tine, omul trebuie considerat ca 
animal de experiență, iar animalul de expe- 
rienţă ca om. 

— Ceea ce vreau eu să ştiu e doar dacă ai 
încercat să măsori anxietatea la animale. În 
ce scop ai făcut-o, nu mă interesează. 

Orvarsson desenează o pisică si un iepure 
pe perete. Pe ele scrie PISICĂ, respectiv IE- 
PURE ; sub PISICĂ scrie „anxietate prin că- 
dere liberă“ iar sub IEPURE „anxietate chi- 
mică“. N 

— Logic vorbind, nu putem şti niciodată 
dacă animalele simt durerea sau anxietatea. În 
orice caz, nu înainte de a le învăța să vor- 
bească. 

— Dar tu vrei, totuși, să faci o analogie cu 
sugării, cărora le produci anxietate lăsîndu-i 
să cadă liber ? 

— Exact. 

— Iar anxietatea chimică la iepure ? 

.— Se declanșează injectînd iepurelui fenile- 
tilamină care seamănă cu amfetamina dar e 
complet lipsită de euforia amfetaminei. Cum 
s-ar spune, îi rămîne doar molecula de anxie- 
"tate. ” ` ! j 

— Ai făcut astfel de experienţe ? 

— Nu. Dar mă gindeam că aş putea să schi- 
tez rapid cîteva experienţe posibile. 

— Pe cheltuiala Consiliului de administra- 
ție a forței de muncă ? - 

Revine la desene şi schiteazá cite un balon 
mare în dreptul gurii pisicii si a iepurelui. 
Schița începe să semene cu serialele desenate 
„Snobul“ sau „Pele, codiță scurtă“. În baloane 
notează „Gama liberă, respectiv condiţionată 
în fracţia de noradrenalină“. 

— Ştim că gama liber și gama condiționat 
se degajă la om în stare de anxietate, spune 
Orvarsson. De accea avem dreptul să facem 
“analogii cu alte mamifere. 

Se întoarce brusc, pune jos carioca și se uită 
la ea. 

— Dar, de fapt, ce naibă încerci să faci ? 

— Ti-am spus doar: să găsesc un oarecare 
punct de plecare, o bază obiectivă pentru a 
putea afirma că animalele simt anxietatea. Si 
dacă este așa, avem datoria umanitară s-o re- 
ducem la minim.’ 

— Întreabă atunci pe cineva care are cîine. 

Nu-i răspunde. N-ar avea absolut nici un 
sens să scrie Consiliului profesoral şi să de- 
clare : Așa cum ştie oricine are cîini, cîinii pot 
avea atît sentimente de durere, teamă, cit si 
de anxietate. Tinînd seama de acest fapt, prin 
prezenta se solicită suma de, 900.000 coroane 
pentru achiziționarea imediată a 100 de lămpi- 
laser marca Siemens, model .S-320. 

Orvarsson a început să scrie o serie de for- 
mule chimice. 

— Ştim că trebuie să obținem gama liberă 
şi condiţionată chiar în timpul reacției de an- 
xietate. Numai atunci pot fi măsurate. După 
ce anxietatea se convertește în relaxare, rămîn 

desigur, elementele descompunerii, dar ele. nu 
sînt specifice anxietăţii. 

Sub pisică trasează o săgeată verticală lun- 
gă și scrie cu litere majuscule CĂDERE 12 
metri. Apoi desenează cîteva pisicuțe care cad 
pe direcţia săgeţii. Cu cît căderea este mai 
mare, cu atît balonul de la gură se mărește. 

— Aerul expirat este colectat într-un sac 
subțire de plastic. Pisica trebuie să cadă cel 
puţin 12 metri, pentru că la începutul căderii 
pisica îşi ţine din reflex respirația. 

— Sînt suficienţi într-adevăr doisprezece 
metri ? 

O privește ca pe o proastă. 

— Dacă laşi pisica să cadă prea. mult, ba- 
lonul de plastic o să ajungă pînă la urmă atît 
de mare, încît o să -acționeze ca o parașută. 

De multă vreme Evy Beck ajunsese la con- 
cluzia că asemenea experienţe sînt complet ne- 
realiste în ceea ce o privea. Ar necesita timp 
şi bani. Îri plus, ea n-are nici un drept să în- 
treprindă cercetări proprii — nu pentru a cer- 
ceta i-a dat Institutul slujba. Atunci ce-i ră-` 
mine ? Să folosească argumente pur morale ? 
Stimate Consiliu Profesoral: din motive eti- 
co-umanitare, se solicită urgent prin prezenta, 
„ suma de 900 000 coroane! Trebuie să existe 
şi alte căi. 

— Ascultă Bengt, nu cumva ştii dacă în lite- 
ratura de specialitate sînt prezentate expe- 
riențe similare ? 

— Cind descopàr ceva, pornesc, de regulă, 
de la ipoteza că este ideea mea proprie, zice 
el ofensat. 

— Bineînţeles. 

— Apoi avem iepuraşul... zice el şi începe 
să deseneze schematic modul de injectare a 
feniletilaminei în pîntecele iepurelui lăsîndu-l 
apoi să respire într-un sac de plastic. 

Dar nu se mai uită. E dezamăgită de ea în- 
sàsi. Cînd o să înveţi, Cooficiento, să nu mai 
umbli haihui, în loc să stai jos si să gîndești ? 

Cînd Orvarsson termină de desenat, îndreap- 
tă carioca spre ea și-i spune insinuant : 

— Evy Beck, tu faci un joc dublu! Dacă 
eşti atît de a naibii de sensibilă în privința 
animalelor, atunci cum poti să permiţi să li 
se producă astfel de anxietăţi ? f 

Dupà prinz, Evy se duce in biroul ei de la 
mansardă. Un bec roșu e aprins la capătul tu- 
bului — a venit poșta. Extrage cilindrul de 
plastic transparent din tub şi cu oarecare difi- 
cultate, reușește să introducă două degete în 
el. N-au rezolvat încă problema tendinței scri- 
sorilor de a se lipi electrostatic de pereţii tu- 
bului de plastic. Scoate cîteva note telefonice, 
o vedere de la Findus Pharm-Farm, care în- 
făţișează hotelul personalului întreprinderii 
din Gambia, precum şi un plic mic maroniu de 
serviciu de.la Oficiul Forţelor de Muncă. 

Deschide plicul de la OFM: Caracterizarea 
dumneavoastră de serviciu din partea Institu- 
tului Medico-Chirurgical Alfr. Nobel a sosit la 

biroul FEOFM şi intrucit din sus-numita ca- 
racterizare de serviciu rezultá cà ati primit de 
la Direcţia administrativă a IMCAN calificati- 
vul „satisfăcător“, FEOFM u are intenţia ca, 
deocamdată, să solicite Institutului să vă anga- 
jeze permanent, înainte de a vi se face o nouă 
caracterizare din care să rezulte un calificativ 
mai bun. i 
Semnat Edgar Hultin, Şef serviciu personal. 

— SPER CĂ NU TE SIMȚI JIGNITĂ, ce 
naiba ? îi spune Håkan Rosenquist, şeful ser- 
viciului administrativ. dă 

— Mă gindeam că, totuși, ai fi putut să-mi 
arăţi caracterizarea de serviciu înainte de a o 
trimite la FEOFM. Lucrăm pe același coridor, 
doar, îi spune ea. 

“EL îi întinde înapoi plicul maroniu. Biroul 
lui, aici sus la mansardă, se deosebeşte mar- 
cant de celelalte. Ca birocrat cu îndelungată 
vechime îi cunoaşte pe mai toți ceilalți șefi 
de servicii din instituţiile de stat din Stock-, 
holm — cînd unele muzee împrumută obiecte 
de artă instituţiilor de stat, Håkan Rosenquist 
e primul la rînd. Cînd galeria naţională de por- 
trete de la Gripsholm s-a mutat la Wilhelmina, 
Rosenquist a avut grijă ca două pînze de Ros- 
lin să fie depuse în custodie la el. Pe pereţi 
atîrnă tablourile „Gustav al III-lea în ţinută 
de încoronare“ din 1777 şi „Prefectul de po- 

2 
litie din Bayer, Dl. Justin de Rosny“, proba- 
bil din 1750. Mobila în stil rococo provine din 
depozitele Muzeului Nordic de la Palat, iar 
covoarele sint de la Institutul de artă popu- 
lară persană. Candelabrul greu de cristal — 
pe care trebuie să-l ocoleşti ca să nu te lo- 
veşti de el — era suspendat în Castelul Haga 
în 1964, în timpul vizitei lui Hrușciov. 

— Îmi pare rău, Evy, foarte rău, spune 
Rosenquist vînzolindu-se în spatele biroului 
prinţului moştenitor Carol Augustus. 

— Nu neâpărat de scuze am nevoie. Vreau 
să ştiu de ce ? 

-— Te referi la calificativul însuși. Dar, Evy, 
tu înţelegi prea bine că nimănui nu i-ar trece 
prin cap să -te aprecieze ca „satisfăcătoare“. 
_— Aşa scrie însă în scrisoare. 

— Dar nu înţelegi că e o simplă formali- 
tate ?! se sucește cl pe scaun, în timp ce dege- 
tele sale neastimpărate își găsesc. liniştea în 
cutia de corespondență a lui Axel. von Fersen, 
care seamănă cu un serviciu de cafea pentru 
păpuși. 

— Scuză-mă, dar nu înţeleg o iotă. 

Rosenquist ia o priză de tàbac mentolat din 
cutia de fildeş Reuterholm, înainte de a-i enu- 
mera pe degete: ” 

— Dacă îți dăm un calificativ prea bun, 
FEOFM o sà spună să te angajăm permanent. 
Dacă îţi dăm unul prea slab, pune pe altci-. 
reva în locul tău. În realitate, me: iti, fireşte, 
calificativul cel mai bun. 

— "Da ? j 

— Da, dar nu pot sà mà duc la Colegiul 
profesoral să spun cà IMCAN trebuie să preia 
plata salariului tău. 

— Aşa încît FEOFM trebuie să creadă că ` 


sînt suficient de capabilă ca să mă lase în 


continuare aici, dar să nu ceară Institutului 
Nobel să-mi plătească salariul. 

— Exact. 

Uşurată, se lasă pe spate în fotoliul pentru 
oaspeți şi îşi odihneşte ochii pe pictura din 
tavan, care o reprezintă pe zeiţa vînătorii aş- 
teptîndu-l printre norii bleu-deschis pe Ares. . 
Dintr-un anume motiv, îi vine în minte o în- 
timplare de cînd Erik avea cinci ani. Ea şi 
Erik ieşiseră afară să se plimbe în toiul ier- 
nii. Erik avea mănuși cu un deget. Deodată 
i-a zis : 

— Mamă, e nedrept ca degetul mare să stea 
singur. Ea a ris, aşa cum se ride de precoci- 
tățile copiilor. Apoi Erik s-a răzgîndit. 

— Nu, mami, degetul mare are nevoie de 
puţin mai mult confort pentru că este mai 
folositor decit celelalte degete. | 

Rosenquist sună dintr-un clopoțel de argimt` 
adus din China de compania Indiilor. de vest 
în 1762. Evy se ridică. I 

— Nu, nu, n-am vrut sš pleci. Am sunat-o 
doar pe secretară. . 

Evy Beck îi mulţumeşte şi se duce la ea 
să-şi ia pardesiul. E patru si jumătate. Dacă 
ai „satisfăcător“ iti poti permite să pleci acasă 
puţin mai.devreme ! 

Cind ajunge acasă, îl găsește pe tata in bu- 
cătărie. Slă şi se uită fix, apatic, pe fereastră, 
cu tuburile atiîrnîndu-i din stomac. 

— Dar tată! zice ea aproape strigînd. 

ll duce în pat si îl culcă. 

— Mi-au luat ficatul, spune el, ca în transă. 

Observă că noptiera e goală. Auto-Heparul 
a dispărut. 

— Cine ţi-a luat ficatul ? 

— Două... două... fete. 

— Au intrat, pur şi simplu, aici si au luat 
ficatul ?! I 

Bătrînul reușește să se concentreze puţin : 
după toate aparențele, două femei tinere au 
pătruns în locuinţă, în timp.ce bătriînul se 
odihnca după prînz. L-au decuplat de la ficat 
cu toate că cl se trezise. Apoi au zis „la re- 
vedere“ şi au părăsit locuinţa, luptindu-se cu 
aparatul greu. 

Evy telefonează mai întîi la spitalul Ros- 
lagstull de unde i se promite că vor trimite 


un alt ficat pînă seara — în caz contrar, bă- 
trinul este bineveriit să-și petreacă noaptea la 
„Dezintoxicare“. ` 


Apoi sună la poliţie să reclame furtul. Cen- 
tralista îi face legătura și o lasă să aștepte la. 
coada pentru reclamarea furturilor — timp de 
două ore nu se întîmplă nimic. Încearcă să 
închidă și să telefoneze din nou. Nu se mai 
poate firul este blocat pe linia „așteaptă“ din 
centrala telefonică a poliţiei. 

Încălzeşte o cană de lapte debroteinizat pen- 
tru bătrîn si apoi coboară în stradă la cabina 
telefonică, sună la poliţie, schimbind recla- 
maţia în „furtul unui aparat medical de im- 
portanță vitală pentru o`persoană handicapată“. 
` E cuplată si de această dată pe linia „așteaptă“. 
-După douăzeci si cinci de minute se duce la 
urmățoarea cabină telefonică, sună la miliţie 
si spune că un „instrument electronic“ a ajuns 
pe mîinile cui nu trebuie. Cînd se întoarce 
"acasă, după patru minute, doi civili de la mi- 
litié o așteaptă deja la ușă. 

— Vizita aceasta trebuie să o consideraţi 
drept confidențială, îi spun ei şi intră odată 
cu ea. 

— Să-l aduc pe tata. 

— Nu, nu-l aduceţi pe Rodion Beck, spune 
unul dintre bărbaţi și se aşază la masa din 
bucătărie, păstrindu- -şi pălăria pe cap. 

Celălalt închide uşa camerei bătrînului si 
se postează în faţa găurii cheii. 

— Să nu-l aduc pe tata? Dar el este sin- 
gurul martor ocular ! Ë 

— Nu. 

Evy se uită cu timiditate la omul care pă- 
zește ușa si încearcă să zimbească, încearcă 
să privească lili bizară cu -un dram de 
umor. 

— Așadar, două femei tinere au intrat aici 
și au luat Auto-Hepar-ul tatălui. dumneavoas- 
trà? ` Ç 

— Dar de ce nu-l întrebaţi pe el ? 

Interogatorul şef nu răspunde la întrebare, 
dar în schimb se uită de jur. împrejur în bu- 
călărie ca un. inspector sanitar în căutarea unui 
fir de praf sau a unei pînze de păianjen uitate 
în tavan. I i 

— Doctor Beck, sîntem aproape siguri cà 
aici au fost două narcomane si au furat fi- 
catul artificial. 

— Aşa deci ? f 

— Fiţi amabilă si dati drumul la radio, 
spune omul care pàzeste usa. 

Evy apasà butonu] programului trei al tran- 
zistorului. Numai de n-ar ieşi bătrînul, în- 
furiat de „notele false“. Dar e încuiat. 

— Narcomane ? se miră ea. 

— La bursa neagră aparatele acestea va- 
lorcază între 80 si 90 de mii de coroane, spune 
miliţianul de la masă. Narcomanii le folosesc 
în loc de heroinà. Se conectează la aparat și 
folosesc selectorul. Se „stimulează“ astfel cu 
propriile substanțe din corp. 

Evy înţelege. Dacă selectorul îl poate face 
pe bătrîn să doarmă, evident că poate fi folo- 
sit și pentru mărirea cantității de stimulatori 
psihici naturali din sînge. 

— Dar cu propriul lor ficat ce se întimplă ? 
întreabă ea. Nu au cum să-l ocolească, nu ? 

— Îl scot din funcțiune. Narcomanii de azi 
sînt foarte experimentați din punct de vedere 
tehnic. 

— Sper din toată inima să reusim să obti- 
nem un alt aparat pînă diseară, spune ea în- 
grijorată. 

— Deci cam atit, spune omul si se ridicà 
de la masă. 

— Dar amprentele ? Sau semnalmentele ? 

— Amprentele sînt cu siguranţă falsificate. 

— N-ar fi bine, totuşi să vorbiţi şi cu tata? 
El e cel care le-a văzut, nu ? 

Cei doi bărbaţi se uită unul la altul şi apoi 
cel care pare să aibă comanda îi spune: 

— Doctor Beck, sînt convins că intelegeti 
de ce. Pentru că noi am venit aici în mod 


strict confidenţial. 
Se înfurie; de ce toată aiureala asta pen- 


tru un furt obişnuit ? 

— Mă duc să-l aduc pe tata! spune ea. 

Miliţianul o apucă de braț: 

— Nu v-aş sfătui s-o faceţi. Categoric nu. 
“În hol, se întoarce spre ea și-i spune cu 
subiînţeles : . 

— Nu puteti sà nu fiti constientà de trecutul 
tatălui dumnoeavoastrà. Trecutul lui cu totul 
deosebit. ' i 

Evy se întoarce si bea un pahar de Porto. 

. Rareori a fost atît: de înverşunată din cauza 
tatălui ei. Că oamenii chicotesc în spatele lui 
cînd bate cîmpii şi o ţine întruna cu dovezile 
despre existența lui Dumnezeu, asta poate să 
suporte. Că nu are întîietate pe lista pacien- 
ților la spital, o înțelege. Că trecutul lui po- 
litic îi face pe militieni să nu-l tolereze în 
acceaşi cameră, at putea eventual s-o inte-. 
leagă. Dar nici în ruptul capului nu poate 
accepta aşa .ceva. + 

Este ora unsprezece si jumàtate noaptea. Ín 
momentul in care se simte aproape la capàtul 
puterilor, torturată de teama că tata o să facă 
încă o comă heputică, sosesc şi cei de la spi- 
talul Roslagstull cu noul ficat, nu ceste un 
Auta-Hepar marca Aga, ci o piesă dreptun- 
ghiulară, de mărimea unui pian. Emailul alb- 
albăstrui s-a știrbit pe la canturi si unul din 
-colțuri a fost căptușit neîndemînatic cu plas- 
tic. Ficatul adus are marca Singer Cyborg și 
este un model vechi de cel puţin zece ani. 
Stia din discuţiile ei la Institutul de trâns- 
plantoiogie din IMCAN, că Cyborg, denumi- 
rea modelului, este o.prescurtare ‘de la „orga- 
nism cibernetic“. Numai să nu-și dea seama şi 
iata! Să înțeleagă şi să interpreteze în mod 
eronat noţiunea ca o formă de asuprire. 

Tata e însă toropit. Ochii i s-au infundat 
în orbite şi pupilele i-au rămas pironite în 
tavan. 

— Așadar, domniţă, îi spune unul din cei 
cinci bărbaţi, după ce bătrinul a fost conectat 
la aparat. N-o să vă mai poată fura nimeni 
monstrul ăsta dacă nu are camion cu macara. 

Îi e greu să adoarmă. Singer Cyborg oftează 
și geme ca un plămîn preistoric de fier. Cind 
în cele din urmă reuşeşte să se cufunde în 
straturile periferice ale somnului, sună telc- 
formul. Un maimutoi de la Fiziologia nutritivă 
are dureri de burtă. Evy Beck e obligată să 
dea curs celei de-a noua chemări nocturne din 
luna aceea. 

LUNA ÎȘI SCHIMBĂ NUMELE si se nu- 
moste iunie — se produce brusc si mecanic 
întocmai ca apariţia datei la un ceas electro- 
nic. lunie vine mult prea repede; perioada 
dinaintea sfirșitului lunii este absurd de aglo- 
merată. Mestecenii trebuie să înmugurească, 
lalelele să se ridice din straturi, pomii să ăibă 
timp să dea în floare şi apa să se încălzească 
înaintea verii. Totdeauna a simţit că luna mai 
are nevoie de șase săr!"mîni. Timpul zboară 
-ca gîndul — abia apuci să spui întîi iunie, că 
au şi venit Sinzienele *. 

După această sărbătoare tata urmează să se 
“interneze pentru a doua „revizie generală“. 
Este la fel de emoţionat ca la sfîrşitul lui mar- 
tie. Mașinăria cu aburi, cum o numeşte el pe 
Singer. Cyborg, nu are numai dezavantaje. 
Mare, grea si scrișnitoare aceasta îi menţine 
bàtrirului mai ușor constantele singelui la ni- 
vel stabil decît Auto-Hepar-ul Aga, mic şi de- 
licat. Pielea lui galbenă a devenit aproape nor- 
mală acum. La început gălbejeala s-a trans- 
format în bronz — acum s-a albit și arată de 
parcă s-ar fi întors de vreo zece-douăsprezece 

ile din insulele Canare. 

E duminică dimineața și amîndoi stau pe 
balcon, așteptînd serviciul religios de la radio. 
Evy este somnoroasă. La trei fără un sfert. 
noaptea bàtrinul a trozit-o afirmind că aude 


* 22 iunie solstițiul de vară. 

un „fisiit misteriosë la masina de aburi ; voia 
s-o ` asculte şi ea, s-o controleze cum merge. 
Pînă la trei si jumătate a stat pe marginea 
patului tatălui ei, tot clipind din ochi și mo- 
tăind. Acum tata nu mai știe nimic din cele 
întîmplate azi noâpte. i 

— Tată, zice ea. În curînd o să te inter- 
nezi pentru „revizie“. 

Nu-i răspunde. Stă si roteşte antena tran- 
zistorului în aer ca si cum ar căuta cel mai 
bun unghi pentru recepție. Ține cutia mică 
de plastic lipită de ureche. Dar radioul nu este 
pornit. 

— După Sînziene vor fi prețuri reduse de 
sezon pentru-pensionari. 

— La spitalul Roslagstull ? întreabă el în 
timp ce ,ciocneste uşor în tranzistor, dînd im- 
presia că ar aştepta răspunsul de la el si nu 
de la Evy. 

— Oamenii nu vor să se interneze în pe- 
rioada concediilor. 

— Vrei sà scapi de mine? întreabă tata 
incet si scuipá viscos peste balustrada balco- 
nului. 

— Tăficule, îl ceartă ea. Cei de jos au.. 

Bătrînul se pregăteşte imediat să mai scuipe 
odată : își suge obrajii, plămădește saliva, isi 
trage buza de jos şi-şi împinge capul înainte : 
fsss... Eșuează, flegma nu se rupe, iese însă 
pe gură, se oprește în aer și îi cade pe pan- 
tăloni. O șterge cu mîneca. i 

— Ai putea să stai acolo două săptămîni, 
Să ţi se facă un control amănunțit. 

— Două? 

— Zece zile... ' 

— Trei săptămîni. Si un asa-numit bătrîn 
poate avea nevoie de un mic concediu de- 
parte de rude. | 

Evy se simte vinovată. L-a păcălit în mod 
deliberat determinîndu-l. să ceară trei săptă- 
mini de spitalizare. Trage lung cu coada ochiu- 
lui spre profilul tatălui ei — să îndrăznească ? 
Tata arată cel mai bine dih profil. Văzut din 
faţă crezi tot timpul că te tai în el. 

—. Da, tăticule. Este posibil să plec pentru 
cîteva săptămîni în străinătate... | 

Tata dă drumul tranzistorului; e matineu 
Mozart. Dirijează cu antena si lovește panse- 
lele din jardinieră. ' 

— „în Gambia, în interes de serviciu. 

— Interes de serviciu ? 

— Institutul își procură o parte din maimuțe 
de acolo. De la Findus-Pharm-Farm. |, 

— Se poate merge în inleres de serviciu 
cînd n-ai serviciu ? 

Ea ridică de pe podeaua balconului două 
pansele rupte — una galbenă si alta violetă. 

— De ce te ocupi tu de animalele alea ? în- 
treabă tata” sarcastic, împungînd-o cu vîrful 
antenei în sînul drept. 

O doare. În ultimii doi ani au durut-o aproa- 
pe tot timpul sînii — nu numai la ciclu, ca 
înainte; 

— Din două motive, îi răspunde ea. Dacă 
animalele nu sînt îngrijite, rezultatele cerce- 

tărilor sint proaste. Dacă le lăsăm să sufere 
fără rost, ne comportăm amoral. 

— Aş! zice èl si mișcă antena în sus încît 
ea de-abia apucă să-şi ferească capul. Senti- 
mentalisme ! i 

— Cite mii de animale crezi că şi-au sacri- 
ficat viața ca să se poată fabrica un ficat ar- 
tificial ? 

— Pentru asta deci. Cît despre al doilea mo- 
tiv — aș! 

Nu trebuie să se lase provocată acum. Nu 
trebuie să riște plecarea. Amîndoi au nevoie 
să se despartă. Dacă vor să răzbească împre- 
ună în cursul toamnei. 

— Aș! zice tatăl şi încearcă să-i capteze 
privirea. 

— Mai există si un aspect juridic, încearcă 
ea să devieze conflictul pe un plan formal. 
Există ceva care se numește legea pentru pro- 
tecția animalelor. = 

— Stai si dàdjcesti sobolanii în timp ce co- 
niii mor de foame în America Latină, Bangla- 
desh, Japonia și în răsăritul Africii. I 

— Una nu o exclude pe cealaltă, tată. 

— În timp ce clasele de jos sînt date la o 
parte ca reziduuri umane, pentru că nu mai 
e nevoie de ele pe ogoare. Pentru că stau în 
calea batozelor. 

— Totdeauna ai fost de părere că schimba- 
rea trebuie să înceapă aici. 

„— În timp ce fasciștii le smulg degetele co- 
muniștilor din Chile cu clești'de cuie. ` 

Evy se ridică de pe scaunul pliant si intră 
în cameră. De fapt nu fuge de teama unei 
ciocniri cu tatăl ei. Nu, ci pentru că ştie că 
nu face faţă acestui gen de discuţii, peste scurt 
timp se simte depăşită logic, gata să cedeze 
și să recunoască că munca ei cu animale de 
experiență este ridiculă în faţa suferinţei 
umane. Š 

Se opreste la citiva metri de usa balconului 
Si se uită la Singer Cyborg, care stă cu placa 
laterală ridicată, să se răcească mai repede. 
O dată pentru totdeauna am acceptat faptul, 
. își zice ea. Am acceptat ca o mulţime de ani- 
male să sufere şi să moară pentru ca un octo- 
genar fără ficat să mai trăiască încă vreo ci- 
teva luni. Accept moartea în masă, dar mă 
lamentez cînd văd că un cobai e chinuit. Ce 
logică mai e si asta, Coeficiento ? 

Pregăteşte prînzul şi-l duce afară pe o tavă. 
Vine la timp ca să audă la tranzistor psalmul 
de încheiere a slujbei: „Timpul florilor vine 
acum cu mare bucurie și frumusețe“. Bătrînul 
doarme la soare. Cite contraziceri ale dove- 
zilor despre 'existența- lui Dumnezeu n-o fi 
pierdut el pe ziua de azi ? 

— 'Tăticule, zice ea prudent, și mișcă an- 
tena; ţine radioul pe genunchi. Bătrînul în- 
cearcă pe furiş să se trezească. Ai putea să 
crezi că doarme în“ continuare dacă globurile 
ochilor nu i s-ar mişca sub pleoape. 

—- Timpul florilor vine acum... zice tata. 
Mănîncă în tăcere. În ultimele zile a fost o 
vreme minun: .3. Ieri au: mîncat si au băut 


234 a 


ceaiul de Seară alci, afară, pe. balcon. Tata face 
incredibil de: multe firimituri. Firimiturile se 
lipesc de tălpi și sînt duse în cameră. Va fi 
necesar, desigur, să aspire pe balcon. Păsăre- 
„lele erau destul de utile înainte vreme. Acum 
şobolanii le-au preluat sarcina pe terasele res- 
taurantelor. 

— Da, tată, spune ea. Trebuie să-mi dai un 
răspuns. Eşti de acord să plec în Gambia in: 
timp ce vei fi internat la spital ? 

— Du-te in Gambia. Sper cà o sà faci mà- 
car diferenta intre negri si cimpanzei. 

— Ne-am înțeles, deci, tată ? 

— Sigur că nu te-ai gindit că nu «ai voie 
să scoţi valută din ţară, îi spune el cu şiretenie. 

Abia atunci își dă şi ea seama: dacă ești 
pensionar, bolnav pus în disponibilitate sau 
plătit de Oficiul Forţelor de Muncă, nu ai drep-, 
tul să scoţi valută din ţară. Bineînţeles că nu. 
Dar poate vorbi cu Erik. Erik ar putea aranja 
“ceva... Nu! Nu trebuie să-i facă vreo încurcă- 
tură lui Erik. El nu trebuie să riște să-și ştir- 
bească reputaţia. 

După ce tata îşi face dializa de prînz, Evy 
îl sună pe directorul Pedersen. E obligat să-și 
țină mîna la urechea stîngă ca să nu audă 
uruitul si scrîşnetul mașinii cu abur. : 

— Salut Evy, îi spune Pedersen radios ; în 
ciuda originii lui daneze e cîteodată mai stock- 
holmez decit stockholmezii înşişi. 

— Aş accepta cu plăcere două săptămîni la 
hotelul pentru personalul vostru din Gambia, 
îi spune ea. ' , 

Dar rămîne problema valutei... 

— Sint multe posibilităţi, zice Pedersen. 

— Aşa speram şi eu. 

— Nu e nici o problemă. O rezolvăm cu o 
angajare pe termen scurt la noi. Salariul ur- 
mează să fie plătit în Gambia. ; 

ÎN TIMP CE STĂ în sala de așteptare cu 
geamuri armate a poliţiei de frontieră, Evy 
Beck încearcă să recapituleze ce se întimplase 
în cursul dimineții. 

Erik venise să-i ia cu maşina la ora zece 
fix, așa cum stabiliseră. Ceea ce nu i-a îm- 
piedicat pe bătrîn si pe ea, să stea şi să aş- 
tepte la intrare de la zece fără douăzeci. Bă-. 
trinul se repezise, se-nţelege, înainte și se 
instalase pe locul din față, deîndată ce Erik 
a oprit mașina. Ea, însă a fost nevoită să stea 
pe bancheta din spate, în compania bagajelor. 

Bătrînul se simţea la largul lui, vorbea și 
gesticula pe locul din față, întît ea începuse 
să se neliniştească pentru Erik. În mod nor- 
mal i-ar fi făcut plăcere să meargă cu ma- 
sina la Aeroportul Arlanda, dar acum era prea 
tulburată în fața călățoriei care o aștepta. Ce 
căuta ea — o femeie aproape bătrînă — în 
Africa ? O să se descurce bătrînul — şi Erik ? 
Fără îndoială că Erik se descurcase în toate 
problemele si situaţiile critice de cînd era mic 
şi abia putea să meargă; dar ea trăia un 

sentiment permanent si contradictoriu față de 
Erik : Erik e puternic, Erik e suveran, dar pute- 
rea lui provenea într-un mod tainic de la ea. 
Acum ea este doar o crustă smochinită, coaja 
unei portocale în care a încolţit odată sămînţa. 
Era concomitent si reziduu, și sursă de energie. 

Erik rezervase o masă la restaurantul aero- 


portului. Își făcea bineînţeles, griji în legătură . 


cu tata. Ar fi putu deveni dificil în două mo- 
duri : ori să se manifeste exagerat de 'cicălitor, 
să comande mîncare, să-l cheme pe bucătar 
şi să se plingă că mîncarea e prea rece sau 
arsă — ori să aibă un acces subit.al vechii lui 
solidarităţi de clasă, să refuze să fie servit şi 
să se ducă cu mersul lui tantos la bucătărie, 
unde să fraternizeze cu personalul care spăla 
vasele. Dar nu făcu nimic din toate astea. 
Fusese atît de captivat de Erik încît de-abia 
se atinsese de mîncare. Deși îi părea rău de 
bani, se bucura totuşi că nu mîncase. Nu era 
miîncarea potrivită pentru el. 

De multă vreme nu mai mîncase ea biftec 
adevărat. De fapt nu-i simţea gustul — sau 
poate i se uscase gura înaintea plecării. De la 
masă aveau o vedere minunată asupra aero- 
portului. La desert, Erik îl abandonase pe bă- 
trin citeva secunde şi se întoarse spre ea: 
„Mamă, uite că vine avionul tău. E un Con- 
corde.“ | 

Ea se holbase prostită la avion, un tub me- 
talic lung pe picioroange înalte, cu un nas de 
tintar îndreptat în jos şi acul înfipt în asfalt. 
Avionul era vopsit în albastru și alb. Pe coadă 

scria RESO-RAF-FEL. De fapt nu văzuse deloc 
avionul, ci doar lăsase cuvîntul „mamă“ să 
se afunde încet si să se așeze unde trebuie în 
fiinţa ci. Erik nu-i mai spusese altfel decît 
Evy de cînd începuse şcoala primară. 

Își luaseră rămas bun la masa din restau- 
rant, încît bàtrinul putu să-și termine ca- 
feaua cu adaos de coniac în liniște si pace; 
urma să plece direct la spital si acolo îi sco- 
teau repede coniacul din sînge. Erik o săru- 
tase pe gură. lar tata, ...tata se ridicase încet 
şi solemn, ca pentru a ţine un toast, îi întin- 
sese mina 6soasă şi vinàtà cu degetele chircite, 
o privise direct în ochi și i-o-strînse pe a ei. 

Bagajul fiind deja predat, Evy se dusese di- 
rect la controlul pașapoartelor, arătase paşa- 
portul şi permisul de călătorie în străinătate 
de la O.F.M., care îi fură ștampilate. Apoi 
stătuse aproape singură în sala de plecare pri- 
vind aglomeraţia enormă de oameni de la ghi- 
şeul unde se vindea carne fără taxe vamale. 

Difuzorul bătuse gongul și codul avionului 
ei — RR 1027 — se proiectase în tavanul 
acoperit cu o pinză' albă strălucitoare. O singură 
dată se uitase înapoi — dar Erik şitatanu mai 
erau acolo, conform înţelegerii. Cu haina de 
Ploaie pe braţ, se îndreptase spre punctul de 
control, dăduse tichetul de îmbarcare şi por- 
nise mai departe prin tunelul îngust care du- 
cea direct în cabina avionului. În mamentul 
acela se hotărîse subit și irevocabil: nu mai 
plec. % 

Încercase să meargă împotriva valului de 
oameni din tunel, dar îi fusese imposibil. Pro- 
“vocase o iritare aproape explozivă numai că 
rămăsese pe loc. După ce trecuseră toți pasa- 
gerii, își reluase drumul înapoi spre punctul 
de îmbarcare. Aproape în aceeași clipă înce- 
pură si difuzoarele să zbirniie : „Doamna Evy 
Beck ? Doamna Evy Beck pentru Gambia ?“ 

La punctul de control stîrnise uimire. Doi 
funcționari trebuiră s-o ridice peste dispozi- 
tivul turnant care funcționează într-o singură 
direcție. Fuseseră apoi unele discuții în legă- 
tură cu distribuirea greutăţii în avion. O cîn- 
-tăriseră din nou şi se anuntase acru cá toti 
pasagerii trebuie să-şi schimbe locurile in 
avion ; era suficient să lipsească o „greutate“ 
echivalentă cu 88 kg pentru ca toate „greută- 
tile“ să fie redistribuite. De bagaj nici nu mai 
putea fi vorba să-l] recupereze din cala avio- 
nului — era invitată la Aeroportul Arlanda 
la ora 18,25 cînd Concordul urma 'să se re- 
întoarcă din Gambia. 

Greutățile propriu-zise au început cînd s-a 
pus problema să reintre în Suedia. Nu poti să 
intri în patrie printr-un punct de graniţă care 
e construit pentru ieșirea din ţară a pasage- 
rilor. 

A fost întrebată de cîteva ori de ce renun- 
tase — era bolnavă ? Destul de neinspirată, 
negase ; dacă ar fi spus că i se făcuse rău pe 
neașteptate, putea să iasă pe la punctul me- 
dical. 

Acum stà in sala de asteptare a politiei va- 
male si își zice: ţi-e pur și simplu teamă, 
Coeficiento. Ar fi comod s-o numeșşti frică de 
zbor, dar nu prea e adevărat. Mi-e frică doar. 

Se ridică şi înaintează spre rîndurile înguste 
de pătrate de sticlă armată, încercînd să se 
uite prin geamul gros de zece centimetri. To- 
tul se vede mult micşorat: uriașele avioane 
strălucitoare se tirăsc pe pămint ca nişte li- 
belule rănite. Se tîrăsc bălăbănindu-sc. Se sub- 
țiază ca nişte dire de salivă cînd ajung în 
mijlocul unui pătrat. La îmbinarea pătratelor 
se comprimă în monede. 

Pe coadă, pe aripi şi epe trenul de aterizare 
se găsesc nenumărate becuri roşii si galbene 
care luminează în impulsuri. Autocisternele 
arată ca nişte larve viu colorate. Își umple 
plămînii cu aer. Dintr-o singură suflare pu- 
ternică ar transforma Aeroportul Arlanda în 
paie §i surcele. 

— Doamnă Beck ! 

Un. polițist stă de partea cealaltă a barierei 
și îi face semn cu mina. 

— Dacă coboriţi scară, găsiți un autobuz 
pentru personalul nostru, care pleacă peste cinci 
minute spre sala de sosire. 

— Mii de mulțumiri... sincer ! 

În minibuz sînt un șofer, doi piloți în uni- 
forme de amiral, o femeie de serviciu cu o. 
basma legată pe frunte, cu găleată-cu capac, 
precum si un soldat de pază cu pistol automat, 

Poliţia de la pașapoarte a anunţat la tele- 
fon sosirea ei — poliţia de la „intrări“ nu-i 

face nici un fel de greutăţi. I se explică că 
viza de călătorie în străinătate a OFM este, 
din păcate, pierdută, cu toate că n-a: mers mai 


departe de sala de plecare. Vama nici nu se: 


sinchisește de persoana ei. 

Ceasul e aproape: două după amiază, cînd 
se află din nou în Suedia. Erik și bătriînul au 
plecat, desigur — n-are chef să parcurgă şase 
km înapoi pînă la pavilionul de plecare să 
vadă dacă masina mai e acolo. Cel mai simplu 
ar fi să aştepte bagajul care ar trebui să fie 
înapoi peste patru ore si jumătate. Dar nu 
vrea să mai știe nici de valize. Ca și cum ar 
aparține altcuiva. i 

Încearcă să-și cumpere un bilet la autobu- 
zul care transportă pasagerii avionului de la 
aeroport la Stockholm. Dar nu reuşeşte, pen- 
tru că nu are nici un tichet de imbarcare cu 
care să dovedească că este pasager de avion. 
I se recomandă să ia taxiul pînă la Märsta. 

Este 25 iunie și plouă mărunt. Fără să se 
fi gîndit dinainte la o asemenea escapadă, în- 
cope să meargă pe jos spre Stockholm. După 
cîțiva kilometri, trotuarul se termină şi ó ia 
pe o potecă de tractor care șerpuiește pe te- 
renul mlăștinos cu mesteceni și arbuști. 

Verdcaţa nu mai are culoarea de verde crud. 
Iarba, frunzele de păpădie, acele de brad şi 
frunzele de mesteacăn au exact aceeași nu- 


anță de. verde intens. O vară ploioasă poate 
fi tot atît de monotonă ca un cîmp acoperit de 


zăpadă cenușie într-o dimineață cețoasă de de- 
cembrie. După citeva minute vîntul începe să 

bată uşor şi picături grele cad lin din copaci. 
Deodată, observă că nu: mai plouă — freamă- 
tul care se aude vine dintr-un crîng cu plopi 
tremurători, prin care bate vîntul. š 

DUPA-AMIAZA este umedă și apăsătoare. 
Soarele arde puternic deasupra norilor cenu- 
şii care lunecă pe cer. Sînt atît de jos, încît 
pădurea a devenit înăbușitoare ca o seră. Tăl- 
pile pantofilor albi de vară ai lui Evy Beck 
s-au udat. Cînd merge, apa mustește şi sub 
talpă, si în pantofi. Se așază pe o piatră și 
omoară cîțiva ţînţari, mai mult ca şă. facă ceva. 
Apoi îşi scoate pantofii si ciorapii — acum 
tintarit îi atacă gleznele. Îşi apără picioarele 
lovindu-le cu jacheta şi se ridică. Primii me- 
tri care-i parcurge desculță îi simte reci și 
plini de pericole ; merge şovăielnic, ca un dan- 
sator pe sîrmă, cu colţurile gurii lăsate şi din- 
tii de jos descoperiți. 

După cîteva minute revine la mersul ei nor- 
mal, puţin legănat. Nu-i' mai pasă că, din cînd 
în. cînd, se opreşte să-și scoată acele de brad 
din tălpi. Însă e foarte atentă la porțiunile 
mlăștinoase. Pădurea se răreşte şi ea merge 
mai departe_pe poteca neagră ca smoala, fă- 
cută de tractor peste o mlaştină ce seamănă 
cu o piață acoperită cu pietre de pavaj ca- 
fenii. De cealaltă parte a terenului îmbibat 
de apă, urmele de tractor uscate urcă şerpu- 

ind pe coasta unui deal cu ienuperi. Miroase 
a ars. 

Chiar la marginea mlastinii dà, pe neastep- 
tate, peste un mormînt: un dreptunghi, să- 
pat, avînd o cruce de mesteacăn prinsă cu 
sirmă ghimpată, ruginită. Nici un nume, nici 
o floare. Mirosul de cauciuc şi frunze arse 
devine mai puternic. 

Panta mică. spre cringul de ienuperi o face 
să-şi piardă răsuflarea. 

De la înălțime, are o privelişte destul de 
cuprinzătoare. Departe spre nord se văd turnul 
de control si antenele radar de la Arlanda; 
la est este un lac, sau poate numai o canti- 
tate mai mare de apă, care s-a strîns după 
ploile din timpul verii. La vest se întinde un 
imens teren despădurit — o suprafaţă de cîțiva 
kilomeiri pătraţi, brutal defrişată. Dar ciotu- 
rile au început să crească din 'nou : brazi înalți 
de un metru cu viîrfuri galbene. puieţi, crengi 
de măcieș, mesteceni și brustiiri. La sud, pe 
cealaltă parte a dealului se află un ogor nă- 
pădit de buruieni, în paragină. Nu, nu chiar: 
într-o margine a terenului de mult timp pă- 
răsit sînt cîteva parcele mici, neregulate, de 
pămînt cultivat. Par cu totul nelalocul lor în. 
pirloagă : ca si cum un excavator uriaş ar fi 
luat o bucată din zona cu grădini a orașului, 
cum era pe vremea copilăriei ei, ar fi dus-o 
acolo şi ar fi descărcat de-a valma loturile 
cu tomate, cu cartofi, eu mazăre, pătrunjel si 
morcovi, 

Evy pàseste mai departe pe urma de trac- 
tor, care a început: deja să se usuce si să 
crape ca pielea cafeniu-deschisă a unei şopirle. 
Loturile cultivate se dovedesc a conţine pe 
alocuri elemente mai profesioniste, cum ar fi 
sfeclă de zahăr, napi şi o parcelă cu o iarbă 
cu frunză lată, înaltă de zece centimetri, care 
trebuie să fie grîu. 

Din marginea pădurii se aude un croncănit. 
Evy înlemneşte de frică si nu: mai îndrăz- 
nește să respire. Acolo! O cioară filfîie lent 
din aripi aidoma unui steag negru între vîr- 
furile a doi mesteceni. 

Încordată, se furişează în preajma copaci- 
lor — o cioară sălbatică atit de aproape de 
oraş ! În momentul acela răsună pocnetul unei 
împuşcături. Două ciori zboară drept în vînt, 
se întorc si plutesc departe în spatele dum- 
brăvii de ienuperi. Evy se înfurie de-a bine- 
lea şi se grăbeşte, poticnindu-se printre mes- 
teceni ca să-l caute pe viînător. Îl zăreşte a- 
proape imediat. Stă calm în mijlocul urmelor 
de tractor, fără să facă nici cea mai mică în- 
cercare de a fugi. Este un tip bărbos. de vîrstă 
nedefinită. Pantalonii albaştri şi largi îi sînt 
băgați într-o pereche de cizme mari de cau- 
ciuc, verzi, de culoarea muşchiului, cu tălpi 
roz. Bustul îi e acoperit de un maiou zdren- 
tuit din plasă — părul cret de pe piept este 
alb. Pe cap are o căciulă veche de schi, vio- 
letă, cu cozoroc. Îi rînjește cu o gură stirbà 
în timp ce îşi miroase ţeava puștii, 

— Praf de pușcă, miroase al dracului de 
frumos ! îi zice el şi-i întinde puşca de parcă 
i-ar oferi-o. 
` — Nu trebuie să tragi în ciori, îi spune ea 
furioasă. Sînt protejate de lege. 

Individul pune încurcat puşca la picior-arm 
şi se scobește în nas. Ochii nesiguri şi abia 
mijind nu îndrăznesc să o mai privească, 

— Nu ştii că sînt protejate de lege? 

El ridică de cîteva ori din umeri, dă din 
cap într-o parte şi în alta și mormăie ca pen- 
tru sine. Apoi încearcă să se uite la ea. Privirea 
lui instabilă nu se datorează timidității — tipul 
este beat ! 

— Unde duce cărarea asta? întreabă ea. 

Îşi roteşte exagerat de politicos braţul li- 
ber în aer, încercînd toate punctele cardinale, 
și-i răspunde confuz : 

— Märsta, Norrsunda, Arlanda, Paris, New 
York, Tokio... 

Apoi face un stînga-mprejur surprinzător de 
sigur, pune pusca pe umăr si o porneşte mai 
departe pe cărare. Ea îl urmează. Văzut din 
spate, îţi lasă impresia că ar sta pe o bară 
invizibilă chiar cînd merge: spatele îi este 
curbat, fundul îi atîrnă și genunchii i se în- 
doaie în cizme. 

Se ţine după el cale de cel puţin doi kilo- 
metri fără ca vreunul din ei să spună ceva. 
Individul cu căciula de schi nu se întoarce, 
nici măcar o dată. Trec printr-o carieră de 
“piatră, părăsită, cu un conveier ruginit care 
stă îngrijorător de înclinat, peste un drum 

asfaltat, partial deteriorat, unde frunzele de 
păpădie cresc ca niște medălioane, printre mar- 
cajele albe abia vizibile din mijloc. Drumul 
are aproape cincizeci de metri şi e retezat la 
ambele capete de cariera de piatră. Lîngă drum 
se află o clădire ruinată cu acoperișul surpat, 
care probabil a fost cîndva magazin, o pompă 
de benzină răsturnată şi un indicator ge sta- 
ție de autobuz din țeavă de oţel, pe care ora- 
rul ruginise, desigur, de zeci de ani. 

Încearcă să menţină o distanţă potrivită în- 
tre ea şi ghid. Dacă se apropie mai mult de 
cinci metri, riscă să intre în zona emanaţiilor 
lui acre, duhoare de urină, transpiraţie, alcool 
de proastă calitate şi unsoare de pușcă. Tra- 
versează un piriu cu fundul acoperit de ace 
cafenii de brad si apoi pătrund într-un crîng 
de pini, unde cîţiva pui de găină aleargă în 
voie. În interior, printre pini, se află un au- 
tobuz militar vechi, cu masonit în loc de fe- 
restre și un coş negru din tablă cu apărătoare 
în virf, care iese prin acoperișul coșcovit. 

— Aici locuim noi, spune ghidul schiţind un 
gest nehotărit spre autobuz. Iar acolo este „ca- 
zanul“. 

Îi arată cu degetul în direcţia colinei de 
pini cu puii de găină, dar de fapt se gîndeşte 
la conacul dărăpănat care se găsește la nouă- 
zeci de grade spre sud de deal. „Cazanul“ răs- 
pîndeşte o duhoare aducînd a celuloză, care 
după părerea ei trebuie să fie tescovină. 

Apoi rămîn faţă-n față, la cinci metri unul 
de altul, fără să ştie precis ce o să se întîm- 
ple în continuare. Braconierul, cu gesturile lui 

ample de ghid, priveşte în pàmíint şi se sco- 
beste în nas. Evy Beck se uită împrejur. Nu 
prea ai ce vedea, în afară de autobuz, conac 
și găini, mai sînt o sofa și două fotolii vechi 
şi ude, cu tapiţeria verde, un rastel pentru 
vase, înjghebat din bețe, o motoretă grena, o 
sfoară de plastic între doi pini — pe sfoară 
stau citeva cirlige de rufe, înnegrite ca niște 
rîndunici cu cozile crestate. La cîțiva zeci de 
metri mai încolo o grămadă de gunoi, iar 
dincolo de ea o livadă cu pomi, atît de sufocată 
de pinze de păianjen şi licheni cenușii, încît 
numai cîte o ramură, ici-colo, a reușit s-o 
străpungă, cu una-două frunze pe jumătate 
mâncate. Frunzele sînt crestate pe margini ca 
urechile vitelor. Printre pomi se zărește ceva 
alb, acoperit de iarbă înaltă de un metru si 
crengi căzute şi înnegrite. E o capră. I 

—- Se poate intra ? întreabă ca circumspectà 
si arată spre autobuz. 

Ghidul se îndreaptă de spate, se înclină din 
sale și face un gest politigos de invitaţie pînă 
dincolo de grămada de gunoi. Evy dă la o 
parte pinza de sac care acoperă intrarea ușii 
și se urcă în autobuz. E aproape întuneric — 
numai fereastra din spate pare a fi intaotă 
şi lumina de acolo îi cade direct în ochi. Aerul 
din autobuz este greu, îmbibat de mirosul 
unor şosete groase şi umede,. puse pe un cą- 
lorifer fierbinte. Se obișnuiește cu semiobscu- 
ritatea picloasă : la stînga — pe capota mo- 
torului — se află cîteva sticle, pahare și căni 
de plastic. În locul unde cîndva trebuie să fi 
fost rafturile pentru valize, e acum o sobă nea- 

gră din fontă. În autobuzul propriu-zis primele 
două rînduri de scaune au rămas intacte, iar 
în. spatele lor mobilierul a fost scos si înlo- 
cuit cu paturi suprapuse din scînduri. Fvy 
avansează pe intervalul din mijlocul autobu- 
zului către partea cu paturi. O persoană — 
sau mai multe! — dorm aici. Se aud sforăi- 
turi, pufăituri: și mormăituri : un tremolo ti- 
mid ca de femeie se alătură corului şi deodată 
cineva se ridică zbierind, se dă cu capul de: 
patul de sus si urlă din nou. 

— Fir-aral dracului de dinte blestemat ! 

Din întuneric apare o faţă pămintie, un cap 
se împinge înainte şi ea zărește figura unui 
bătrîn bărbos cu o perdea veche înfășurată în 
jurul frunţii. 

— O, pardon ! zice omul, își scoate degetul 
din gură și-i întinde mîna, prezentindu-se: 
Georg Krona. I 

— Evy Beck. 

— Încîntat. 

— Te dor dinții, întreabă ea. 

Georg Krona se dă jos din pat, intră în in- 
tervalul autobuzului, îşi deschide gura cu am- 
bele arătătoare şi-i spune, probabil, „uite“. 

E mult prea întuneric si Evy abia distinge 
între gură si orbitele ochilor. 

_— N-ai o lampă ? 

Cu degetele încă îndoite în colțurile gurii 
Georg Krona se strecoară pe lingă ea si se 
“duce spre ușă, dă la o parte cu capul para- 
vanul din sac, şi coboară din autobuz. 

Ea îl urmează. ` 

Afară, la lumină, se uită curioasă la Georg 
Krona. Să aibă vreo patruzeci de ani, e scund 
şi gras, cu un nas deformat de boxeur, ca și 
cum i-ar fi fost îndoit într-o parte de curent, 
în cursul unei cariere sportive scurte dar tu- 
multoase. Îl apucă de perdeaua de bucătărie ` 
înfășurată în jurul capului și-i suceşte falca 
spre soarele după-amiezii. Limba i se zbate 
nelinistitá ca un peşte pe uscat. Nu i-au mai 
rămas mulţi dinţi. În jurul resturilor unui mo- “ 
lar înegriț gingia e inflamată si iritată. 

— Trebuie să-ți scoţi dintele ăsta, îi zice ea 
ştergindu-și mîinile pe jachetă. 

Georg Krona îşi. scoate degetele din gură şi, 
extenuat, își lasă braţele să-i cadă pe lîngă 
corp. Ea se întoarce să vadă unde s-a dus bra- 
conierul, dar acesta a dispărut. 

—— Okay, îi spune ea. Dacă ai avea vreun 
cleşte de orice fel, ţi l-aş scoate eu. 

Omul se luminează la faţă și-și ridică pum- 
nul drept în aer în semn de mulțumire — dar 
se răzgîndește la jumătatea drumului si îşi 
bagă mîna în buzunar : ; 

— Doare ? întreabă el cu adîncă suspiciune. 

— Doare. Dar merge repede. Sper. 

Georg Krona e în agonie. Își freacă călcîiele 
de covorul din ace de brad și rătăcește cu pri- 
virea, căutînd o posibilitate de scăpare. Apoi 
inspiră adînc, isi strînge nasul cu două degete 
şi se gîndeşte intens, în timp ce obrajii i se 
fac tot mai rotunzi şi fața tot mai viînătă. Apoi 
expiră şi zice : 

— Mai întîi vreau sà discut chestiunea cu 
Contele. 

Se. urcă în autobuz să vorbească, evident, cu 
cineva care se numește Contele. Si cum Con- 
tele probabil că doarme şi trebuie trezit, Evy 
nu mai așteaptă, ci o ia pe cărarea îngustă 
ce duce la „cazan“. Uşa e deschisă pe trei sfer- 
turi şi intră. Înăuntru, braconierul stă pe o 
damigeană și fumează o ţigară mototolită pe 
care şi-a răsucit-o singur ; la alambic lucrează 
un tip foarte înalt și robust, îmbrăcat în că- 
maşă de noapte albastră și cu picioarele goale 
băgate într-o pereche de cizme enorme de cau- 
ciuc. 

Cel înalt se întrerupe din lucru şi se uită 
la ea pe sub braţ, posomorit, apoi se întoarce, ` 
se apropie şi se prezintă scurt: 

— Larsson ! 

Se întoarce la ţeava lui în formă de spirală, 
dar s€ opreşte si arată spre braconier : 

— Pekka Fagerström ! 

Ea se uită îngrijorată spre podea, să nu calce 
pe aschii si apoi se îndreaptă aproape pe vir- 
furi spre Fagestróm şi-i stringe mina moale 
pe care acesta i-a întins-o. Nu se uită la ea, 
ci e preocupat să-și stingă „papiroasa“ în timp 
ce o salută. I 

Evy dă la o parte o grămadă de dopuri în- 
vàluite în pînză de păianjen de pe pervazul 
ferestrei si se așază. Bărbaţii nu se mai sin- 
chisesc de ea. Larsson este ocupat cu sursa de 
căldură, un strat aprins de conuri de pin. De 
citeva ori, Pekka Fagerström se ridică aparent 

fără vreun motiv, se duce la țevi si le dă 
citeva lovituri cu o bucată de scîndură — apoi 
se așază din nou, ca un ţimbalist care are doar 
cîteva intervenţii într-o simfonie întreagă. 
Larrson suflă în jăralicul de conuri şi se uită 
la termometru cu ochii mijiţi si gura căscată. 

Evy stă aproape o oră și-i privește cu pio- 
șenie pe bărbaţii care fac alcool. E ceva foarte 
senzual în modul în care aceștia stăpînesc pe 
deplin meșteşugul, în liniștea lor posomorită, 
în concentrarea lor. Evy Beck nu s-a mai bucu- 
rat de plăcerea de a-i privi pe alţi oameni lu- 
crînd, de cînd, copil fiind, stătuse vrăjită în 
turnătoria de sticlă din parcul Skansen. 

Cînd sticla goală s-a umplut, iese afară. Se 
simte ca hipnotizată după ce a privit intens 
picăturile limpezi ca apa ieșind din ţeava de 
alamă — s-a uitat şi iar s-a uitat așa cum, 
te farmecă un turtur ce se topeşte. ziua în ` 
amiaza mare. 

Lingă autobuz, doi bărbaţi s-au cufundat în 
sofaua verde. Georg Krona și altul înalt şi slab, 
cu părul argintiu ondulat şi un nas subţire, 
acvilin. Cînd Evy se apropie, bărbatul coste- 
liv, îmbrăcat într-un costum gri deschis, dar 


foarte murdar, se ridică, se îndreaptă. spre 
parcă plutind pdl a se uo 
parte. Tăcut îi ia mîna într-ale lui, se înclină 
ceremonios şi schițează un sărut pe mini, îna-: 
inte de a-i da drumul. Trebuie să fie Contele. 

Evy se așază pe brațul unuia dintre fotolii, 
pentru a nu se uda la spate — tapițeria arată 

i ⁄ s; 

ca un teren cu muşchi îmbibat cu apă..Krona 
şi Contele stau unul lîngă altul pe sofa. 

— Eu nu sînt stomatolog, ci veterinar, zice 
ea. Dar pot să-ţi scot dintele. Deşi ar fi mai 
bine, se-nţelege, dacă Krona s-ar duce la un. 
cabinet stomatologic. 

Krona' pare a nu auzi, dar Contele dă din 
cap afirmativ, adînc îngîndurat si spune apoi 
cu o voce nazală care, probabil, este o combi- 
nație de nas foarte înfundat, dialect din Stock- 
holm şi aspirație către un ton aristocratic. 

— Prietenul meu nu este convins că va fi 
bine primit la cabinetul de stomatologie. -După - 
o. scurtă pauză Contele adaugă : si cred că, în 
această privinţă, prietenul meu are dreptate. 

— Atunci, dacă aveţi un instrument potri- 
vit, i-o scot eu, zice Evy. 

Contele se ridică de pe sofa, plutește pînă 
la motoreta grena si ia trusa cu unelte de pe 
portbagaj. Pune trusa pe masa de sufragerie 
maron, rotundă, lustruită. Apoi, cu multă grijă, 
aşterne pe masă cleştele plat, cleştele de sîr- 
mă, cleștele de cuie, cheia reglabilă, șurubel- 
niţe, o rolă de nailon, cleștele de tăiat, cleștele 
pentru ţevi, cleştele de telefonie, cleștele de 
îndepărtat izolaţia, cleștele blit pentru ‘tevi, o 
lupă de ceasornicar si un cuţit cu teacă. Apu-: 
că fiecare instrument cu vîrful degetelor ca si 
cum s-ar teme să nu le murdărească. 

Krona se apleacă grăbit și arată spre cleş- 
tele bliţ pentru țevi: cu fălcile lui reglabile, 
mînerul îndoit, este cu siguranță cel mai po- 
trivit. Evy apucă cleştele blit, în timp ce Con- 

tele o priveşte stind cu corpul aplecat si cu 
„mîinile impreunate. 

Fără ca ea să-i fi observat că au venit, în 
spatele sofalei se află acum „şi Pekka şi Lars- 
son. Larsson pune sticla plină pe: masă, iar 
Pekka aşază cinci borcane de muștar de dife- 
rite mărimi şi modele, folosite ca pahare. Pa- 
harele sînt umplute în tăcere — Krona și-l 
bea imediat pe al său și după aceea i se toar- 
nă din nou, fără să mai ceară. Ceilalţi așteaptă 
politicoşi şi apoi ridică paharele spre Evy Beck. 
Ea dă din cap încurajator si cufundă cleștele 
în paharul ei. 

După ce toţi au băut, îl întreabă discret pe 
Krona dacă este găta. 

— M-am cam răzgîndit, se frămîntă el. 

Camarazii săi se arată îngrijorați, iar Lars- 
son spune scurt si acru : 

— Nu mai suport încă o noapte cu urletele 
alea îngrozitoare ! . 

— Doctorul ne poate da, cu siguranță, ga- 
ranţii că durerile vof dispare, spune Contele. 

Toţi bărbaţii iau cîte o înghiţitură și reflec- 
tează. Si ea începe să aibă îndoieli în privința 
pacientului : există un risc evident ca acesta să 
se îmbete criţă înainte ca toată treaba să în- 
ceapă. Dar probabil că el rezistă la multe — 
iar alcoolicii înveteraţi în general, nu mai au 
reflexe de vomă. 

— Ar fi bine să începem cît mai este încă 
lumină, propune ea. 

Dar mai durează cel puţin trei sferturi de 
oră înainte de a se apuca la lucru. Mai întii 

trebuie găsit uñ scaun potrivit : sugestiile sint 
multe, însă puţine corespund realității — în 
cele' din urmă, Evy îi determină pe bărbaţi 
să aducă un scaun obișnuit din nuiele, de la 
„cazan“. Krona este așezat cu picioarele des- 
făcute pe scaunul de bucătărie dar nu se simte 
încă pregătit. Au loc noi discuţii referitoare la 
“eventualele aversiuni ale cabinetului stomato- 
logic din Märsta față de Krona. În cele din 
urmă Larsson le pune capăt, conchizînd: 

— Krona nu poate apărea într-o cameră 
mobilată cu o falcă degradată ca a lui! 

Krona e obligat să cedeze : n-ar fi în stare 
să îndure rușinea: de a căsca gura si a expune 
treizeci de ani de neglijență. Pe deasupra, nici 
nu are perie de dinţi. Si un lucru își amin- 
teşte el de la cabinetul stomatologic din şcoa- 
lă : ultimul lucru pe care-l face oricine, îna- 
inte de a merge la Gos, este sà se spele 
pe dinti. 

Dupà ce toti s-au apa in jurul scaunului 
.de la bucătărie, după ce Evy şi-a şters tran- 
spiratia din podul palmelor si a apucat cles- 
tele, iar Krona a mai lua o ultimă inghititurà 
— cere încă o aminare ca să se ducă in spa- 
tele autobuzului să facă pipi. 

— N-ar fi posibil... încă puțin... sugerează 
Contele și ridică sticla; dar înainte ca ca să 
aibă timp să dea din cap că nu, o pune înapoi 
cu un surplus de gesturi respectuoase. 

Krona revine hotărit de după autobuz. Se 
încheie la șliț în timp ce merge cu privirea 
fixată spre o ţintă îndepărtată, în livadă. Lars- | 

son îi iese repede înainte şi-l prinde de braţ. 
Krona îl urmează ca un robot, se așază cu 
picioarele depărtate pe scaun, îi apucă atît de 
strîns spătarul încît i se albesc nodurile degete- 
lor și deschide larg gura. 

De îndată ce simte cleștele pe buze, încear- 
că să se răsucească și să scape. Dar Evy Beck, 
a cărei întreagă experiență dentară se bazea- 
ză pe tratamentul cailor, îl cuprinde cu braţul 
sting pe după git, îi pune genunchiul sub băr- 
bie, are noroc şi-i prinde dintele, apoi i-l su- 
cește. Dintele înnegrit iese afară ca un cui 
dintr-un lemn putrezit. După aceea, bea şi ea 
o înghițitură zdravănă. 

S-A FĂCUT aproape unsprezeece sara. Pă-. 
-durea e întunecată si tăcută. Cerul însă con- 
tinuă să fie atit de luminos, încît.Evy trebuie 
să-și mijească ochii, atunci cînd se uită în sus. 
Face cîteva tururi în jurul autobuzului şi res- 
piră adînc la fiecare pas. Ştie că mare sens 
şi că nici exerciţiile de respiraţie şi nici plim- 
bările nu te trezesc din băutură. Oricum, se 
simte mai bine. Înainte de a urca în autobuz, 
se apleacă peste butoiul cu apă de ploaie și isi 
stropește fața. 

Cînd se întoarce, este întîmpinată de patru 
brațe întinse. Pekka si Contele stau pe ban- 
cheta de lingă capota motorului, în timp ce 
Larsson meditează posomorit pe locul şofe- 
rului, cu brațul sprifinit pe volan. Georg Kro- 


215 


na şi-a luat la revedere mai devreme + pe 


motivul că este proaspăt operat — şi s-a re- 
tras în patul lui din fundul autobuzului. ` 

— Bună, băieţi, le zice Evy şi este trasă pe 
banchetă între Pekka şi Conte. Pe capota mo- 
torului a fost așternută o mușama în pătră- 
tele galbene și albe, iar pe ea sint furculite, 
pahare cu alcool, piine crocantă, morcovi fra- 
gczi cu frunze și o cratiţă arsă, plină cu napi 
ficrți și cîrnaţi groși afumaţi. Farfurii: nu' sînt 
— napii şi cîrnaţii se servesc cu furculița iar 
dedesubt se ţine o felie de piine uscată, ca 
sosul să nu pice prea mult. 

— După cum spuneam, zice Contele şi o cu- 
prinde de mijloc cu brațul ca o reptilă. 

Pekka, începe să chicotească şi să împroaşte 
cu sos de napi. Poartă în continuare fesul de 
schi pe cap, dar şi-a scos maioul. În autobuz 
e incredibil de cald — ard cinci lumînări si 
o lampă cu petrol. Se uită fascinată la Pekka 
Fagerström. Bustul său puternic bronzat este 
vlăguit și în același timp mușchiulos. Nu sînt 
mușchi proeminenţi, de om tînăr, la care bra- 
tul să arate ca un tot de plastic. La Pekka 
fiecare muşchi în parte se vede ca un elastic 
întins sub pielea subțire. Si fibrele mușchilor 
se înțrepătrund de-a lungul si de-a latul, ac- 
ționează, se încordează sau sc.destind, ca în- 
tr-o construcţie mecanică complexă, ca într-un 
desen al lui Leonardo da Vinci. 

— După cum am spus, zice Larsson întu- 
necat; el a băut cel mai mult, dar nu arată 
nici cel mai mic semn că s-ar fi îmbătat — 

fața lui grea este imobilă si severă. Cum am 
spus... Să nu crezi că aici ducem o viaţă afu- 
risit de patriarhală ! 

— Nici n-am crezut. . 

— Cum am spus... Poate acum vara. Căci 
altfel este o viaţă de porci. 

— Aşa e, scumpă Evy, spune Contele si se 
uită la ea de sus. Dar acum o să vorbim des- 
pre lucruri mai plăcute, că avem în vizită o 
doamnă. 

Pekka chicoteşte de i se ridică coșul pieptu- 
lui; mușchii stomacului i se frămîntă deasu- 
pra curelei. 

— Cum am spus, continuă Larsson. Umed 
și rece şi tot timpul, cu riscul să ne axfixiem . 
de la sobă. 

— Larsson are studii superioare de farma- 
cist, explică Contele. 

— Esti farmacist ? exclamă Evy cu o sur- 
prindere de care se jenează imediat; un far- 
macist ratat nu e chiar atît de surprinzător 
— ea însăşi este un veterinar care a nimerit-o 
pe de lături. j 

— Nu există nici o ordine, zice Larsson. 
Pritenii mei de aici trag la măsea ca niște su- 
gative. , 

Chicoteala lui Pekka a atins un asemenea 
punct, că trebuie să iasă afară. Stingaci, o 
calcă pe Evy pe picioare, se dezechilibrează 
și o lovește puternic cu cotul ascuţit în sînul 
stîng, care o doare. 

— Cere-i scuze doamnei, începe Contele, dar 
Pekka a şters-o deja din autobuz. i 

— De cît timp locuiţi aici ? întreabă ea. 

— De cît timp locuim aici? repetă Larsson 
siniștru. , | 

— În ceea ce mă priveşte, fac patru ani în 
august, spune Contele și o bate compătimitor 
pe mînă. 

— Cum am spus, trăim aici ca porcii, repetă 
Larsson. 

— Sîntem în orice caz relativ independenți, 
spune Contele. Înţelegi, Evy,.nu ne supunem 
nici unui fel de control direct. 

__— Atita timp cit stăm aici, da! zice. Lars- 
son. ; 

— Ce părere are poliţia că produceţi alcool 
la domiciliu ? întreabă «ea si consideră că e. 
timpul să guste puţin din paharul pe care Con- 
tele i-l umple mereu, pînă la refuz. 

— Dacă porcii se- porcesc, nu-i o chestiune 
care să privească poliția, răspunde Larsson. 

— Atita timp cit produgem pentru nevoile 
- „casei“ nu-i nici o problemă, explică Contele. 

— Și nu vindeţi? intervine Evy. 

— Pe dracu, sigur că vindem ! zice Larsson. 
Cum am putea altfel să facem rost de bani 
pentru cele necesare ? ! 

Pekka revine, îl împinge în lături pe Conte, 
se sprijină cu pumnul în poala lui Evy, o calcă 
pe picioare si cade la locul lui. Şi-a luât o 
mină sumbră, inexpresivă cu scopul de a-și 
preveni chicoteala. Ey 

— Nu călca doamna pe picioare, Alfonso 
nenorocit ce eşti ! îi zice Contele, înlăturîndu-l 
parcă printr-un gest pe Pekka. 

— Dar acum vara, este destul de plăcut aici, 
spâne Evy încurajator. | 

— Iarna, helicopterul Crucii Roşii mai dă 
drumul cîte unui pachet, spune Pekka. Nici- 
odată, însă, vara. 

E aproape întiia oară cînd îl aude pe Pekka 
spunînd ceva în seara asta. Se apleacă spre 
el — ca să evite respiraţia Contelui — şi-l 
întreabă : 

— Dar autorităţile sociale ? Nu vin nicio- 
dată aici ? 

— Nu, de cînd am tras după ei, zice Pekka, 
care a atins, din nou, punctul de chicoteală. 
Cu miinile la gură își apleacă capul spre ge- 
nunchi. 

Evy se uită la spinarea lui slabă. Are omo- 
plaţii atit de proeminenți, încît se simte ten- 
tată să-i ridice şi să vadă ce se află sub ei. 

— Cum ziceam, spune Larsson. Conveţui- 
rea cu blestematul ăsta de psihopat din vestul 
sălbatic isi are consecințele ei. În primăvară 
a tras drept în siguranţele cablurilor de înaltă 
tensiune. În aceeași seară ne-am și trezit cu 
poliţia din Märsta peste noi ! 

— Un timp a trebuit s-o lăsăm mai moale cu 
vînzarea de alcool spune Contele, apăsind-o cu 
umărul lui ascuţit. 

Urmează apoi o scurtă pauză, în care se mă- 
nîncă şi se bea. Alcoolul are același gust ca 
votca, dar nu miroase frumos. Evy s-a îm- 
bătat deja şi isi simte fața complet rigidă. Îi 
e foame și greață de mîncare în același timp. 

— M-am tot gîndit, spune ea. Krona ar tre- 
bui să ia antibiotice. Are abces la măsea. 

— Putem împrumuta penicilină de undeva 
din groapă, zice Larsson. 

— Dacă doctoriţa nu rămîne cu noi, adaugă 
Contele plin de speranță și continuă s-o îm- 
pingă cu umărul. 

— În groapă? Mai locuiesc şi alții ca voi 
` aici ? 

„— Pădurea e plină de oameni liberi! ex-. 
clamă Contele, gesticulînd expansiv cu mîna 
pînă la plasa de bagaje. 

— Cum spuneam, mai locuiesc oameni pe 
aceste meleaguri, zice Larsson. Pionieri, ca și 
noi. Regiunea se găsea înainte vreme sub cu- 
loarul de aterizare spre Aeroportul Arlanda şi 
avioanele făceau un zgomot îngrozitor. Mai tîr- 
ziu situaţia s-a schimbat. Dar deja pămîntul 
nu mai avea nici o valoare. Ogoarele erau 
năpădite de buruieni, pădurea crescuse si se 
întinsese, șanțurile: erau acoperite, ţevile spar- 
te de ger. Iar drumurile, drumurile au fost dis- 
truse de compania care exploatează cariera 
de piatră, încît nu mai ajunge nici o mașină 
aici. 

— O viață liberă pentru oameni liberi si 
tari ! izbucnește Contele, cutremurîndu-se cu 
capul dat pe spate. 

— Tacă-ţi fleanca, Don Juan neputincios şi 
blestemat, îi zice Larsson. Tu te descurci pen- 
tru că avem noi grijă de tine. Cum ar fi dacă 
şi noi ne-am comporta la fel de aristocrație 
ca tine, să nu mai vorbim, 

Pekka Fagerstróm a apàrut din nou. Evy 
se Inspàimintà — pe fața lui butucănoasă curg 
lacrimile siroaie : 

— Fratele meu ne-a părăsit în aprilie. Evy 
îşi scoate batista din mînecă și îi şterge faţa. 

— Fratele tău a murit aici ? 

— Kent Fagerström, fratele lui Pekka, a 
decedat aici în a douăzeci şt treia zi a lunii 
aprilie, spune Contele semi-oficial. 

— Din ce cauză ? întreabă ea. 

— Din ce cauză! Din ce cauză! izbucnește 
Larsson. Noi sîntem alcoolici ! Sîntem subnu- 
triti! Ne e frig! Ducem lipsă de vitamine! 
Autoritățile nu dau doi bani pe noi! 

— Apoi l-am îngropat' acolo pe cîmp, spune 
Pekka și se șterge la nas cu dosul palmei. 

Pe Evy o cuprinde somnul. Stă si clipeşte ca 
să-şi aline iritaţia ochilor. Contele înţelege gre- 
sit situaţia și-i aruncă o ocheadă lungă, tea- 
trală, 

— Poate că e timpul să punem punct ? spu- 
ne Contele. 

— Eu în orice caz nu pot să dorm, zice 
farmacistul Larsson si rotește furios volanul 
inert într-o parte şi alta. 

— Unde o culcăm pe doamna ? se întreabă 
Pekka și arată cu capul spre Evy. 

— Eu dorm afară, spune ea. 

— Nu, zice Larsson. O să te mănînce tintarii. 

— Atunci la cazan... Nu, se răzgîndeşte ea. 

— Poţi să dormi în locul fratelui meu, pe 
bancheta din spate a autobuzului, e de părere 
Pekka, 

— Cameră separată pentru doamna, cameră 
„separată pentru domna, spune Contele şi se 
ridică-n sus clătinîndu-se. Eu mă ofer să duc 
salteaua la „cazan“ ! l 

Dar ea e obosită moartà. Cu o anumită di- 
ficultate reușește sà se desprindă de` Conte, 
iese si se aşază să facă pipi. Cînd dă să se 
ridice, cade în față, pe genunchi. Dar nu simte 
nimic. Te-ai îmbătat, Coeficiento... se gîndeşte 
ea ; probabil, cu voce tare. 

Cinci minute mai tirziu, doarme adînc pe 
bancheta din spate a autobuzului, fără să mai 
aibă puterea să-şi scoată hainele. 

În timpul nopţii se trezeşte de două ori. 
Prima dată, e cineva care, în mod stiîngaci, îi 
ia geanta folosită drept pernă. Nu-i pasă şi 
adoarme imediat cu nasu] în tapiţeria ban- 
chetei care pute a muc de ţigară. 

A doua oară, e în plină zi si soarele intră 
prin fereastra din spate. Cineva o zgilţiie. Nu-şi 
poate ridica capul greu ca de piatră, iar gura 
îi e uscată ca o iască. O dor ochii din cauza 
luminii și abia reușește să crape un ochi cîţiva 
milimetri. . ` : 

E :Contele. Stă în picioare lîngă banchetă 
îmbrăcat în cămaşă cu manşete și vestă gri des- 
chis. În jos nu are nimic pe el. Își ţine poala 
cămășii ca o balerină gata să facă o reverență. 
Se apleacă peste ea si încearcă s-o oblige să-și 
desfacă picioarele. 

Evy rămîne complet nemișcată, ca și cum 
n-ar fi vorba despre ea. Contele se așază în 

genunchi, între- picioarele ei, şi începe să-i trä- 
gă chiloţii. 

__— Pardon! murmură Contele și dispare pe 
nesimţite. b i 

ÎN DIMINEAȚA celei de-a cincea zile, Evy 
Beck se săturase deja de viața la ţară, de muş- 
tele verzui strălucitoare, de grămada de gunoi, 
şobolani, mirosul de tescovină şi de capra mi- 
zantropă din livadă. În timp ce bărbaţii dorm 
anesteziaţi de alcool, Evy se pregăteşte de ple- 
care. Se spală, atît cît poate s-o facă, la bu- 
toiul cu âpă de ploaie şi își leagă părul tepos 
şi gras cu o eșarfă. Apoi ridică perna unuia 
dintre fotoliile îmbibate de ploaie și-și scoate 
geanta furată în prima noapte. Cele 1100 de. 
coroane, bani gheaţă, sînt la locul lor; ia 200. 
pentru ea și pupe înapoi în geantă 900. 

Urcă încet în autobuz şi îl trezește pe Pekka 
Fagerstrom. Pe ceilalți nu vrea să-i întîlneas- 
că ; vrea să evite privirile pline de reproş ale 
depresivului Larsson, recunoaștinta capricioa- 
să a lui Georg Krona pentru tratarea dintelui, 
nu vrea să-l vadă pe sărmanul Conte, istovit 
si îngrozit la gîndul că ea ar putea să răspîn- 
dească zvonul că e impotent. 

Pekka e cel mai jare dintre bărbaţi. Scund 
si vînjos, tăcut şi fără sentimente de afecţiune 
umană. Cea mai mare parte a timpului e ple- 
cat cu pușca, nu ia parte la alte activități decît 

la - „cazan“ si, spre deosebire de ceilalți, trage 
la măsea puţin mai sistematic. În timp ce Lars- 
son toarnă în el cincizeci-șaizeci de grame pe 
seară fără să se îmvesclească măcar un pic, 
Pekka stă şi soarbe două-trei înghiţituri în to- 
tal, permanent handicapat de chicoteala lui. 

La două minute după ce s-a trezit, Pekka 
se află deja lingă motocicletă, îmbrăcat în ma-. 
ioul de plasă, căciula de schi cu apărătoarele 
urechilor lăsate si pușca atirnată la spate. 
Apasă pe pedală și o încearcă puternic — 
rînjind continuu cu gura lui fără dinți. Si, 
pentru că îi lipsesc dinţii, i se vede limba ca 
piticului Toker din Albă ca Zăpada a lui Dis- 
ney, primul film pe care l-a văzut Evy. ` 

Oricît s-ar părea de ciudat, Pekka reușește 
să pornească motorul înecat de ulei. Evy ia 
loc pe portbagaj si Pekka bagă în viteză rapid, 
astfel încît motocicleta se ridică pe loc. Înspăi- 
mîntată, Evy își aruncă brațele în jurul lui 
Pekka si o iau din loc pe potecă. Fiecare ne- 
regularitate a drumului se transmite prin janta 
anvelopei slab umflată a roții din spate și Evy 
simte că i se rupe vertebra codală. 

Merg peste brazde de pietriş și peste ogoare 
arse. Uneori trec pe lîngă ruinele vreunei case, 
dar mai ades pe lîngă livezi în paragină, care 
şi-au scuturat florile și au prins rod. În ge- 
neral, poteca urmează linia de înltă tensiune 
— linie care reprezintă coridorul păzit cu ge- 
lozie de civilizaţie prin teritorul nimănui. Cînd 
în față le apare un drum bun, neted și asfal- 
tat, Evy inspiră adînc si îndrăznește să se 

lase iaràsi pe portbagaj cu sezuturi care o doa- 
re — dar Pekka traverseazà soseaua si o ia 
pe o càrare prin pàdurea de peste drum. 

Înainte de Märsta întîlnesc -doar o singură 
persoană. Într-o poiană sălbatică stă o femeie, . 
într-un costum de circ incredibil, cu citeva 
fuste pe ca şi o pălărie imensă cu flori de plas- 
tic în jurul calotei. În mînă are un băț lung, 
iar prin iarbă se zăresc citeva oi. Pekka fri- 
ncază brusc, aduce pușca la piept, trage un 
glonte şi apoi porneşte imediat mai departe. 
Femcia se ridică în grabă s! flutură în vînt, 
după ei, o batistă roz. 

Se apropie de Mărsta. Turnuri de beton în. 
formă. de cantarelă străpung pădurea de pini. 
Pekka încetinește si coboară, conducînd pru- 
dent într-o zonă cu blocuri de trei etaje ce se 
întind pe un teren deschis. Casele sînt părăsite 
si într-un grad avansat de decădere. Ferestrele 
sînt ori sparte, ori rudimentar bătute în cuie ; 
unele balcoane s-au desprins și atîrnă ca nişte 
felii de marţipan îndoite pe fațadele de un 
verde şters. Este aproape imposibil să conduci 
pe străzile dintre case — blocuri de beton, 
pietriș, fier de armătură, borduri desprinse 
blochează drumul. Ici si colo, sînt caroserii 
vechi de automobile fără roţi. Evy a mai văzut 
cîteva suburbii părăsite și înainte. Oamenii nu 
vor să locuiască în Mărsta, Jordbro sau Bâlsta. 
Cei mai mulţi vor să stea ori într-un oras 
propriu-zis, ori undeva la țară. i 

Ajung la capătul construcţiilor părăsite. De 
cealaltă parte a unei culmi se ridică clădiri cu 

ferestre strălucitoare, intacte. Pekka frineazà 
în faţa unui pavilion -pe jumătate ruinat, cu 
siguranță fosta băcănie părăsită a zonei. În 
fața lui se află priponit un ponei de Gotland 
şi trei motociclete devastate. Citeva bidoane 
de benzină sînt sprijinite pe o capră șubredă 
de lemn. 

— Încolo este gara Märsta ! îi spune Pekka 
şi arată vag în direcția de unde veniseră. 

— Atunci nu-mi rămîne decit să-ți mulţu- 
mesc, zice ea.. ` 

Pekka se jeneazà, se suceste si isi pune 
mina la gură, ca sà nu i se vadă limba jucăuşă. 
Apoi intră în magazin, îndoindu-şi genunchii, 
în timp ce trage mereu de cozorocul' căciulii. 

Evy nu-și dă seama dacă este vorba de vreun 
salut sau dacă vrea să-și tragă căciula peste 
ochi. 


La 14 şi 12 minute Evy coboară din trenul 
local la stația Karlberg. N-are de gînd să 
meargă acasă şi ia autobuzul rapid spre In- 
stitut. E 3 iulie și e îngrozitor de cald. După 
ce a făcut un duş şi s-a spălat pe cap, se duce 
să mănince la restaurantul-cantină. Este sin- 
gură și durează mai mult de un sfert de ceas 
pînă să poată să-și ridice chiftelele din soia 
de la ghişeu. . . 

Fiind practic în concediu nu se simte legată 
de sarcini! de serviciu cuprinse în vreun plan 
de muncă. De aceea face o plimbare de voie 
printre nenumăratele clădiri din cărămidă ro- 
sie. În faţa Institutului de medicină etologică 

isi aduce aminte că, de fapt, n-a fost niciodată 
aici — din diverse motive. Etologia n-a fost 
inclusă în programul ei sistematic de vizite. 
Urcă scara mică şi pune degetul pe dispoziti- 
vul electronic. Închizătoarea se deschide — 
așadar zonă permisă. 

În principiu. Etologia arată la fel ca celelalte 
108 instituţii ale IMCAN.: cîteva etaje cu co- 
ridoare lungi şi încăperi mici de cercetare, pe 
usa fiecăreia aflindu-se mai multe plăcuţe cu 
nume. Un laborator de curș, deteriorat, cu du- 
lapuri metalice pentru studenți. O sală de pre- 
legeri care a devenit prea mică și a fost trans- 
formată în centru de dactilografiat: La sub- 
sol sînt încăperi de depozitare, camera de ser- 
viciu si unele utilaje grele. Pe mai multe uși 
de aici şe află semnul cu trei frunze de aver- 
tizare pentru radioactivitate, așa încît Evy nu 
intră, 

În pod, sub acoperișul înclinat se află cî- 
teva laboratoare supramobilate şi labirintice, 
iar jos, la unul din capetele corpului clădirii, 
sînt încăperile pentru animale, construite ul- 
terior. 

Nicăieri nici urmă de oameni. 

Evy intră în sectorul pentru animale. În- 
treg parterul constă dintr-o singură cameră 
imensă. În momentul în care împinge ușa, este 
aproape asurzită de zgomotul puternic al ven- 
tilatoarelor şi o izbește putoarea rîncedă de 
şobolani. Încăperea enormă nu are ferestre, 
dar acoperișul este “prevăzut cu reflectoare care 
luminează în jos un fel de bazin cu pereţii de . 


287 


sticlă. Bazinul are circa 15—20 m si e plin cu 
nisip. Ici şi colo, se ridică stilpi de metal cu 
boxe și instalaţii pentru adăpare şi hrănire 
automată. Pe fundul bazinului se îngrămădesc 
mii de șobolani albi. 

Evy a citit în mai multe rînduri despre labo- 
ratorul acesta în publicaţiile de specialitate. De 
la începutul deceniului al șaselea, etologii, au 
lăsat o familie de șobolani să se reproducă 
liber şi să se îngrijească singuri. Primesc apă 
și hrană şi, în general, se intervine în bazin 
numai în cazuri cu totul excepţionale. La în- 
ceput, numărul şobolanilor proveniţi de la un 
mascul și o femelă, a crescut la peste 12.000 
Apoi a avut loc o oarecare stabilizare și de 
mulți ani încoace numărul variază în jurul a 
9.000 de șobolani. Costul experimentului pe 
termen lung este suportat de Comesu, Comi- 
tetul de organizare medicală pentru situaţii de 
“urgenţă, cu acces la fondurile mult rivnite 
ale Ministerului Apărării. Cointeresat este și 
Cocep, Consiliul de cercetări al poliţiei. 

Evy încearcă să deosebească modele de com- 
portare în societatea şobolanilor. Mari porți- 
uni de nisip sînt complet libere. În alte locuri 
animalele se înghesuie unele peste altele în 
straturi duble sau triple. Cîmpuri magnetice 
sociale puternice, au trasat cercuri precise. În 
mai multe părți e agitaţie în mase.cînd sobo- 
lanii se înfruptă din vreun tovarăș care a dec- 
venit socialmente vînat legal, din punct de 
vedere social. Masculii mari zac ici şi colo în va- 
lurile de pietriș şi dorm cu o zonă goală în 
N 

„jurul lor sau se.imperecheazà repede si ne- 
angajant. Aproape toţi șobolânii mai mici sînt 
într-un fel sau altul mutilaţi. O coadă întreagă 
este ceva neobișnuit ; precum şi două urechi 
la acelaşi individ. În ciuda hrănirii automate, 
toate animalele par răpciugoase, pline de ec- 
-zeme şi subnutrite. În acest bazin al iadului 
legea protecţiei. animalelor este abolită, pentru 
că întregul experiment se bazează pe neinter- 
venția umană. 

Evy Beck este convinsă că experimentul — 
care se numeşte „packing“ — este de fapt 
inutil. De cel puţin douăzeci Şi cinci de ani în 
întreaga lume se făceau numeroase experiențe 
similare pentru a se constata ce se întîmplă 
în societățile supraaglomerate. Era puţin pro- 
babil că vor apărea date noi. Dar devenise ca 
un sport ce trebuia continuat. O competiţie 
pentru obținerea unui record mondial de re- 
zistenţă între diferite universităţi. - 

Evy priveşte în jos la gheto-ul rău mirosi- 
tor şi se gîndeşte la una din discuţiile mult 
prea aprinse pe care a avut-o cu Erik. Erik 
` nu înțelege „văicăreala“ ei-în legătură cu ani- 
malele de la Institutul Nobel. Suferinţa nu se 
poâte niciodată totaliza, îi explicase Erik. Lo- 
gic este imposibil. De aceea este totuna dacă 
se chinuie unul sau zece mii de şobolani. Fie- 
care şobolan își trăieşte suferința lui perso- 
nala. 

Evy simte o căldură neplăcută inundîndu-i 
pieptul, îşi deschide nasturele de sus, de la 
bluză și-și face vînt. Din bluză vine un miros 

care-i produce greață. E ca şi cum nu şi-ar 
fi făcut duş ci ar fi înmagazinat duhorile din 
pădurea de la Arlanda în căldura propriului 
corp : tescovină, sudoare, urină, benzină ames- 
tecată cu ulei şi un miros greu de șosete 
groase umede. Se apleacă înainte și vomită 
în bazinul cu şobolani. O trupă de cinci spi- 
oni albi se desprinde imediat dintr-un grup 
din apropiere — cîteva secunde mai tîrziu o 
sută de șobolani chiţăitori se înfruptă din chif- 
telele de soia de la restaurantul-cantină, 

ESTE MIJLOCUL LUI IULIE. Evy stă pe 
balconul din care ies aburi, după ploaia to- 
rențială şi priveşte în apartament prin ușile 
duble deschise. Bătrinul este la Spitalul Ros- 
lagstu'l, Singer Cyborgul l-au luat înapoi. Pînă 
şi patul ingenios a.fost returnat Centralei pa- 
turilor. Este prea scump pentru a sta nefo-. 
losit. 

Ridică cu grijă cîteva flori și le pune în 
cutie ; flori care au fost rupte de furtună. 
Ultima săptămînă s-a simţit ruptă în două: 
are concediu, dar în arelași timp își petrece 
după. amiezile plimbîndu-se prin instituţiile 


„pustii. Cu toate. acestea evită să meargă în 


biroul ei. Se simte ca un spion: 
„Hasse“, şoptește ea încet pe firul telefo- 


_nic.ce duce cu decenti în urmă în memorie: 


„Hans-Olof, ar fi trebuit să rămîn la Școala 
superioară veterinară si să continui în cer- 
cetare“. ` 

Își reproșează tot mai des că n-a vrut sau 
n-a reușit să continue să cerceteze. A cerceta 
înseamnă a face utilizabilă o mică, mică parte 
din realitate. -În același timp ştie că nu a fost 
la largul ei în anii cînd și-a scris teza de doc- 
toraț. Se simțea izolată, stresată — si apoi, 
aproape păcălită, cînd în cele din urmă s-a 
dovedit cît de ușor luase profesorul întreaga 
problemă. Evy nu scrisese teza de dragul de 
a, scrie sau de dragul științei: — o scrisese 
pentru Hans-Olof. Titlul era „Despre funcţiile 

ciclo-metabolice la mamifere“. Pe prima pa- 
gină ar fi trebuit să fie scris „Lui H-O.8.%. 
Dar n-a îndrăznit. 

A fost o teză bună ? Răspunsul este deopo- 
trivă simplu şi brutal: nu. În cazul unei teze 
bune se acordă titlul de lector, sau ti se oferă 
posibilități să continui în cercetare. „Despre 
funcţiile ciclo-metabolice la mamifere“ sea- 
mănă exact cu autorul ei, se gîndeşte ea: prea 
“grasă, prea ambițioasă si prea cinstită. 

, Ca subiect pentru lucrare își alesese să de- 
scrie în mod amănunţit cîteva mecanisme din 
ceea ce popular se cheamă ritmul biologic. Su- 
biectul nu era-original. În deceniul al şaptelea 
cercetarea asupra ritmului zilnic, săptăminal 
şi lunar al corpului uman căpătase o amploare 
deosebită. A vorbi despre ritmul biologic de- 
venise peste noapte la fel de obișnuit cu a 
vorbi despre stres — și la fel de eronat. 
Pentru orice se dădea vina pe perturbări în 
ritmul obișnuit al omului: răceli, tulburări 
erotice, muncă grea, proastă dispoziţie, alie- 
nare. Politicieni de seamă afirmau în parla- 
ment : țelul politicii este de a forma societatea 
în concordanță cu ritmul biologic al omului. 

Dacă s-ar fi orientat pe moment, ar fi putut 
să meargă în sensul curentului. Dar n-a fost 
ageră la minte. A fost greoaie, timidă şi i-a 
lipsit ceea ce profesorul obișnuia să numească 
eleganţă logică. Din această cauză dizertaţia ei 
s-a ţinut după ce publicul larg și Consiliul 
cercetării se îndepărtaseră pe jumătate de rit- 

riiui biologic, iridrepiindu-se spre noi direcții 
de cercetare. 

„Ai citit teza mea de doctorat, Hasse ?“ în- 
trebă ea pentru a suta oară, acolo, departe în 
Australia. „O lucrare onorabilă, Evy“, răspunde 
Hasse. Ai citit-o într-adevăr ? Nu putea să i-o 
trimită după șaptesprezece ani. Adresa ar fi 
aflat-o — dar nu avea nici un motiv. Hasse 
nu ştia nimic de Erik. În ultimii ani, în cîteva 
rînduri, era cît pe-aci să-i spună că au un fiu. 
Nu de dragul ei şi cu atît mai puţin al lui 
Erik. Ci pentru Hasse. l-ar fi oferit, bucuroasă, 
prilejul să fie mîndru de un fiu atît de bun 
şi plin de succese cum era Erik. Nu îndrăz- 
nise mai mult decît să aibă grijă să se trimită 
două exemplare ale tezei la facultățile de me- 
dicină veterinară din Sydney și Canberra — 
asa cum fusese tamisa şi la alte universități 
din lume. 

Pe podeaua halonu ploaia a amestecat 
firimituri de pîine cu pămînt de flori. Stringe 
masa viscoasà cu un făraş și o pune în cutia 
de flori. Puţină pîine cu marmeladă nu le 
strică. 

Se duce în camera goală a tatălui. Parchetul 
luceste. În mijloc se află bagajele pentru Gam- 
bia. Le-a adus de ieri dar nu le-a deschis. A 
fost o idee neinspirată să se răzgîndească brusc. 
Ar fi avut nevoie să evadeze puțin. Ar fi avut 
nevoie să-și încarce bateriile si să capete o 
oarecare perspectivă asupra existenţei. Si pe 
deasupra ar fi fost instructivă — chiar dacă 
deplasarea era un fel de concediu deghizat, 

fusese totuși invitată să estudieze instalaţia de 
aer condiționat. Pharm-Farm pentru maimute. 
Stie mult prea puţin despre maimuțe şi bolile 
tropicale ale animalelor. 

„Evy !“ spune Hasse, încît ecoul se aude de 
jur împrejurul -pereţilor. Nu maimuţele sînt 
problema. Ele primesc doar aceeaşi îngrijire 
ca şi pacienţii particulari de la cea mai bună 
clinică din Stockholm. 

Curăţenia, măturatul, frecatul, aspiratul, gă- 
titul, spălatul şi călcatul — cu mulţi ani în 
urmă le simţea ca pe o povară. Dimpotrivă, 
toate acestea sînt o posibilitate de divertisment, 
de evadare. După ce-și pune pe ea halatul de 
casă se simte ca atunci cînd, copil fiind, se 
așeza în primul pătrat la şotron. 

„Ce crezi, Hasse ?* întreabă ea. „N-ar fi la 
fel de bine dacă m-aş retrage si as trăi din 
pensie ?& 

„De ce ţi-e teamă de luptă, Evy ? Tu ești 
tare, nu? Si echilibrată. Si în siguranță.“ 

Niciodată n-a încetat s-o uimească urmă- 
torul lucru : cei din jur o consideră drept o 
persoană echilibrată si realistă — cineva pe 
care te poti sprijini. Ea însăşi se consideră 
molatică, împrăștiată, uşor de păcălit şi in- 
consecventă. 

«Eşti tare ca un cal“, îi zice Hans-Olof. Este 
foarte adevărat ! Caii nu sînt deosebit de pu- 
ternici. Asta o ştie şi ea, pentru că animalele 
pe care le-a folosit în teza ei de doctorat au 
fost tocmai caii. Puţine alte animale mari au 
o capacitate de muncă atît de inegală ca ei. 

Puţine alte animale #nt atit de sensibile la per- 
turbări în ritmul lor natural. Aceasta face ca 
diferitele sporturi hipjce să fie atît de riscante. 
Cînd şi-a publicat teza de doctorat putea să 
indice căile prin care se puteau reduce tulbu- 
rările în ritmul biologic al cailor. În realitate 
aşa stau lucrurile şi cu tine, Coeficiento, se 
învinuieșşte ea si singurul folos practic pe care 
l-ai adus în lumea asta este că ai dat trapului 
și galopului o mînă de ajutor nemeritată." 

După ce a făcut curat în tot apartamentul 
— a treia oară în săptămîna aceea — a venit 
timpul să-l sune pe medicul șef de la Ros- 
lagstull. Evy a trebuit sà aştepte la rînd pen- 
tru o convorbire telefonică particulară : 

— Tatăl meu a stat internat mai mult decit 
era prevăzut. Îi este rău ? 

— Deloc, doamnă Beck. Este într-o stare 
excelentă. 

— Pot să-l iau acasă astă seară ? 

— Din păcate, nu. 

— Dar a avut nevoie doar de un control 
general ?! 

— Tatăl dumneavoastră se simte excelent. 
Dar momentan nu avem resurse să-i punem 
la dispoziție un ficat la domiciliu. Așa încît 
sîntem de părere să-l ţinem aici. Deocamdată. 

ÎN NOPȚILE URMĂTOARE EVY este tre- 
zită de cîteva ori de un semnal telefonic. Dar 
nu se mai aud alte semnale. Cînd ridică re- 

ceptorul, nu răspunde nimeni. Își dă seama 
că visează că sună telefonul. 

Îi e greu să mai adoarmă din nou. În prima 
noapte stă o oră în baie cu picioarele în -apă 
călduţă. În cea de-a doua încearcă să citească, 
În a treia şi a patra, iese şi se aşază pe bal- 
con Ín noaptea blîndă dé vară tîrzie. 

Acum, în timpul orelor neobişnuit de tăcute 
pe balcon se hotărăşte să facă ceva împotriva 
respingătorului experiment „packing“ de la Eto- 
logie. Cînd se apleacă -în faţă să se uite în 
jos pe îngusta stradă. Roslag. i se pare că vede 
mii de șobolani albi. Șobolani care se mănîncă 
unul pe altul fără să se audă vreun zgomot. 

Mai întîi încearcă să alunge asemenea ve- 
denii ca- pe niste născociri: prosteşti. Dar.apoi 
ajunge. să considere că ceea ce trăieşte noap- 
“tea nu sînt vise sau fugă de realitate — ci 
confruntarea cu propria ei convingere intimă : 
că trebuie să pună capăt chinului animalelor. 
În-a cincea noapte, cînd nu poate să doarmă 
deloc, îi scrie o scrisoare lui Erik. De ce, nu 
stie precis. Poate dintr-o nelinişte vagă că va 
dispărea și se va transforma în fum în mo- 
mentul în care va bate cu pumnul în masă. 

Frik ! 

M-ai sfătuit să nu mai continui la Institu- 
tul Nobel. Îţi imaginai că n-o să fac față. Ai 
avut dreptate, Erik. Am intrat într-o situație 
în care nu' mă mai descurc. S-a ajuns atit de 
departe, încît trebuie să pun problema deschis 
și să spun ce gîndesc cu adevărat. institutul 

trebuie să ia chestiunea protecţiei animalelor 
în serios. Erik, nu eu am dorit această confrun- 
tare. Știu că nu sînt destul de tare, că îmi 
lipsește consecvența, că sînt aproape întot- 
deauna convinsă să dau înapoi, atunci cînd spun 
ce gîndesc. Dar trebuie ! Chiar dacă n-are nici 
un rost, Erik. Nu pot să continui si să mă dis- 
preţuiesc. Nu sînt nebună, Erik. Hotărirea asta 
s-a copt de mult. 

i A ta Evy 


După ce a terminat scrisoarea, stă si se gîn- 
deste ce o să se întîmple. Cum o să reactio- 
neze Nils Rosen. Ce va face Sundell. Ea își dă 
seama că nu are sens să încerce să prevadă 
reacţiile în detaliu. Dar e neliniştită si neli- 
niștea i se alină dacă stă şi-şi închipuie ce o să 
se întîmple. Totdeauna a fost asa cînd a avut 
de luat o decizie mai dificilă. La început tră- 
ieşte decizia sau pasul pe care urmează să-l 
facă. Apoi trăieşte situația în realitate. După 
aceea reia firul întîmplărilor și le frămîntă la 
nesfîrșit. Este foarte obositor $ devine greu 
să ai o inițiativă proprie. 

Sîmbătă dimineaţa își face o toaletă neobiș- 
nuit de amănunțită și își dă chiar cu puţin 
ruj pe buze. Scrisoarea lui Erik o pune reze- 
mată de mașina de măcinat piper, pe masa de 
bucătărie. Înainte de a părăsi locuința mai 
face un ocol să vadă dacă e închis şi stins peste 
tot. 

DUPĂ O ORĂ EVY e împreună cu cei trei 
profesori, Rosen, Sundell şi Orvarsson, la Far- 
macologie, la discuţiile obişnuite de sîmbătă. 
Este prima întîlnire din trimestru. Tocmai le-a 
spus Cer ca Institutul Nobel să înceteze ime- 
diat experimentul „packing“ de la Etologie cu 
cei nouă mii de șobolani. 

— Evy eşti doar o persoană rezonabilă! 
“spune Nils Rosen von Rosenstein. 

— Cred că asta are caracterul unei iniția- 
tive, spune Sundell. 

Evy priveşte afară prin ferestrele albăstrui. 
Vede Casa studenţilor, Facultatea de Chimie 
şi zărește pilcul de copaci din jurul Lindgâr- 
den-ului. Pe de altă parte, aproape că n-o in- 
teresează să se uite la cei trei profesori. Stie 
deja cum arată. A repetat această scenă de 
atitea ori, încît e ca şi cum ar fi văzut ace- 
lași film pentru a patra oară. f 

— M-am exprimat destul de clar ? întreabă 
Rosen. 

— Întrebarea este dacă eu m-am exprimat 
destul de clar, spune ea. 

De la sfîrşitul verii, Evy a parcurs litera- 
tura de specialitate, a luat interviuri prin te- 
lefon cîtorva specialiști, a reflectat, a inspectat 
din nou Etologia şi în cele din urmă s-a ho- 
tărit : îngrămădirea a 9000 de şobolani în ba- 
zinul cu nisip nu este justificată, rezaltatele 
scontate sint aproape egale cu zero şi se pare 

că nimeni nu-și mai asumă o responsabilitate 
proprie pentru experimentul vechi de decenii. 
Animalele sînt supuse unor torturi sistema- 
tice fără valoare ştiinţifică. Trei directori au 
fost schimbaţi de cînd a început experimen- 
tul. Cel care răspunde de el în prezent, pe 
hîrtie, este un profesor asociat, dar nu şi-a 
preluat postul de opt luni, funcţionînd ca pro- 
fesor suplinitor la Växjö. 

— O demonstraţie de forţă, spune Orvarsson. 

— Să pun întrebarea altfel, spune ea. Poate. 
cineva dintre dumneavoastră să-mi dea vreun 
argument de ce să-i'lăsăm pe etologi să con- 
tinue ? 

Nici un răspuns. În timpul repetiţiilor ima- 
ginare ale acestei întilniri, ea şi-a închipuit 
următoarele reacţii din partea celor trei pro- 
fesori : mai întîi o surpriză trecătoare, apoi o 
oarecare lipsă de interes şi cîteva priviri gră- 
bite spre ceas. După aceea, posibilitățile se 
diversifică. În urma explicaţiilor suplimentare 
date de ea se așteptase la: agresivitate, rezis-. 
tență pasivă, interes distrat, încercări de ami- 
nare, extindere rapidă a problemei în scopul 
de a o diminua — sau reversul: sofisticarea 
şi tehnocratizarea problemei. A contat, de ase- 
menea, pe un soi de interes nou trezit pe care 
îl ai faţă de un copil care, deodată, spune ceva, 
jenant, dar în acelaşi timp, foarte evident. Ca 
de exemplu : mamă, nu vreau să mor! În cel 
mai bun caz, se așteptase la o înţelegere uşor 
crescîndă şi la anumite sugestii privind mo- 

dalitatea de a-i face pe etologi sà renunte re- 
pede si elegant. 

Nimic din toate acestea nu se întimplă. Pur 
și simplu cei trei bărbaţi nu se pot hotări în 
privința unei linii de conduită — se gîndese 
de mai multe ori în diferite direcţii, ca apoi 
să revină la punctul de plecare: oboseală și 
iritare stăpinită. Dar ea așteaptă, nu peste mult 
timp trebuie, totuşi, să aibă o reacţie. Întru- 
cît ei nu reacţionează, Evy se simte doar som- 
noroasă — nu pot să înceapă odată ! 

— Nici unul dintre noi nu, este medic eto- 
log, zise Mats Sundell. : 

Evy Beck se apleacă spre el si încearcă să 
pară interesată, dar lui îi scapă. replica. pe 
podea. Se uită la fiecare dintre ei, pe rînd: 
Nils Rosen o fixează, stînd în expectativă. în- 
tocmai ca profesorul care-şi priveste elevul fa- 
vorit, cînd acesta a făcut deodată ceva neas- 
teptat. Mats Sundell îşi pinăie nasul. Bengt 
Orvarsson evită realitatea încercîndu-si rigla de 
calcul si reglînd-o, după inactivitatea din timpul 
noptii în buzunarul halatuluii. 

— Experimentul „packing“ este subvențio- 
nat de Comitetul de organizare medicală pen-. 
tru situații de urgență, de Consiliul de cerce- 
tări al politiei si Consiliul naţional de cerce- 
tări medicale, spune Evy. Cîţi etologi se află 
în aceste organizaţii ? 

Oricît ar fi de ciudat, răspunsul corect este 
că în. prezent nici un medic etolog nu face 
parte din ele. I 

— Nici unul, răspunde ea la propria-i in- 
trebare. . 

— În principiu, sînt de acord cu tine, zice 
Nils Rosén. De ce nu te duci direct la eto- 
logi ?! 

— Eu singură ? Eu, care nici măcar nu am 
o fişă a postului? Care nu sînt angajata In- 
stitutului ? Care nu am nici un mijloc să fac 
presiuni ? 

— Eu n-aş 'vedea' problema astfel, spune 
Sundell. As considera drept un avantaj fap- 
tul de a fi nespecialist, independent și de a 
putea aborda chestiunea de pe o poziție neutră. 

Întelege foarte bine că e] vrea să spună 
exact contrariul : dacă profesorii din grupul 
de sîmbătă sînt implicaţi într-o asemenea pro- 
blemă. ar putea apărea dificultăti. Tocmai pen- 
tru că ei sînt. angajaţi ai IMCAN. fac parte 
din Consiliul profesoral si pot vota în sedință” 
sau exercita presiuni prin Consiliul de cer- 
cetare. 

<— Reclamă-i la poliţie pentru încălcarea le- 
gii privind protecţia animalelor, spune Orvars- 
son, pe un ton sugerînd că orice altă discu- 
ție este superfluă : ori este o încălcare a legii. 
ori nu. ` 

— Ce ai de gînd să faci ? întreabă Rosen. 

— Ce aveți voi de gînd să faceţi ? 

Acum simte, pur fizic, cum se lărgeşte pră- 
pastia dintre ea şi cei trei bărbaţi. Cînd îi 
scrutează cu privirea, i se pare că își iau zbo- 
rul cu scaune cu tot şi se contopesc într-un 

gigant cu trei capete, in halat alb, care stà 
cu spatele ţeapăn, ca un zeu egiptean, la ca- 
pătul celălalt al camerei. Întrebarea nu mai 
poate fi trecută cu vederea ca o glumă, o iz- 
bucnire de mizantropie temporară sau ca un 
balon de încercare. Grupul s-a divizat, Evy 
Beck, de o parte, împotriva lui Nils Rosen, 
Mats Sundell şi Bengt Orvarsson, de cealaltă 
parte. 

— Să închidem Etologia ? întreabă Sundell. 
Şi dacă.vom crea un precedent ? 

— Asta şi vrea, se-nţelege, zice Orvarsson. 

— În principiu, da, Evy. Dar ai ales metoda 
greşită, spune Rosen. 

Îl priveşte pe Nils Rosén drept în faţă. Ade- 
vărul este că ea nu a ales nici o metodă. Ea 
doar a expus problema: experimentul cu în- 
„_grămădirea şobolanilor nu isi găseşte justifi- 
carea. Ce este de făcut ? 

— Hai să spunem aşa, continuă Rosen. Evi- 
dent că nu ştim exact ce va aduce viitorul în 
acest domeniu. Interesele comerciale susțin 
încă de pé acum că vom putea trece la viaţa 
sintetică în forme diferite. Tu însăţi ai fost 
la Findus-Pharm-Farm. Dar ei au luat-o de- 
sigur cu mult înainte. Ca de obicei. Însă într-o 
perspectivă ceva mai îndepărtată, dezvoltarea 
ne face, cu siguranţă, să depăşim aceste pro- 
bleme ; aşa cum, la un moment dat, omul a 
putut schimba calul din fața plugului cu trac- 
torul. 

— Cînd? 

E] se uită la ea ca si cum ar fi pus o intre- 
bare neobisnuit de prosteascà. Nici un cer- 
cetător serios nu poate să. spună cînd va ate- 
riza omul pe Venus, cînd se va putea con- 
trola definitiv codul genetic sau cînd vor dis- 
pare diferenţele de clasă în Suedia. 

— Am o propunere, zice ea. Am putea apli- 
„ca formula POBARE. 

— Poftim ?? | 

— S-ar putea pretinde etologilor să rapor- 
- teze despre activitatea lor pe baza programu- 
lui stabilit de Comisia pentru programe din 
Direcţia învăţămîntului superior. Știţi : chestia 
despre obiectiv, buget, analiză, realizări siseti-` 
cienţă. i , 

Evy e confruntată cu o nedumerire totală. 

— Da, întocmai ca toţi ceilalţi, şi etologii 
trebuie să prezinte o dare de seamă, continuă 
ea. Doar aşa cere Consiliul de cercetare. Chiar 
și pentru o îndeletnicire atît de neînsemnată 
ca a mea. 

Ei nu par să fie deloc de acord. 

— P de la program, O de la obiectiv, B de 
la buget, A de la analiză, R de la realizări şi 
E de la eficienţă, spune ea. l 

Rosen trece lent de la totală neînțelegere 
la aprobare uşoară din cap, ce creşte în inten- 
sitate. În cele din urmă, dornic s-o oprească, 
ridică mina, ca un polițist de circulație : 

— DA! $: 

Apoi se întoarce către colegii sài : 

— Ea se referă la aiureala aia de la Comi- 
sia de programe pentru care trebuie.să punem 
secretarele să lucreze la fiecare întîi iulie. 

Toţi trei rîd îngăduitor. 

— Nu bănuiam că ei te chinuiau cu pro- 
gramul, îi spune Sundell. 

— De ce nu? întreabă ea aproape jignită. 
E munca mea atît de neimportantă, că nu are 
nevoie să fie analizată ? , 

— Evy, i-ai luat prea în serios pe tipii ăia 
de la Comisia pentru programe. Noi ştim ce 
urmăresc ei. E clar că trebuie să le mizgălim 
formularele. Dar dacă ne lăsăm controlaţi de 
ei, nu mai facem nici o treabă. 

Evy se simte deopotrivă ușurată şi înșelată. 
Ușurată pentru că îşi făcuse griji în legătură 
cu analiza muncii ei în termeni POBARE,. în 
ziua în care i se va cere raportul de activi- 
tate. Înșelată pentru că a. investit energie în- 
tr-o treabă pe care nimeni nu pare să o ia în 
serios. 

— Adevărat, Evy, spune Sundell. Aşa că 
am putea, eventual, considera problema în- 
cheiată. 

De data asta, By se înfurie. Nu se poate 
trece cu vederea faptul că animalele sînt tor- 
turate sistematic și nejustificat, numai pen- 
tru că nu există o modalitate concretă ca eto- 
logii să fie traşi la răspundere în termeni 
POBARE. 

— Bine. O să-i reclam la poliţie pe etologi 
pentru cruzime faţă de animale. Nimeni nu 
sare în sus şi nu vorbeşte de scandal, șantaj, 

exagerare sau s-o acuze de copilărie flagrantă. 
În schimb, toţi trei arată îngrozitor de obo- 
siti şi plini de responsabilitate. 

— Cred că Evy şi cu mine o să avem o 
mică discuţie despre „chestiunea asta, spune 
Rosen. 

Ceilalţi doi se ridică uşuraţi şi-i spun un 
neobișnuit de prietenos „la revedere“. 

— Să nu crezi că nu te înţeleg, îi spune Ro- 
sen, care nu s-a ridicat. 

Ea nu răspunde. Nu e nimic de spus. Dacă 
Rosen afirmă că el înţelege, este binevenit cu 
propuneri concrete; 

— Îţi dai seama că înţeleg ? 

Ea dă din cap afirmativ. 

— Cîteodată noi, oamenii, sintem implicaţi în 
asemenea conflicte care sînt... da, hai să o spu- 
nem clar : morale. 

Ea-şi clatină capul din nou. 

— Atunci sîntem confruntaţi cu problema 
acţiunii. În cazul de faţă tu vrei să pui capăt 
unui experiment care se desfăşoară de vreme 
îndelungată, în care sînt implicaţi mulţi, despre 
care s-au scris multe, în care s-a investit bani... 
pot să-ţi spun confidenţial că din întîmplare 
ştiu că etologii au suficiente resurse de a con- 
tinua „packingul“ încă cel puţin doi ani. De 
aceea nu este atît de simplu cum crezi tu să 
fie întrerupt. 

„— Nu. 

— Întîi de toate, avem obligația morală ca 

într-adevăr sà reflectăm 'serios asupra proble- 

mei, astfel încît să nu ne pripim. Sà nu facem 
ceva. care nu trebuie. Să înrăutățim în loc să 
îmbunătăţim. 

— Da. 

— De aceea, Evy, cred că ar fi mai bine să 
reflectăm în continuare. Înainte de a trece la 
acțiune. ë 

— Da. ! 

— Nu di să te descurci singură. Nu-i de 
ajuns un singur om pentru a da viaţă unei idei. 

— Da. : 

O priveşte iritat din cauza răspunsurilor ei 
scurte. 

— N-ai nimic de. spus?! ` 

— Pînă acum sîntem întru totul de acord, 
spune ea. 

— Evy, eu cred, că ai avea de cîştigat dacă 
ai discuta situația cu cirteva care are experien- 
tă în asemenea gen de chestiuni morale. f 

— Asta si încerc. Cu voi aici în convorbi- 
rile de sîmbătă. 

— M-am gîndit. la o cunoștință de a mea. 
N-o s-o interpretez ca o încercâre de a te cal- 
ma. Dar cred că ai avea de cîştigat dacă ai 
cere sprijinul unui centru de etică. I 

— Centru de eticà ? š 

— Citeodată ai nevoie să fii împreună cu 
alți oameni care se află în aceeași situaţie. 
Centrul de etică organizează asemenea cercuri 
de discuţii. 

— Noi de ce nu putem avea aici discuţiile 
noastre morale ? 

— Numai pentru a cîştiga timp. Tu vezi că 
atît Sundell cît şi Orvarssân au anumite greu- 
tăţi în a înțelege. Nu este suficient ca doar 
tu şi cu mine... 

— Aşa, deci, e doar pentru a ciîștiga.timp, 
spune ea. 

— Am să telefonez chiar eu. Îţi pot:spune că 
directorul Centrului de etică se bucură de o 
foarte bună apreciere. Este un secret mai mult 
sau mai puţin oficial că o serie dintre politi- 
cienii noştri de frunte se duc din cînd în cînd 
pentru o mică „împrospătare“ etico-ideologică 
la profes&rul Morgan Fischer de la Centrul de 
etică. E ca şi cum ţi-ai spăla geamurile. 

Cind Evy ajunge acasă, aruncă scrisoarea 
pentru Erik la incinerator.. 

EVY STĂ CU BATRINUL pe un deal în par- 
tea de vest a spitalului Roslagstull. Au vedere . 
spre Bellevue, golful Brunn și parcul Haga. 
Bătrinul s-a îngrăşat. Arată de parcă ar avea 
un strat subţire de aluat din turtă dulce sub 
piele. Aceasta îi dă tenului său un lustru gri- 
metalic. l 

— Dar, tăticule... îi zice ea. Am putea foarte 
bine să ne repezim pînă acasă. E doar la poa- 
lele dealului. 

— Nici vorbă !- 

— Chiar dacă luăm un taxi ? -- 

Îşi întoarce încet către ea capul tremurînd 
de mosneag ; gura începe să frămînte cuvin- 
tele, cu mult înainte de a le pronunța. 

— Pe mine nu mă păcăleşti tu. 

Ochii îi sint intunecati si ficsi. Ca si cum 
ar privi în obiectivul unui aparat de fotografiat. 

— Puţină schimbare, tăticule. 

— Si sora mă siciie cu asta. E la fel de gra- 
să ca tine. Duceţi-vă acasă la fiica dumnea- 
voastră, domnule Beck ! Dar, vezi, nu sînt prost. 
Știu eu. 

— Ce ştii ? 

— Că dacă plec acasă, îmi iau patul. Îl inter- 
nează pe altul în locul meu. 

— Nu în cazul în care pleci pentru o jumă- 
tate de oră. 

Nu mai catadicseşte să răspundă. În schimb, 
se scobeşte sacadat în nasul lui subțire cu nări 
largi. Totdeauna Evy a fost de părere că nările 

lui seamănă cu cele ale unui cîine curies, care 
adulmecă. E aproape indecent. 

— M-am gindit să vorbim în liniște. Acasă. 
Să nu mă înţelegi greşit, tată. Am o cunoștință 
la ceva care se numeşte Findus-Pharm-Farm. 
Poate aranja să obţii un loc din cele repar- 
tizate firmei lui, la Azilul Sophia. Singur în 
cameră. Gratis. I 

— Te culci cu el ? 

Este atît de surprinsă, încît probabil cà ara- 
tă si foarte vinovată. Băfrînul o străfulgeră cu 
privirea. Apoi dă din cap afirmativ, plescăind 
din buze. 

— Nu. I 

— Si răspunsul meu este tot nu, spune tata. 
N-am de gînd să mă las dus cu vorba si sà 
ies din-spital. 

— Un ficat al tău. tăticule... Nu doar un fur- 
tun conectat la dializatorul central. Un Auto- 
Hepar propriu. Cel care ţi-a plăcut foarte mult. 

— Am aproape optzeci de ani. Cred că e 
timpul ca industria si finanțele să mă lase în 


pace. 
Ea renunţă. Undeva în adîncul sufletului e 
mai mulțumită așa — nu pentru bătrîn, ci 


pentru ea însăși. Dacă el ar fi fost de acord 
cu propunerea, ea ar fi fost aceea care şi-ar 
fi creat o obligație. 

— Vreau să-mi scriu pet aia zice bă- 
trînul agitînd, furios bastonul spre o caravană 
de furnici roşii, care şerpuieşte peste stîncile 
fierbinţi. 


i Su 


— Dar, tată! începe ea considerind că mă- 
car de data aceasta e practic şi logic; niedicul 
şef a lăsat să se înțeleagă că i-au mai rămas 
cel mult doar cîteva luni. 

— Vreau să discuţi cu medicul şef că pot 
să-mi ia corpul pentru transplanţ. Ce vor ei. 
Toate părţile. Însă picioarele ar fi bine să le 
arunce la gunoi. Din cauza varicelor. 

I-ar spune bucuroasă : „Da, tată. Fără îndo- 
ială — dacă ești socialist, așa rămii pină la 
moarte“. Dar trebuie să fie cinstită. 

— Tată, eu nu cred. 

— Sînt prea bătrîn?! întreabă el aprig, şi 
începe să se ridice. 

Ea îl susține neliniștită și are grijă ca el să 
proptească bine vîrful de cauciuc al bastonu- 
lui. Stă încovoiat si scrutează cu privirea dea- 
lurile verzi din Bellevue. Încearcă să-l ia de 
braţ, dar este respinsă de o împunsătură vio- 
lentă dată cu cotul lui ascuţit. ' 

— Sînt, deci, prea bàtrin, zice el. Atunci 
vreau să-mi dai corpul la Anatomie. Ca să 
aibă si studenţii ceva material didactic. E păcat 
să fii ars sau să ajungi îngrășămînt în cimiti- 
rul din pădure. Mai este cremarea obligato- 
rie ? 

— Nu. Dar în schimb acum avem „locuri de 
veci în excedent. 

— Nu vreau să fiu îngrăşămînt! 

Lui Evy îi pare rău de bătrîn. Toată viaţa 
lui de adult a privit moartea în mod firesc, 
nesentimental. Ghinionul lui este că, după cît 
se pare, o să moară tocmai într-o perioadă cînd 

e la modă să-ţi oferi cadavrul ştiinţei, lucru cu 
care să frapezi în anunţurile mortuare : „Con- 
form voinţei defunctului, rămășițele pămînteşti 
vor fi predate Institutului Medico-Chirurgical 
Alfred-Nobel“. 

— Nu vreau ca proteinele mele să ajungă 
înapoi în pămînt, zice tata. Hoitul meu bătrîn 
mai conţine încă o mulţime de cunoştinţe si 
secrete... care mai este acum nivelul studenți- 
lor de la medicină ? ! 


— Foarte bun, răspunde ea, deşi ştie că rea- 
litatea este alta — nu o lasă inima să-i spu- 
nă cum e: nici un student capabil nu mai stu- 
diază azi medicina ; ei se îndreaptă — ca și 
Erik — spre tehnica bugetară și științele ad- 
ministrative. e 

Bătrînul o porneşte cu paşi mici pe potecă 
gi se îndreaptă spre clădirea spitalului. Se 
oprește după cîțiva metri şi-i face semn cu bas- 
tonul. S-o ia înainte. | 

— Dar nu Institutului Nobel. Ai auzit? Eu 
vreau să fiu predat unei facultăți de medicină 
care mai are ceva urme de demnitate. Medi- 
cina si dinamita nu au nimic comun una cu 
alta. . 

— Da, sigur tată, zice ea. 

— Hai, fată, du-te, spune cl şi o bate uşor 
cu bastonul pe spate. 

O doare niţel, dar bătrinul nu vrea să fie 
„suspectat că ar alinta-o. Ca să nu-l supere, nu 
se întoarce să-i facă cu mîna în timp ce coboa- 
ră panta dealului. 


f 

CENTRUL DE ETICA din Vasastaden este 
adăpostit într-un pavilion de sticlă, construit 
în grabă si folosit iniţial drept. cap de linie 
pentru autobuzele pentru Aeroportul Arlanda. 
Evy străbate pe jos promenada dinspre Bel- 
levue, dar se oprește înaintea zidurilor îmbră- 
cate în sîrmă ghimpată din jurul clubului 
Stallmăstaregârden. Un alsacian latră la ea de 
pe acoperiș, așa că face un ocol destul de lung. 
Ajunge la Centrul de etică cu douăzeci de mi- 
nute mai devreme — ca de obicei. 

Se plimbă putin prin apropiere. Se uită la 
apa din golful Brunn, la terenurile de tenis din 
“capătul celălalt al parcului Haga și la Judecă- 
toria Haga. O buclă a soselei înconjoară; ca în- 
tr-o capcană de asfalt, frumoasa clădire gal- 
benă, în stil Jugend. 

La șapte fără cinci, Evy întră în Centrul de 

etică. Pe usa de sticlă e lipit un anunț dim 
carton. scris dezordonat : „Astă seară — con- 
sultații“. Chiar lîngă intrare este recepţia, unde 
o femeie de origină indiană stă si tricotează 
un pulover islandez. cu cîrlige din metal, groa- 
se cît un creion. Evy îi dă legitimaţia femeii 
de la ghişeu și trebuie să plătească 35 de co- 
roane ; activitatea centrului este serios sub- 
venționată de municipiu. 

— Aveţi trimitere ? întreabă recepţionera. 

— Nu. Adică profesorul Nils Rosen a vorbit 
la telefon cu profesorul Fischer. 

Receptionera apasă succesiv pe butoaneie iri+ 
terfonului : 

— Morgan? Morgan? Morgan! Morgan? 
Morgan ! 

Butoanele interfonului au lipite pe. ele:eti- 
chete bătute la maşină : Secretariat. Camera de 
odihnă. 

— Luaţi loc. Profesorul Fischer vine îndată. 
„Evy se aşază pe un scaun din plastic gros, 
ca de ceară, de culoarea roșie a tomatei, cu 
picior metalic şi fundul în formă de cupă. Nu 
se mai află nimeni în sala de aşteptare, ceea 
ce pare încurajator. E sufocant. Soarele serii 
încinge pervazul de aluminiu al ferestrei. 

De fapt se gindise să anuleze întrevederea. 
Nu se simte bine azi: umerii îi sînt țepeni si 
e puţin ameţită, ca și cum ar încerca-o o gri- 
pă. Dar nu constatase că are febră și atita vre- 
me cît n-ai febră eşti sănătos. Ca să fie sigură, 
iși mai ia o dată temperatura — pune termo- 
metrul-oglindă în faţa ochiului. Termometrul- 
oglindă este alcătuit din benzi înguste ce indi- 
că variaţia de la starea normală la strălucirea 
produsă de febră mare. Evy compară reflexia 
propriului ochi cu benzile. Nici de data asta nu 
are strălucirea de febră în ochi. 

— Morgan ? Morgan... strigă recepționera în 
interfon. 

— Dar, Morgan, răspunde o voce de bărbat 
neobişnuit de subţire. 

— Ai terminat de băut cafeaua ? 

_Recepţionera îi bate cu cîrligul în geam lui 
Evy Beck: 

— A treia uşă la dreapta, và rog! 

O ia pe coridorul scurt, bate la ușa lui Mor- 
gan Fischer şi intră. Încăperea este mică. Mo- 
bilierul constă numai: din două fotolii mobile 
si o. măsuţă cu interfon şi dictafon. Crăpături 
fine se întind pe tencuiala cenușie, murdară, 
a pereţilor, întocmai ca o reţea de piriiaşe. Pe 
spatele ușii se află un afiş de anticariat, pus 
în ramă cu sticlă, al lui Che Guevara. Perva- 
zul ferestrei e ticsit cu diverse suveniruri: o 
lampă indiană din alamă, o pipă din spumă de 
mare în suport, un pinguin din plastic, o mai- 
mutà din ebonită, o lumînare din ceară sub for- 
ma unui penis, o sticlă de bere goală, un mo- 
del al marelui orologiu de la Kremlin și o ba- 
ghetă magică foarte lustruită, răsucită în mod 
ciudat. Într-unul din fotoliile rotative stă pro- 
fesorul Fischer. Picioarele încălţate cu botine 
și le-a pus pe pupitrul cu dictafon. 

— Bine ai venit la o scurtă convorbire-in- 
take, îi spune el şi-i face semn spre scaunul gol. 

Ea se aşază prudent. Se uită fascinată la 
profesor. E îmbrăcat ca un universitar original, 
- care nu şi-a schimbat stilul în ultimii două- 
zeci şi cinci de ani. E scund şi subțire — are 
cel mult 1 metru şi 60 cm şi probabil în vîrstă 
“de 55—56 de ani. Părul, gri ca sîrma de oţel, 
îi ajunge pînă la umeri. Faţa îi e mică şi foarte 
bronzată. Poartă o jachetă de jeans, bleu-spă- 
lăcit, roasă pe margini. Nu şi-a încheiat-o. Pe 
dedesubt nu are nici o cămașă și pieptul slab, 
ars de soare, i se vede de la git pînă la buric. 

În jurul gîtului are mai multe bijuterii insi- 
rate pe fîşii subţiri din piele : un simbol al pă- 
cii, un semn zodiacal — Săgetătorul, un deschi- 
zător de bere, o lupă și o inimă de aur, mare 
-cît o unghie. Pantalonii sînt din piele de cîrtiță, 
de culoare violetă iar cusătura pe lung este 
decorată cu franjuri. Peste mijloc are o curea 
din piele, cu catarama închipuind două scări de 
sa îngemănate. Evy este adînc impresionată 
de o persoană atît de indiferentă la schimbă- 
rile modei. 

— Ai avut o serie de probleme morale, în- > 
cepe prudent cu vocea lui caldă, aproape de 
femeie. 

— Rosen v-a sunat, nu-i aşa ? 

— Sigur, răspunde el şi se uită la ea cu doi 
ochi mic}, cenușii, vioi. 

— Înainte de toate, v-as fi recunoscătoare 
dacă .mi-aţi spune puţin despre ce este vorba. 

— Cu plăcere. răspunde el zîmbind ; are din- 
tii mici si înghesuiți unul în altul. ca de șobo- 
lan. Aici tu însuți expui problemele și tu în- 
suti le rezolvi. Noi, cei de la Centrul de etică, 
sîntem doar un fel de nași ai procesului la 
care tu însuţi trebuie să-ți supui propriul eu. 
Ca să vorbesc mai clar, conștiința ta. La această 
consultație pregătitoare încerc să decid dacă te 
adaptezi formei de grup. Si, în caz afirmativ, 
căruia din grupurile noastre etico-terapeutice. 
Numai în grup vei ajunge la limpezirea pro- 
blemelor. 

— Ia mult timp ? întreabă ea. 

— Rezolvările pripite sint rezolvàri aparen- 
te. Numai dacă iti acorzi timp poti spera să-ţi 
asiguri o platformă care să dureze multă vre- 
me. Cu concepţiile asupra vieţii nu e același 
lucru ca şi cum ai intra într-un magazin uni- 
versal si ai cumpăra haine noi, spune el, şi-şi 
frecă una de alta botinele împodobite cu stelle 
de argint. 

— Nu ştiu ce v-a spus Rosen deja. EL con- 
sideră că am nevoie de puțină perspectivă... 

— Înîm: 

— „asupra Problemei; 

— = Da ? 

— Mă chinuie gîndul că protecţia animale- 
lor ocupă; într-un fel, un loc secundar în Insti- 
tutul Nobel. 

— De ce spui că „mă chinuie gîndul“ ? 

Evy reflectează. E ca şi cum, în aceste zile 
care s-au scurs, asteptind întîlnirea de la Cen- 
trul de etică, hotărîrea ei începuse să se risi- 
pească, să o abandoneze. Cînd a pus problema 
la ședința de sîmbătă si a dat cu pumnul în 
masă, a consumat atîta energie psihică, încît 
angajarea în chestiunea propriu-zisă şi-a pier- 
dut din intensitate. 

Morgan Fischer se apleacă spre ea ; are spa- 
tele foarte flexibil : 

— Nu trebuie să-ți fie rușine de implicarea 
ta! spune el. Noi, aici, la Centrul de etică, 
pornim de la ideea că pacienţii noștri iau lu- 
crurile foarte în serios. 

— Da, da, răspunde Evy, trage aer în piept 
şi-şi adună puterile ca să continue: cu. sigu- 

rantà că Institutul Nobel ñu este mai rău decit 
alte instituţii de cercetare, dar lipsește acolo 
sentimentul că animalele de experienţă sint 
fiinţe vii. 

— De ce spui „cu siguranță mai rău decit“ ? 
Oare nu este de fapt adevărat că prin amploa- 
rea sa Institutul Nobel a ajuns să trateze 
animalele mai rău decît alte institute de învă- 
ţămiînt superior ? 

` — E posibil. 

— Posibil ? Este aşa ? 

— Dar nu trebuie să se lase provocată. Exis- 
tă vreo dovadă că Institutul Nobel este în 
vreun fel cel mai rău ? 

— S-ar putea, răspunde ea cu mare ezitare. 
Poate că însăși activitatea pe scară largă este 
negativă. : 

— Mergem mai departe. Tu eşti o persoană 
care într-adevăr vrea să ştie ce vobeşte. De 
aceea „s-ar putea“ este un răspuns relevant. 

— Am încercat să pun capăt unui experi- 
ment etologic care se numeşte „packing“. Dar, 
de fapt, nu cred că este asta. Cred că, în rea- 
litate am căutat multă vreme un exemplu în- 
tr-adevăr flagrant de tortură a animalelor. 
Vreau să spun că peste tot la Institut anima- 
lele sînt supuse unor chinuri inutile, desi nu 
toate în aceaşi măsură. 

— Eşti de acord cu mine dacă zic astfel: tu 
eşti mai degrabă revoltată împotriva unei stări 
de lucruri, decît împotriva unor anumite cazuri 
concrete de tortură a animalelor. 

— Da, răspunde Evy si începe să se simtă 
“bucuroasă că este pe cale de a fi înţeleasă cum 
trebuie. ` : 

— Ce dovezi ai că animalele simt de fapt 
durerea şi anxietatea ? întreabă el brusc şi 
dur. 

Ea rămîne perplexă — un minut mai îna- 
inte întilnise înţelegere. 

— Din punct de vedere logic şi filosofic nu 
ai nici o dovadă, spune el blind, gesticulînd cu 
mîinile lui mici şi înguste — le mişcă în ace- 
laşi fel ca atunci cînd se cîntă „Ekerin păian- 
jen suie pe burlan“... 

— Eu nu sînt filosof, răspunde ea. Eu sînt 
un om obișnuit. 

— Durerea şi anxietatea sint senzaţii su- 
biective, continuă Fischer și gesticulează prin 
aer cu mîinile sale expresive. Durerea si anxie- 
tatea sînt experinţe de natură pur individuală 
si accesibile numai celui expus respectivei ex- 
periențe. Prin conversații descriptive noi, oa- 
menii ne putem convinge că trăirea durerii este 
general umană. Dar nu avem aceleași posibi- 
lităţi ca să facem schimb de experienţă cu 
animalele. Cu toate acestea, presupunem că si 
animalele au posibilităţi asemănătoare de a trăi 
suferința. Această presupunere se bazează pe 
unele cunoștințe biologice generale. Mecanis- 
mul durerii îndeplinește o funcţie clară de con- 
servare a vieţii. Senzaţia de durere face ca 
o parte a corpului care este afectată să fie cir- 
cumscrisă şi apărată. Știm că oamenii cărora le 
lipsește simţul durerii pot supravieţui cu greu ; 

ei ignoră rănile mici care se infectează, nu au 
grijă de orgariismul lor. De aceea este firesc 
să presupunem că resimțirea durerii are o in- 
portanță atit de mare pentru continuarea vieţii, 
încît ea trebuie să existe şi la majoritatea spe- 
ciilor animaliere mari. 

— Si la sobolani ? 

El respinge cu un gest această întrebare de 
detaliu şi continuă cu principiile. ` 

— Atit la animale cît şi la oameni scoarţa 
cerebrală relevă același tipar de semnale psen- 
tiale, întegistrate fie în timpul odihnei, fie în 
activitate. Asemănările neuro-anatomice sint 
izbitoare, precum şi cele chimice. De azeca se 
cuvine ca în activitatea noastră practică să 
“pornim de la ipoteza că animalele simt dure- 
rea. . = 

— Eu sint veterinar şi știu. 

Nici o asemenea informaţie îu-l tu'bură; 
Ekerin, păianjen se catàrà din nou în pom. 

— Totuşi, aceasta nu ne împiedică să inter- 
pretăm critic analogiile ştiinţiilice dintre ex- 
perimentarea, durerii la animale si la oameni. 
Nu trebuie, de exc mplu, să ne lăsăm înșelaţi 
de faptul că animalele decapitate pot face mis- 
cări de apărare complicate şi chiar să încerc 
să fugă sau să zboare. Avem motive serioase 
să credem că, în astfel de situaţii, este: vorba 
despre mişcări reflexe inconștiente. 

— Dar sobolanii ? 

— Bună întrebare. Sistemul spino-talamic, 
care se consideră că transmite impulsurile du- 
reroase prin măduva spinării pînă la părțile su- 

perioare ale creierului, există deopotrivă la 
rozătoare şi la animalele de casă, Însă sistemul 
lor nu a atins aceeași dezvoltare ca la maimu- 
te si la oameni. 

E] se lasă pe spate în scaun şi își bagă mîi- 
nile de păianjen în buzunarul blugilor. Se vede 
clar că aşteaptă ca Evy să-și spună părerea, dar 
ea simte că i-a pierit graiul. Brusc, se apleacă 
din nou spre ea: 

— De aceea nu este corect cînd îţi imagi- 
nezi că eşti în locul animalului şi încerci să-ţi 
închipui prin ce ar putea să treacă. Şi încă 
un lucru : cercetarea depinde de dezvoltarea 
rapidă si de productivitatea înaltă. Din această 
cauză -metodele de tratare care perturbă ani- 
malele. şi nu corespund nevoilor lor de bază 
dispar automat. 

Morgan Fischer s-a apropiat foarte mult de 
fața ei, ca să-i surprindă reacţia. Ea însăşi 
este curioasă ce crede, dar nu ştie încă. 

— În concluzie, spune el. În concluzie, pu- 
tem afirma că întrebării referitoare la capaci- 
tatea animalelor de a simţi durerea şi de a trăi 
suferinţa i se poate da greu un răspuns strict 
ştiinţific corect. 

Cu ultima parte crede că poate să fie de 
acord. Își linge buzele uscate; şi tofuşi, are 
febră? ” 

— Evy Beck! Subscrii la ce am spus ? 

„Adevărul este că ea auzise numai o parte din 

cele spuse — avea impresia că mîinile lui ca 
de păianjen s-ar fi interpus sfirtecind rationa- 
mentul. 

— Nu, Evy Beck. Nu ești: pa acord cu mine ! 
spune el brutal. 2 

Ea deschide gura sà ispuni — dar n-are 
nimic de zis, aşa că rămîne cų gura căscată. 

— Tot ce-am sporovăit pînă acum, ştii de 
unde este ? N 

Ea dă din cap că nu. 

— E un citat dintr-un vechi manual de cu- 
nostinte despre animalele de experienţă. ` 

— Un citat ? l 

— Dar tu nu crezi. Tu, Evy Beck, consideri 
că animalele au, ca.și oamenii, o -valoare in- 
trinsecă ; că animalele de experiență trebuie 
îngrijite nu pentru a fi productive, pentru cer- 

' cetare, ci pentru că sint vii. Tu, Evy Beck, 
refuzi deocamdată să clasifici viața în superior 
şi inferior; pentru tine un cimpanzeu care 
costă o grămadă de bani nu are o valoare in- 
trinsecă mai mare decît un soricel alb, de 1,75 
coroane. 

-— Probabil că asa este. răspunde ea, puțin 
speriată. Eu nu mi-am formulat punctul de 
vedere la fel de consecvent ca tine... 

` — Grav, spune el. Adu-ti aminte că între 
pereţii aceştia totul este grav. 

— Îţi sînt recunoscătoare, spune ea. 

Cu tocul botinei negre din piele de mănuși 
Morgan Fischer apasă butonul interfonului mar- 
cat „Recepție“. 

— Alo ?! 

—, Da, se aude de la receptie. 

— Pune-o pe Evy Beck în grupul de joi. În 
cel de seara. 

AZI A FOLI O ZI GREA. Trimostrul de 
toamnă, care a început puţin șovăitor si cam 
în joacă, abia a intrat azi ću adevărat în rit- 
mul lui alert. Evy stă la masa din bucătărie si 
şterge cu degețul stratul de gheaţă depus pe 
sticla cu vin alb, de, Porto, care a stat la con- 
gelator. Vinul a'b si dulce se cuvine să fie bine 
răcit ca şi cum ui pune picioarele în apă rece. 
Te rcconfortează. ¿ 

Chiar inainte de ora cinci. seful de serviciu 
Rosenquist a trecut pentru cîteva minute prin 
camera ei de lucru şi i-a adus la cunoștință că 
n-o să poată rămîne singură în birou toată 
toamna. Probabil că vor fi obligaţi să o dctor- 
mine să înfpartă camera cîteva ore pe zi cu 
intendentul care va fi angajat pentru a se ocu- 
pa de picturile în ulei ale Institutului Nobcl, 
de decorațiunile sculpturale și, nu în ultimul: 
rînd, de planificarea pe termen lung a extin- 
derii Ceasului-Nobel. ; 

Evy se felicită că nu este atît de proastă. 
A accepta pe cineva în birou nu este neapărat 
o provocare, un vot de neîncredere. Dar pe lin- 
gà toate celelalte: ședințe anulate, inspecții 
amînate si apeluri telefonice fără răspuns ; cînd 
roagă să se pună. pe masa celui căutat un me- 
saj. nu primeşte nici un telefon de la nimeni. 
Evy so gîndeşte : ei, și tu, Coeficiento — asa 
este cînd începe să-ţi bată vintul împotrivă. 

Cineva sună la-uşă. Îşi tîrăște picioarele» 
pînă acolo şi deschide — e aproape zece seara. 

E atît de surprinsă, că rămîne în prag și-i 
blochează trecerea. = A 

— Se poate intra... ? 

Ea îl prinde de umeri şi-l trage înăuntru. Se 
uită. neliniştită la expresia feței lui: spun tră- 
săturile feţei ceva? A murit bătrînul ? 

— M-am gîndit să. trec pe aici, spune Erik 
ezitînd puţin. . 

— Slavă Domnului ! Credeam că s-a-ntim- 
plat ceva. l 

Îl conduce în bucătărie și-l așază la 'masă. 
Jenată. pune sticla cu vin în spatele perdelci 
de la fcresatră. Erik nu bea alcool. Îricet, „se 
aşază şi ea vizavi de el. Faţa lui e arsă de soa- 
re, netedă și aerodinamică. E o faţă liniară, 
friimosă. Dar ceea ce se remarcă e faptul <à 
este atit de concretă: gura e gură, fruntea e 
frunte, iar ochii nu exprimă nici jin simbol con- 
fuz — sînt pur şi simplu ochi. 

— Ai necazuri, Evy’? 

Se relaxează ușor. O cuprinde o bucurie liniş- 
tită — ca şi cînd ar fi luat o înghiţitură de 
băutură. Simte o amortcalà plăcută în picioa- 

"re, obrajii i se încordează puţin. Evy îşi pune 
mîinile peste ale lui, care sînt fine si bronzate. 

— Erik! Mă bucur din suflet că ai venit 
așa, pe neașteptate. 

În momentul acela sună telefonul. Ea cli- 
peşte, rămîne nemișcată cu mîinile întinse spre 
el: nu acum ! 

— N-ai de gînd să răspunzi?! 


Ea se duce şi ridică receptorul. Este de la 
“Institutul Nobel, Secţia de tanatologie experi- 
mentală. Tehnicianul veterinar de serviciu cere 
ajutor. 

— Tu “nu ești niciodată liberă? întreabă 
Erik. 

— Nu mai e altcineva în afară de mine. Îmi 
pare atit de rău, Erik, dar trebuie să plec. 
Unui cimpanzeu i-a sărit maxilarul din articu- 
- laţie. 

— Atunci te conduc. 

În momentul în care maşina neagră și mare 
a lui Erik opreşte în faţa Institutului, pe scară 
se află o femeie în halat alb, fluturînd. Ea co- 
boară treptele mici ale scării joase si largi de’ 
un mctru ca o pasăre care înaintează greoi prin 
apă. Femeia. se numește Elisabet Skoglund şi 
este tehnicianul veterinar de serviciu. 

Intră cu toţii în căldire şi apoi urcă la etajul 
doi. Într-o cameră mare, cu pereţii verde des- 
chis, se află patru cuşti din plexiglas așezate 
lîngă perete ca paturile într-un salon de spi- 
tal. În trei din ele cimpanzeii dorm — cîte unul 
în fiecare cușcă. În cea mai apropiată de ușă 
stă un cimpanzeu cu gura căscată, într-un mod 
anormal. Maimuţa are lacrimi în ochi, ca și 
cum ar fi rîs mult. 

— Aici, spune Elisabet Skoglund. Nu știu 
cît timp a stat așa. Cînd am făcut rondul la 
ora opt, totul era normal. 

— De ce stau cimpanzeii aici ? întreabă Erik 
politicos. Vreau să zic: ce se întîmplă aici? 


. 

Elisabet Skoglund îl priveşte atentă, ridică o. 
mînă ca să explice, dar se oprește, se uită vino- 
vată la Evy Beck si spune: 

— N-aş fi sunat, dacă n-ar fi fost urgent. 

Evy Beck dă zăvorul la o parte și împinge 
în jos. spre podea, un geam lateral, ca să ajun- 
gă la cimpanzeu. Cimpanzeul își pune amin- 
două mîinile în jurul obrajilor si dă din cap- 
necăjit. Evy pipăie prudent si ușor cu virfurile 
degetelor colțurile mandibulei. 

--- Maxilarul a iesit din încheietură, spune 
ca. Partea proastă e că nu știm dacă e şi ceva 
rupt. Cum s-a întîmplat ? 

În locul Elisabetei Skoglund răspunde acum 
însuşi cimpânzeul — nu cu cuvinte, ci tu o: 
ploaie de gesturi vii, în limba surdo-mutţilor. 

— Ce înseamnă asta ? întreabă Erik. Sem- 
nalizează ? i Ë 

— Cimpanzeii inteligenţi pot stăpîni cîteva 
sute de semne din. alfabetul surdo-mutilor. ex-: 
plică Evy Beck — se întoarce apoi către teh- 
niciana-veterinară : ce-a spus maimuța ? 
 "Tehniciana veterinară Skoglung se “preface că 
n-a înţeles, dar nu reușește fără să roșească 
puternic. 

— Bineînţeles că știi alfabetul surdo-mu- 
ților, spune Evy Beck furioasă. Nu l-aţi în- 
vàtat pe cimpanzeul ăsta de dragul distracţiei ! 

— Marta, așă o cheamă, spune că a ris atit 
de mult, că: n-a mai putut închide gura după 
aceea. . | 

— A ris ? întreabă Erik şi ride. 

— Spune-i Martei cà am de gînd sà-i:in- 
drept maxilarul. O s-o doară. Dar merge re- 
pede, ca atunci cînd scoţi un dinte. 

Elisabet Skoglund gesticulează, loveşte o 
mînă de articulaţia celeilalte, se bate pe obraz, 
formează cuvîntul „durese“ si apoi transmite 
cu energie noţiunea „bucurie“. 

Maimuţa dă din cap atentă şi apoi răspunde 
lent, cu cîteva gesturi docile. 

— Marta spune că este pregătită, răspunde 
tehniciana veterinară. 


— Nu mai spune şi altceva ? întreabă Erik, 
cu bruscă asprime. 

Tehniciana veterinară roseste si privește de 
jur ?mprejurul pereţilor. 

— Pentru că noi folosim simbolurile: alfa- 
betului surdo-mut în tehnica internaţională a 
calculatoarelor, ştiu aproximativ ce spune cim- 
panzeul : e ceva în legătură cu moartea? 

— Meimuţa spune: am să mor, totuşi, în 
curînd. = 

— Explică mai amănunţit, spune Erik. 

Evy îl întrerupe, aplecîndu-se spre maimuţă Z“ 
îi dă jos mîinile de la obraji şi apoi o apucă 
strîns de fălci. Observă 'cum maimuța, împo- 
-triva voinței ei, scoate limba și își dirijează 
mișcăriie cu virful limbii. Poate că merge ! Dică 
nu este îndemînatică e posibil să rupă liga- 
mentul sau să frîngă gitul fragil al mandibu- 
lei. Presează rapid maxilarul înainte şi înapoi. 
Marta ţipă în momentul în care capătul man- 
dibulei alunecă în încheietura ei. A mers! 

— Frumos, Evy! spune Erik. N-am avut 
curajul să mă uit. 

Ea îi zimbeste. Slăticiunea asta mică îl face 
pe Erik uman — faptul că îi e frică de spital 
şi nu-suportă să vadă sînge.. i 

-— Acum puteni sà stingem lumiga spune 
Elisabeta Skoglund care pare să se grăbească. 

— N-aţi putea să ne mai spuneţi cite ceva 
despre cimpanzeu ? întreubă Erik. 

— Dacă vreţi detalii, trebuie să cer aproba- 
rea superiorilor, răspunde tăios tehniciana ve- 
terinară. 

Cu oarecare groază, Evy Beck îl vede pe Erik 
întorcîndu-se la cimpanzeu Marta cu care în- 
cearcă, cu stîngăcie, să închege o conversație 
în alfabetul surdo-mut. Se întoarce'spre teh- 
niciană și-i zice : . 

— Pot să scriu undeva o trimitere la raze? 
Trebuie să-i faceţi o radiografie mîine dis-de- 
dimineață ca să fim siguri că nu s-a rupt ceva. 

Împotriva voinței ei. tehniciana veterinară 
iese din încăpere şi o conduce pe Evy Beck la 
secretariat, cîteva uși mai încolo: Evy Beck se 
aşază, își potrivește indigoul și începe să scrie 
o trimitere la radiologie: „Luxaţie de articu- 
laţie a' mandibulei în scara zilei de 26 august. 
Repuncre manuală în aceeaşi seară. Nici un 
semn clinic de fractură. Rugim control rânt- 
gen. Fractură ? Fisură ? Amplasare greșită ? 

Cînd se întorc în salon, Erik continuă să stea 
pe vine în faţa cuștii cimpanzeului. Vorbesc 
gesticulînd încet şi foarte clar. 

— Trebuie sà sting lumina, spupe Elisabet 
Skoglund. 

— Un moment, un moment. 

Dind din cap, Erik interpretează o succnsi- 
une de mişcări lungi si complicate ale maimu-. 
ței. Apoi amîndoi stau nemiscati si se uită unut 
la altul. ` f I 

Tehniciana veterinară stinge lumina în sală. 

— Erik! il cheamă Evy Beck cu. voce scă- 
zută. e si 

În cele din urmă iese şi cl pe coridor. Se 
întorc la maşină. Elisabet Skoglund nu îi con- 
duce pînă la ieşire. În mașină Erik îi spune: 

— Al naibii de interesant. Toţi patru cim- 
panzeii au leucemie. Si ştiu că o să moară. 

Evy tace. Într-o situaţie obişnuită tehnicia- 
nul veterinar de serviciu i-ar fi povestit mai 
mult decît bucuros despre experiment, mai 
ales atunci cînd este chemată aici, seara tîr- 
ziu. În asemenca împrejurări, a răspunde la 
întrebări este o politețe obișnuită. Dar, evi- 
dent, nu astă seară. Elisabet Skoglund trebuie 
să fi fost în contact cu șeful instituției de la 
care a primit ordin: nici un cuvint în plus 
lui Evy Beck. 

— Cu asta te ocupi tu, Evy? Răspunzi la 
toate chemările, ca oricare doctor de provin- 
cie-? Fl nu așteaptă răspunsul, ci continuă: 
Ştiai că s-a ajuns atit de departe cu cimpan- 
zcii, încît li se inoculează leucemie și apoi se 
urmăreşte procesul de moarte psihologică ? 

— Sigur, răspunde ea obosită. Există un com- 
portament verificat de practică la aamenii care 

știu că vor muri: la început tristețe şi depre- 
siune — rar, agresivitate. Apoi, represiunea, 
„negarea“. Urmează regresiunea, adică mai 
mult sau mai puţin o comportare copilăroasă. 
Probabil o nouă agresiune si, în cele din urmă, 
resemnarea : după ce omul şi-a curmat legă- 
tura dfectivă cu viaţa. 

— De ce se folosesc atunci cimpanzeii ? 

— Pentru că nu au rude care să se ames- 
tece. 

Mașina o ia pe „centura exterioară“, adică 
pe autostrada care merge paralel cu graniţa din- 
tre Stockholm şi Solna. - 

— Nu putem opri puțin? întreabă ea? 

— Nu, micuță Evy. Pe autostradă nu este 
voie să opreşti. 

Ea vrea să vorbească cu Erik în linişte si 
pace. Sînt aproape zece ani de cînd n-au mai 
stat de vorbă ca lumea, unul cu altul. Odi- 
nioară era altfel: Evy îşi: aminteşte de nenu- 
măratele discuţii politjce, religioase şi pe teme 
general morale pe care le avea cu Erik, mult 
timp înaintea adolescenţei. Obişnuiau să stea 
la masa din bucătărie. Seri lungi, însufleţite, 
cînd Erik perora și predica cu obrajii îmbujo- 
rați. La început ea avea superioritatea, dar 
cînd cl a ajuns pe la paisprezece-cincisprezece 
ani, s-a transformat într-o ascultătoare pasivă. 
Cînd Erik a împlinit şaptesprezece ani con- 
versaţiile din jurul mesei au încetat brusc. 
Camarazii lui şi-l disputau și de ea nu mai 
era nevoie. j 

— Nu vrei să urci să iei o ceascà cu ceai? 
întreabă ea după ce el a frinat în faţa porţii ? 
- — Nici aici n-am voie să parchez. 

Ea îi pune mîna p° genunchi. 

— Si dacă plătesc amenda ? 

Erik sare aproape în picioare în maşină. 

— Evy ! Nu trobuiz să spui asta !. 

În timp ce face ceaiul, se întoarce de cîteva 
ori, numai ca să-l vadă stînd la masa din bu- 
cătărie — ca înainte. 

— Erik, înţelegi tu de ce mă ocup eu în 
realitate la Institutul Nobel ? 

— Faci un lucru admirabil. 

Evy aduce ceainicul la masă si se așază. îi 
e puțin teamă ca el să nu-i evite privirea în 
momentul: în care ea îi cuprinde mîinile. Dar 


Erik n-o evită — o privire mai sinceră nici 

că există. 

` — Erik, pur si simplu nu mă descurce. + 
Stau în tăcere citava clipe — apoi Erik isi 

trage mina dreaptă si-i toarnă ceai. . 
— Trebuie să te descurci, Evy. Te au doar 

pe tine. 


Ea începe să-i povestească, să-i spună cum 
`a început să-i fie teamă pentru ea însăşi, tea- 
mă din două motive diametral opuse. Unul, 
pentru că n-a reuşit să se facă ascultată că 
animalele înseamnă viaţă și nu marfă de con- 
sum — şi în acolasi timp, teamà pentru cà 
reuşeşte să-lucreze mai departe, în ciuda fap- 
tului că se simte sfişiată de sus pînă jos. 

— Dar asta e problema tuturor, Evy. Mai 
mult sau mai puţin. Probabil deosebit de clară 
în cazul tău. Dar nu trebuie să ne lăsăm 
p-a-r-a-l-i-z-a-ţ-i. | 

— Ce să fac atunci ? Să las etologii să con- 
tinue cu iadul lor experirnental .de șobolani ? 

-— Evident că nu. Dar trebuie să găsești căile 
adecvate, Evy. Numai cel care se repede or- 
beşte poate să se lovească drept în frunte. Un 
institut “medical este un sistem administrativ 
foarte dezvoltat si delicat. Sau ca să folosim o 
metaforă : un număr mare de închizători com- 
plicate. Pentru -a deschide; trebuie să ai cheia 
potrivită. N-ai: făcut 'nimic dacă te apuci să 
dai cu picioarele în închizătoare. 

Erik are, evident, dreptate. Cu reacţii im- 
pulsive nu ajungi nicăieri. 

— Te poţi compara cu un chirurg, Evy. Un 
chirurg care nu suportă să vadă sînge şi care 
se îngșozeşte de fiecare dată cînd taie un pa- 
cient. 

Ea se simte deopotrivă liniştită şi żdrobită. 
Erik are dreptate. Dar si ea trebuie să simtă 
că Erik are dreptate. 

— Cheia potrivită şi închizătoarea bine unsă, 
spune Erik. 

După ce şi-au băut ceaiul, Evy îl ajută să-și 
pună “haina ușoară de vară. El o sărută — ca 
odinioară — pe frunte. Cînd să închidă ușa 
liftului după cl, Erik îi spune : 

-- Cimpanzeul ăla! Să fie condamnat la 
moarte si să ridă pină-i sare maxilarul din 
articulaţie ! 

ÎNTR-O SEARĂ DE JOI, în septembrie, Evy 
merge la prima întîlnire în grup, la Centrul 
de etică din Vasastaden. Este puțin dezamă- 
gită că grupul nu este condus de Fischer Mor- 
gan — dar, se-nţelege, directorul nu le poate 
face pe toate. Grupul de joi este condus de 
doi soți, Don şi Doreen Hafez. Amiîndoi sînt 
cetăţeni britanici. dar au lucrat mult timp în 
Suedia. Don e puţin trecut peste cincizeci de 
ani. scund, cu pieptul mare, capul dat pe spate, 
„cu chelie avansată si păr cărunt, ondulat. Ochii 

îi sînt foarte negri, iar pielea seamănă cu a. 
` bătrînului: mai degrabă cenușie decît măsli- 
nie. Doreen are aproape zece ani. mai puţin, 
corpul subțire, părul pînă la umeri, strident 
colorat în roșu, rujată în stilul tipic al en- 
glezoaicelor : gros si clisos. Doreen e vioaie, 
aproape epatantă şi vorbeşte bine suedeza. Don 
e mai domol, vorbește cu accent gros, pro- 
nuntat. dar ar& o autoritate gravă.. 


încep prezentările — nume, vîrstă si pro- 
blema pe care ò are fiecare : 

Eifod Erlandsson, 18 — refuză să facă ser- 
viciul militar. 

Kerstin Wahlrot, 39 — asistentă la secția 
avorturi. 


Gustaf Strandberg 47 — gardian la o în- 
chisoare. 

Wibeke Hall-Nordlund 47 — răspunde de 
rubrica „întrebărilor personale“ dintr-o revistă 
săptămînală. 

` Evy Beck, 53 — veterinar la animale. de 
experienţă. i 

Hans Jönsson, 29 — vicar. = 

Wolfgang Widén, 35 — şef de birou la Agen- 
tia sucdeză de asistență pentru țările in curs 
de dezvoltare (SIDA). 

După scurta prezentare — cineva încearcă 
să-şi dezvolte problema dar e oprit — soţii 
Hafez se ocupă de detaliile practice. Camera 
în care se află este rece și nemobilată, în 
afară de zece scaunc simple aşezate într-un cerc 
larg. La: mijlocul cercului se -află o farfurie 
din metal negru în care se face focul. Dea- 
asupra farfuriei, atîrnă din tavan un absorbant 
electric pentru fum și căldură. 

— Vă rog să luaţi loc cu toţii, spune Doreen. 

După ce s-au așezat, unii de la început, 
alții după mutări repetate, Doreen aduce un 
carton cu cărbuni pentru grătar. 

— Obseryaţi ce zgomot face cărbunele — 

zăngăne ca sticla — spune „ea si. golește, ce- 
remonios, cărbunele în farfurie. 
„Don aduce un tub cu lichid pentru aprins fo- 
cul și împrăștie un nor strălucitor peste far- 
furia cu cărbuni. Doreen are în mîna ridicată o 
cutie de chibrituri și un chibrit lung de trei 
decimetri. : 

— De fiecare dată, explică ea si se uită in 
juru-i ca toţi să înţeleagă. De fiecare dată, 
începem prin a aprinde focul. Cînd tot căr- 
bunele... Iar se uită în juru-i: cînd tot cărbu- 
nele s-a transformat în cenuşă, am terminat şi 

noi. Timpul de ardere e -aproape exact nouăzeci 
de minute. Focul din cărbuni este ceasul nos- 
` tru viu! 

Don ia chibritul şi cutia de chibrituri si dă 
foc cărbunilor. 

— Astă seară, spune el, o sà arătăm doar 
tehnica pentru etico-terapie. Data viitoare vom 
începe cu adevărat. . 

Den ia un scaun liber și se așază la cîțiva 
metri în afara cercului mare. 

— Don este directorul, explică Doreen. El 
conduce, Eu, spune ea şi arată cu degetul 
spre 'ta, între doi sini mici si țuguiaţi, sînt — 
directorul adjunct. Eu îl ajut pe Don. Împre- 
ună îndrumăm etico- -terapia. Cine vrea să în- 
ceapă ?! 

Nimeni nu vrea să înceapă. 

Doreen se uită în juru-i, zimbind. Apoi se 
duce spre tînărul de 18 ani, Eifod, Erlandsson, 
care refuză să poarte armă si îl ia de mînă. 

— Vrei să-ncepi'?: 

Fifod Erlandsson se ridică lent și stîngaci. 
Doreen st așază în-faţa lui şi îi ţine mîinile : 

— Vrei să fii drăguţ și să ne povestești 
cînd ai spus tu unei persoane că nu vrei să 
porţi armă ? ` 
` Erlandsson se uită la focul de cărbuni si pare 
că vrea să se scarpine, dar are ambele miini 
prinse. În loc de asta, pufnește cu nasul în 
mineca pulovărului. | 

— Nu te sfii. Toţi sîntem în aceeași situa- 
ție, spune Doreen. í 


` 

— Da, ofiţerul care făcea înscrieri la recru- 
tare mi-a dat trimitere aici. 

Doreen se uită pe lîngă Erlandsson, spre Don. 
E sigur că primește un semn de la el, căci 
continuă : l 

— Nu, nu vórbim acum de trimitere. Cînd 
a fost prima dată cînd ai spus vreunei per- 
soane că nu vrei să porți armă ? 

Nici un răspuns. Tînărul de 18 ani, înalt si 
plin de coşuri, priveşte în tavan, la foc si ma- 
nifestă un puternic interes pentru absorban- 
tul de fum si căldură. 

Brusc, Don apare în cerc, se așază în spa- 
tele lui Erlandsson, își pune mîinile pe umerii 
lui, se ridică pe vîrfuri și îi spune peste umăr 
lui Erlandsson : 

— Am vorbit cu tatăl meu acum doi ani... 

— Nu ! zice Erlandsson morocănos. 

Doreen îi dă drumul miinilor, în timp ce 
Don mai rămîne încă, cu ale lui, pe umerii 
tinărului care refuză să poarte armă. 

— Ce face Don acum se mumește „a dubla“. 
De la englezescul „double“. Asta Înseamnă’ că 
Don răspunde în locul lui Eifod. Fifod poate 
accepta “interpretarea sau poate s-o respingă... 
Fiecare dintre voi, continuă ca şi indică peda- 
gogic spre fiecare : fiecare dintre voi se poate 
ridica „să dubleze“, se poate ridica să spună 
ce crede el că Eifod vrea într-adevăr să zică. 

Doreen apucă din nou mîinile grele și ostile 
ale lui Eifod Erlandsson, îl priveşte prietenos, 
şi-l întreabă : i , 

— De ce nu vrei să porţi armă ? 

Nici acum nu răspunde, ci respiră adinc, așa 
încît umerii îi ajung pînă la urechi. 

Brusc se ridică Wibeke Hăll-Nordlund, chi- 
cotește niţel, se duce pe virfuri în spatele lui 
Eifod şi îl ciupește de umeri. 

— Pentru că nu vreau să fiu omorît! spune 
ea cu o voce ascuţită. 

. Eifod se uită din nou ţintă în tavan după 
ajutor. Apoi se uită la Doreen şi dă negativ 
din cap. š 

—. O greşeală tipică pentru începători, spune 

Doreen, este că nu se vorbeşte, ci se dă doar 


din cap. 
Don vine repede în cerc, se. aşază în spatele 
lui Eifod şi spune: ; 


— Refuz să ucid ceea ce Domnul a creat! 

— Nu, spune Eifod hotărît. Am motive po- 
litice, nu etice ! I 

— Bun! izbucneste Doreen şi-l trage de 
miini. i 

— Foarte bine, spune Don. şi-l bate pe .Eifod 
pe amîndoi umerii. 

— Acum o să schimbăm rolurile, continuă 
Don, după ce l-a condus pe Eifod înapoi la 
scaunul său. Evy Beck -— ești asa de amabilă 
să joci rolul lui Eifod ? 

Ea se ridică cu greutate : i-a amortit fundul 
pe scaunul tare. Își şterge „repede palmele de 
` fustă şi le întinde spre Doreen: 

— Ascultati : Evy Beck preia rolul lui Eifod. 
Te întreb acum pe tine Eifod : de ce nu vrei 
să porți armă ? 

— Să răspund ce cred eu... însămi ? 

Doreen dă din cap încurajator. 

— Pentru că am motive .politice să nu port 
armă, spune Evy. 

Don păşeşte în cerc şi le desparte pe Evy 
şi Dorcen, ca și cum ar fi doi boxeuri: 

— Poţi răspunde ce vrei. De preferință alt- 
ceva. 

— Pot să inventez ?. 

Don dă din cap afirmativ, le lasă și se. în- 
toarce la locul lui de observaţie. Doreen se 
uită la ea din nou, zimbeşte și întreabă, su- 
bliniind în acelaşi timp cu capul : 

— De ce, Eifod,.tu nu porţi ârmă ? 

Evy Beck reflectează. Pentru că pînă acum 
nu a trebuit să ia o poziţie personală față de. 
întrebare, încearcă să-şi amintească argumente 
pe care le-a auzit sau citit: 

— Refuz să fac serviciul militar pentru că 
sistemul întăreşte societatea bazată pe clase, 
spune ea si se gîndeşte că sună destul de 
prostesc. 

Don se repede în cerc din nou: 

— Foarte ingenios. Un răspuns bun! 

Doreen repetă : i 

— Acum am învăţat să dublăm și să pre- 
luăm-roluri. Acum vom învăţă să preluăm.ro- 
lul opus. E 

-Ea face semn clericului Hans Jânsson. Don 
pune mina ușor pe braţul lui Doreen, ceea ce 
ar putea să însemne ori „sînt de acord cu 
tine“ sau „ia-o mai uşor“. ` 

— Acum Hans Jânsson este Eifod. Evy Beck. 
este ofiţerul de la recrutare, spune Dorecn si 
ride puţin afectat. Eifod, spune-i ofițerului de 
la recru(tare din ce cauză refuzi să porți armă. 

Evy Beck se uită la Hans Jönsson şi în- 
cearcă să stabilească un contact din priviri 
cu cl, dar acesta pare tă sc uită țintă Tà sînii 
ei. Simte cum începe să-i şiroiască din nou 
transpirația în palme. Încearcă să-i descleşteze 
puțin mîinile lui Heng Jönsson dar el o ține 
spasmodic. 

— Refuz să part armă pentru că Dumnezeu 
ne interzice să omorim ! spune predbtul cu voce. 
sigură si o priveşte drept în ochi. 

Evy Beck se descumpăncşte puţin : brusc nu 
mai știe cine e. 

— Argumente pentru contrapartener ! ! spune 
Dorcen încurajator. 

»— Dar există si în armată preoţi, spune 
Evy Beck. 

— Excelent! spune Don şi vine în faţă. 
Scopul este ca Eifod să-și vadă problema din 
afară. di 

Dorecn completează ca și cum ar urma un» 
dialog gata scris : 

— Întregul grup ia parte la problema lui 
Eifod. Eifod isi rezolvă problema singur. Dar 
grupul e acela care jl ajută să găscuscă pro- 
pria soluţie. š i - 

— Să ne asezàm cu toții, spune Don si ră- 
mine singur în cercul din jurul farfurici cu 
jăratic. 


— Eu am o întrebare, spune Doreen si ri- 
dică braţul în unghi drept cu antebraţul. 

— Da, Doreen ? spune Don. 

-— Dar dacă Eifod .se - întristează sau este 
adînc impresionat să se vadă el însuşi din 
afară. A avea revelaţia asta este. pentru mulți 
un proces chinuitor. Cum îl ajutăm ? 

— Bună. întrebare, spune Don si se uită bi- 
nevoilor la coi din jur. Are cineva vreo idee 
cum l-am putea ajuta pe Eifod ? 

Membrii grupului nu se mai uilă în podea 
din timiditate — în schimb se uită unii la 
alții și-și soptesc propoziţiuni incomplete, de 
încercare. : I 

La uf semn din partea lui Don, Dorcen se 
duce Si se aşază lîngă Eifod, pe scaun. Ca să 
„poată sta :amîndoi, trebuie să se inlántuic si 
sà se lipeascá unul de altul. 
‘Don explică : 

— Asta se numeşte simpatie. 

Dorcen aduugă : 

— A simpatiza înseamnă că cel,ce riscă să 
vină în contradicţie cu grupul nu trebuie lă- 
sat niciodată singur. De uceca mă duc si mă 
asez lîngă Eifod, mă așez pe acelaşi scaun cu 
'Eifod. Eu simpatizez cu Eifod. 

— Alte întrebări ? întreabă Don, dar nu as- 
teaptă răspuns ci părăsește cercul lăsînd lo- 
cu] pentru Doreen : 

„— De fiecare dată încheiem prin a sufla în 
ceasul nostru viu. 

Doreen -se aşază pe vine şi suflă uşor in 
focul de cărbuni. Flăcări albe $i gri urcă în- 
văluindu-se. Nu se mai aprinde nici un tăciune. 

— Hai, veniţi cu toţii, spune Doreen.’ 

Ezitind şi jenindu-se îngenunchează cu toţii 
în jurul farfuriei cu jăratic. La "semnul lui 
Doreen toţi suflă foarte “ușor în cenușă. Din 

` cenușă se ridică un fuior. Toţi trebuie să sufle 
la fel de tare — altfel fuiorul s-ar destrămu 
şi ar intra în ochii vreunui participant. 

SEPTEMBRIE ESTE O LUNĂ GREA. Nimic . 
nu-i reușește. Evy se duce de patruwori la Cen- 
trul de etică, dar nu mai simte altceva" decît 
înstrăinare. Rareori doarme noaptea fără a fi 
- deranjată : ca și cum în Institutul Nobel noap- 
tea ar clocoti nevoia de ajutor, pentru cel mai 
neînsemnat lucru telefonul sună şi o.trezeşte. 
Dar 'nu şi ziua. Între orele nouă. şi cinci In- 
stitutul Nobel nu arată -oficial nici un “fel de 
interes faţă de consultantul lui în medicină 
veterinară. 

Cind vite la 'birou în dimineața zilei de în: 
tii octombrie,. camera este remobilată. În ea 
se află două birouri, iar pereţii albi sînt miz- 
gàliti cu carioca. Baroc-7, Neoclasicism-18 ; Ro- 
mantism-l, Realism-3, Impresionism-4 ; Postim- 
presionism-0, Suprarealism-12 ; Concretism-9 ; 
Pragmatism- 2; I 

— Bună dimineaţa, Evy Beck, îi spune ci- 
neva aflat în spate. 

Un tînăr de vreo douăzeci şi cinci de ani 
stă în prag. Are o faţă deschisă, veselă. Părul 
este șaten, tuns scurt şi cu cărare la mijloc. 
“Poartă un costum negru, la două rînduri, că- 
mașă albă si cravată de culoarea: porumbe- 
lului. În picioare are pantofi de lac. Întreaga 
lui înfățișare vorbeşte clar despre ceca ce e: 
un artist! 

— Bine ai venit, spune ea, apropiindu-se şi 
dîndu-i mina. Presupun că eşti noul meu coleg 
de birou. 

— August Klevberg, se prezintă el cu o în- 
clinare abia perceptibilă a corpului. f 

— Aha... zice ea. Să sperăm că o să ne sim- 
tim bine împreună. 

— Cu siguranță, spune Klevberg bucuros. 

Evy Beck. se aşază la biroul ei şi Klevberg 
la al lui. Se uită unul la altul zimbind. 

— BOFM *? întreabă ea. 

— Niciodată ! răspunde Klevberg. Șeful de 
birou de aici e iubitor de artă. A aranjat ime- 
diat un post de intendent pro tene (e.o.) 

— Ce înseamnă toate astea pe care le-ai 
scris pe pereți ? întreabă ea. 

— Înseamnă că am început să inventariez ope- 
rele de artă din Institut, spune el. Este de re- 
marcat că nimeni nu știe cîte opere đe artă 
se află împrăștiate în diferitele instituţii. Nu 
-e nici o ordine. O parte sint împrumutate, o 


`* Bărbaţi încadrați prin Oficiul Forțelor de Muncă. 

parte cumpărate, altele donate. Sint tablouri 
de care nimeni nu ştie de ce sînt atirnate aici. 

— Ei, se pare că, de fapt, ești o persoană 
indispensabilă. Vreau să spun că situaţia, nu 
e deloc cum trebuie. 

El sare vioi de la birou, se apropie, do al 
ci si se apleacă, sprijinindu-și nodurile dege- 
telor de masă : u. 

— Si acum, Evy, o să mă conduci prin zonă ? 
Rosenquist e de părere că nimeni 'altcineva 
nu şi-a băgat nasul prin toate unghcrele ca 
tine. Ar fi al naibii de amabil... 

— Da, desigur, spune ea. 

Toată ziua Evy colindă împreună cu inten- 
dentul de artă August Klevberg prin clădirile 
Institutului Nobel. Se simte înviorată — brusc 
vede întregul așezămînt cu alti ochi. În loc 
să intre la Anatomie și să vadă cîţi cobai sînt 
“sub masă în camera de developare a labora- 
torului foto sau cîţi crapi mari respiră în bor- 
canele tulburi din pod, August Klevberg se re- 
pede direct la'secretara profesorului si întreabă 
de Braque, Klee, Olle Olsson — Hagalund sau 
Torsten Renquist. 

Facultatea de anatomie posedă o imensă 
frescă semnată Orozco. Reprezintă cîțiva oameni! 
dispuiați, vlăguiţi, care stau şi se uită la un 
bărbat gol, căzut Ja pămînt. Evy Beck are 
impresia că scamănă cu un tablou care-i de- 
scrie pe prizonierii din lagărele de concentrare. 
O plăcută metalică datată 1960 menționează 
că este o donaţie de la C. H. Boehringer Sohn- 

Ingelhcim am Rhein, producătorul de atunci, 
al preparatului de slăbire Preludin. 

Klevberg are cu el un 'mini-aparat de foto- 

grafiat cu blit şi ia cîteva instantanee ale ope- 
rei lui Orozco. Face şi o scurtă prezentare a 
picturii în caietul său de însemnări. 
` Apci mulțumesc si merg mai departe la 
Institutul de medicină legală. Aici li se arată 
mai întîi micul muzeu, unde se păstrează prin- 
tre altele o colecție restrinsă de piei umane 
„tatuate, strînse la autopsii, de pe timpul cînd 
Institutul de medicină legală era situat chiar 
„în cartierul rău famat. Dar pe August. Klev- 
berg nu-l prea interesează aceste piei ilustrate 
și le consideră mai curînd drept simple cu- 
riozităţi. Totuşi, la urmă se răzpîndește și le 
include rubricii „artă populară comercială“. 

Apoi Klevberg îl roagă pe paznic să le arate 
marcle relief în lemn al lui Bror Hjorth din 
capelă. I 

— Străinii nu au acces acolo, spune pazni- 
cul. La secţia de autcpsii nu se dă voie ni- 
mănui. Se povesteşte că în anii '50, cînd bă- 
trînul rege seafla în vizită aici, nu i s-a per- 
mis nici măcar lui să intre acolo. Dar totuși 
a intrat. 2 

— Vedeţi degetul acesta? spune August 
Klevberg şi ridică mîna dreaptă. 

— Da, pare normal, spune paznicul. 

— Este un deget A — răspunde Klevberg. 

Două ::ninute mai tîrziu sint conduși prin 

“secţia de autopsie rău mirositoare şi se află 

în faţa imensului tablou, cu un bogat colorit, 
al lui Bror Hjorth din capelă. 

În timpul pauzei de prînz trec în revistă 
arta din Casa studenţilor. În camera cu masa 
de biliard deteriorată, unde se vind la mîna 
a doua cursuri şi compendii, atirnă un Olle 
Bonnicr murdar si afumat. 

-— Acesta, trebuie restaurat, spune Klevbeig. 
“Este unic. ` 

— De unde aveţi bani pentru asta? în- 
treabă ea. 

Fl se face că nu aude întrebarea. Apoi merg 
mai departe la bibliotecă şi se uită la cîteva 
picturi destul de noi, din școala pragmatică, Fi 
Qu-i plac. Una nu are decit doi ani si este o 
c6pie după El Greco. 

— De ce s-or face numai reproduceri în 
ziua de azi ? întreabă ea. . 

August Klevberg se aprinde și-i ține un 
discurs lung despre funcţia artei. Ea nu înţe- 
lege decit fragmente : nu trebuie să te laşi 
orbit de felul în care arată o operă de artă 
izolată. La fel de important este contextul: în 
care a “apărut opera. De aceea_un El Greco 
pictat azi are o cu totul altă funcție decit un 
El Greco făcut în 1605. cd: 

Merg mai departe, la Institutul de Fiziolo- 
gie si găsesc o adevărată comoară : un Picasso 
din perioada de început. Tabloul este un dar 
personal din partea. unui fost ministru spa- 
niol al învățămîntului si științei, Jose Luis 
Villar Palasi. A fost dăruit Fiziologiei în 1973, 
cînd unui fiziolog suedez i s-a acordat titlul 

de „doctor honoris causa“ al Universităţii din 
Madrid. 

— Oare cît poate să Și dale un astfel de 
Picasso ? se întreabă Evy Beck. 

August Klevberg se uită în tabelul său .de 
buzunar : 

— Au scăzut continuu `n ultimii ani... 2,1 
milioane. Ç . 

La Fiziologie refuză să bea o ceaşcă cu ca- 
fea si isi continuă drumul spre colțul de sud- 
est al zonei IMCAN, unde se află departamen- 
tele de stomatologie. Facultăţile de medicină 
au fost de mult timp unite cu cele de odon- 
tologie dar dentiștii au avut totdeauna o po- 
ziţie slabă si au fost trataţi ca nişte rude să- 
race. 

Un mare pas spre integrare însă l-au făcut 
departamentele de stomatologie după ce Amal- 
gam Internaţional a donat un grup sculptural 
exterior, care, spre furia Comitetului de con- 
strucții și terenuri, blochează o mare supra- 
faţă a parcului de 2000 metri pătraţi. 

Grupul sculptural este. alcătuit din peste 
treizeci de piese de marmură roșu-maronie. 
Dacă stai în interiorul suprafeţei de parc ai 
sentimentul că te afli într-un loc de joacă pen- 
tru copii construit cu ambiţie și artă, sau pe 
un teren arheologic. Dacă te urci pe acope- 
rişul Institutului de analiză dentară, cum au 
făcut Evy Beck şi August Klevberg, observi 
că sculpturile alcătuiesc împreună o înșiruire 
neregulată de dinţi groteşti şi smáltuiti — unii 
cu carii, alţii cu “abcese bulboase sau extensii. 

— Aceasta este cea mai mare operă a lui 
Henry Moore din afara Angliei şi a SUA 
explică intendentul de artă. ` 

— Ce valoare are ? întreabă Evy Beck; deja 
contaminată de fixatia colectionarilor. neofili 
asupra preţurilor. I 

August Klevberg ràsfoieste tabelul lui de bu- 
zunar, plin de amprente : 

— E de nepreţuit şi în același tim» e im- 
posibil de vîndut. Nimeni n-a reusit încă să 
vindà un.Henry Moore care-a fost expus, 

Fotografiatul şi documentaţia operelor lui 
Henry Moore ia timp. Începe să plouă mărunt 
și acoperişul de metal devine înșelăior de alu- 
necos. Evy Beck e gata să-l părăseasră pe 
Klevberg si să. se întoarcă în biroul ei, ca să 
vadă dacă n-o așteaptă vreun mesaj ventru 
vizite sau şedinţe. Se îndoiește. De cîteva săp- 
tămîni n-a mai primit nici un astfel du mesaj. 

— As vrea/foarte mult să-ţi arăt un M:i- 
tisse, spune Klevberg. i 

Ea se „hotărăşte să-l înşotească si să mai 

vadă încă un tablou. Apoi, gata. 

— Ar trebui să mai fie două tablouri de 
Matisse la secţia de etologie medicală... 

Evy Beck se opreşte : 

— Nu, ajunge pentru azi. 

El o cuprinde vesel cu braţul şi o trage 
după sine. 

— Matisse este extraordinar de bine rcpre- 
zentat la Institutul Nobel. Trebuie să vezi! Cu 
multă vreme în urmă, un colecţionar de artă 

a dcpus aici cîteva tablouri de el. Apoi a ire- 
buit ca să emigreze grabnic în Elveţia. Acum 
cle se află aici ! l 

Contra voinței ei, Evy îl urmează spre Eto- 
logic. Să n-am nici cel mai mic curaj civic, se: 
gîndeşte ca. Cînd ştiu că am dreptate în .ecea 
ce priveşte „packing-ul“, ar trebui să intru cu 
curaj la Etologie... Dar pulsul își înteţește rit- 
mul si ea isi cuprinde cu mina gitul care se 
iniososte. : : A 

Niciodată nu l-a înţeles pe Matisse. Stau şi 
privesc ţintă la un tablou imens ce atiîrnă în 
hol. Tabloul are cu siguranță patru metri pe 
patru si constă din cîteva linii si flori împrășz 
tiate si amplasate rar pe un fundal alb. lm 
mijloc se află o figură din linii care pare să 
reprezinte un chinez. 

— Nu-i așa că e subtil? spune Klevberg. 
Ea nu răspunde : niciodată nu s-a priceput să 
fie ipocrită. În schimb, se uită drept la tablou, 
încercînd să pară absorbită. l 

— M-ai întrebat mai înainte de unde avem 
bani pentru renovarea și păstrarea operelor de 
'artă, spune: intendentul. Da, am să-ți spun: 
un număr de opere de artă, ca de exemplu 
Matisse, sînt sechestratc ca datorie de percep- 
torul general... 

August YWlovberg iace în momeatul în care 
un om cu glugă de ploaie intră pe uşa exteri- 
oară şi se oprește brusc. 

— Evy Beck? spune omul bucuros si își 
trage gluga de pe ochi.. 

Simte că leșină: este .ultimul om pe care 
vrea să-l întilnească — profesorul Henrik Eng- 
quist, numit temporar șef, aici la Etologie. 

Engquist se apropie şi dă mîna : 

— Frumos Matisse, nu ? 

— Subtil, spune. Klevberg. 

— Ascultă, Evy Beck, spune Engquist şi o 
ia de braţ: avem ceva de discutat împreună. 
Ai început o acţiune pentru a pune capăt ex- 
perimentului nostru „packing“. 

— Eu încerc să-mi urmez convingerea mea, 
spune ea încet. 

— Fără îndoială! Vreau să-ţi span că am 
lucrat doi ani să opresc porcăria asta. Nu ne 
putem permite să ocupăm jumătate din spa- 
tiul de laboratoare cu această mizerie. 

Ea nu mai înțelege nimic. Toţi cei impli- 
cati par a fi de acord să pună capăt „packing“- 
ului — și totuşi nu merge. 

— Partea grea este, înţelegi, Evy, că pro- 
cedura de lichidare este foarte lentă, spune 
Engquist şi arată spre. o pictură de Matisse 
care parcă ar fi un fel de diagramă a proce- 
durilor administrative ale Institutului. 

— Nu mai înțeleg, reușește să spună ea. 

— Nici eu! Dar sînt Consiliul naţional al 
cercetării, Comitetul medical pentru acţiuni de 
urgență şi Consiliul de cercetări ale poliţiei. 
Apoi mai sînt si o serie de angajaţi care își 
pierd slujba, dacă punem căpăt experimentu- 
lui... Ştii, sînt atit de multe piedici afurisite, 
că aș fi bucuros dacă aş putea pune capăt 
mizeriei: ăsteia în trei ani. 

Ea începe să înțeleagă ce voia să spună 
Erik cu cheile şi închizătorile bine unse. 
` — Ştii, cîteodată mă întreb dacă n-ar fi mai 
înțelept să dăm foc întregii porcàrii ! 

Ea chicoteste derutată, simtindu- -se demas- 
cată. 

— Dar, spune Engquist, mai întîi se-nțelege, 
să avem grijă să ne luptăm cu acest imens 
Matisse. 

TOCMAI ÎN NOIEMBRIE; cînd Evy merge 
la Centrul de etică pentru a unsprezecea oară, 
"începe”să se producă o schimbare. Ca de obi- 
cei, ea ajunge prima și trebuie să aștepte a- 
proape un sfert de oră înainte de a se stringe 
toți. Eifod Erlandsson nu mai vine; a între- 
rupt după a opta şedinţă. d 

Au discutat cazul Eifod Erlandsson şi au 
ajuns la concluzia că a fost o greşeală să in- 
cludă un tînăr de 18 ani într-o grupă care, în 
„ general, cuprindea oameni de vîrstă mijlocie. 

Se aşază. în cerc, la locurile lor obişnuite. 
Doreen pune cărbunele pentru foc în farfurie 
— aceasta se întîmplă totdeauna într-o liniște 
-deplină. Cărbunele zuruie. Apoi, Doreen îi în- 
tinde chibriturile lui Don, care apucă unul 
lung chiar sub măciulia de sulf. Ca si cum ar 
înmîna mînerul unui cuțit, Don îi dă lui Evy 
Beck capătul alb al chibritului şi se înclină 
Uşor. 


351 


Timp de cîteva secunde, Evy stă cu chibrl- 
tul în-miînă, fără sà-si dea seama că astă-seară 
este seara ei. De celelalte zece ori a venit aici | 
și s-a gîndit: astă seară nu fac față, astă 
seară 'Coeficienta e cea care se duce acolo., Dar 
azi a uitat pur și simplu să se nelinistească. 
Acum repetă ceremonia pe care a văzut-o des- 
fășurindu-se înzecit. Se ridică si se îndreaptă 
spre farfurie. Don ia spray-ul s stropozte căr- 
bunele cu lichidul de aprins. Evy Beck dă 
foc, apoi aşteaptă pînă cînd fl.:cările „lungi si 
galbene se micşorează și devin albastre. Cu 
inima zvicnind, spune :_ 

— Eram doar de şase ani cînd am văzut 
pentru prima oară cum este omorit un animal. 
Aveam un vecin care creştea iepuri. Era în 
timpul războiului. Eu si prietena mea urma să 
fim de faţă cînd trebuiau să omoare un iepure 
alb, pe care noi îl hrănisem cu frunze de păpă- 

° die toată vara. A venit un om, a prins iepurele 
de piciorul din spate şi a început să-l învir- 
tească în aer. Apoi l-a izbit cu capul de o placă 
*de ciment de pe poteca spre grădină. După ce 
a întins iepurele pe spate ca să-l spintece, i-a 
smuls penisul și a zis: „Exact ca al unui bă- 
ieţel“. 

Evy simte două mîini nerăbdătoare pe umeri, 
apoi aude vocea dornică de contact a lui Wi- 
beke Hăll-Nordlund : 

— De aceea asociez totdeauna animalele cu 
obscenitatea ! 
Ea nu răspunde, simte că a fost întreruptă 
şi nu vrea să piardă şirul. 

— Acceptà Evy interpretarea asta ? Întreabă. 
Don. i 
— Nu. 
Aude un oftat dezamăgit în spateic ei, în 
momentul în care Wibeke Häll- Norlund se 


aşază. 

Wolfgang Widén de la SIDA, care stă vi- 
zavi de ca, se ridică, îi face semn încurajator 
cu capul, ocolește şi isi pune miinile pe ume- 
rii ei: 

— Atunci m-am - hotărît să mă fac yatai 
nar, pentru că am văzut penisul iċpurelui care 
semăna cu al fratelui meu mai mic. 

— N-Am nici un frate, spune Evy. Clipeste 
şi caută altă imagine în memorie, una din 
experiențele de pe vremea cind şi-a dat sca- 
ma că discriminarea om-animal este falsă. Ima- 
ginea iepurelui despicat persistă, ca şi cum 
s-ar fi înțepenit în proiector : intestinele verzui, 
strălucitoare, grăsimea galbenă, inima mare, pe 
care măcelarul o ţinea în palmă și o arăta 
cum sălta, precum ó broscuță, cînd scuipai pe 

Tot timpul murmurase peniru sine: eu 
nu arăt așa pe dinăuntru. 

Doreen se ridică si îi apucă mîinile. 

— Eu sînt Evy ! spune Doreen. 

Putin abătută Evy Peck se duce și se aşază. 

Se uită la Doreen, la corpul ei zvelt, la mij- 
locul ei, la încheieturile. subțiri ale miîinilor, 
la degetele ascuţite. Nimic nu se potrivește. 

— Cînd eram mică, am avut un soc. Mi-am 
dat seama că lumea este rea. 

Unul după altul vin în faţă, o iau pe Doreen 
de mînă si dau interpretări, mai mult sau 
mai puţin adecvate experienţelor din copilă- 
rie ale lui Evy Beck. După citeva minute ob- 
scrvă că ea nu mai ascultă, că e ca şi cum ar 
sta la teatru în semiîntuneric si s-ar uita la 
ceva care se dosfăşoară la distanță. De-abia 
observă schimbarea. 

— Gustaf, vrei să joci tu acum rolul lui 
Evy, spune Don, din scaunul lui de regizor. 

Gustaf Strandberg, gardian de penitenciar se 
ridică în- picioare. Timp de trei seri la rînd, 
grupa“ a. discutat intens incapacitațea dJi Gus- 
taf de a folosi violența — a fost trimi$ la Cen- 
trul de etică pentru eă în mai multe rînduri 
a intrat în concediu medical pentru a evita să 
aibă de-a face cu deținuți violenți. 

La început, Gustaf susţinea că violenţa nu 
era compatibilă cu părerea lui despre drep- 
turile omului. Grupa si-a dat lui Gustaf pers- 
pectivă asupra situaţiei, arătîndu-i că, de fapt, 
lui îi,era teamă de propria lui agresivitate, de 
incapacitatea lui de a-şi stăpini sentimentele. 
Toată educația lui se rezumase practic la în- 
frimarea sentimentelor. După ce Gustaf şi-a 
dat seama de asta, au putut să-l facă să accepte 
ideea că trebuie să existe o „violenţă dozată“ 
— adică anumite violențe necesare și strict 
supravegheate, pe care o societate democratică 
trebuie să le îngăduie, pentru a-şi apăra exis- 
tenţa.. Gustaf a înțeles aste. Joia precedentă 
a explicat că este mîndru de faptul că socie- 
tatea a avut încredere în el și i-a încredinţat 

o astfel de sarcină delicată. Toti au fost de 
acord cu concluzia lui: Suedia greșește cind 
îi priveşte.de sus pe cei care exercită violenţa 
în mod legitim, pe polițiști şi pe militari. Ei 
sint aceia care isi asumă sarcina ingrată de 
care profită întreaga societate — dar pe care 
aproape nimeni nu vrea s-o recunoască : ului- 
toarea încredere acordată de a exercita vio- 
lenta necesară. 

Evy Beck si priveşte noul ego: Gustaf se 
potriveşte mai bine în rol decît Doreen : este 
mic de statură, are umeri drepţi, brațe vin- 
joase, burta mare, picioare scurte şi strîmbe. 
Gustaf ar fi putut fi fratele meu, se gîndeşte 
Evy. 

— Sînt împotriva vivisectiei, pentru că este 
un atac la adresa celor fără apărare, spune 
Gustaf repede si hotărît. 

Evy Beck dă afirmativ din cap: de fapt, 
asa simte si ea. 

— În realitate, mă opun tuturor experiențe- 
lor pe animale ! spune Gustaf. 

— Nu, zice ea. Nu sint de acord. 


spune Don 
blind. I 


Gustaf începe sà meargă în jurul farfuriei 
cu mangal. Se numeşte „a circula“ și este un 
mod de a arăta că nu vrei să fii întrerupt. 

— Afirm că accept experiențele necesare pe 
animale, dar, în fapt, nu le accept defel. De 
îndată ce o să ajung într-o poziție corespum- 
zătoare în -Institutul Nobel voi interzice toate ` 
experienţele cu animale. 

— Nuu, aproape cà strigă Evy. 

Doreen îi pune mina ei uşoară la gură si o 
mângiie liniştitor pe frunte. 

— Omul este o specie animală tună Gustaf. 
Nici o specie de animale nu are dreptul să 
"asuprească o altă specie ! ` 

Evy Beck scinceste ca un cîine pus la punct. 

— Mi-am dat seama, -continuă Gustaf, că 
omul ţine animale nu pentru că în primul 
rînd sînt folositoare. Nu, ci pentru a arăta că 
el e stăpîn! Pentru a arăta că el însuși nu 
este animal. Scopul principal cu toate milioa- 
nele de animale ţinute în captivitate în Sue- 
dia este de a devia agresivitatea omului faţă - 
de oameni. Omul este animalul cel mai crud 
dintre creaturi. Pentru a nu ne omori între 
noi, trebuie să lovim fără cruțare în anima- 
lele lipsite de apărare. Este necesar pentru 
demnitatea noastră. l 

— Nu, nu,... murmurà Evy Beck si aproape 
o muscà de minà pe Doreen. 

Gustaf s-a oprit chiar în faţa ei, își apleacă 
faţa greoaie colțuoasă spre ea şi strigă : 

— Îi omoriţi ! -fli tăiaţi! Ti violaţi! Îi deca- 
pitaţi ! -fi anesteziaţi ! Le suciţi gîtul... li zdro- 
biţi de chiuvete! ` l 

Evy izbuëneste în lacrimi. Se muşcă de mînă 
si plînge fără oprire: E mai puțin de un an 
de cînd n-a mai plîns — însă atunci au fost 
doar cîteva lacrimi tăcute, cînd a aflat că se 
terminase cu ficatul bătrînului. Dar acum plînge 
ca si cum ar fi. hăituită, ca si cum băieți răi 

ar urmări-o prin boschete si ar lovi-o peste 
picioarele goale cu nuiele pline de tepi. 

Doreen se aşază lîngă ea pe scaun; jenată, 
Evy îi face loc si continuă să plingă pentru 
-că este atit de grasă, pentru că este atît de 
urîtă. Don se apropie şi-o cuprinde de miini: 

— Plingi, îi spune el cu voce mirigiictoare. 
Descarcă-te... 

Nu-și recapătă controlul decît în momentul 
în care trebuie să cadă în genunchi și să sufle 
în cenușă. Însă nasul îi e atît de înfundat din 
„cauza plinsului, încît suflă prea încet. Nu poate 
să reziste. Simte cum fulgii de cenușă i se de- 
pun pe obraji si i se lipesc de lacrimile pe 
jumătate uscate. 

Cînd să plece de la Centrul de etică, Gustaf 
vine la ea şi-i zimbeşte prietenos. Apoi stau 
tàcuti aproape cinci minute si se proptesc unul 
de altul, spate în spate. Asta se numește „re- 
laxare“ si este recomandată după puternice 
confruntări personale între doi membri ai gru- 
pului. 

Don si Doreen o însoțesc pînă la taxiul pe 
care l-au comandat: Ea le face semn cu mîna, 
recunoscătoare, prin fereastra din spate. În 
timpul scurtei călătorii spre casă în Roslags-' 
gatan o cuprinde o sfîrşeală plină de împli- 
niri, ca după o competiţie sportivă ciştigată. 
Sau ca atunci cînd eşti chinuit multă vreme de 
o problemă complicată — şi în sfîrşit, o în- 
țelegi. Sau ca atunci cînd ceri cuiva iertare. 
Si eşti îmbrățișat. 

NU E ÎNCĂ ŞASE DIMINEAȚA în ziua de 
2 decembrie. Noaptea a fost rece şi senină, 
dar nu a nins încă. Evy’ Beck merge legănîn- 
du-se pe coamele maronii de pămînt înghețat 
dintre urmele. adinci pe care le-a săpat, trac- 
torul. În partea de sud-vest de IMCAN tere- 
nul a fost defrișat şi lăsat în părăsire în jurul 
„clădirii noi“ — acel complex pedagogic nou 
construit si folosit de peste zece ani, fără să- 
se fi găsit resurse pentru amenajarea: lui. Fon- 
durile „infime puse la dispoziție au fost folo- 
site în schimb pentru suprimarea vegetației 
spontane şi diminuarea încercărilor perpetue 
ale năturii de a produce lăstari, puieti de mes- 
teacàn, de castani si màcesi. 

În timp ce se apropie de corpul cel mare al 
clădirii din cărămidă cafenie, se înfilneşte cu 
oameni care se îndreaptă spre casă. Sînt din 
ce în ce mai mulți.. Zgribuliţi de frig, ci lasă 
în urmă dire lungi de aburi. Sint lucrătorii de 
la arhivă şi studenţii care și-au abandonat stu- 
diile. În cadrul IMCAN se află peste o mie 
trei sute de lucrători la arhivă. Mai mult de 
jumătate din ei lucrează numai în schimbul 
de noapte: dacă toţi muncitorii de la arhivă 
ar lucra ziua, n-ar avea suficient spaţiu. Dar 
tata, care interpretează greşit aproape totul, 
ceste de părere că serviciul de noapte urmă- 
reşte să-i ascundă pe aceşti muncitori, pentru 
a nu fi văzuţi. Astfel încît oamenii obișnuiți 
să fie scutiţi de a-şi mai face griji. i 

Evy se dă la o parte, pentru a face loc celor 
care trec. Multi dintre ei sint tineri, studenti 
care, din diferite motive, au renuntat la cursu- 
rile de zi. Pentru ei se organizeazà cursuri 
noaptea, cînd sălile ar fi stat, altfel, goale. 

Evy Beck se simte recunoscătoare. În ceea 
ce o privește, aparţine aristocrației celor mai 
puțin productivi — poate lucra si la lumina 
zilci, poate lucra în specialitate. Începe să nu- 
more oamenii carc se perindă. Nu termină, 
înainte de a fi trecut cu mult peste două sute. 
La ce sînt folosiți aceşti oameni ? O parte din 
ei au slujbe calificate, care ar trebui plătite 
ca atare. Alţii sînt grav bolnavi, suferinzi, suu 
atit de rătăciţi, încît vin aici mai ales ca la 
o formă de terapie. Dar majoritatea ? Majo- 
rității i se oferă sansa de a avea o motivație 
a muncii, făcînd catalogări fără sens, curàtoe- 
nie prin pod sau inventare. Alternativa este 
șomajul. 

Se. uită după ultimii care au trecut si se 
gîndeşte : Ce irosire îngrozitoare de capacitate 
umană. Dacă un computer ar sta nefolosit peste 
noapte; ar fi multă zarvă si s-ar face o an- 
chetă. Dar nimeni nu pare să reacționeze la 
faptul că peste un milion de oameni normal 
înzestrați nu. lucrează. Dacă această capacitate 
intelectuală nefolosită ar fi pusă la un loc — 
citi Einsteini ar putea să apară ? 

Gînduri prostești. Ar trebui să fii bucuroasă 
și recunoscătoare, Coeficiento ! Si în felul tău 
„de a-ţi arăta recunoştinţa n-ar trebui să des- 
pici firul îns patru şi să ai mustrări de con- 

ştiinţă ca. în povestea cu bobul de: mazăre. 
Fată de toți aceşti oameni care desfăşoară o 
muncă fără rost eşti datoare. un lucru: să-ți 
faci meseria cu grijă şi sirguintà. Altfel, ar 
fi un dispreț faţă de cei care. nu lucrează, 
care nu pot să-și utilizeze capacitatea. 

Si încă un lucru, Coeficiento! Sînt destui 
oameni pricepuţi si calificați care gîndesc si 
planifică, care reflectează asupra problemelor 
morale si politice delicate, cere își investesc 
toată onestitatea si puterea în realizarea unei 
societăți mai bune. Tu nu.faci parte dintre ei. 
În schimb te .numeri printre aceia care se pot 
afirma bine ca veterinari, numai să vrea. În 
timp ce oamenii din virf gîndesc, cineva tre- 
buie să pună umărul la treabă. 

Ultimele persoane din schimbul de noapte 
dispar în spatele colinei de lingă Farmacoloe 
gie. Un alt gind îi trece prin minte: dacă toți 
s-ar uni — dază toţi muncitorii de la arhivă, 
toți pensionaţii înainte de vîrstă, toti-oamenii- 
cocficienti s-ar uni împotriva celor privilegiați 
si rentabili, ar face societatea faţă ? Dacă toţi 
acestia: s-ar grupa într-un! colț al Suediei, nu 
s-ar da peste can întreaga tară ? 

Se rusinează .puţin. De ce se referă ea la 
ei? Ea însăşi este doar o cotă parte, un coefi- 
cient. De ce nu noi? Își dă seama că e o co- 
pilărie să gîndcească astfel — toţi suedezii sînt 
noi,-or noi sintem oameni-cotă-parte: ori ce- 
tățeni întregi, rentabili. Asa trebuie să pri- 
vosti lucrurile. Trebuie ??- Nu. Coeficiento, se 
gîndeşte ea, nu aluneca de colo-colo, ca o 

cioarà rănită sontic încoace, sontic încolo, son- 
tic în şanţ. O să-i pasez întrebarea lui Erik! 
se hotărăște ea şi o ia în sus spre complexul 
pedagogic. - 

Trece pe lingă bazinul mare, în formă de 
rinichi, din faţa clădirii, care n-a apucat să 
fie terminat niciodată si a ajuns să fie folosit 
ca bazin acoperit, din beton, pentru cel mai 
mare rug de foc din Stockholm, în noaptea 
Walpurgiei *. Deja de acum, di decembrie, zac 
grămezi de gunoi, mobile aruncate, lemne a- 
mcstecate cu mortar, crengi și hirtie care. aş- 
teaptă primăvara. 

Evy intră în hol şi îşi pune degetul pe dis- 
pozitivul clectronic plasat sub ceas. Acesta 
arată 06.03.59 Aproape tot parterul este ocu- 
pat de un hol larg. În mijloc se află o încăpere 
de sticlă — asemănătoare turnului de control 
dintr-un aeroport. Este punctul — Informaţii 
— dar la ora asta nu e nimeni. În hol se află 
cîteva sute de scaune simple din plastic, un. 
număr mic de mese și un sir lung de auto- 
mate cu cafea, băuturi răcoritoare, ţigări, sand- 
vişuri, chiftele din soia și dulciuri. În părţile 
interioare ale holului se zăresc şiruri de du- 
lapuri din metal, vopsite în verde, unde stu- 
denţii îşi păstrează haingle şi materialele. 

În tot holul nu se află o floare, un ghiveci, 
sau măcar un cactus. În schimb, au încercat 
să înveselească mediul golaș, expunind o se-: 
rie de obiecte din vechiul muzeu de anatomie. 


* 30 aprilie — sărbătoarea venirii primăverii. 


5 361 


Lă 


Vreo cincizeci de schelete de vîrste diferite, 
înfăţișind cele mai diverse anomalii ale sis- 
temului osos, sînt aranjate frumos în grupuri 
mici sau ir diferite poziţii. Evy Beck se oprește 
să le privească. De fiecare dată cînd trece pe 


aici are sentimentul că pășește într-un muzeu 


de ceară, care se încălzește repede şi. se pas- 
teurizează, încît toată ceara se topeşte. 

Evy se rupe de schelete și începe să alerge 
cu pași mărunți pe pardoseala de piatră către 
lifturi. Pașii răsună. atît de tare, încît o dor 
dinţii. Intră în lift şi spune: 

° — Culoarul animalelor: - 

Liftul, cu o capacitate de douăzeci si patru 
de persoane, o duce jos la subsol. În dreptul 
fiecărui nivel sînt anunțate secțiile printr-un 
difuzor din tavan. 

— Nivel minus unu: osteologie, embriolo- 
gie şi microscopie. Nivel minus trei : intestine, 
vase și nervi. Nivelul minus patru: culoarul 
ahimalelor şi adăposturi anti-atomice. 

-~ Evy intră în culoar şi se dezbracă. Culoarul 
propriu-zis constă dintr-o instalație cu ilumi- 
nare fluorescentă prin care animalele — ma- 
joritatea şoareci şi cobai — trebuie să se stre- 
coare pentru a ajunge dincolo de culoar. Pro= 
cedeul este un filtru eficace pentru animalele 
cu boli ce pot fi descoperite la röntgen. Înainte 
ca animalele să fie împărţite studenților în .di- 
feritele laboratoare pentru experienţă, conform' 
regulamentului, ele trebuie să fie supuse unui 
control pentru depistarea bolilor molipsitoare. 
Cuplează la curent instalația cu iluminare fluo- 

4 
rescentà. In timp ce aceasta se incàlzeste, bea 
o. ceâşcă cu cafea de la automatul din spatele ei. 

După cîteva minute se aprinde primul tub - 
röntgen si ventilatoarele încep să funcţioneze. 
Ferestruica verde de la înălțimea scaunului din 
fața ei se luminează încet, ca nişte zori de 
iarnă neprimitori. Evy potriveşte imaginea si 
apasă pe butonul „intrare“. După cîteva se- 
cunde apare primul şoarece, strecurîndu-se 
prin culoar şi adulmecînd. Următorii se în- 
ghesuie cu nasul în coada celui dinainte. Toti 
şoarecii se văd la aparat: -mustăţile care se 
îndoaie de pereţii tubului, bulgărașul alb al 
inimii care pulsează vioi — şi coada lungă care 
conține o crenguță de bambus, de un verde 
strălucitor. 

Evy ţine piciorul drept pe o pedală din fier 
turnat, montată în podea. De îndată ce apare. 
în imagine un animal cu umbre suspecte la 
plămîni sau scu devieri în schelet, ea apasă 
pedala şi animalul dispare imediat. Nu-i place 
munca asta brutală din pasaj, dar în același 
timp ştie că este importantă şi plină de res- 
ponsabilițate. Este sarcina medicului veterinar 
calificat Care apără sănătateă studenților şi are 
grijă ca ei să lucreze cu animale de experiență 
bune. Animale care să le dea cunoștințele ne- 
cesare despre posibilităţile de a se salva viața 
copiilor, adulţilor si bătrînilor. 

ESTE ORA UNSPREZECE SEARA cînd Evy 
trece grăbită prin părculețul triunghiular de 
lîngă Roslagstull, îndreptîindu-se spre spital. 
Fațada clădirii din capătul străzii Valhalla este 
acoperită de o imensă reclamă de neon ce se 
aprinde intermitent. Mai întîi se luminează sim- 
bolul etern al Uniunii Cooperativelor, de un 
albastru strălucitor. În secunda următoare stră- 
lucește în roșu MAXIMA LUNII CURENTE. 
Apoi reclama apare în orange si afirmă în li- 
tere mari de un metru : „lubește-ți aproapele ! 
— este o bună orientare“. 

Porţile spitalului Roslagstull tocmai se des- 
chid cînd Evy ajunge gifîind, după urcușul 
dealului. Vreo cincizeci de vizitatori curg pe 
poartă. Nici unul dintre ei nu are flori sau 
pungi cu struguri. Ea urmează mulţimea de- 
zordonată care se îndreaptă spre secția de dia- 
liză, 

Salonul de vizite de la secţia de dializă este 
împărțit prin mijloc de un perete gros. din 
plexiglas: cu uşoare străluciri. verzui. În ma- 
rele acvariu de după peretele de sticlă, pacien- 
-tii îşi aşteaptă rudele. Unii stau în picioare 
și se sprijină cu fruntea de sticlă, alţii stau in 
cărucioare. iar vreo zece sînt întinși în paturile 
lor. mari de spital care au fost aduse în faţă 
și așezate cu picioarele în faţa peretelui de 
sticlă. Pacienților care sînt internaţi la secţia 
de dializă le lipsește ori ficatul ori rinichii. O 
infecţie banală ca de exemplu o răceală sau o 

virozà intestinală ar însemha pentru mulţi din 
ei moartea. Din această cauză trebuie prote- 
jati ermetic faţă de mediul înconjurător. 

Bătriînul nu s-a trezit de-a binelea; stă și 
moţăie în cărucior. Evy trebuie să ciocăne în 
sticlă de cîteva ori pînă cînd îl face să-şi ri- 
dice pleoapele si să bijbiie somnoros după re- 
ceptorul telefonului. Ea își ia receptorul ei 
şi-i spune cît poate de bucuroasă: » , 

— Bună dimineaţa tată! Ai dormit bine? 

— Dormit ? spune el morocănos. Cit e ceasul ? 

— Unsprezece şi zece., 

Acum bătrinul este în schimbul de noapte. 
Ziua întreagă doarme în patul său cu tuburile 
cuplate la aparatul central de dializă, la „fica- 
tul cel mare“ — instalaţia, care valorează mai 
multe milioane şi pe care municipalitatea nu-și 
permite să nu o folosească nici măcar cîteva 
minute în douăzeci si patru de ore. 

O asistentă în halat verde închis, care-i vine 
pină la glezne, cu bonetă de pînză, mască de 
plastic transparentă pe faţă si mănuși de cau- 
ciuc pînă la cot, îi aduce bătrînului tava cu 
micul dejun. Zimbește în momentul în care 
îi fixcază tava în suportul căruciorului. Bă- 
trinul cască şi se freacă la ochi. ` 

— Ia puţin suc, ca să te. trezeşti, îi spune 
Evy. 

El întinde o mînă tremurătoare spre cana cu 
suc. Dar un fenomen pe de-a-ntregul normal 
îl împiedică : cel care nu este total trezit, nu 
poate să îndoaie mîinile. 

Ea priveşte într-o parte şi-n alta. A asistat 
le.scena asta de cel puţin treizeci de ori. Rude 
obosite-care bat cu receptoarele în sticlă pen- 
tru a-i trezi pe pacienţii somnoroși de dimi- 
neaţă. 

— Ce face Erik ? întreabă tata. 

Are receptorul la e distanţă «de aproape o 
jumătate de metru de față așa încît Evy nu 
aude exact ce spune, dar e atentă la buzele lui. 
În afară de asta, ştie că bătrinul totdeauna 
începe prin a întreba de Erik. 

— Cu siguranţă că bine ! spune ea liniștitor.: 

— Sigur ? mormăie bătrînul. 

Acum şi-a apropiat receptorul de buze. Cind 
ji nu se uită prin sticlă și nici la fața 

În schimb se uită oblic în jos spre gura 
reesptórulul, ca si cum ar vorbi intr-un tele- 
fory obișnuit. Privirea îi e atintitá în gol, de 
parcă între ei s-ar întinde fire telefonice pe 
kilometri întregi. 

— Nu-ţi face griji pentru Erik, tată. E doar: 
atît de ocupat. Îşi pregătește lucrarea pentru 
a deveni profesor. 

— O să ajungă departe băiatul ăsta, spune 
bătrînul pentru sine, multumit și aruncă un 
zîmbet spre tava cu micul dejun. 

— Si eu sînt mîndră de el. 

— Tu?! mormăie el răutăcios, dar se în- 
moaie repede și spune absent: da, da. 

Evy nu este sigură dacă îndrăznește să-i 
spună că a vorbit iarăşi cu medicul șef ca să-l 
ia acasă. Sau, cel puţin, să-l mute la secţia 
unde au noaptea dializă de ficat individuală, 

în asa fel încît bătrînul. să poată fi treaz ziua, 
ca toţi oamenii. Dar el se pare că i-a citit deja 
gîndurile, ijinind în mînă firul telefonului răsu- 
cit în spirală — trage uşor de fir, ca de o 
undiță. | Vu 

— N-o să-mi mai dea nici un Auto-Hepar 
nou, spune el ca şi. cum n-ar fi vorba de cel, 
Ar fi trebuit să ai grijă să fie o închizătoare „cu 
şapte lacăte“ la uşa exterioară. 


N-o acuză direct, dar ea se simte adînc vino- 


vată. 

Evideit că ar fi trebuit să prevadă că ficatul 

artificial putea fi furat. Cînd nu poti lăsa un 
telefon obişnuit în birou, là Institutul Nobel, 
fără să fie păzit, e curată nebunie să oferi, 
practic, un Auto-Hepar de 90.000 de coroane. 
De-abia acum, cînd se gîndeşte mai bine, în- 
telege de ce societatea de asigurări refuză să 
asigure orice fel de instrument electronic pe 
care îl ai în casă. ' 
„ Bătrînul scoate un ziar subțire. pe care l-a 
avut băgat în halat. Își ține receptorul fixat 
între umăr şi obraz şi desface ziarul. Astă 
seară tata este într-o stare de spirit relativ 
bună. În alte seri, lasă pur si simplu recepto- 
rul să cadă pe podea, cînd crede că'a sosit 
timpul să scoată ziarul. I 

Ea nu se -simte ofensată că el citește în 
timpul vizitei. Este de acord cu el, că dacă 
àr fi stat amindoi acasă, ar fi fost cît se poate 
de firesc să răsfoiască ziarul în timp ce ar fi 
vorbit de una, de alta. 

Acum, cînd bătrînul se cufundă în lectura 
ziarului subţire care este tipărit la spital în 
condiții sterile, Evy îndrăzneşte să-l cerceteze 
cu privirea. În ultimele luni s-a îngrășat. Dar 
nu este o grăsime naturală. De parcă braţele și 
picioarele i-ar fi fost inundate de apă, făeînd: 
ca pielea să pară luciosă si pufoasă. În fiecare 
seară se gîndeşte: acum e ultima dată cînd 
îl mai văd pe tata. Dar pînă acum şi-a repetat 
asta de atitea ori, încît gîndul şi-a pierdut o 
parte din tragism. Terapia etică prin care a 
trecut i-a dat o mai adecvată imagine a bătri- 
nului : trebuie să accept că tata moare — și 
că eu trec în primele rînduri. Primele rînduri 
care deţin în ceață propria ei moarte de par- 
tea cealaltă a cîmpului de luptă. 

Brusc, tata murmură ceva în receptor, ne- 
inteligibil : 

— „Singur ! 

Plînsul i se opreşte în nas, așa încît trebuie 
să deschidă gura să ia aer. Asta n-a recunos- 
cut-o niciodată înainte bătrinul: că probabil 
se simte îngrozitor de singur. Mustrările de 
cuget i se strecoară pe spinare ca si cum ar 
duce un rucsac de treizeci de kilograme. Evy 
se ghemuieşte şi caută batista din mineca ja- 
chetei. Dacă aş fi ştiut să încui Auto-Heparul, 
l-aş fi avut acum pe tata acasă. 

— Pot să vin de două ori pe zi, tată, şop- 
teşte ea în receptor. Îţi promit că am să vin 
şi Iñ vizita a doua, între patru şi cinci dimi- 
neata. 


309 


— Ce dracu vorbeşti acolo? zice bătrinul 
tăios. A lăsat ziarul să cadă peste omleta de 
regim si o priveşte sever, drept în ochi. 

— N-aş vrea să te simţi singur, tată... 

— Eu ? Singur ? . 

Sé uită inspàimintatj la el. E senil, sau rău 
dializat, că nu-şi mai amintește ce-a spus de 
la o secundă la alta ? 

— Ce dracu vorbeşti ? repetă el si se aplea- 
că înainte, încît ziarul se afundà mai adînc 
în omletă. Nu sînt singur. Nici o secundă. Am 
atît de multă treabă să-mi pun ordine în 
toate ideile și în imaginația mea. 

Apoi zice prietenos, aproape zimbind : 

— Tu eşti cea care eşti singură, Evy. Dar 
nu trebuie să fii. E timpul să te maturizezi 
şi să stai pe propriile picioare. 

Apoi bătrînul face un gest care aproape o 
scoate din fire. Întinde mina spre geam ca şi 
cum ar mîngiia-o pe obraz. Își sprijină buri- 
cele degetelor pe sticlă, în jurul lor apar mici 
halouri de aburi. El nu zîmbeşte. Pare mai de- 
grabă sever, ca şi cum s-ar gîndi să o tragă 
de păr. 

DE SF. LUCIA Evy Beck şi Nils Rosen von 
Rosenstein sînt invitaţi la Stallmăstaregârdens 
Country Club. De cînd restaurantul a fost tran- 
sformat în club particular, a suferit prefaceri 
radicale. Împrejmuind şirurile de clădiri din 

sec. XVIII cu pereţi de beton înalți de cinci 
metri, arhitectul a reușit să protejeze vechiul 
restaurant de mediul nepropice dimprejur : 
terasamentul înalt, autostrada cu şase piste si 
portul murdar pentru ambarcațiuni. În inte- 
riorul zidurilor se află șirurile de clădiri gal- 
bene, joase, înconjurate de o grădină de iarnă 
luxuriantă și strălucitoare. Paravane din plexi- 
glas si perdele de aer cald menţin un climat 
constant mediteranean. Lămiîi si mimoze în- 
floresc în peluza de iarbă deasă. înaltă de citi- 
va centimetri. care ici și colo a fost decorată 
cu roti de moară vechi, landouri, un Apolla 
și un Venus din imitație de marmură, roci mici 
de grădină și fîntîni arteziene. Peste jocul de 
culori exploziv al straturilor de flori zburdă 
duzini de păsări colibri, nu mai mari decit 
bondarii. 

Evv Beck si Nils Rosen sînt plasați pe o 
sofa de fier forjat. vopsită în alb, în fața unui 
ceas solar antic. Un reflector nevăzut se ro- 
tește extrem de încet, în ritm cu soarele, asa 
încît o limbă de umbră este aruncată pe cifrele 
romane ale ceasului. Ospătarul-șef serveşte 
două gin-fizz-uri, iar un grădinar cu un sort 
albastru pînă la glezne şi saboti îi întinde gra- 
tios lui Evy Beck un trandafir. În stratul de 
aer dens, la cinci metri deasupra capetelor lor, 
se reflectă o lumină albastră, așa încît cerul 
străluceşte ca în primele ore ale unei dimineţi 
de vară. 

Directorul Pedersen se apropie grăbit pe 
aleea grădinii cu pietricele mici, roșii și albe. 

Nu face zgomot cind merge. Pasii lui sint moi, 
o călcătură de mocasini pe o mochetă. 

— Bună, bună! giîfiie el. Mii de seuze! 

Dau mina, iar Pedersen miroase ştrengărește 
trandafirul pe care Evy l-a pus la but6niera 
taiorului. j 

Chelnerul-sef apare cu un pahar de Bour- 
bon inminind, în același timp, listele de me- 
niuri, mari ca niște ziare. Grădinarul vine cu 
pași mici, aducînd morcovi cruzi tăiați, ames- 
tecati cu praz şi măsline negre cu codiță. 

Încep să bea si Evy Beck se relaxează puţin. 
Este o tradiție veche ca profesorii şi directorii 
din Institutul Nobel să ia prînzul de Sf. Lucia 
la Stallmăstaregârden. Evy consideră drept o 
mare onoare pentru ea să fie acum aici. Este 
surprinzător că Pedersen i-a invitat tocmai pe 
Rosen şi pe ea. Findus Pharm-Farm invită nu- 
mai doi oaspeţi de Sf. Lucia în fiecare an. Anul 
trecut, povestește Rosen, au fost invitaţi rec- 
torul institutului. şi preşedintele personalului 
lucrător, Edvin Karlsson. 

După ce au băut, Pedersen îi scoate dintr-o 
dilemă grea : sugerează aperitivul, felul prin- 
cipal si desertul. Cînd şeful cramei se apropie 
cu vinul lunii într-un butoiaş, Pedersen refuză 
să guste si cere în schimb cîteva sticle din 
colecția de vinuri depusă de Findus. 

După un sfert de oră sînt conduși la masă 
de ospătarul-şef. Împrejur, în restaurant, sînt 
multe figuri cunoscute. Sînt puţini aceia pe 
care Evy Beck nu-i cunoaşte din peregrinările 
ei prin institutele IMCAN. 

— Am aşteptat cu nerăbdare ocazia asta, 
spune Gorm Pedersen. Dintr-un motiv spe- 
cial... 

— Puteam să-mi închipui, îi scapă lui Evy 
care simte un val de ameţeală involuntară ce-i 
invadează gitul şi obrajii. 

— Te fascinează şi istoria medicinei ? întrea- 
bă Pedersen cu o surprindere moderată ? 

— Istoria medicinei ? 

— Nu ? răspunde Pedersen şi priveşte rizind 
la Rosen. - 

— Înţelegi, Evy, spune Rosen, Gorm Peder- 
sen şi cu mine facem planuri grozave ca să 
determinăm Findus-ul şi Institutul Nobel să 
investească bani într-un muzeu de istorie a 
medicinei. Istoria bolilor este cel puţin la fel de 
importantă ca istoria politică a evoluţiei uma- 
nităţii de-a lungul secolelor. 

— Da, Evy, trebuie să fii pe deplin conști- 
entă de asta! 

— Si eu? De ce sînt invitată ? 

— Tu? zice Pedersen şi ridică paharul spre 
ea. Pentru că ne ești dragă. 

— Pentru că vedem istoria medicinei ca pe 
un întreg, Evy, clarifică Nils Rosen. Ar fi gre- 
sit să limităm muzeul la medicina umană. Tre- 
buie să cuprindem întreg domeniul. 

— Noroc pentru medicina veterinară ! 

Evy şi Nils Rosen își înclină spre gazdă pa- 
harele de vin, mari cît un pepene, pline pe 
trei sferturi. 

— Ne-am gîndit să începem prima prelua 
colecţiile de istorie a medicinei din Âs&gatan, 

spune Ñosén. Donatorul actual nu mai face 
faţă. 
E: Tu, Evy... chicoteşte Gorm Pedersen. Ştii 
ce! Ştii cine o să fie șef al acestui muzeu? 
Cînd o să iasă la pensie ? 

Ea se uită la Nils Rosen care zîmbeşte bucu- 
ros si sincer. i 

— Aici punem la cale intrigi în mod deschis, 
spune el. 

— Si eu ? întreabă ea. 

— Tu? zice Pedersen. 

— Nu este atît de ușor, spune Pedersen 
cu o severitate prefăcută. Nu ne putem asuma 
respontabilitatea instituirii peste noapte a unei 
catedre de istoria medicinei veterinare. Tu vei 
fi consultant de specialitate. 

Deodată Evy simte o mînă pe umăr. Întoarce 
speriată capul şi dă cu gura în părul şefului 
de serviciu Rosenguist, aplecat spre ea. 

— Evy... sopteste Rosenquist, după ce ea 
şi-a mişcat capul, așa încît urechea îi ajunge 
în dreptul frizurii lui. Azi, chiar de Sf. Lucia, 
am trimis o nouă caracterizare a ta la FEOFM. 
Trebuie să ştii că acum sîntem foarte multu- 
miti de tine! 

Înainte ca ea să apuce să răspundă, şeful 
ei de serviciu se îndreaptă de spate şi toastează 
încet și serios cu toți trei. Apoi se duce tăcut 
la masa lui, unde Evy l-a zărit pe colegul ei 
de birou August Klevberg, directorul Hârrlin 
şi încă vreo două persoane de la administra- 
tiv, 

Urmează apoi cîteva minute de liniște, cînd 
cu o concentrare de chirurg, toţi trei taie fileele 
de vacă groase de un decimetru, făcute la gră- 
tar. Evy n-a mai mîncat carne de la prînzul 
de adio de la Arlanda. Dar asta este cu totul 
altceva. Erik povestea odată că Stallmăstare- 
klubben are bucătăria cea mai bună din ţările 
nordice. 

— Păcat că nu te-ai dus in. Gambia, Evy, 
spune Pedersen. 

— Tatăl meu s-a îmbolnăvit. 

— Poate că mai sînt şi alte ocazii, spune 
Rosen. 

— Nu, nu e sigur, răspunde Pedersen si 
pare sincer îngrijorat. 

— Daaa... spune Rosen. Am auzit niște zvo- 
nuri că ati închide filiala. 

— Da, nu e rentabilă. Cimpanzeii ăştia. 
Trebuie transportați ca pasageri de clasa întîi 
cu avionul. Altfel nu suportă. Mutăm între- 
prinderea în Polonia. Acolo au experiență bo- 
gată în creşterea cailor. Credem că şi cimpan- 
zeilor le va merge bine. 

— E adevărat că ati ajuns atît de departe, 
încît puteţi 'extrage sufletul animalelor ? în- 
treabă Rosen. 

— Sufletul? Conștiinţa vrei să zici ? 

— Vreau să spun că se poate suprima dez- 
voltarea anumitor părți din scoarța cerebrală, 
explică Rosen. Se poate suprima posibilitatea 
simtirii durerii şi a agoniei la animalele de 
experienţă ? 

— Nu şi la cimpanzei... 

— Atunci la care animale ? întreabă Evy. 

— Nu se poate spune încă ! 

— Ti-e frică să nu provoci o dezbatere eti- 
co-morală ? 


— Nu! rîde administratorul Pedersen si 
face semn cu degetele către ospătar ca să um- 
ple paharele ; apoi se apleacă spre ei şi le spu- 
ne clipind din ochi : secret de serviciu. 

Evy Beck simte că a băut prea mult vin. 
Mișcările o iau înaintea gîndului. Înainte de a 
avea timp să gîndească pot să pun coatele 
pe masă, se trezeşte cu capul în miîini şi simte 
că gura îi zimbeşte. 

— Dar să nu vorbim de afaceri ! spune Pe- 
dersen, cuprinzîndu-i pe Evy si Rosen de brat. 
Acum să discutăm despre muzeul nostru de 
istorie a medicinei ! 

Rămiîn la masa de prînz pînă la trei și jumă- 
tate. Rosen trebuie să plece acasă, ca să pre- 
gătească discursul ce-l va ţine în aceeaşi seară 
la Casa studenţilor pentru premiaţii Nobel în 
medicină ai anului. Șeful restaurantului însuși 
vine cu nota, pe care n-o desface. 

ÎN SERILE URMĂTOARE Evy Beck stă si 
buchisește la o scrisoare de sărbători pentru 
Erik, care își petrăce a doua jumătate a lunii 
decembrie într-o călătorie de studii şi de va- 
cantà în Noua Zeelandă. 

Dragá Erik, 

Mulţumesc pentru vedere ! De cînd ai plecat, 
n-a avut loc nici o schimbare majoră în starea 
sănătății bunicului. Zace în continuare fără cu- 
noștință. Ieri am stat puțin lîngă incubator, 
dar el nu și-a dat seama nici o clipă că am 
fost acolo. Medicul-șef mi-a spus că cu greu 
putem spera ca Rodion să-și recapete cunoș- 
tinta. Nimeni nu ştie cît timp va sta acolo. 
Ar putea dura luni întregi. 

În ceea ce mă privește, o duc bine. Nu-ţi 
face griji pentru mine. Am enorm de mult de 
lucru la Institutul Nobel. Și, Erik! Mă simt 
utilă. 

Am preferat să nu te tulbur cu micile mele 
necazuri, dar gîndindu-mă mai bine am simţit 
nevoia să-ți povestesc cum a fost. Poti să-ți 
imaginezi că am reflectat mult la ce mi s-a 
întîmplat astă vară cînd am „fugit“ de la Ar- 
landa si apoi am luat-o puțin razna, sau cum 
vrei să-i spun. Un timp am crezut că sînt bol- 
navă. Dar oricît aş întoarce şi as suci lucrurile, 
nu pot scăpa de ceea ce a urmat, scandalul 
referitor la „packing“ și celelalte, pe care în 
ce mă priveşte le-am resimțit adînc şi sincer. 
Erik. n-am „pozat“ asa cum obișnuiai să spui 
tu cînd erai mic. 

Acum, în urmă, îmi dau seama că presiu- 
nea devenise prea mare. Pur și simplu n-am 
fost destul de tare sau de matură: să fac față 
problemelor de conștiință în care am intrat: 
să muncesc ca înainte sau să spun ce gîndesc. 
Nici acum nu știu precis. Să nu mă fi certat? 

Greseala a fost cë mama ta stingace a spus-o 
cum nu ffebuia. Ai perfectă dreptate în pro- 
blema cu cheile si închizătorile. Ai încercat de 
mai multe ori să mă faci să înţeleg: În schimb, 
eu am dat cu piciorul în ușă și apoi am re- 
gretat, Erik. i . 

Sînt îndatorată pînă peste cap lui Nils Ro- 
sén, care a fost amabil și mi-a aranjat tera-. 
pia aceea etică. Normal că am fost sceptică la 
început. Nici nu-ți imaginezi de cîte ori am 
fost pe punctul de a întrerupe și renunța. Abia 
la-a zecea şedinţă am început să înțeleg că toţi 
îmi voiau binele. Eram într-adevăr neîncreză- 
toare. Să nu poti învăța niciodată să ai încre- 
dere în oameni, numai pentru că arată ciudat, 
vorbesc ciudat sau se comportă puțin neobiș- 
nuit. f 

Nu ştiu dacă ai imnresia că mama ta este 
amabilă si tolerantă. Alţii și-au făcut-o, o știu. 
Și eu o am, deși nu în toate aspectele. Dim- 
potrivă, simt în mine o serie de prejudecăți 
și intolerante, pe care trebuie să le rezolv. Așa 
încît m-am înscris la un alt curs, în primăvară, 
la Centrul de etică. Cu toate că nu știi nicio- 
dată dacă ești primit. Și nu vreau să stau în 
calea celer care au probleme mai grele si o 
mai mare nevoie de loc. 

Ai apucat să vezi „Maxima lunii curente“ 
înainte de a pleca? „lubește-ți aproapele! — 
este o bună orientare“. Nu se poate ca asta să 
nu mă deranjeze puțin. Tu, Erik, nu ai fi recurs 
la o formulare atît de stîngace. Nici tu, nici 
eu, nu am fi afirmat că orientarea trebuie să 

fie pe primul plan, câ o bună orientare este 
de fapt scopul însuși al eforturilor noastre. 
Orientarea nu e decît un mijloc pentru a-ţi 
atinge un scop. Nu-i așa, Erik? Recunoaște că 
mama a înțeles bine. Orientarea este una din 
acele „chei“ de care avem nevoie pentru a 
merge spre o viață mai bună, desi îmi dau sea- 
ma că nici asta nu e ceva de care să faci prea 
mare caz. Nu poti să faci din toate un caz. 
Trebuie să fii realist. Cel care a formulat „Ma- 
xima lunii curente“ a vrut cu siguranţă binele 
tuturor. 

Crede-mă că ţi-am citit cu plăcere articolul 
din „Afacerile săptămînii“. Scrii atît de clar si 
ușor ! Și atit de spiritual. Este prima dată cînd 
am întîlnit noțiunea de „hiperuman“ în loc de 
„inimă sîngerîndă“, pe care o foloseam îna- 
inte. Îndeosebi discuţia ta despre „scopul mare 
şi cel mic“ m-a frapat ca fiindu-mi adresată 
direct mie. Noi, cei care ne administrăm mij- 
loacele noastre mărunte, trebuie, se-nţelege, să 
ne supunem scopurilor mari, cu bătaie lungă. O 
îngrijire nesatisfăcătoare a animalelor nu tre- 
buie să cnostituie un mobi pentru a pune bețe 
în roate întregului Institut Nobel. 
~ Mă întreb ce-ar fi spus bătrinul dacă ar fi 
citit ce scrii tu despre socialism şi birocraţie. 
Poate că ar fi fost de partea ta, Erik. Nu tre- 
buie să-l subapreciezi. Scrii că puterea asupra 
mijloacelor de producţie este doar unul dintre 
primii pași spre dezvoltare. Că noi ne-am uitat 
prea mult ca orbii la ea, în loc să tratăm întîi 
şi-ntîi problemele mari ale, timpului, cum se 

folosesc si se controlează organizaţiile si sis- 
temele administrative. Așa este. În anii de tine- 
rețe, am venit în contact prin tata, cu mulți 
socialiști şi comunişti, care s-au împotmolit, 
ca şi ceilalți, în rețeaua birocrației. lar nodu- 
rile nu s-au dezlegat singure ! 

Și în final, chestiunea cu „uleiul de închi- 
zătoare“ cum îi spui tu. Siu că pot, Erik. Știu 
că pot spune cuvintele potrivite, cele care cal- 
mează pentru moment, așa încît, în liniște. şi 
tihnă, să dobîndesc puterea şi timpul pentru a 
lucra mai departe la ceea ce vreau să realizez 
în perspectivă. Nu trebuie să fii „hiperumant, 
ca anti-vivisecționiștii rupti de realitate. In 
cazul ăsta, poţi da peste compania nedorită. 
Nimic nu este adevărat sută la sută, asa cum 
scrii tu în „Afacerile săptămînii“, cînd e vor- 
ba de a stabili prioritățile. E cazul să pui în 
balanţă pro și contra. Trebuie să fii în stare 
să alegi argumentele care cîntăresc cel mai greu, 
chiar dacă diferența în greutate între diferite 
păreri este mică. 

Observ că încep să devin confuză. Bănuieşti, 
desigur, că am un ire: de Porto pe birou, 
lingă mine. Terapia “Etică m-a învățat să nu 
am conștiința încărcată pentru asta ! E ridicol, 
Erik. Pentru prima dată în al cincizeci și pa- 
trulea an de viață încep să mă simt matură. 

Înainte de a termina, trebuie în orice caz 
să-ți povestesc la ce a făcut aluzie azi Nils 
Rosen. El afirmă hotărît că în cercurile intime 
se spune că o să-ți obţii titlul de profesor. Să 
nu spui că ştii deja. .Bănuiam. 

Si, Erik! Trebuie să mă laud niţel. Șeful 
de birou Rosenquist a zis mai zilele trecute 
că-mi vor face o caracterizare bună către 
FEOFM. Asta poate duce cu siguranță la o 
angajare permanentă în Institut. Încep să se 
aranjeze lucrurile şi pentru mama. Astă toam- 
nă eram sigură că am să fiu obligată să mă 
retrag si să-mi iau pensia înainte de vîrstă. 

Acum mama ta se va duce să se culce. Sper 
„să dorm la noapte. Au fost multe tulburări în 
ultima vreme. Obositor, dar ai si ce învăța. 
Suspiciunea împotriva mea pare a fi dispărut 
acum. Să nu crezi că toți sînt atit de respin- 
gători ca în noaptea aia cînd m-ai condus la 
institutul de tanatologie. Cred că, de fapt, m-am 
reabilitat acum. Și eu şi Institutul Nobel știm 
că ne aparţinem reciproc. 

Închei prin a-ţi ura sărbători fericite. Iti 
urez la fel și din partea bunicului, chiar dacă 
trebuie s-o fac „cu creionul în mînă“, cum se 


spune. 
A ta, Evy. 


ÎNCHEIERE 


CEA MAI DE SEAMĂ DISTINCȚIE pe care 
o poate obţine un doctor nu este premiul No- 
bel — ci faptul că unei boli i se dă numele 
său. Laureatii sînt adesea la fel de repede ui- 
taţi ca stelele de cinema din anul trecut. Cu 
cit se nasc mai multe miliarde de oameni pe 
pămînt, cu atît crește numărul cazurilor de 
boală. Ştiinţa medicală nu reușește să facă față 
milioanelor de oameni care anual sînt. victimele 
celor peste 7000 de boli diferite înregistrate 
şi numerotate de O.M.S. 

Cel care însă, precum Friedrich Daniel von 
Recklinghausen a reuşit să dea numele său la 
nu mai puțin de trei boli, nu va fi uitat atita 
timp cît se află oameni pe pămînt. 

Dar mai sînt şi alte feluri de a-i onora pe cei 
care se cuvin a fi onorati. Odinioară, cînd încă 
mai existau pete albe pe planşele anatomice, 
cereetători renumiţi puteau să-și dea numele 
lor unor părți ale corpului sau unor organe 
nou descoperite. Pe de altă parte, facultăţi sau 
clinici renumite ca de exemplu Universitatea 
Stanford sau Clinica Mayo și-au luat numele 
de la fondatorii sau donatorii lor. 

O distincţie cu caracter mai limitat este aceea 
de a denumi un animal de experiență după 
numele unui medic. În sala de animale din la- 
boratorul de osmoză se află o mică cabană din 
placaj cît p căsuţă de joacă pentru copii. La 
capătul cel mic, deasupra intrării, atîrnă o 
plăcuță cu un text gotic greu descifrabil. Li- 
terele mari sînt desenate în roşu, iar cele mici 
în negru. Vreun amator ahtiat după stil şi-a 
irosit, probabil, săptămîni întregi cu plăcuța 
asta care are următorul text : 


Euer wird keiner im hintersten Winkel blei- 
ben, an den nicht die Hunde scheissen werden. 
Ich sage euch, mein Gauchhaar im Gnick weiss 
mehr, denn ihr und all’ eure Scribenten, und 
meine Schurinken seindt gelehrier, denn euer 
Galenos und Avicenna. * 


Paracelsus 


= 


Citatul nu este pus la întîmplare pe căsuţă. 
Aici locuieşte un tap de vîrstă mijlocie care 
răspunde la numele de Paracelsus. Vestitul 
Paracelsus, numit adesea şi Luther al medi- 
cinei, a trăit mulţi ani ca vagabond şi vraci, 
înainte ca în 1526 să obţină titlul de profesor 


* Nu va rămîne unul dintre voi în cel mai in- 
depărtat colţ de lume pe care să nu-și facă nevoile 
ciinii. Zic “vouă că părul meu de pe ceafă ştie mai 
mult decît voi şi toţi cărturarii voştri iar părul meu 
tuns este mai învăţat decit Galenos gi Avicena ai 
voştri. 


la Basel. Paracelsus a sustinut cà esential pen- 
tru medicină este experiența si nu scrierile 
scolastice. 

Țapul Paracelsus se deosebeşte de confrații 
săi printr-o calitate cu totul speșială. El are 
montat în creier un fir subţire de argint. Firul 

"de argint pleacă de la un contact din frunte 

. şi merge pînă la creier, la centrul care reglea- 
ză setea. Dacă Paracelsus este cuplat la o ba- 
terie obişnuită de 1,5 volţi, începe să bea ca 
un campion bavarez la concursul de băut bere. 
Recordul personal al lui Paracelsus este de 24,6 
litri de apă la micul dejun. 

Legătura dintre ţapul Paracelsus si Lutherul 
medicinii nu este vizibilă imediat. Adesea 
însă există o relație considerabil mai strinsă 
între un cercetător renumit si animalul de ex- 
perienţă care-i poartă numele. La Institutul de 
endocrinologie se află un curcan în virstă de 
treisprezece ani care se numeşte Ivar Sand- 
strâm. Curcanului i s-a extirpat glanda tiro- 
Ida ŞI îl datorează recunoștință omului care a 
descoperit acest organ. lvar Sandstrom a fost 
protesor asociat de anatomie la Uppsala, a in- 
nebunit şi a murit la treizeci şi şapte de ani iÉ 
1889. 

Dacă Sandström ar fi avut privilegiul să 
trăiască în a doua jumătate a secolului XX, ar 
fi fost scutit de suferinţa lui mare, datorită 
delfinului de apă dulce Anne de la Neurofizio- 
logie. Anne este numit asifel după renumita 


384 


clinicà de psihiatrie St. Anne din Paris, unde 
a fost introdus preparatul clorpromazin. La 
timpul său, acest preparat a revoluţionat şi a 
îmbunătăţit radical posibilitățile de a trata stă- 
rile de anxietate acută si psihozele cronice. 
Dacă Ivar Sandström n-ar fi putut benefi- 
cia de rezultatele obţinute pe delfinul Anne 
ar fi primit în schimb același ajutor de care 
s-a bucurat una din cele mai scumpe gorile ale 
institutului. Această gorilă, care răspunde la 
numele de Monitz, este singura supraviețuitoa- 
re a unei specii mai mici, căreia mai întîi i 


s-a provocat schizofrenie şi apoi i s-a făcut lo- 


botomie. Gorila Monitz poartă numele părin- 
telui psihochirurgiei, E. Monitz, care a desco- 
perit lobotomia şi a fost distins cu premiul No- 
bel. 

Un animal de experiență. foarte popular în 
rîndul studențiior este porcul „Prusacul”, nu- 
mit astfel după un examinator şi cercetâtor in 
cromozomi, ioarte temut la timpul sau, care 
in ciuda poreclei, nu purta mustaţa. „F'rusacul” 
este cel mal Datrin porc In Viaţa Qin iunea 
apuseană care activeaza In serviciul cercetari 
meaicăle asupra seniutapu. in ultimu ump 
„tTusacul” a deveni. un iel ae animai-simbol 
al Institutului Nobel — cam cum era lupoaica 
pentru Roma antică — şi este hrânit cu resturi 
de la cantina studenţilor. 

Faptul că această atribuire a numelor ani- 
malelor după cunoscuţi cercetători în medi- 

cinà a putut continua atita vreme necontrolatà 
si nesupravegheatà, trebuie privit ca o ires- 
ponsabilitate. Revizorii Institutului Nobel au 
inceput sà cerceteze acordarea numelor din 
punct de vedere al eficientei. Interesul lor este 
dictat de ratiuni economice. S-a spus pe sop- 
tite că donatorii Institutului Nobel s-au simţit 
desconsideraţi. De ce animalele de experiență 
recunoscute pe plan internaţional în viaţa sti- 
inţifică primesc numai numele cercetătorilor * 
Evident că s-a aflat la Farmacologie un ciine 
numit Doctor Honoris Causa — dar titlul a 
fost acordat cu adresă prea generală ca măcar 
un singur donator să se simtă personal onorat. 

Problema n-a fost uşor de rezolvat. Trebuie 
să se aibă în vedere că sfera persoanelor în- 
dreptăţite să-şi împrumute numele nu se re- 
zumă la cercetători şi donatori. Politicienii şi 
persoanele de vază din cadrul mişcărilor popu- 
lare nu pot fi, desigur, excluşi tără o analiză 
amănunuită. Mai sint şi alte obstacole. Institu- 
tul nu vrea să repete greşeala pe care direc- 
iunea spitalului Karolinska a tăcut-o la timpul 
său. Cind Institutul de cercetări fondat de 
Gustav al V-lea urma să-şi sărbătorească a 
40-a aniversare, s-a dovedit câ, de mulţi ani, 
în institut se afla un berbec reumatoid care, 
mai mult sau mai puţin oficial, se numea Gus- 
sie Vee. Dezvăluirea a dus la un comentariu 
înţepător din partea administraţiei curţii regale. 
Institutele nu pot îngădui ca acordarea nume- 


lor să fie lăsată la voia întîmplării. Grupul de 
lucru pentru atribuirea numelor animalelor de 
experienţă, deja alcătuit pe plan intern, tre- 
buie îndrumat cu eficienţă, în asa fel încit, 
pe viitor, acordarea numelor animalelor de ex- 
periență să se facă pe criterii mai stricte iar 
procedura să aducă bugetului Institutului bani 
lichizi. 


2 

PRIMA ȘEDINȚĂ a consiliului. profesoral, 
după ziua distribuirii premiului Nobel, 10 de- 
cembrie, are loc într-o atmosferă de apatie. 
Renumitul ceas Nobel a fost, în timpul toam- 
nei, obiectul renovării. În ciuda promisiunilor 
„ferme din partea comitetului de construcții, 
ceasul n-a fost gata de 10 decembrie si nici 
la ceremonia tradițională din seara Sf. Lucia. 
Cînd, conform planurilor, cei cinci laureați în 
medicină ai premiului Nobel ar fi trebuit să 
iasă în curtea Institutului si să-și graveze cu 
propriile mîini autografele pe giruetele de ar- 
gint, n-a fost nici o giruetă disponibilă. Ceasul 
Nobel a stat acolo, în întunericul de decem- 
brie. acoperit cu prelata de plastic negru, ca 
un cireş sau o mimoză cu sensibilitate la frig. 
În mare grabă s-a făcut rost de o carte mare 
de oaspeţi pentru cei cinci laureați. Anul acesta 
premiul s-a împărțit între sovieticii O. Jefimov, 
L. Mandel, M. Wartanian şi Ito Agaki şi Eleo- 
nore Sasebo din Japonia. Toţi şi-au adus con- 

tributii la asa-numita teorie antibodybody asu- 
pra cauzelor schizofreniei. 

Expertii in domeniu din institut n-ar fi vrut 
să împartă premiul Nobel la cinci. Ca și anul 
trecut, ar fi preferat să premieze doar un sin- 
gur om de ştiinţă. S-a considerat că dacă pre- 
miul se împarte la mai multi se poate lesne 
crea o inflaţie de merite recunoscute. Dar anul 
acesta s-a întîmplat ceva deosebit în Institu- 
tul Nobel : profesorii de teorie care îşi au lo- 

ul la întinsa masă de sedinte. îmbrăcată în 
verde, au trebuit să-şi împartă puterea. Dar 
nu cu colegii lor de clinică din cercul exte- 
rior si nici cu reprezentanții proletari ai me- 
dicinei sociale sau a psihiatriei pediatrice de 
la ferestre. Puterea s-a scurs către seful ser- 
viciulni finanriar al Institutului Nobel, nou nu- 
mit. Håkan Rosenqvist, care înainte nu era 
decît membru asociat al consiliului profesoral. 
Nici măcar reprezentantul personalului. Edvin 
Karlsson nu s-a putut amesteca în această 
nouă împărțire a puterii. Din cercurile înalte 
departamentale a venit un ordin arbitrar : în 
viitor, decernarea premiilor Nobel nu se mai 
face numai după merite științifice. Situaţia 
economică națională cere să se ia în conside- 
rare si legăturile internaționale, în general. și 
modul cum se poate consolida eficient poziţia 
Suediei în lume. În această toamnă Ministerul 
Comerţului a propus să se ridice trei degete 
pentru Uniunea Sovietică și două pentru Ja- 
ponia. 

` 

Şedinţa după ziua decernării premiului No- 
bel se deschide, în mod obișnuit, sub semnul 
oboselii. După-amiaza se mai adaugă apatia 
și ceva care s-ar putea numi mai precis para- 
lizie de a acționa. E ca şi cum caii bătrîni nu 
mai găsesc drumul spre grajd. Rectorul se 
așază în capătul care nu trebuie al mesei, iar 
profesorul de chirurgie toracică umblă ca un 
somnambul prin sala de ședințe și se așază pe 
scaunul Psihiatriei judiciare, din colţ, lîngă 
ieșirea de incendiu. Numai cei lustruiţi, ple- 
cati şi duşi de mult, care atîrnă în cîteva ni- 
vele pe pereți, îşi menţin posomoriţi pozițiile 
fixe, fără să le tremure monoclul sau să-şi 
„adune, încurcaţi, firele de păr de pe halatele 
albe. 

Cu un gest obosit, rectorul ridică ciocanul de 
președinte, ca pe un steag alb, apoi lasă fe-" 
murul aurit să cadă pe masa de biliard: 

— Şi acum declar deschisă ședința de azi! 

După aceea, aruncă o privire şovăitoare spre 
șeful serviciului financiar Rosenquist. Șeful 
serviciului financiar rînjeşte nestînjenit cu din- 
tii lui galbeni de nicotină și se hițină pe 
scaun, făcînd să-i scîrțiie acestuia picioarele 
din spate. 

— Punctul doi! continuă rectorul: Distri- 
buirea plachetelor. Nobel de anul acesta. Doi 
funcționari care aşteptaseră lingă ușă pășese 
în faţă. Sînt încărcați cu casete lăcuite din 
imitație de piele tărcată, pe care le poartă ca 

pe nişte stive de psalmi sau Cintări ale Sio- 
nului. Fiecare membru va primi cinci cutii 
plate. În fiecare casetă se află un medalion 
cu cite un cîştigător al premiului Nobel, din 
profil. Medalioanele ar fi trebuit, de fapt, să 
fie distribuite deja la ședința anterioară, dar 
fabrica de monede şi medalii n-a putut face 
faţă unei comenzi atît de masive într-un timp 
atît de scurt. Ici şi colo cîte un membru des- 
chide caseta indiferent şi aruncă un ochi plic- 
tisit la zăpada care a căzut anul trecut. 

— Punctul trei! zice rectorul după ce dis- 

tribuirea lentă pare a se fi terminat, cel puţin 
pentru cercul restrîns. Punctul trei: propune- 
rea de principiu, a şefului serviciului finan- 
ciar, ca premiul în medicină de anul viitor 
să fie dat la cel puțin şapte laureați. 
„ Nimeni. nu ridică mîna. Privirea rectorului 
trece peste obișnuiţii din jurul mesei, ca pri- 
virea celui rutinat care strigă la o licitație. Un 
tremur de nară, o umbră în colțul ochiului 
sau un dinte din față arătat pe jumătate, ajun- 
ge... Dar toţi se uită ţintă lă stiva cu cărți de 
cînt ce se află pe masă, întocmai ca o con- 
gregație care se roagă în liniște si așteaptă 
textul zilei. 

Numai şeful serviciului financiar ia cuvîn- 
tul fără să-l fi cerut: 

— Nu este firesc să punem toate ouăle în 
același coş. 2 

Adunarea reflectează o clipă la acest citat 
biblic. Apoi Nils Rosén von Rosenstein îşi drege 
vocea şi zice : 

— O sà fie greu sà gàsim sapte laureati 
calificaţi care s-au ocupat de una si aceeași 
problemă. 

— Da de unde! spune „Rosenquist. “Cerce- 
tarea devine din ce în ce mai mult o muncă 
de echipă. i 

— Mà gindeam că... adaugă rectorul. 

— Da ? îl încurajează Rosenquist. 

— Că, în afară de cercetători, s-ar putea 
include si alte persoane care se ocupă cu un 
anumit proiect. 

— Nu ne putem permite să stăm la masa 
asta si să dăm aprobări din partea sindica- 
tului ! mormăie Edvin Karlsson. Patronul va 
cere c" siguranță ceva în schimb. 

— Nu m-am gîndit în primul rînd la teh- 
nicienii vetnrinari sau- la îngriiitoare. continuă 
rectorul. Nimic n-ar fi mai normal decît să 
lărgim cercul, cuprinzîndu-i si pe donatori. Pe 
cei care prin sacrificiul lor economic au făcut 
posibilă o descoperire științifică. 

— O monedă mică drept mulțumire pentru 
una mare ? se miră Rosenquist. 

— Mă gindeam în primul rînd la onoare, 
continuă rectorul. 

— Bună propunere de altfel, replică Rosen- 
quist satisfăcut. Ar stimula dorința de inves- 
titii. Pe lingă aceasta, în ceea ce privește Sue- 
dia, ar însemna că banii pentru premiul No- 
bel ar merge, pur și simplu, înapoi în casa 
statului. 

Nu urmează nici o dezbatere. Nimeni nu se 
simte suficient de tare ca să treacă la con- 
traatac. Nesiguranţa e mare. Vulpile bătrîne 
se gîndesc cu suspiciune că, dacă premiul No- 
bel s-ar împărţi la șapte persoane, colegii să- 
raci din nişele ferestrelor ar avea ceva de cîs- 
tigat. În cadrul medicinei cu aplicaţie socială 
se întîmplă rar ca cineva să aibă o sclipire de 
geniu. epocală, într-o noapte .neagră, în fata 
microscopului electronic cu baleai. În general, 
medicina socială progrescază prin truda multo 
oameni. i 

— Punctul patru. anunţă rectorul : comorile 
de artă ale Institutului. 

Seful serviciului financiar Rosenquist are 
cuvîntul. 

— După cum a fost deja informat consiliul 
profesoral, în toamnă a fost angajat un intendent 
de artă pentru a pune ordine la acest capitol. 
Întrucît toate operele de artă din Institut sînt 
sechestrate de poliția districtuală, avem în ve- 
dere să determinăm această instituție să răs- 
pundă de îngrijirea si de repararea lor. Ase- 
menea valori de milioane nu pot fi lăsate să 
se deterioreze. În continuare vom planifica vi- 
zite cu grupuri de turiști interesaţi de artă... 

— Si pentru personalul nostru, adăugă Ed- 
vin Karlsson. 

— ...si pentru personalul Institutului. 

— Putem conta si pe un anumit venit de 
la aceste vizite ?-întreabă rectorul. 

— Desigur, răspunde Rosenquist. 

— Punctul cinci al ordinii de zi se referă la 
administraţie, care vreme îndelungată a privit 
cu îngrijorare modul arbitrar de acordare a 
numelor animalelor de experienţă, cunoscute 
pe plan internaţional prin publicaţii şi lucrări. 
Ca exemplu Rosenquist l-a dat pe Paracelsus. 
Administraţia n-a putut găsi în hirtii vreo le- 
gătură clară între noţiunea de tap, noțiunea 
de sete artificială si cea de Paracelsus. 

Îmbujorarea de jenă se răspindește printre 
profesori ca rubeola. Cineva se întoarce pe 
furis spre singura nișă de fereastră goală, din 
fundul încăperii. Dar au trecut mulţi ani de 
cînd postul de profesor asociat în istoria me- 
dicinei e liber. 

— Aşa cum spuneam, zice rectorul. Dar am 
impresia că dumneata Rosenquist, ai de fă- 
cut o propunere concretă. 

— Propun să înființăm un grup nou, mai 
eficace, care să dea nume animalelor de expe- 
riență, cu drept central de decizie în toate 
problemele referitoare la nume. ` 

Rectorul încearcă să se uite cu coada ochiu- 
lui pe o hirtie, apoi încetează să se mai pre- 
facă și citeste direct de pe hirtia pe care i-a 
strecurat-o Rosenquist. 

— Ca membri în acest grup vreau să-i pro- 
pun pe Edvin Karlsson, intendent de artă, Au- 
gust Kleevberg, si ca preşedinte pe Rosenquist. 

Nimeni nu are nimic de spus, ceea ce este 

-echivalent au asentimentul. 

Penultimul punct — punctul şase — se re- 

feră la numirea în posturi. Rosenquist citește 

tare de pe o listă propunerea serviciului ad- 
ministrativ : cinci revizori, trei programatori, 
trei ingineri cercetători și un supraveghetor 
şef peste femeile de serviciu. Rectorul ridi- 
case deja ciocanul poleit de judecător, cînd 
Nils Rosen întreabă : 

— Dar Evy Beck ? 

— Problema se referă numai la persoanele 
ce vor fi numite în posturile care se află deja 
enumerate pe listă, subliniază rectorul. 

— Mă giîndisem de fapt s-o discutăm pe 
Evy Beck la „Diverse“, spune Rosenquist. Dar 
poate că merge si acum. 

— Aşadar, Evy Beck ceste medic veterinar, 
care a funcţionat la noi în ultimul an, cu sub- 
venţie de la F.E.O.F.M. În situaţii cu totul 
speciale, este posibil ca o atare persoană să 
fie angajată permanent. 

— N-are importanță. cine-i dă salariul, spune 
profesorul de chirurgie toracică. Principalul 
este că persoana are o slujbă şi că e de folos. 

— De folos ne este, spune profesorul Nil- 
son-Roth de la Fizică. Evy ne-a scăpat de epi- 
demia aceea de Marburg. 

Rosenquist inspiră așa încît să-i ajungă pen- 
tru un potop de vorbe: 

— Mai întîi am lăsat-o să hoinărească în 
voie. Nimeni n-a avut timp ca s-o îndrume mai 
amănunţit. Ea s-a orientat si și-a găsit propri- 
ile-i atribuțiuni de serviciu. Da, un timp a 
mers bine. Îngrijirii animalelor nu i s-a dat în: 
toate situaţiile atenţia optimă. Evident că am 
primit ajutor. Mai ales noaptea, Evy Beck s-a 

dovedit a H folositoare. Cred că sînt mulţi în 
jurul acestei mese care pot confirma, nu-i asa ? 

Ciţiva profesori dau uşor din cap; unul se 
uită la ceas. ` 

— Cum spuneam, asistența veterinară este 
necesară. Dar cînd vine vorba de aspectul pro- 
filactic, sînt singurul care am sentimentul că 
un astfel de veterinar ar putea pune piedici 
în libertatea de mișcare a instituţiilor. Vreau 
să spun că nu putem permite unei persoane 
să umble de colo-colo şi apoi să ridice preten- 
tii care să ne răstoarne calculele. 

Trei, patru profesori dau din cap — ceva 
mai energic de data asta. 

Nils Rosen se ridică brusc de pe scaun, care 
cade cu zgomot pe podea : 

— Evy Beck s-a zbătut într-adevăr să facă 
tot ce poate mai bine. Eu, care am urmărit-o 
îndeaproape, pot confirma că nu este altcineva 
mai bine pregătit decît ea. Şi pe deasupra i 
s-a promis, mai mult sau mai puţin un post. 

— Ei, promis! răspunde Rosenquist. O ca- 
racterizare bună va obţine. Ce ne lipseşte nouă 
cu desăvirşire sînt serviciile de noapte. 

Rosen își îndreaptă scaunul şi se așază cu 
toată greutatea : 

— Cit o privește, ea a luat-o ca pe o pro- 
misiune clară. Si în afară de asta, cine a spus 
că o să facă numai serviciu de noapte ? 

De data aceasta Edvin Karlsson cere cuvîn- 
tul, îşi vîră degetele mari ale miîinii sub bre- 
tele şi isi ridică suportul burţii la locul cu- 
venit : 

— Chestiunea cu serviciul de zi si de noapte 
are tradiție veche. O.F.M.-ul este de regulă 
răspunzător pentru cel de noapte. Si pe lingă 
aceasta, trebuie să recunosc că au fost mici 
controverse. Referitoare nu numai la îngri- 
jivea animalelor ci şi la protecţia muncii. Nu 
cred că a dat dovadă de prea mult discernă- 
mînt faţă de aceste delimitări, greu de făcut. 

— Cineva ar fi văzut-o în drum spre Centrul 
de etică din Vasastaden, intervine rectorul. 

— Capitolul este încheiat, spune Rosen. Nu 
pot decît să-mi exprim dezamăgirea profundă 
în cazul cînd consiliul profesoral consideră că 
nu poate să-i dea lui Evy Beck o slujbă. 

— O să stăm acum o sută de șefi de insti- 
tutii și să discutăm despre asta toată după- 
amiaza !? zice profesorul de medicină internă. 

— Să vedem ce putem face în cadrul bu- 
getului pe anul viitor, spune Rosenquist. Dea- 
camdată ea știe că o apreciem. Mult. Așa de 
mult încît își va putea păstra biroul la noi 
la administraţie. 

— Putem trece la punctul șapte ? întreabă 
rectorul. 

Nils Rosen se ridică din nou, mai prudent 
de data aceasta,, 

— Evy Beck a depus o muncă enormă în 
îngrijirea profilactică a animalelor. Acum cînd 
s-a dat pe brazdă, cum se spune, sînt convins 
că va fi extraordinar de folositoare pentru 
Institut. 

— Are toate nopțile la dispoziţie, spune Ed: 
vin Karlsson. De ce să nu lucreze în schimb 
de noapte şi cei cu studii superioare ? 

Discuţia o ia razna din neu. Nils Resén se 
reaşază pe scaun şi-şi prinde în miini capul 
mare, frumos conturat. 

Rectorul dedică problemei un minut de tă- 
cere, apoi ridică ciocanul pentru a da startul 
la noul punct de pe ordifea de zi. 

— O clipă spune şeful serviciului personal 
Rosenquist. O clipă. Dacă problema este atit 
de infectă... am să fac următoarea propunere : 
în noul nostru grup de acordare mai eficientă 
a numelor animalelor de experiență ne lip- 
seşte nu numai expertul în istoria medicinei. 
Întrucît animalele sînt acelea care vor primi 
numele, ar fi foarte important să avem în grup 
un veterinar. De aceea propun ca Evy Beck, 
în afară de serviciul de noapte să asiste și la 
şedinţele noastre. Ca membru asociat. 

— Consiliul este de acord cu propunerea ? 
întreabă rectorul. 

Nimeni nu răspunde sau nu ridică mîna — 
ceea ce este echivalent cu aprobarea. 


Cîteva minute mai tîrziu, membrii consiliu- 
lui care n-au îndrăznit să se facă nevăzuţi, se 
adună în jurul ceasului Nobel. Ceasul se inau- 
gurează peste o săptămînă. Punctul şapte al 
ordinii de zi este inspectarea noului ceas No- 
bel. 43 de domni şi două doamne din consi- 
liu se înşiruiesc de voie pe marginea lată, din 
piatră, a bazinului. 

Personalul comitetului de constructii dà la 
o parte prelata neagră din plastic. 
* La început, ceasul consta: dintr-un număr 
de vergele verticale cu cîteva giruete pe, fie- 
care. Acum el a fost completat cu benzi sub- 
tiri de argint, intersectate, un ghem de halouri. 
În fiecare cerc se poate mişca imaginea unei 
stele sau a unui animal. Ceasul se poate opri 
în semnul Racului sá în anul Porcului. Mo- 
bilul cu faimă mondială funcţionează acum nu 
numai ca anemometru, ceas sau busolă — ci şi 
ca zodiac. 

